
Introducere 


Teoriile referitoare la efectele comunicării de masa retin atenţia 
cercetătorilor din diverse spaţii culturale; prin urmare, abordările pro- 
puse şi rezultatele cercetărilor sunt dintre cele mai diverse. Nu este 
deloc nouă dorinţa de a testa modul în care o teorie considerată clasică 
funcţionează în alte contexte și spaţii culturale decât cele pentru care a 
fost iniţial gândită. În prezent, tot mai mulţi cercetători în domeniul 
efectelor comunicării de masă sunt preocupaţi de retestarea unor teorii 
considerate de bază în literatura domeniului. Motivul ar putea fi unul 
simplu. Odată cu diversificarea şi schimbarea mijloacelor comunicării 
de masă, efectele induse de acest tip de comunicare s-au schimbat. 
Poate că nu în mod radical, dar, cu siguranţă, există unele diferenţe. De 
exemplu, este posibil ca publicul să găsească în media alte avantaje 
decât cele clasice, care vizează informarea si socializarea. Se pune astfel 
întrebarea dacă s-a ajuns la un grad de familiarizare cu media atât de 
mare, încât ele nu mai deservesc unele nevoi sociale ale publicului, ci 
sunt percepute ca parti componente ale acestuia. 

Preocuparea pentru retestarea teoriilor clasice cu privire la efectele 
comunicării media poate fi atât un factor motivant, cât şi unul demora- 
lizator. Pornind de la ideea de a retesta unele modele care au functio- 
nat aproape perfect la un moment dat, cercetătorii se pot confrunta cu 
două situaţii. În situaţia ideală, descoperă că ipotezele testate au același 
mecanism de funcţionare. În cealaltă, ajung la concluzia că nu întot- 
deauna retestarea ipotezelor clasice, care indică rezultate ce par să con- 
trazică, cel putin parţial, teoria considerată clasică este soluţia pentru o 
fotografie a realităţii „din alte vremuri”. O soluţie poate fi recalibrarea 
iniţială a ipotezelor care fac parte dintr-o teorie clasică. Totuși, indife- 
rent de situaţie, teoriile clasice pot rămâne puncte de referinţă pentru 

cercetarile noi, cu mentiunea ca ipotezele initiale nu trebuie urmate cu 
sfintenie. O abordare mai deschisa, centrata pe o anumita renegociere 
a relaţiei media-public în contexte sociale şi culturale noi, poate fi cheia 
spre o serie de studii care dezbat melanjul clasic-modern la nivelul teori- 
ilor despre efectele media. 

În contextul în care discuţiile referitoare la tematica mai largă a 
efectelor comunicării de masă asupra publicului încep să prindă tot mai 
mult contur, identificarea si analiza efectelor media în contexte apropi- 
ate de realitate încep să capteze atenţia tot mai multor cercetători. Aces- 
te circumstanţe favorizează apariţia unor cercetări care au în vedere să 
analizeze dacă şi cum media reuşesc, prin modul în care încadrează o 
temă, să influenţeze publicul. Această lucrare se înscrie în sfera studiilor 
de acest tip şi poate fi considerată „deschizător de drumuri” la nivelul 
cercetărilor realizate în România. Noutatea acestei lucrări stă atât în 
abordarea teoretică, bazată pe ideea retestării unor teorii clasice (de 
exemplu, teoria sleeper effect), cât şi în noutatea adusă de designul cer- 
cetării, bazat pe reproducerea unui experiment. 

Lucrarea are două puncte de pornire. Primul este dezbaterea potri- 
vit căreia media tradiţionale sunt aproape de „o eră a efectelor minime” 
(Bennett & Iyengar, 2008; Holbert, Garrett, & Gleason, 2010; Shehata & 
Strömbäck, 2013). Evoluţia tehnologiei este văzută ca principalul factor 
care contribuie la „stratificarea” si „fragmentarea” publicului („strata- 
mentation”) (Bennett & Iyengar, 2008, p. 717), iar acestea au drept rezul- 
tat un tip de expunere „selectivă” şi „partizană”, apropiată de efecte 
minime. Totusi, discuţiile cu privire la efectele comunicării de masa 
asupra publicurilor şi, mai precis, cele cu privire la influenţa minimă sau 
semnificativă a media nu sunt deloc noi. Dimpotrivă, ele au o evoluţie 
istorică, ce poate fi rezumată la trei faze (Neuman & Guggenheim, 
2011, pp. 171-172). Prima este cea a efectelor puternice, imediate şi 
directe, dominată de teorii precum „teoria acului hipodermic” (hypoder- 
mic needle theory) sau „teoria glontului magic” (magic bullet theory). A doua 
este cea a efectelor slabe, mediate, dominată de teorii precum „teoria 
comunicării în doi paşi” (two-step-flow theory). A treia fază, cea actuală, 
este cea în care cercetătorii încearcă să demonstreze că media încă au 
efecte semnificative sau, altfel spus, că efectele nu sunt atât de reduse pe 
cât se credea. Aşadar, prin lucrarea de fata, ne propunem să cercetam 
dacă media tradiţionale din România de astăzi (încă) au efecte asupra 
publicurilor şi, dacă da, cât de semnificative sunt acestea. 

Al doilea punct de plecare este observaţia că cercetările recente se 
concentrează tot mai mult pe puterea media de a sugera publicului cum 

sa gandeasca despre o tema. Atentia s-a mutat de pe rolul benefic al 
media in planul stabilirii agendei publicului (teoria agenda-selling su- 
gerează că media au succes în a spune publicului la cesă se gândească) pe 
rolul esenţial de a construi realitatea pentru public, prin framing. În acest 
context, observăm că tot mai multe studii analizează efectele de framing 
asupra publicului. Totuşi, sunt destul de rare cele care abordează efectele 
de framing dintr-o perspectivă realistă. Prin perspectivă realistă înţelegem 
că modul în care media încadrează temele pentru public este studiat 
într-un context cât mai apropiat de ceea ce se întâmplă în realitate 
(Lecheler & de Vreese, 2013). De aceea, ne propunem să analizăm efec- 
tele de framing asupra publicului dintr-o astfel de perspectivă. Considerăm 
că în acest fel vom putea elabora concluzii valide cu privire la rolul pe care 
media îl au în prezent şi vom putea „respinge criticile” (Lecheler & de 
Vreese, 2013, p. 148) aduse teoriilor referitoare la unul dintre cele mai de 
succes efecte media — acela de a ne spune cum să gândim despre o temă. 

Scopul acestei lucrări are două dimensiuni. Ne propunem să deter- 
minăm în ce măsură media tradiţionale au efecte semnificative astăzi și 
să analizăm influenţa lor dintr-o perspectivă apropiată de ceea ce se în- 
tâmplă în realitate. Pentru aceasta, vom analiza efectele de framing 
asupra atitudinilor publicului, pe termen scurt şi mediu. Alegerea de a 
analiza efectele de framing asupra atitudinilor publicului este justificată 
de faptul că atitudinile pot prezice comportamente (Hogg & Vaughan, 
2010, 2011; LaPiere, 2010). Dacă rezultatele vor arăta că media, prin 
modul în care încadrează temele pentru public, pot influenţa atitudinile 
acestuia, vom putea deduce că efectele media nu sunt superficiale. 

În acest scop, propunem un demers realist la nivelul efectelor de 
framing. Structurat sub forma unui experiment „clasic” (Lecheler & de 
Vreese, 2013, p. 148), acesta cuprinde mai multe elemente care pot fi 
regăsite în scenarii media reale: tipuri diferite de cadraje media — pozi- 
tive şi negative; tipuri diferite de reexpuneri mediatice — cadraje repetate 
şi cadraje contradictorii; tipuri diferite de surse ale mesajelor — surse 
credibile și surse necredibile. În plus, pentru a apropia și mai mult stu- 
diul nostru de contextul media real, vom testa atât influenţa media pe 
termen scurt, cât şi pe cea pe termen mediu. Mai precis, vom introduce 
teste ale magnitudinii şi direcţiei efectelor de framing atât imediat după 
expunerea la stimul (o ştire încadrată în termenii dimensiunii econo- 
mice), cât şi la distanţă de o săptămână şi la distanţă de o lună. Acest de- 
mers, care integrează un număr destul de mare de elemente din 
contextul media real, poate fi un prim pas către abordări realiste inte- 
grate în domeniul efectelor de framing. 

Din punct de vedere structural, primele doua parti ale lucrarii repre- 
zinta fundamentarea teoretica a studiului cu privire la efectele de fram- 
ing, iar cea de-a treia se concentreaza asupra rezultatelor obtinute in 
urma cercetării. Mai exact, prima parte se axează pe consideraţii teore- 
tice relevante, care permit trecerea către un demers realist în analiza 
efectelor de framing. În primul rând, am schiţat o definiţie a concep- 
telor de „frame” si „framing” din perspectivă constructivistă. Retinem că 
frame-urile sunt principii organizatoare, împărtășite si recunoscute la 
nivel social, care persistă şi acţionează simbolic la structurarea coerentă 
a lumii sociale (Reese, 2001, p. 11). Altfel spus, prin framing, media reu- 
şesc să ofere publicului accesul la realitate. 

Mai mult, dincolo de puterea cadrajelor media de a structura reali- 
tatea socială şi de a o reda publicurilor în mod simplificat, reținem si că 
efectele de framing se distanțează semnificativ de celelalte două tipuri de 
efecte media, precum agenda-setting si priming. Conform lui Scheufele si 
Tewksbury (2007, p. 14), principala diferenţă între agenda-setting şi fram- 
ing se referă la distincţia între dacă gândim despre o temă şi cum gândim 
despre ea. Agenda-setting si priming se bazează mai ales pe principiile 
reamintirii unei teme, în timp ce framing se bazează mai degrabă pe prin- 
cipiul potrivirii unei idei din media cu ceea ce publicul știe deja. Weaver 
(2007, pp. 145-146) vede diferenţa între agenda-setting si priming, pe de 
o parte, si framing, pe de alta parte, ca pe una între tema la care ma gân- 
desc si modulin care gandesc despre ea. Acesta este contextul in care vom 
analiza efectele de framing asupra publicului. Consideram ca, daca media 
se vor dovedi capabile sa modifice opinii, atitudini si comportamente, 
atunci influenta lor este departe de a fi minima. 

Din abordarile teoretice cu privire la efectele de framing, retinem 
modelul propus de Cappella si Jamieson (1997). Conform acestora, 
media, prin modul in care incadreaza o tema, pot favoriza unele aspecte 
ale temei in detrimentul altora. Mai precis, efectele de framing actioneaza 
pe doua principii: cel al reamintirii si cel al potrivirii intre informatiile noi 
(cele din media) si cele vechi (ideile preexistente). Cu cat nivelul de 
reamintire si cel de potrivire sunt mai mari, cu atat puterea media este 
mai mare. Altfel spus, efectele de framing depind de cateva mecanisme 
complexe. Acesta este un motiv in plus care ne justifica alegerea de a stu- 
dia efectele de framing asupra publicului. Important de mentionat este 
că, atunci cand ne referim la efecte de framing asupra publicurilor, 
dorim, de fapt, să accentuăm efectele asupra atitudinilor acestora. Dacă 
media, prin modul în care încadrează temele pentru public, vor avea 

efecte asupra atitudinilor acestuia, atunci putem concluziona ca puterea 
media nu este una superficiala. 

În al doilea rand, dat fiind că scopul nostru este de a propune un de- 
mers realist în studiul efectelor de framing, reținem că fluxul real al co- 
municării cuprinde atât cadraje care prezintă o temă dintr-o perspectivă 
unică, cât şi cadraje care prezintă o temă din perspectivă dublă (Zaller, 
1992). Nu vom putea să ne apropiem de un scenariu real în studiile 
media dacă nu ţinem cont de faptul că mesajele apar în contexte dina- 
mice. Cu alte cuvinte, este foarte posibil ca în realitate oamenii să fie 
expuşi atât la cadraje repetate, cât şi la cadraje contradictorii (Lecheler 
& de Vreese, 2013). Expunerea la cadraje de natură diferită are efecte 
diferite (vezi şi Boomgaarden, 2007). Mai precis, cadrajele repetate pot 
avea efecte puternice (Cappella & Jamieson, 1997; Nabi, 2003), în timp 
ce cadrajele contradictorii pot funcţiona după teoria ultimului cadraj — 
ultimul cadraj la care publicul este expus este cel mai puternic (Chong 
& Druckman, 2007a, 2007b, 2007c). 

In al treilea rand, avand in vedere scopul principal al lucrarii, vom face 
cateva consideratii cu privire la rolul timpului in modificarea efectelor de 
framing. Mai mult, vom lega rolul moderator al timpului de rolul mode- 
rator al credibilitatii surselor. Unele studii și-au propus să determine în ce 
măsură efectele de framing sunt trecătoare sau persistente. Lecheler şi de 
Vreese (2013, pp. 150-151) sugerează că există două „tabere” — unii 
cercetători consideră că efectele de framing dispar rapid, în timp ce alţii 
consideră că ele continuă să aibă o influenţă semnificativă asupra publi- 
curilor chiar şi la o distanţă mare după expunere. Mai mult, referitor la 
că, în general, sursa se uită, dar conţinutul nu (de exemplu, Hovland & 
Weiss, 1951). Considerăm că, dacă se va dovedi că efectele media sunt vizi- 
bile pe termen mediu — la o luna de la expunerea iniţială —, vom putea 
aduce un argument în plus care ar susţine că media, prin modul în care 
încadrează temele, au mai mult decât efecte minime. 

A doua parte a lucrării este dedicată analizei teoretice a moderatorilor 
efectelor de framing. Studiile arată că, în general, efectele de framing de- 
pind de o serie întreagă de variabile, denumite sugestiv moderatori sau 
mediatori. Lecheler şi de Vreese (2013, pp. 152-153) sugerează că cer- 
cetările referitoare la efectele de framing ar trebui să se concentreze din 
ce în ce mai mult pe analiza variabilelor care moderează acţiunea acestor 
efecte. Mai exact, studiile ar trebui să aibă în vedere ce accentuează sau 
diminuează efectele media, deoarece, contrar aparentelor, influenţa 

media nu este directa. Prin introducerea moderatorilor efectelor de fram- 
ing, credem ca ne vom apropia şi mai mult de concluzii „reale” cu privire 
la efectele media. În acest fel, vom putea să explicăm de ce expunerea la 
media poate avea rezultate diferite şi poate determina diferenţe în proce- 
sarea mesajelor. 

Cercetările arată că există o serie de variabile care pot interveni şi mo- 
dera influenţa directă a media. Deşi unele folosesc in mod intersanjabil 
denumirile moderatori şi mediatori, între ele există unele diferenţe 
(Baron & Kenny, 1986; Wu & Zumbo, 2008). Drept urmare, vom folosi 
conceptul de moderatori, pentru a ne referi la variabilele care pot inter- 
veni şi modera relaţia dintre media şi public. Dintre posibilii moderatori 
ai efectelor de framing, discutăm pe larg despre credibilitatea surselor si 
importanţa în plan personal pe care publicul o acordă unei teme. Altfel 
spus, discutăm despre un moderator care acţionează la nivel contextual — 
credibilitatea sursei încadrării media — si unul care acţionează la nivel in- 
dividual — importanţa acordată temei. Alegerea acestor doi moderatori nu 
reprezintă o „reţetă perfectă”, însă se justifică prin raportare la scopul lu- 
crării noastre. Conform studiilor, credibilitatea sursei mesajului media 
poate modera efectele de framing — mesajele ce provin din surse credibile 
au un impact mai mare decât cele care provin din surse necredibile (Hart- 
man & Weber, 2009; Tormala & Petty, 2004). Mai mult, referitor la impor- 
tanta in plan personal a temei incadrate de media, cercetarile arata ca 
incadrarile media care contin teme considerate de catre public impor- 
tante nu au efecte semnificative. In acest caz, publicul are deja atitudini 
stabile, greu de schimbat. Pe de alta parte, cadrajele media care contin 
teme carora publicul nu le acorda importanta deosebita au efecte mai 
puternice, deoarece publicul nu are atitudini stabile, ci unele in curs de 
formare (Lecheler, de Vreese, & Slothuus, 2009). 

A treia parte a lucrării prezintă rezultatele cercetării, precum şi as- 
pectele metodologice. Pentru a testa magnitudinea şi durata efectelor 
de framing asupra atitudinilor publicului, vom realiza un experiment, 
care „mimează” un scenariu media real (Lecheler & de Vreese, 2013, 
p. 148). Cercetarea noastră are în vedere două obiective. Primul este de 
a determina efectul imediat pe care îl are un cadraj media asupra a trei 
atitudini: implicarea politică si socială, neputinta in plan socio-econo- 
mic şi încrederea în clasa politica. Al doilea obiectiv de cercetare vizează 
determinarea duratei pentru care efectele de framing sunt semnifica- 
tive, dar si determinarea influenţei exercitate de credibilitatea sursei. 

Ambele obiective de cercetare sunt construite astfel incat sa poata sur- 
prinde efectele de framing atat pe termen scurt, cat si pe termen mediu 
(la o săptămână, respectiv la o luna de la expunerea iniţială). Pentru a ne 
apropia de contextul media real, propunem un scenariu care va cuprinde 
atât reexpuneri la un anumit cadraj, cât şi la cadraje competitive, prove- 
nite atât din surse credibile, cât şi necredibile. Prin intermediul acestor 
două obiective de cercetare, ne propunem să facem o diagnoză a realităţii 
mediatice din România de astăzi, să vedem în ce măsură media influ- 
enteaza semnificativ percepții şi atitudini. De asemenea, dorim să ana- 
lizăm rolul pe care îl are timpul în influențarea efectelor de framing. 
Abordarea noastră în domeniul efectelor de framing este un exemplu al 
unui demers realist, integrat. Prin abordări similare ne vom putea apropia 
de argumente împotriva criticilor care susțin că rezultatele studiilor cu 
privire la efectele de framing asupra publicului sunt valabile mai mult în 
scenarii de laborator decât în viaţa reală. 


PARTEA INTAI 


Influenta semnificativa a media 
sau spre o era a efectelor minime? 


I. Efecte de framing 


În ultima perioadă au apărut câteva reinterpretări semnificative ale 
teoriilor clasice cu privire la efectele comunicării de masă asupra publicu- 
lui. De exemplu, cercetările recente au drept obiectiv (re)testarea modu- 
lui în care unele teorii clasice, precum teoria cultivării, teoria utilizări şi 
recompense, teoria fluxului comunicării în doi paşi, teoria agenda-setting, 
se aplică în contextul mediatic actual. În același timp, unele direcţii teore- 
tice actuale susţin intrarea media tradiţionale într-o eră a efectelor mini- 
me. Totusi, credem că este prematur să discutăm despre o eră a efectelor 
minime și că, prin framing, media au puterea de a construi realitatea so- 
cială pentru public. De aceea, în această secţiune ne vom concentra asupra 
câtorva direcţii teoretice care au în vedere cadrajele media şi efectele lor. 

Vom avea în vedere definirea conceptului de framing din perspectivă 
constructivista; analiza asemănărilor şi deosebirilor dintre framing, 
agenda-setting si priming!; delimitarea perspectivelor cu privire la efec- 
tele de framing şi conturarea unei perspective care respinge intrarea 
într-o „eră a efectelor minime” ale media tradiţionale; delimitarea 
graniţelor dintre opinie, atitudine şi comportament, pentru a contura con- 
textul pe care îl folosim atunci când ne referim la efecte de framing asupra 
publicurilor; reliefarea principalelor tipuri de cadraje? media — repetate 


! La nivelul acestei lucrări, optăm pentru scrierea marcată de caractere italice a concep- 
tului de priming şi pentru ortografierea obişnuită a conceptelor de agenda-setting și fram- 
ing. In comparaţie cu agenda-setting si framing, conceptul de priming nu a ajuns la un 
nivel de utilizare suficient de crescut în limba română, încât să poată fi considerat asimi- 
lat. Singura traducere în limba română a termenului a fost de „amorsare”, iar aceasta nu 
acoperă sensul conceptului din limba engleză. Mai mult, încă nu am găsit o variantă 
românească suficient de apropiată din punct de vedere semantic celei din limba engleză. 
2 Pe parcursul lucrării, vom folosi intersanjabil cuvintele „frame”, „cadraj”, „încadrare” şi 
„mesaj” din motive ce ţin de evitarea unor erori stilistice şi a unor exprimări redundante. 

(repetitive frames) şi contradictorii (competitive frames). De asemenea, vom 
analiza cateva directii care vizeaza rolul timpului in estomparea sau mul- 
tiplicarea efectelor de framing si rolul credibilitatii sursei unui mesaj in 
moderarea efectelor de framing. 


1. Conceptul de framing si abordarea constructivista: 
in cautarea unei definitii 


În ultimii 20 de ani, pe măsură ce media au dobândit un statut omni- 
prezent in societate, cercetarile referitoare la framing au inceput sa 
cunoască o dezvoltare din ce in ce mai consistentă. Astfel, cercetători din 
domeniul sociologiei (Gitlin, 1980; Goffman, 1974), comunicării politice 
(de Vreese, 2005) şi comunicării de masă (Entman, 1993; Gamson & 
Modigliani, 1989; McQuail, 1994) atribuie un rol important conceptului 
de framing și își concentrează efortul atât asupra găsirii unei definiţii 
operaţionale, cât şi asupra dezvoltării unor modele care arată cum functi- 
onează un cadraj media şi ce efecte are. 

În domeniul științelor comunicării, conceptul de framing a devenit 
tot mai folosit, depăşind în importanţă şi complexitate alte concepte sau 
teorii precum agenda-setting sau teoria cultivării. Datorită existenţei 
unor perspective diferite asupra acestui concept, încercarea de a găsi o 
interpretare univocă este limitată de lipsa unor elemente teoretice şi 
empirice substanţiale. Cu alte cuvinte, din cauza faptului că are sensuri 
multiple, conceptul de framing sau frame (fie ca substantiv, fie ca verb) 
este destul de vast şi vag (Scheufele, 1999, p. 103). De aceea, pentru a 
evita o abordare strict teoretică, dar şi pentru a apropia ceea ce înseam- 
nă procesul de framing de efectele pe care le generează, vom prezenta 
critic câteva definiţii si abordări ale acestui concept, din perspectivă 
constructivistă; ordinea de prezentare va fi cea cronologică. 

Perspectiva constructivistă în domeniul studiilor de framing se referă 
la faptul că oamenii se bazează în principal pe media atunci când caută 
informaţii, iar media aleg să încadreze un anumit aspect al unui eveni- 
ment, construind, astfel, ceea ce este perceput ca fiind realitate. Media 
pot construi realitatea prin accentuarea unui aspect în defavoarea al- 
tuia, oferind astfel un punct de referinţă, prin care publicul filtrează in- 
formaţiile receptate ulterior (Carter, 2013, p. 1). Altfel spus, în 
contextul, mai larg, al cercetărilor privind efectele media asupra publi- 
curilor, conceptul de framing ocupă un loc esenţial, deoarece modul în 

care media incadreaza realitatea are efecte semnificative asupra modu- 
lui in care publicurile percep realitatea construita de media. 

Înainte de analiza critică a principalelor definiţii ale conceptului de 
framing din perspectivă constructivistă, vom examina mecanismele pe 
care se bazează construcţia socială a realităţii — ca elemente fundamentale 
în înţelegerea modului de funcţionare a cadrajelor media. Deşi aceste 
mecanisme au atras atenţia mai multor cercetători (de exemplu, Adoni & 
Mane, 1984; Gamson, Croteau, Hoynes, & Sasson, 1992; Shapiro & Lang, 
1991), ne vom opri asupra variantei in care au fost teoretizate in The So- 
cial Construction of Reality (Berger & Luckmann, 1966). 

Berger si Luckmann (1966, p. 84) oferă câteva consideraţii importante 
despre mecanismul pe baza caruia functioneaza frame-urile. Autorii su- 
gereaza ca limbajul este una dintre cele mai importante forme de organi- 
zare sociala — prin limbaj, oamenii nu numai ca se distanteaza de alte 
categorii de fiinte vii, dar limbajul, alaturi de abilitatea de a comunica in 
sine, joaca un rol esential in organizarea lumii sociale. Aceasta organizare 
este posibila prin folosirea semnelor si simbolurilor, ca structuri atasate 
unor interpretari obiective; de vreme ce realitatea inconjuratoare este 
dominata de elemente subiective, numai transformarea lor in obiecte 
ofera oamenilor abilitatea de a construi realitatea si de a se adapta la ea. 
De asemenea, ei susţin că dezvoltarea cunoaşterii si a limbajului a permis 
apariţia unei lumi obiectivate, a unei lumi în care obiectele se distanțează 
de simple interpretări subiective, devin palpabile şi sunt percepute drept 
realitate. Ulterior, realitatea obiectivată este internalizată sub formă de 
adevăr general valabil, generând astfel o dublă realizare a cunoașterii. Pe 
de o parte are loc însuşirea realităţii sociale obiectivate şi, complementar, 
(re)producerea continuă a acestei realităţi. Cu alte cuvinte, prin limbaj, 
lumea înconjurătoare este regândită şi reinterpretată în permanenţă, iar 
ceea ce rezultă poate fi asimilat unei realităţi propriu-zise sau reale. 

Ulterior, viziunea celor doi a fost folosită pentru a explica modul în 
care media contemporane trebuie înţelese. Mai precis, Lang si Lang 
(1984, p. 26) ilustrează cum este folosită televiziunea pentru a contura 
percepţia oamenilor despre realitatea înconjurătoare. Ei sugerează că 
televiziunea ajută la familiarizarea publicurilor cu oameni si locuri 
aflate la distanţă; televiziunea oferă audienței senzaţia că participa la 
problemele de ordin public; imaginile transmise la televizor par auten- 
tice. Abordarea celor doi ajută la înţelegerea modului în care televi- 
ziunea, în particular, şi media, în general, încadrează anumite segmente 
ale realităţii ca fiind imagini sau realităţi complete. Această viziune este 

susţinută de adepţii abordării constructiviste — un exemplu semnificativ 
este cel al lui Scheufele (1999), care susţine că, atunci când isi constru- 
iesc realitatea, oamenii se bazează pe realitatea pe care le-o oferă expe- 
rienta directă cu evenimente si oameni, interacţiunile cu alti oameni si 
interpretările oferite de media. 

Potrivit lui Reese (2001), sociologul Erving Goffman, alături de 
antropologul Gregory Bateson sunt primii care introduc în literatura de 
specialitate analiza de framing. Contribuţia lui Goffman (1974) este nota- 
bilă, mai ales din perspectiva abordării constructiviste — autorul defineşte 
frame-urile ca fiind scheme predefinite, prin care oamenii analizează, 
percep şi se raportează la experienţele din viaţa cotidiană. Mai mult, el 
susţine că, în acest demers de construire a realităţii, oamenii se bazează 
pe un tip de cunoaştere comună, pe baza căreia activează acele scheme 
de interpretare. În acest context, analiza de framing se referă la identifi- 
carea modului în care diferiţi actori sociali (inter)actioneaza pentru a 
construi modele de raportare şi înţelegere a lumii înconjurătoare. De 
aceea, demersul lui Goffman este esenţial din perspectiva în discuţie, 
deoarece arată modul în care media, prin framing, clasifică fenomenele 
şi oferă oamenilor posibilitatea de a identifica şi de a avea acces la un 
număr aproape infinit de situaţii (Reese, 2001). 

O altă perspectivă notabilă pentru abordarea constructivistă în stu- 
diul framing-ului este cea a lui Gitlin (1980). Sociologul defineşte frame- 
urile ca tipare de cunoaștere, interpretare, prezentare şi selectare a unor 
aspecte din realitate, cu accentuarea, respectiv excluderea de detalii, în 
funcţie de modul în care deţinătorii de putere simbolică decid să orga- 
nizeze discursul, conform rutinei jurnalistice (Gitlin, 1980, p. 7). Auto- 
rul subliniază că organizarea rutinieră a discursului se referă la un tip 
de organizare a faptelor care trece dincolo de statutul de simplă 
poveste, rezistă la trecerea timpului si la schimbări. Un exemplu semni- 
ficativ de astfel de organizare a faptelor este însăşi folosirea frame-urilor 
de către jurnaliști, cu scopul de a categoriza informaţiile şi de a le oferi 
sens din punct de vedere cognitiv. În viziunea autorului, puterea unică 
a frame-urilor media constă în faptul că ele pot să atribuie sens unei re- 
alitati amorfe — aceasta înseamnă mai mult decât simpla includere sau 
excludere a unor informaţii, referindu-se la faptul că frame-urile sunt 
structuri active, care nu numai că prezintă informaţii, ci le şi generează. 
Mai mult, frame-urile, ca structuri active, funcţionează sub forma unor 
dispozitive de încadrare a realităţii (vezi şi Carter, 2013, p. 3; Reese, 
2001, p. 11). 

Totodata, Gamson si Modigliani (1989, p. 3) ofera o definitie a fram- 
ing-ului din perspectiva constructivista. Potrivit acestora, frame-urile sunt 
ideile centrale care ofera sens unui sir de evenimente, care sugereaza 
miza unui subiect, esenţa unei probleme. Mai mult, autorii accentuează 
ideea că, în absenţa frame-urilor, indivizilor le-ar fi aproape imposibil să 
ajungă la sensul real al evenimentelor. Altfel spus, prin framing, media 
reușesc să ofere o ordine de interpretare a realităţii, prin accentuarea 
unor evenimente şi excluderea altora. Drept urmare, conchidem că, fără 
această ordine realizată prin framing, întreg discursul public — văzut ca o 
reflectare a celui media - ar fi destul de haotic. 

În cadrul aceleiaşi perspective, un alt demers este cel al lui Neuman, 
Just şi Crigler (1992, p. 120). Autorii argumentează că mass-media sunt 
cele care propun frame-urile de referinţă pe care publicurile le folosesc 
ulterior pentru a interpreta si discuta evenimentele publice. Cu alte cu- 
vinte, acestea sunt frame-urile care oferă sens unei întâmplări, unui 
eveniment, în concordanţă cu unele constrângeri, precum cele ce ţin 
de rutina jurnalistică, de etică sau de publicuri. De asemenea, conform 
autorilor, în procesarea şi interpretarea activă a informaţiilor din media, 
oamenii folosesc o serie de scheme și structuri preexistente. În acest 
context, procesarea activă a informaţiei se referă la faptul că oamenii 
sunt conştienţi că noutatea provenită din media poate fi incompletă, de- 
naturată sau subiectivă şi caută surse adiţionale de obţinere a informati- 
ilor. De aceea, din dorinţa de a avea acces la o imagine cât mai completă 
a realităţii, unii oameni caută să verifice dacă participarea lor directă la 
un eveniment şi ceea ce ei au perceput ca fiind o noutate mediatică se 
potrivesc cu ceea ce au perceput alţii. La polul opus, se află cei care 
folosesc exclusiv media pentru a se raporta la realitate si a găsi infor- 
maţii relevante — initial, ei preiau majoritatea informaţiilor pe care 
media le oferă şi ulterior le păstrează doar pe cele relevante. Potrivit 
acestui demers, frame-urile reprezintă versiuni miniaturale ale realităţii, 
construite din experienţa personală, interacţiunea cu alţii şi secţiuni in- 
terpretate provenite din media (Neuman et al., 1992, p. 120). 

O altă abordare care se înscrie în sfera paradigmei constructiviste 
este cea a lui Entman (1993). Autorul sugerează că, odată cu analiza 
frame-urilor, cercetătorii pot observa felul în care media influenţează 
conştiinţa individuală, prin intermediul transferului de informaţii de la 
emiţător la sursă, adică de la nivelul abstract la cel material, conştient 
(Entman, 1993, p. 52). Potrivit autorului, a încadra înseamnă a selec- 
ta unele aspecte din realitate şi a le acorda importanţă într-un context 

comunicational. Scopul acestor incadrari este reprezentat de definirea 
temei/situatiei, interpretarea cauzelor care au determinat aparitia situ- 
atiei, evaluarea morală a consecinţelor care derivă din aceasta, precum şi 
recomandarea de îmbunătăţire a situaţiei. Cu alte cuvinte, autorul intro- 
duce ideea că frame-urile pot îndeplini, simultan, dar nu obligatoriu, 
una sau mai multe dintre următoarele funcţii: definesc problemele — de- 
termină acţiunile unui actor, pun în balanţă costurile şi beneficiile, mă- 
surate, de regulă, sub forma valorilor culturale comune; determină 
cauzele — identifică elementele care generează situaţii diferite; oferă 
judecăţi morale — evaluează actorii şi influenţa lor si propun remedii de 
îmbunătăţire a situaţiei (Entman, 1993, p. 52). Alături de acestea, una 
dintre funcţiile de bază ale frame-urilor este cea selectivă. Prin inter- 
mediul funcţiei selective, frame-urile nu numai că servesc drept o moda- 
litate de prezentare a informaţiilor, ci construiesc un anumit tip de 
realitate socială pentru public — o realitate selectivă şi, uneori, partizană. 

Un alt demers semnificativ care se înscrie în sfera abordării construc- 
tiviste în analiza efectelor media este cel al lui McQuail (1994). Autorul 
susţine că multe studii cu privire la comunicarea de masă se bazează pe 
premisa că media au efecte semnificative asupra publicurilor (McQuail, 
1994, p. 327). Totuşi, această premisă a generat, în timp, numeroase dez- 
bateri şi controverse. Acesta este contextul în care a apărut ultima dezba- 
tere, iniţiată la începutul anilor 1980, şi cunoscută sub denumirea de 
constructivism social. Potrivit acestei viziuni, efectele media pot fi de- 
opotrivă puternice şi limitate. Pe de o parte, media au efecte puternice 
asupra publicurilor prin faptul ca ele pot construi realitatea socială — prin 
încadrarea imaginilor din realitate într-o manieră previzibilă (McQuail, 
1994, p. 331) — şi, pe de altă parte, media au efecte limitate de factori 
diferiţi, precum tipul interacțiunii cu publicurile. În acest fel, McQuail 
(1994) sugerează că media construiesc, prin frame-uri, un anumit tip de 
realitate pentru public, iar efectele sunt diferite, în funcţie de nivelul la 
care funcţionează — mediatic sau individual. 

Scheufele (1999) construieşte un model procesual bazat pe premisa că 
analiza frame-urilor este una dintre cele mai importante modalităţi de 
studiu al efectelor media. El studiază două dimensiuni ale frame-urilor: 
tipologia si tipul de operationalizare. Conform autorului, există două cate- 
gorii de cadraje, şi anume cele care pot fi regăsite la nivelul media și cele 
care pot fi regăsite la nivelul publicului. Mai mult, el sugerează că există 
două modalităţi de operationalizare a cadrajelor — ca variabile depen- 
dente sau independente. Conform autorului, cadrajele pot fi considerate 

fie variabile dependente (ele sunt influentate de alte variabile), fie vari- 
abile independente (ele influenteaza alte variabile). Pe baza acestor con- 
ceptualizari, autorul argumentează ca framing-ul este un proces 
continuu, in cadrul caruia efectele se pot transforma cu usurinta in cauze 
care genereaza procese ulterioare (Scheufele, 1999, p. 114). Altfel spus, 
autorul sustine ca publicurile nu sunt pasive ci, dimpotriva, contribuie ala- 
turi de mass-media la construirea de sens. Așadar, nu este vorba despre o 
influenţă unilaterală — doar dinspre media către publicuri —, ci şi invers. 
Această relaţie de influențare reciprocă alimentează puterea activă a 
cadrajelor media de a construi un tip de realitate socială. Media oferă 
publicurilor nu numai ceea ce ele selectează din realitatea înconjură- 
toare, ci şi ceea ce publicurile sugerează că ar dori să primească. 

Dintre abordările constructiviste ale framing-ului, abordarea lui Reese 
(2001) pare una dintre cele mai complete (vezi şi Carter, 2013, p. 4). 
Potrivit lui Reese (2001, p. 11), framing-ul se referă la modul în care ac- 
torii, sursele şi cultura se interconectează astfel încât generează modali- 
tati coerente de înţelegere a lumii înconjurătoare, prin folosirea comună 
a tuturor resurselor disponibile. Mai exact, frame-urile sunt principii or- 
ganizatoare care sunt împărtășite şi recunoscute la nivel social, care per- 
sistă şi acţionează simbolic la structurarea coerentă a lumii sociale. 
Potrivit autorului, principalele aspecte ce caracterizează cadrajele sunt: 
acestea au capacitatea de a organiza informaţiile; cadrajele sunt înte- 
meiate pe principii abstracte şi nu se confundă cu textele la nivelul căro- 
ra apar; cadrajele trebuie să fie împărtășite şi recunoscute la nivel social, 
astfel încât să fie semnificative şi să comunice o anumită intenţie; cadra- 
jele trebuie să fie structuri persistente — semnificaţia lor rezidă in dura- 
bilitatea lor, în folosirea lor rutinieră; cadrajele sunt reliefate prin 
intermediul formelor simbolice de exprimare; cadrajele sunt organizate 
cu ajutorul unor modele structurale, care pot fi uşor recunoscute si care 
au diverse grade de complexitate. 

O abordare mai recentă a acestor definiţii îi aparţine lui Carter (2013, 
pp. 4-5). El examinează modul în care media construiesc realitatea si 
oferă unele explicaţii în acest sens. Primul aspect la care autorul face 
referire este organizarea cadrajelor. Astfel, el accentuează că frame-urile 
depăşesc limitele unui eveniment izolat si se pot organiza în jurul unor 
teme largi, care pot influenţa interpretarea evenimentelor individuale. 
Al doilea aspect vizează tratarea frame-urilor sub formă de principii pe 
baza cărora media structurează realitatea, cu scopul de a-i oferi sens. Al 
treilea aspect se referă la impartasirea socială a frame-urilor — cadrajele 

structurează realitatea prin intermediul atribuirii de sens recunoscut la 
nivel social. Totusi, în vreme ce media folosesc, strategic, anumite tipuri de 
cadraje, cum sunt cel al conflictului sau al neputinței, publicurile re- 
zonează mai bine cu încadrări ca impactul asupra oamenilor şi valorile 
morale. De aceea, este important de delimitat unde şi când are loc ne- 
gocierea intelesului. Al patrulea aspect se referă la persistenta cadrajelor — 
cadrajele cele mai influente sunt cele care persistă, deoarece ele creează 
înţelesuri puternice, rezistente la schimbări. Al cincilea aspect reliefează 
natura simbolică a cadrajelor — cadrajele contin simboluri care influ- 
enteaza interpretarea evenimentelor de către publicuri. Ultimul aspect se 
referă la faptul că atunci când media încadrează un eveniment, ele struc- 
turează lumea socială, deoarece creează modele la care se vor raporta sim- 
bolic toate încadrările următoare; practic, cadrajele media devin structuri 
dominante care pot afecta interpretările ulterioare ale publicurilor. 

În concluzie, observăm că există o nuanţă comună a abordărilor 
menţionate. Ele definesc cadrajele ca fiind ideile esenţiale care dau sens 
unui eveniment, care organizează şi structurează realitatea, prin evi- 
dentierea sau, dimpotrivă, excluderea unor detalii. Cadrajele sunt struc- 
turi predefinite, tipare care facilitează construirea realităţii sociale, mai 
ales prin intermediul funcţiei de selecţie. În acest context, dintre functi- 
ile pe care cadrajele media le pot indeplini, ne vom referi cu precadere 
la functia selectiva a acestora, deoarece ea poate explica modul in care 
media selecteaza anumite aspecte din realitate si le folosesc in procesul 
de construire de sens. In continuare, ne vom opri asupra diferentelor 
dintre framing si concepte similare din sfera efectelor media — agenda- 
setting si priming. 


2. Framing, agenda-setting, priming 


In aceasta sectiune, vom analiza principalele diferente dintre fram- 
ing si alte concepte similare, in special agenda-setting şi priming — de 
vreme ce fiecare dintre acestea poate contribui la intelegerea impactu- 
lui pe care media il au asupra publicurilor. 

Desi unii cercetatori le considera similare, agenda-setting, priming si 
framing se bazează pe o serie întreagă de elemente care le diferenţiază. 
De exemplu, Scheufele (2000) sugerează că principala diferenţă între 
agenda-setting şi priming, pe de o parte, respectiv framing, pe de altă 
parte, este faptul că primele două se bazează pe ideea de reamintire, de 
activare (accessibility), în timp ce framing-ul se bazează mai ales pe ideea 

de atribuire de sens (attribution). Altfel spus, aparitia constanta a unei 
teme pe agenda media poate influenta oamenii sa isi reamintesca mai 
ușor idei cu privire la aceasta. Pe de altă parte, faptul ca o tema este in- 
cadrata intr-un anumit fel poate influenta modul in care publicul o per- 
cepe si interpreteaza. Drept urmare, principala diferenta intre 
agenda-setting si framing este ca, prin framing, media nu numai ca 
afiseaza o parte a realitatii inconjuratoare, ci ofera si o interpretare a 
acesteia, care va fi ulterior folosita de catre publicuri. 

McCombs si Shaw (1972) reliefeaza ca mass-media au puterea de a 
stabili care informatii sunt importante si care nu, fapt pentru care, 
poate cea mai relevanta functie a lor este cea cunoscuta sub numele de 
agenda-setting. Pe de alta parte, prezenta constanta a unei teme pe 
agenda media poate influenţa criteriile de selecţie pe care oamenii le 
folosesc in evaluari ulterioare, iar aceasta influenta se regaseste sub de- 
numirea de priming (Iyengar & Kinder, 2010). Altfel spus, primingul 
reprezintă o extensie a agenda-setting. 

Există mai multe studii care analizează legătura dintre agenda-sett- 
ing, priming şi framing (de exemplu, Ghanem, 1997; McCombs, 1997; 
McCombs & Shaw, 1993; Scheufele, 2000; Scheufele & Tewksbury, 2007; 
Weaver, 2007), insa ne vom referi aici doar la cateva dintre ele. De exem- 
plu, Price si Tewksbury (1997) sugereaza ca frame-urile se refera la moduri 
diferite prin care media acopera temele in mod convingator. Mai mult, 
prin framing, se accentueaza rolul important pe care il au nu numai 
temele in sine, ci si factorii care intervin si influenteaza procesul prin care 
media incadreaza o tema (printre acestia, se numara mai ales constrange- 
rile jurnalistice). Altfel spus, conceptul de framing pare ca include un spec- 
tru mai larg de factori, in comparatie cu agenda-setting si priming, iar acest 
lucru îl clasează pe o poziţie superioară în categoria conceptelor cognitive. 

Van Gorp (2007, p. 70) face distincţia între elementele centrale care 
caracterizează pe de o parte procesele de agenda-setting si priming şi pe 
de altă parte cele caracteristice framing-ului. Primele două se referă la 
prezenţa temei pe agenda media, în timp ce conceptul de framing aduce 
în prim-plan modul în care media încadrează o anumită temă. Mai clar, 
aşa cum o temă poate fi abordată din mai multe puncte de vedere şi, deci, 
încadrată diferit, la fel şi o încadrare poate fi adaptată la mai multe teme 
(vezi şi Kosicki, 1993). Altfel spus, prin framing, se facilitează legătura din- 
tre una sau mai multe teme și încadrări multiple ale acestora, în ideea că 
frame-urile nu se aplică strict unui eveniment, ci au puterea de a trece 
peste barierele impuse de o temă, având un caracter general. De aceea, 

unul dintre avantajele studierii efectelor de framing este tocmai faptul ca 
se pot folosi ipoteze alternative. Un exemplu este predictia ca media pot 
prelua o tema de pe agenda politica si o pot incadra fie similar, fie in ter- 
meni diferiti, iar efectele unor astfel de incadrari sunt variate. Altfel spus, 
prin analiza cadrajelor media, cercetatorii se pot apropia de o serie de 
abordari mai aplicate in domeniul efectelor media. Daca s-ar referi strict 
la efectele determinate de functia de agenda-setter a media, cercetarile ar 
pierde din vedere tocmai modul în care incadrarile media se inter- 
conectează, în funcţie de temă, şi generează anumite interpretări ale 
evenimentelor, pe care publicurile le folosesc ulterior. 

În continuare, vom analiza diferenţele si asemănările dintre cele trei 
concepte, prin raportare la două dintre cele mai relevante abordări din 
literatura de specialitate — cea avansată de Scheufele şi Tewksbury (2007), 
respectiv abordarea lui Weaver (2007). Această analiză are în vedere 
găsirea de corelaţii specifice între cele trei modele care studiază efectele 
media, cu scopul de a valoriza importanţa studierii conceptului de fram- 
ing în analiza mai largă a efectelor media asupra publicurilor. 

Scheufele si Tewksbury (2007, p. 10) susţin că efectele media au o 
natură mai complexă decât fusese iniţial descoperit. Mai mult, aceste 
efecte depind destul de mult de asocierile pe care oamenii le creează 
între noile informaţii şi ceea ce ei ştiu deja, dar şi de faptul că ei tind să 
aibă un comportament selectiv atunci când se expun la media. În acest 
context, pare că media funcţionează mai degrabă în sensul stabilizării 
atitudinilor publicurilor, decât în cel al schimbării acestora. Conform 
autorilor, agenda-setting, framing şi priming reprezintă trei modele posi- 
bile prin care media au efecte la nivelul publicurilor. Agenda-setting se 
referă la faptul că există o corelaţie puternică între vizibilitatea pe care 
media o acordă unei teme şi nivelul de importanţă pe care publicurile 
îl acordă temei prezente în media. Altfel spus, dacă o temă apare con- 
stant pe agenda media, atunci este foarte probabil ca publicurile să 
considere că aceasta este importantă şi, deci, să fie interesate de ea. Mai 
mult, priming-ul funcţionează ca o extensie a agenda-setting şi se referă 
la faptul că publicurile tind să folosească vizibilitatea unei teme drept 
punct de referinţă (benchmark) în evaluările ulterioare. Altfel spus, prin 
priming, conţinutul media funcţionează drept garanţie a faptului că 
publicurile trebuie să folosească criteriile oferite de media în evaluarea 
performanţelor liderilor sau guvernelor. Ambele modele — agenda-setting 
şi priming — se bazează pe mecanisme care includ rolul important al 
memoriei şi al procesului de reamintire (memory-based models). Cu alte 

cuvinte, cele doua modele pornesc de la ideea ca oamenii tind sa-si 
formeze atitudinile mai ales pe baza ideilor pe care si le pot aminti usor. 
Acesta este contextul în care priming-ul pare o extensie temporală a 
agenda-setting: cu ajutorul agenda-setting, media facilitează amintirea 
unei teme, iar un grad înalt de reamintire poate determina, la rândul 
său, modificări în ierarhia ideilor pe care oamenii se bazează atunci 
cand isi formează opiniile, atitudinile şi comportamentele. 

Pe de altă parte, aceiași autori sugerează că framing-ul nu se bazează 
pe procese de memorie (accessibility-based models), ci pe presupozitia că 
modul în care media încadrează o temă are un impact asupra modului 
în care publicul o înţelege. Această idee are unele origini sociologice, 
conform cărora oamenii nu au puterea de a înţelege lumea înconjură- 
toare în ansamblul său şi caută în permanenţă să găsească un sens al aces- 
teia, prin interpretările constante pe care le fac cu privire la experienţele 
personale. De aceea, atunci când trebuie să proceseze informaţii noi, oa- 
menii tind să folosească nişte scheme de interpretare construite deja, 
pentru a putea înţelege şi oferi sens lumii înconjurătoare. 

Asa cum menţionează Scheufele si Tewksbury (2007, p. 12), framing-ul 
poate acţiona fie la nivel macro, fie la nivel micro (vezi şi Scheufele, 
1999). La nivel macro, framing-ul se referă la modul în care media pre- 
zintă informaţia, astfel încât să fie în acord cu ideile preexistente ale oa- 
menilor; acest lucru nu înseamnă că media se folosesc de o strategie 
pentru „a păcăli” publicurile. Acest mod de a prezenta informaţiile ajută 
mai degrabă la reducerea complexităţii unei teme si la accentuarea 
unor aspecte din aceasta, în funcţie de unele limite impuse de rutina 
jurnalistică. Pe de altă parte, la nivel micro, framing-ul descrie moda- 
litatile în care oamenii folosesc ceea ce (şi cum) media le prezintă 
temele, pe măsură ce își formează impresii, opinii, atitudini. 

Mai mult, Scheufele şi Tewksbury (2007, pp. 12-17) analizează cele 
trei tipuri de efecte media din trei puncte de vedere: a) în funcţie de 
modul în care sunt produse mesajele media; b) în funcţie de modul în 
care sunt procesate mesajele media şi c) în funcţie de efectele lor. 
Referitor la primul punct, există mai multe cercetări care au în vedere 
procese precum agenda-building sau frame-building (de exemplu, de Vreese, 
2005; Wirth et al., 2010). Ambele procese se referă mai mult la meca- 
nismele prin care mesajele sunt construite şi mai putin pe efectele pe 
care le au aceste mesaje. Totuşi, ele explică modul în care jurnaliştii, 
grupurile de interes sau alte categorii sociale contribuie la modificarea 
agendei sau a cadrajelor media. 

In ceea ce priveşte procesarea cadrajelor media de către publicuri, 
un punct fierbinte se refera la masura in care publicul trebuie sa fie 
atent la temele prezentate in media, astfel incat acestea sa aiba efecte 
asupra sa. De exemplu, este probabil ca efectele de framing sa apara 
atunci cand publicurile acordă o atenţie destul de însemnată temelor de 
pe agenda media şi, mai precis, modului în care media încadrează acele 
teme. Altfel spus, atât conţinutul, cât şi interpretarea oferite de media 
unei teme pot avea efecte semnificative dacă publicurile consideră că 
tema respectivă este interesantă şi, deci, dacă îi acordă atenţie. Similar, 
este probabil ca oamenii care sunt expuși constant la cadraje media sa 
fie motivaţi să le proceseze şi, implicit, să îşi amintească mai uşor idei cu 
privire la acestea. Aşadar, se pare că ambele tipuri de efecte media se 
bazează pe aceleaşi principii. Totuşi, există o diferenţă majoră între 
acestea — nivelul de atenţie este diferit în cazul efectelor generate de 
agenda-setting, comparativ cu cele determinate de framing. Mai clar, 
simpla expunere la cadraje media poate fi suficientă pentru ca efectele 
agenda-setting să apară, însă pentru cele de framing este prea puţin. 
Principala explicaţie este legată de faptul că frame-urile pot avea un im- 
pact diferit, în funcţie de tipul reexpunerii. Asa cum mentionau Chong si 
Druckman (2008), cadrajele media repetate pot avea un impact mai mare 
asupra oamenilor cu un nivel de cunoştinţe mai scăzut, în timp ce oa- 
menii cu un nivel de cunoștințe mai ridicat par a fi mai influenţaţi de în- 
cadrările media alternative. De asemenea, ei susțin că tipul încadrării 
(slabă sau puternică) poate avea un impact semnificativ asupra modului in 
care publicul înţelege informaţia la care se face referire. De exemplu, o 
încadrare bazată pe argumente slabe îi poate face pe oameni să îşi modi- 
fice opiniile sau atitudinile în direcţia opusă decât cea propusă de media. 

Prin agenda-setting, media oferă vizibilitate unei teme, reușind astfel 
să determine publicurile să îşi amintească mai uşor idei care au legătură 
cu aceasta. Altfel spus, nu tipul de informaţii despre o temă este cel care 
generează efecte asupra publicurilor, ci atenţia si vizibilitatea acordate 
de media unei teme. Pe de altă parte, în cazul framing-ului, vorbim mai 
degrabă despre modul în care media descriu o temă şi îi oferă o anu- 
mită interpretare. Cu alte cuvinte, principala diferenţă între agenda- 
setting şi priming, pe de o parte, respectiv framing, pe de altă parte, se 
referă la dacă gândim despre o temă şi cum gândim despre ea (Scheufele 
& Tewksbury, 2007, p. 14). Distincția principală între agenda-setting si 
framing provine din tipul de efecte pe care le reprezintă. Agenda-setting 
se referă la efecte care au legătură cu reamintirea informaţiilor prezen- 
tate de media (accessibility effects), în timp ce framing-ul se referă la 

efecte care au legatura cu potrivirea informatiilor din media cu ceea ce 
oamenii stiu deja (applicability effects). 

De asemenea, autorii sugereaza ca aceste doua categorii de efecte nu 
pot fi izolate unul de celalalt. De exemplu, o idee care este in acord cu 
ceea ce oamenii stiu deja este mai usor reamintita de acestia. Pe de alta 
parte, chiar daca o idee este reamintita cu usurinta de publicuri, ea nu 
va fi folosita ulterior daca nu se potriveste deloc cu ceea ce ele stiu deja. 
Cu alte cuvinte, desi aparent caracterizeaza tipuri de efecte media 
diferite, atât reamintirea informaţiilor despre o temă, cât si potrivirea cu 
ideile preexistente ale publicului sunt două procese care par că functio- 
nează simultan. Dacă o temă este tot mai vizibilă pe agenda media, atunci 
cresc şansele ca ea să faciliteze reamintirea altor idei cu privire la aceas- 
ta şi, implicit, să creeze o legătură mai puternică între ceea ce oamenii 
ştiu deja şi noile informaţii oferite de media. 

Weaver (2007, p. 142) sugerează că, din punct de vedere statistic, 
cercetările referitoare la framing din ultimii zece ani sunt de departe mai 
numeroase decât cele referitoare la agenda-setting sau priming, iar o posi- 
bilă explicaţie se află în natura complexă si ambiguă a conceptului în 
sine. El adaugă că principala deosebire dintre framing si agenda-setting 
este faptul că framing-ul este definit ca un al doilea nivel al agenda-setting 
(second-level agenda-setting) (vezi şi Ghanem, 1997; McCombs, 2005). Au- 
torul susţine că în timp ce primul nivel al agenda-setting se referă la fap- 
tul că media tind să acorde o importanţă mai mare unor teme în raport cu 
altele, al doilea nivel al agenda-setting se referă la importanţa pe care 
media o acordă atributelor caracteristice unei teme. Altfel spus, framing-ul 
este definit ca al doilea nivel al agenda-setting sau ca agenda atributelor, 
tocmai pentru că media, prin modul în care încadrează temele, le oferă 
o serie de atribute sau interpretări, pe care publicurile le folosesc ulterior. 
Urmând aceeași logică, McCombs (1997, p. 37) susţine că media, prin 
framing, selectează un număr relativ restrâns de atribute sau interpretări 
cu privire la o temă şi le include pe agenda lor atunci când discută despre 
aceasta. Cu alte cuvinte, prin framing, media nu numai că oferă publicu- 
lui accesul la o serie de teme, ci îi oferă interpretări ale fiecărei teme şi, 
astfel, îl ghidează într-o direcţie sau alta. 

Dincolo de asemănări, există şi unele diferenţe între al doilea nivel 
al agenda-setting şi framing (Weaver, 2007, pp. 145-146). Spre deose- 
bire de primul nivel al agenda-setting, framing-ul se referă mai ales la 
cum sunt prezentate temele în media şi mai puţin la ce teme prezintă 
media în mod constant. În plus, framing-ul se referă mai ales la mo- 
durile de a gândi despre o temă, decât la temele în sine. De asemenea, 

framing-ul pare ca se bazeaza pe o gama mai larga de procese cognitive 
decat alte efecte media similare; intre acestea sunt incluse: evaluarile 
morale, rationamentele cauzale, apelul la principii si recomandarile de 
rezolvare a problemelor. Drept urmare, framing-ul, vazut fie ca un efect 
de sine statator, fie ca derivat al agenda-setting, nu trebuie pierdut din 
vedere atunci cand analizăm efectele media asupra publicurilor, 
deoarece pare a fi unul dintre cele mai complexe moduri în care media 
pot influenţa publicurile. 

În consecinţă, dincolo de asemănări, procesele agenda-setting, fram- 
ing şi priming descriu modele diferite prin care media pot ajunge la pu- 
blicuri şi le pot influenţa. La nivelul demersului nostru, vom folosi 
argumentul lui Weaver (2007, p. 146), conform căruia, dintre toate cele 
trei modele, framing-ul pare a fi cel mai dezvoltat şi cel mai atent studi- 
at fenomen în ultimii zece ani. Mai mult, credem că popularitatea cres- 
cută a cercetărilor în domeniul framing-ului se datorează, dincolo de 
complexitatea conceptuală propriu-zisă, tendinței tot mai crescute de a 
studia efectele de framing asupra publicurilor. Drept urmare, în secţiunea 
următoare vom prezenta câteva consideraţii teoretice cu privire la mu- 
tarea accentului de pe simpla identificare a frame-urilor pe analiza 
efectelor pe care ele le pot avea asupra publicurilor. 


3. De la procesul de framing la efectele de framing 


Dacă până acum am analizat framing-ul ca fenomen media şi ca proces, 
în această secţiune vom evidenția câteva demersuri teoretice cu privire la 
efectele de framing. În prima parte ne vom opri asupra unei priviri gene- 
rale despre efectele de framing — cu definiţii şi interpretări —, iar ulterior 
vom particulariza această viziune generală, prin raportare la o serie de 
tipologii ale cadrajelor media. Suntem de părere că efectele de framing 
sunt diferite în funcţie de tipul expunerii, respectiv al reexpunerii. De 
aceea, ne vom referi la impactul diferit generat de cadrajele care se repetă, 
comparativ cu cele care exprimă versiuni alternative ale unui subiect. 


Privire de ansamblu. Efecte de framing asupra publicurilor 


Diferenţa dintre framing şi agenda-setting se observă, în mod evident, 
şi la nivelul efectelor pe care aceste două tipuri de procese le au asupra 
publicurilor. Procesul de framing se bazează pe presupozitia conform 

căreia mici schimbări in prezentarea unui eveniment pot afecta modul 
în care publicul înţelege și interpretează evenimentul respectiv. Altfel 
spus, prin framing, media pot influenţa modul în care publicurile percep 
informaţiile despre o temă, însă nu prin intermediul faptului că acordă o 
vizibilitate sporită temei, cum se întâmpla în cazul agenda-setting, ci prin 
faptul că încadrează informaţiile şi oferă, implicit, o posibilă interpretare 
pentru evenimente. De cele mai multe ori, media prezintă informaţiile 
prin apel la o serie de scheme mentale pe care publicul le are deja. Invo- 
carea acestor scheme de către media determină publicurile să fie influ- 
entate de modul în care media încadrează o temă si să folosească 
interpretarea media pentru a regândi și recepta informaţii ulterioare 
(Scheufele, 2000, p. 309). 

În ultimii 7-8 ani, literatura în domeniul efectelor de framing a cunos- 
cut o dezvoltare înfloritoare (Brewer & Gross, 2010; Chong & Druckman, 
2007b, 2007c; de Vreese, Boomgaarden, & Semetko, 2011; Entman, 
Matthes, & Pellicano, 2009; Semetko & Valkenburg, 2000; Zhou & Moy, 
2007). In continuare, vom evidentia principalele conceptii teoretice refe- 
ritoare la ceea ce reprezintă efectele de framing, pentru a putea înţelege, 
ulterior, cum funcţionează ele la nivelul publicurilor. 

Price, Tewksbury şi Powers (1997, p. 486) definesc efectele de framing 
ca efectele pe care un cadraj media le are asupra publicurilor, în sensul 
reamintirii unor idei si folosirii acestora în evaluările sau interpretările ul- 
terioare. De asemenea, în concepţia lui Iyengar (1987, p. 816), efectele de 
framing se referă la schimbări ale opiniilor, atitudinilor sau comporta- 
mentelor publicurilor, datorate expunerii la modificări subtile în definirea 
sau prezentarea unei teme. Mai mult, Chong si Druckman (2007b, p. 637) 
introduc ideea că, prin framing, media pot avea efecte dacă publicurile 
reuşesc să proceseze informaţiile primite si să ajungă la un fel de interi- 
orizare a acestora, în funcţie de interese şi caracteristici proprii. Mai clar, 
efectele de framing apar atunci când publicurile sunt pregătite să evalueze 
informaţiile din media şi să le prioritizeze în funcţie de relevanţă. Aceiaşi 
autori explică modul în care efectele de framing funcţionează sub forma 
unui proces, influenţat atât de media, cât si de alti factori. Printre aceştia, 
autorii includ alternarea dintre cadrajele oferite de media şi cele oferite de 
elite. De asemenea, ei pornesc de la premisa că, în general, media nu pre- 
zinta numai cadraje care sunt în acord cu ceea ce oamenii știu deja, dar si 
cadraje opuse. Indiferent de caz, efectele media sunt diferite. 

Iyengar (1990, p. 20) sugerează că, în general, temele prezentate în 
media conţin o doză de ambiguitate şi pot fi interpretate prin apel la o 
multitudine de perspective. Acest fapt determină publicurile să exprime 

o atitudine incertă atunci cand se raportează la ceea ce văd in media, in 
special atunci când încadrările media exprimă poziţii contradictorii. De 
aceea, autorul reliefează că media pot influenţa răspunsurile publi- 
curilor cu privire la informaţiile încadrate, tocmai prin micile modi- 
ficări pe care le face în procesul de încadrare a unei teme. 

De asemenea, Brewer și Gross (2010, p. 179) sugerează că cercetătorii ar 
trebui să se concentreze din ce în ce mai mult asupra efectelor de framing 
asupra comportamentelor publicului. În opinia lor, efectele de framing pot 
lua diverse forme. Unii oameni folosesc cadrajele media în conversațiile zil- 
nice, iar alţii tind să le folosească în procesul de luare a unei decizii (de 
exemplu, cea de a vota în favoarea unui candidat în contextul alegerilor). 
De aceea, pornind de la aceste idei, credem că analiza efectelor de framing 
trebuie să includă măsurători ale pozitionarilor atitudinale sau, altfel spus, 
ale intenţiilor care pot ghida comportamente. Credem că în acest fel studi- 
ile legate de framing şi cele cu privire la impactul pe care media îl pot avea 
asupra publicurilor pot să fie considerate valoroase. 

Cappella și Jamieson (1997, pp. 77-81) construiesc un model (p. 78, 
vezi Figura 1) al efectelor de framing, cu ajutorul căruia explică legătu- 
ra dintre cadrajele media si rolul lor în două domenii: in cel legat de în- 
vatare, respectiv în cel referitor la formarea şi modificarea opiniilor si 
atitudinilor publicurilor. 


CADRAJE MEDIA (NEWS FRAMES) 


REȚEA ASOCIATIVA (ASSOCIATIVE NETWORK) 


PUNCTE MENTALE ACTIVATE (ACTIVATED NODES) 


REAMINTIRE (ACCESIBILITY) e EVALUAREA INFORMAȚIILOR 
(EVALUATE NODES) 
RECUPERAREA EVALUĂRII | 
(RETRIEVE NODE EVALUATION) 


J 


INTEGRARE FIXARE SI AJUSTARE 
(INTEGRATED) (ANCHOR & ADJUST) 


LSC ŻE 


JUDECATI/ OPINII/ATITUDINI (JUDGEMENTS) 


Figura 1. Model al efectelor de framing asupra publicurilor 

Prin modul în care încadrează o tema, media pun in valoare unele as- 
pecte în defavoarea altora, prin procese ca selecţia, sublinierea, exluderea 
sau elaborarea. În acest fel, cadrajele media ajung să activeze anumite idei 
în mintea publicurilor, în funcţie de conţinutul şi stilul materialului me- 
diatic prezentat. Acest proces de activare determină creşterea gradului de 
reamintire a informaţiilor în legătură cu tema prezentată. Astfel, prin 
modul în care încadrează o temă, media pot facilita legătura dintre noile 
informaţii despre acea temă si cele pe care publicurile le au deja. În acest 
context, informaţiile noi care rezonează (au o legătură semantică) cu cele 
deja existente sunt mult mai uşor reţinute şi, evident, mult mai rapid re- 
activate şi folosite pe termen scurt. Mai mult, dacă noile informaţii pre- 
zente în media pot crea o legătură cu ceea ce oamenii ştiu deja, atunci 
este probabil ca ele să fie reamintite ușor. În final, au loc unele modificări 
asupra opiniilor şi atitudinilor oamenilor. 

Mai pe larg, autorii apreciază că, prin framing, media pot determina 
crearea de legături între informaţiile despre o temă şi ceea ce oamenii 
ştiu deja. Ulterior, odată ce aceste legături au fost create şi dacă re- 
zonează cu informaţiile din mintea publicurilor, ele pot fi folosite în for- 
marea de judecăţi şi opinii, sub aspectul unor evaluări afective. Acestea 
pot apărea prin intermediul a două procese: unul se bazează pe reamin- 
tirea informaţiilor şi celălalt se referă la tipul evaluării. Primul proces 
sugerează că informaţiile deja existente nu sunt numai reamintite, ci le 
sunt atașate şi implicaţiile afective, care sunt ulterior integrate în rezul- 
tatul final. Al doilea proces vizează faptul că un cadraj media este evalu- 
at secvențial. Acest lucru înseamnă că noile informaţii si evaluările lor 
sunt reintegrate în reţeaua de consideraţii ale publicurilor; ulterior, atât 
vechile, cât şi noile informaţii, precum şi evaluările lor, sunt regândite, 
reformulate si stocate în memorie. 

Drept urmare, autorii concluzionează că reamintirea unei idei de- 
pinde de mai mulţi factori, printre care includ natura ultimei teme din 
media (dacă se leagă sau nu de alte informaţii) sau frecvenţa activării 
unei informaţii. Apoi, puterea pe care o are o informaţie, odată reamin- 
tită, depinde de asocierile pe care ea le poate avea cu alte idei. Usurinta 
reamintirii si puterea evaluărilor determină natura reţelei de idei. Cu 
cât primele sunt mai puternice, cu atât media pot funcţiona în sensul fa- 
cilitării de legături între ceea ce oamenii ştiu deja şi informaţiile noi 
(cele din media). Altfel spus, principala idee pe care se bazează acest 
model este că publicurile învaţă din media, iar acst proces de învăţare 
depinde în mare măsură de modul în care media încadrează temele 

(Cappella & Jamieson, 1997, p. 79). Asadar, modelul in discutie este 
construit pe doua idei esentiale, si anume: a) publicurile invata ca ur- 
mare a expunerii la cadraje media si b) ceea ce învaţă publicurile din 
media este influentat in mare masura de modul in care media in- 
cadreaza informatiile. Altfel spus, prin modul in care incadreaza infor- 
matiile pentru public, media au meritul de a influenta opiniile, 
atitudinile si comportamentele acestuia. 

Cercetatorii arata ca frame-urile pot mentine o balanta intre media, pe 
de o parte, şi respectiv publicuri, pe de altă parte — media încadrează pen- 
tru publicuri evenimente si situaţii pe care publicurile le reinterpreteaza, ul- 
terior, sub forma altor evenimente si situaţii (Gamson et al., 1992). Totusi, 
întrebarea referitoare la psihologia pe baza căreia media acţionează asupra 
publicurilor şi invers pare să rămână fără răspuns la acest nivel. Mecanis- 
mele psihologice pe care se bazează efectele de framing au fost dezbătute 
pe larg de Chong & Druckman (2007b, pp. 639-640). Autorii identifică 
trei procese principale care explică modul în care media pot avea im- 
pact asupra publicurilor: reamintirea, corelarea cu informaţiile deja 
existente şi puterea unui cadraj media. 

În primul rând, impactul media asupra publicurilor este influenţat de 
posibilitatea ca unele idei să fie reţinute şi refolosite ulterior. Spre exem- 
plu, o idee este relativ greu de reţinut, atunci este probabil ca ideea res- 
pectivă să nu fie uşor activată şi, deci, să nu fie folosită prin raportare la 
alte teme. Aşadar, disponibilitatea (availability) de a-şi aminti o tema vari- 
ază de la un individ la altul şi depinde de ceea ce oamenii cred sau știu cu 
privire la tema respectivă — dacă nu au nicio altă idee despre aceasta, este 
probabil ca oamenii să o ignore. Mai mult, media pot influenţa publi- 
curile cu privire la un subiect doar dacă acestea îşi pot aminti uşor şi alte 
idei cu privire la acel subiect. Una dintre metodele care facilitează rea- 
mintirea ideilor referitoare la unele teme este folosirea lor constantă. De 
asemenea, uneori, expunerea recentă la o anumită temă poate facilita 
reamintirea de idei cu privire la ea. În alte circumstanţe, nu este suficient 
ca o temă să fie reamintită uşor pentru ca efectele media să fie vizibile; 
ideile despre temă trebuie să fie în acord cu ceea ce oamenii știu deja. Mai 
mult, media pot avea impact asupra publicurilor doar dacă luăm în con- 
siderare puterea unui cadraj. Un cadraj puternic este un cadraj care 
funcţionează pe baza celor două procese numite anterior — cel al reamin- 
tirii şi cel al corelării dintre ideile sugerate de media şi ceea ce oamenii 
ştiu deja. Pe de alta parte, un cadraj slab nu poate fi uşor reamintit si nici 
nu se află în concordanţă cu ceea ce oamenii știu deja. Drept urmare, 

numai cadrajele puternice par a avea efecte semnificative asupra publi- 
curilor; cadrajele slabe au efecte limitate sau nu au niciun efect asupra 
publicurilor, de vreme ce nu creeaza nicio legatura intre noua informatie 
prezentata si ceea ce ele stiu deja (Chong & Druckman, 2007b, p. 640). 

Urmând o direcţie similară, Matthes (2012, p. 250) susţine ca există 
o serie de factori care determină dacă si cum cadrajele media au impact 
asupra publicurilor. Apariţia constantă a unui cadraj pe agenda media 
pare a avea un impact semnificativ asupra publicurilor; pe de altă parte, 
efectele de framing tind să fie slabe sau nesemnificative în cazul cadra- 
jelor media contradictorii. Mai mult, cadrajele media care conţin argu- 
mente slabe au efecte limitate asupra publicurilor, în opoziţie cu cele 
bazate pe argumente puternice — care contin fapte convingătoare sau 
care fac apel la emoţii, cum sunt frica şi furia — şi care pot avea efecte 
puternice asupra publicurilor. De asemenea, autorul sugerează că efec- 
tele de framing depind de credibilitatea surselor, atitudinile preexis- 
tente şi comunicarea interpersonală. 

Conchidem că impactul media asupra publicurilor nu poate fi studiat 
fără a lua în calcul anumite procese care îl pot influenţa. Dintre acestea, 
menţionăm reamintirea unei teme, potrivirea dintre ideile sugerate de 
media şi ceea ce publicurile ştiu deja, respectiv puterea unui cadraj media. 
Conform abordării lui Chong şi Druckman (2007b), concluzionăm că 
aceste trei procese nu numai că pot explica dacă şi cum media au un im- 
pact asupra publicurilor, dar ele reprezintă mecanismele pe care se bazea- 
ză o serie întreagă de tipologii de cadraje media. În secţiunea următoare, 
ne vom concentra asupra câtorva dintre cele mai relevante tipologii de 
cadraje media. Pornim de la ideea că, prin framing, media pot influența 
publicurile, însă principalul factor care moderează apariţia şi magni- 
tudinea efectelor de framing este însăși tipologia cadrajelor media. 


Tipuri de cadraje media. Analiza efectelor 
în funcţie de tipul încadrării 


În această secţiune, vom evidenția principalele tipuri de cadraje media 
şi vom prezenta câteva dintre efectele pe care ele le pot avea asupra 
publicurilor. Motivația de a include câteva consideraţii cu privire la 
efectele de framing în funcţie de tipologie este aceea că modalitatea de 
încadrare a unei teme are efecte majore asupra modului în care publi- 
curile o receptează. Mai mult, pornind de la ideea că încadrările media 
pot avea impact diferit, credem că tipologia încadrării poate explica de 
ce media au efecte diferite asupra publicurilor în general. 

Principalele categorii de cadraje pe care le vom analiza sunt: cadra- 
jele generice (generic news frames) si cadrajele specifice (îssue-specific news 
frames) (Carter, 2013; de Vreese, 2005, 2012; de Vreese et al., 2011; Ent- 
man et al., 2009; Iyengar, 1990; Semetko & Valkenburg, 2000). A doua 
categorie de cadraje va avea in vedere distinctia dintre cadrajele bazate 
pe echivalenta (equivalence frames) si cele bazate pe accentuare (emphasis 
frames) (Borah, 2011; Chong & Druckman, 2007c; Kahneman & Tversky, 
1984). De asemenea, vom analiza categoria cadrajelor de valenta (valence 
frames) — mai precis cadrajele cu valenta pozitivă (positive valence frames 
sau opportunity frames), respectiv cele cu valenta negativa (negative valence 
frames sau risk frames) (Boomgaarden, 2007; de Vreese & Boomgaarden, 
2003; Price et al., 1997; Valkenburg, Semetko, & de Vreese, 1999). 

De Vreese (2005, pp. 54-57) susţine că încadrările specifice sunt 
folosite de media pentru evenimente singulare, particulare, in compara- 
tie cu cele generice sau generale, folosite de media pentru evenimente 
care trec dincolo de limitarile tematice, depasind barierele temporale sau 
contextuale. Abordarea lui de Vreese (2005) urmareste linia studiilor ini- 
tiate de Semekto si Valkenburg (2000, pp. 107-109), care susţin că in- 
cadrările generale sunt mult mai ușor de aplicat in cadrul unor 
evenimente sau situaţii comune. Totuşi, dincolo de avantajul faptului că 
pot fi aplicate unor serii largi de teme sau contexte, cadrajele generice au 
şi un dezavantaj major. Ele nu permit investigarea unor evenimente în de- 
taliu, aşa cum se poate realiza cu ajutorul cadrajelor specifice. Cu ajutorul 
acestora din urmă, se pot determina anumite aspecte de detaliu cu privire 
la un eveniment prezent în media. Cu toate acestea, rezultatele analizelor 
de acest tip sunt dificil de generalizat. Pe de altă parte, deşi abordarea 
cadrajelor ca elemente generale nu oferă posibilitatea de a studia un 
eveniment prin raportare la elemente de detaliu, aceasta permite com- 
paratii între cadraje şi teme/subiecte, dar si analize care nu se limitează 
la o singură cultură, ci pot fi folosite în contexte multiculturale. 

Semetko şi Valkenburg (2000, pp. 95-96) includ cinci tipuri de 
cadraje în categoria celor generice. Acestea sunt: cadrajul conflictului 
(conflict frame) — subliniază conflictul între indivizi, grupuri sau instituţii, 
ca mod de captare a interesului publicului; cadrajul interesului acordat 
dimensiunii umane (human interest frame) — problemele oamenilor de 
rând în prim-plan, pentru a sensibiliza publicul; cadrajul consecinţelor 
economice (economic consequences frame) — prezintă un eveniment din 
perspectiva consecinţelor economice asupra unui individ, grup sau ţară; 
cadrajul moralității (morality frame) — prezintă o tema prin apel la valori 

religioase sau morale si cadrajul responsabilitatii (responsibility frame) — 
se referă la încadrarea unui eveniment în termenii găsirii responsabi- 
lilor sau în cei ai găsirii de soluţii de depăşire a situaţiei. 

Un studiu esenţial care a analizat cadrajele generice şi, în speţă, 
cadrajul responsabilitatii este cel al lui Iyengar (1990, pp. 22-23). Pen- 
tru a demonstra că modul în care media încadrează problema socială a 
sărăciei influenţează semnificativ modul în care oamenii găsesc respon- 
sabili pentru această problema, el a operationalizat cadrajele generice 
în cadraje episodice (episodic news frames) şi cadraje tematice (thematic 
news frames). Încadrarea episodică a evenimentelor limitează prezen- 
tarea informaţiilor la o viziune particulară, în vreme ce încadrarea tema- 
tică lărgeşte viziunea şi oferă informaţii care urmează o direcţie mai 
generală. Mai mult, autorul observă că tipul diferit de încadrare deter- 
mină modificări semnificative în rândul publicului cu privire la atri- 
buirea responsabilitatii. De exemplu, încadrarea în termeni impersonali, 
neutri (cadraj tematic) a determinat publicurile să considere că soci- 
etatea în general este vinovată pentru problema socială a sărăciei, in 
timp ce încadrarea în termeni afectivi, personali (cadraj episodic) le-a 
influenţat să considere că oamenii obișnuiți sunt principalii vinovaţi 
pentru aceeaşi problemă socială. Altfel spus, în ambele cazuri, publi- 
curile au urmat aceeași direcţie ca cea prezentată de media. 

O altă tipologie este cea a cadrajelor bazate pe echivalență şi a celor 
bazate pe accentuare. Prima categorie se referă la faptul că media pot 
încadra o temă din perspective diferite; încadrările diferite au efecte 
diferite. Pe de altă parte, a doua categorie se referă la faptul că unele 
cadraje sunt mai puternice decât altele, unele accentuează o anumită 
perspectivă a temei, în timp ce altele se referă la perspective diferite. 

Druckman (2001b, pp. 228-231) sugerează că efectele pe care le au 
cadrajele bazate pe echivalență se datorează faptului că folosirea unor 
termeni diferiţi, dar echivalenți din punct de vedere logic poate deter- 
mina publicurile să isi modifice ideile cu privire la tema încadrată. In 
mod obişnuit, aceste tipuri de efecte apar în momentul în care o temă 
este încadrată fie în termeni pozitivi, fie negativi. Alegerea de a încadra 
aspectele centrale ale unei teme în termeni pozitivi sau negativi deter- 
mină publicurile să îşi schimbe ideile sau preferinţele cu privire la tema 
respectivă. Cu alte cuvinte, efectele de framing bazate pe echivalență 
arată cum se modifică preferinţele publicurilor ca urmare a expunerii 
la diferite încadrări ale aceleiaşi teme. Aceste studii nu sunt în totalitate 
noi, iar ideea că tipul încadrării este cel care determină modificări 

asupra publicului, si nu tema in sine, a mai fost discutata si de alti 
cercetatori (vezi, de exemplu, Druckman & McDermott, 2008; Kahne- 
man & Tversky, 1979; Schuck & de Vreese, 2006). 

Pe de alta parte, autorul reliefeaza ca efectele pe care le au cadrajele 
bazate pe accentuare se referă la faptul că media pot sublinia anumite as- 
pecte ale unei teme, tocmai pentru că doresc să inducă anumite efecte 
asupra publicurilor. Deşi aceste tipuri de efecte sunt similare cu cele de- 
terminate de cadrajele bazate pe echivalență, în sensul că îi determină pe 
oameni să se concentreze pe anumite parti ale unei temei mai mult decât 
pe altele, există unele diferenţe. Astfel, dacă încadrările media bazate pe 
echivalență se referă mai ales la modul în care o tema poate fi încadrată 
din două puncte de vedere diferite, dar echivalente din punct de vedere 
logic, cele bazate pe accentuare acţionează în sensul evidenţierii anumi- 
tor aspecte; odată evidenţiate, ele vor servi drept puncte de sprijin pentru 
opinii sau atitudini ulterioare. Altfel spus, cadrajele bazate pe accentuare 
pot determina schimbări asupra opiniilor şi atitudinilor pe care publicul 
le are deja. Prin accentuarea unor idei referitoare la un eveniment, este 
foarte probabil ca publicurile să preia modul în care media prezintă 
evenimentul respectiv; în mod evident, media vor influenţa astfel publi- 
curile să îşi regândească ordinea de priorităţi şi idei. 

O abordare mai recentă a acelorași idei este cea a lui Druckman (2011, 
pp. 285-287). Autorul susţine că încadrările bazate pe echivalență au 
efecte asupra publicurilor, însă că acestea dispar dacă publicurile sunt ex- 
puse la cadraje alternative (atât pozitive, cât şi negative). O posibilă expli- 
catie este că, din cauza faptului că informaţia este prezentată mai ales 
într-un context în care cadrajele pozitive alternează cu cele negative, publi- 
curile au tendinţa să lege noile informaţii primite de ceea ce ei ştiu deja. 
Astfel, în momentul în care încearcă să potrivească noile informaţii cu cele 
vechi, devin conştienţi de prezenţa cadrajelor alternative, care în acest fel 
îşi pierd din eficienţă. O altă explicaţie este că motivaţia si cunoştinţele 
publicurilor le determină să aibă atitudini stabile, greu de modificat din 
cauza expunerii la media. Altfel spus, motivaţia este cea care ajută oamenii 
să recunoască modalităţile diferite de încadrare a unei teme. 

Pe de altă parte, autorul sugerează că, prin intermediul cadrajelor de 
accentuare, media pot avea efecte asupra publicurilor, în sensul că le 
prezintă o temă dintr-o anumită perspectivă, cu un anumit scop. Astfel, 
dacă publicurile reuşesc să îşi dea seama că media au încadrat o temă 
într-un anumit fel în mod intenţionat, atunci ele vor fi motivate să eva- 
lueze care este importanţa acestor dimensiuni. $i în acest caz, importanţa 

este determinată în raport cu măsura în care o nouă informatie are lega- 
tură cu ideile pe care oamenii le au deja. Expunerea la cadraje alternative 
determină conştientizarea faptului că o informaţie din media este impor- 
tanta doar dacă are legătură cu ideile şi concepţiile preexistente. Totuşi, 
expunerea la astfel de cadraje nu are ca rezultat efecte minime, cum se 
întâmplă în cazul expunerii la cadraje bazate pe echivalență. Publicurile 
care sunt mai motivate şi cele care au mai multe cunoștințe despre o tema 
vor fi mai influențate de cadrajele media bazate pe accentuare, deoarece 
ele au abilitatea de a lega noile idei prezentate de media de o gamă mai 
largă de informaţii preexistente. 

Cea de-a treia categorie este cea a cadrajelor de valență. Prin ra- 
portare la acesta, media pot prezenta o temă fie accentuând latura pozi- 
tivă a acesteia, fie pe cea negativă. Schuck şi de Vreese (2012, pp. 58-60) 
sugerează că, în general, cadrajele negative sunt mai puternice decât 
cele pozitive. O explicaţie este că oamenii tind să fie mai atenţi la infor- 
matiile negative, si, deci, să fie mai motivaţi să le proceseze activ. Mai 
mult, cadrajele media negative par că atrag mai mult publicurile, com- 
parativ cu cele pozitive. Altfel spus, oamenii par că se simt mai motivaţi 
să îşi mobilizeze eforturile într-o direcţie care are în vedere evitarea 
riscurilor, decât într-una care se referă la potenţiale câştiguri (Schuck & 
de Vreese, 2012, p. 59). 

Boomgaarden (2007, pp. 53-54) susţine că în timp ce unele cadraje 
media par că oferă o orientare pro sau contra temei încadrate, altele par 
neutre. În acest context, cadrajele de valență sunt acele cadraje care ori- 
entează publicul către o direcţie bună sau rea a evenimentului, într-o 
manieră mai mult sau mai puţin explicită. Astfel, efectele acestor cadraje 
pot fi vizibile, în sensul în care ele pot să orienteze atitudinea publicurilor 
cu privire la o temă. Mai mult, autorul crede că încadrarea aceleiași teme 
în termeni negativi sau pozitivi are rezultate diferite la nivelul percepţiei 
pe care o au publicurile cu privire la tema respectivă. Acesta este contex- 
tul în care cadrajele media fac referiri la o temă în care termenii riscului 
sau amenințării au un impact semnificativ asupra opiniilor şi atitudinilor 
publicurilor, în comparaţie cu cele care se referă doar la aspectele pozi- 
tive ale unei teme. Astfel, conchidem că, deși unele abordări (vezi, de 
exemplu, ideile despre equivalency framing effects) considera că încadrarea 
unei teme în termeni pozitivi poate fi echivalentă din punct de vedere 
logic cu încadrarea aceleiaşi teme în termeni negativi, cadrajele negative 
pot avea un impact mai mare în comparaţie cu cele pozitive. 

Urmând aceeaşi linie, Schuck şi de Vreese (2006, pp. 10-11) anali- 
zează prezenţa şi efectele pe care le generează două tipuri de cadraje de 

valenta, folosite in prezentarea procesului de extindere a Uniunii Eu- 
ropene din anul 2004. Astfel, ei analizeaza daca modul de prezentare a 
extinderii Uniunii Europene afecteaza modul in care publicurile per- 
cep acest proces. Pentru aceasta analiza, ei folosesc doua modalitati de 
incadrare a temei: incadrarea ca oportunitate, in care extinderea Uniu- 
nii Europene este văzută prin „lentilele” speranţei si încrederii că in- 
cluderea de noi state în Uniune este un fenomen cu efecte pozitive; 
respectiv încadrarea ca risc, în care extinderea Uniunii Europene este 
văzută ca un factor ce determină o serie de consecinţe negative la nive- 
lul tuturor statelor membre (creşterea preţurilor, creşterea infractiona- 
litatii şi a instabilității). Rezultatele pe care ei le-au obţinut au arătat ca 
cei expuşi unor cadraje media ce prezentau procesul extinderii Uniunii 
Europene în termeni pozitivi aveau atitudini favorabile procesului de 
extindere a Uniunii Europene, faţă de cei expuşi unor cadraje negative 
(Schuck & de Vreese, 2006, p. 21). 

Prin aceste rezultate, studiul lor contribuie la reconfirmarea ideii că 
încadrările pozitive sau negative pot avea efecte semnificative asupra 
publicurilor, în sensul că oamenii tind să urmeze aceeaşi direcţie cu 
media. Totusi, autorii sugerează că este oarecum impropriu să formulăm 
concluzii cu privire la rolul cadrajelor de valență fără a lua în considerare 
influenţa pe care o au la nivel o serie de factori externi şi interni. Mai clar, 
ei menţionează că, prin framing, media nu acţionează singure. Dim- 
potrivă, influenţa lor este moderată de o serie de factori. De aceea, pen- 
tru că susţinem ideea că efectele de framing nu acţionează independent 
(Schuck & de Vreese, 2006, p. 21), vom dedica acestor variabile modera- 
toare o secţiune integrală separată (vezi şi de Vreese et al., 2011). 

În această secţiune, am evidenţiat principalele categorii de cadraje 
media şi am expus câteva idei teoretice despre efectele diferite pe care 
media le pot avea asupra publicurilor în funcţie de modul diferit în care 
încadrează o tema. Retinem că literatura în domeniu diferenţiază între 
cadraje generice şi specifice; cadraje tematice şi episodice; cadraje 
bazate pe echivalență si cadraje bazate pe accentuare; respectiv cadraje 
de valență. De asemenea, reținem că studiile sugerează că, prin modul 
în care încadrează o temă, media pot influenţa semnificativ percepțiile, 
opiniile sau atitudinile publicurilor. 

Totuşi, desi pledam în favoarea ideilor sugerate anterior — că media 
pot avea efecte asupra publicurilor şi că, în majoritatea cazurilor, efectele 
media diferă în funcţie de modul de încadrare a temelor —, trebuie să 
amintim că există studii care încearcă să demonstreze contrariul, si 

anume ca ne apropiem de o era a efectelor minime ale media asupra 
publicurilor (Bennett & Iyengar, 2008; Chaffee & Metzger, 2001; Take- 
shita, 2005). De aceea, sectiunea urmatoare va avea in vedere analiza ca- 
torva dintre cele mai semnificative directii teoretice care sustin ca media 
traditionale nu (mai) au o influenta deosebita asupra publicurilor, ci au 
intrat într-o era a „non-efectelor”. 


4. Spre o eră a efectelor minime? 


Analiza câtorva idei din dezbaterea conform căreia media nu mai au o 
influenţă semnificativă asupra publicurilor, ci doar „efecte minime” este 
justificată de faptul că, în opinia noastră, aceasta este o afirmaţie mult 
prea puternică, poate chiar agresivă şi provocatoare. Așadar, vom prezen- 
ta principalele consideraţii pe care se bazează această teorie nouă, referi- 
toare la efectele minime ale media (Buturoiu, 2013; Buturoiu & Lupescu, 
2015). O incursiune în ideile fundamentale ale acestor dezbateri ne este 
utilă atât pentru a contura contextul în care are loc cercetarea noastră, cât 
şi pentru a motiva importanţa studiului empiric — analiza modului în care 
media încă au efecte semnificative asupra publicurilor. 

Doi dintre cei mai aprigi susţinători ai apropierii de o eră a efectelor 
minime sunt Bennett şi Iyengar (2008). Ei îşi justifică abordarea prin apel 
la cinci argumente: (1) în ultima decadă, numărul de canale mediatice şi 
cantitatea de informaţii au crescut semnificativ ca urmare a dezvoltării ma- 
sive a tehnologiei în domeniul comunicaţiilor; (2) creşterea semnificativă 
a elementelor menţionate anterior a determinat fragmentarea audienței, 
în sensul în care publicurile sunt tot mai libere să aleagă ce informaţie să 
vizioneze; (3) „fragmentarea” continuă a audienței a dus la creşterea im- 
portantei pe care o are expunerea selectivă — atunci cand publicurile aleg 
la ce tip de ştiri/media să se expună, preferinţele lor individuale joacă un 
rol decisiv, ceea ce duce la un tip de „stratificare” a audienței, concomitent 
cu procesul de fragmentare („stratamentation”); (4) acest proces are drept 
rezultat descreşterea numărului de receptori neavizati si (5) aceste ten- 
dinte par să fie din ce în ce mai vizibile odată cu si din cauza creșterii 
canalelor media care încurajează expunerea partizană. Puse împreună, 
aceste idei se referă la ceea ce Chaffee şi Metzer (2001) sugerau că repre- 
zinta impactul publicurilor asupra media si nu invers. 

Conform abordării lui Bennett si Iyengar (2008), reiese că apropierea 
periculoasă de era efectelor minime ale media este ireversibilă, iar una din- 
tre principalele cauze este dezvoltarea tehnologică, în urma căreia audi- 
entele au devenit din ce în ce mai selective si mai partizane. Într-o oarecare 

măsură, aceasta abordare nu este total falsă, însă noi pledăm pentru o 
abordare mai moderată. Mai clar, suntem de acord că schimbările de 
ordin tehnologic au determinat mutații asupra modului și măsurii în care 
media influenţează publicurile, însă de aici şi până la a spune că media au 
intrat într-o eră a efectelor minime, credem că rămâne loc de reflecţie. 

O critică directă la adresa abordării formulate de Bennett si Iyengar 
(2008) a fost iniţiată de Holbert et al. (2010). Autorii aduc multiple argu- 
mente de ordin teoretic şi empiric, pentru a contracara ideea conform 
căreia transformările actuale petrecute la nivel mediatic şi social deter- 
mină blocarea totală a efectelor media. Fi nu neagă influenţa — uneori 
pozitivă, alteori negativă — a schimbărilor recente la nivel tehnologic sau 
social, însă pledează pentru un punct de vedere mai cumpătat. Acesta are 
în vedere ideea că în zilele noastre oamenii nu devin neapărat partizani, 
ci au tendinţa să îşi construiască opiniile, atitudinile sau comportamen- 
tele în urma unui proces mai amplu de analiză critică şi procesare activă 
a informaţiilor. Altfel spus, nu ar trebui să vorbim despre expunere parti- 
zana sau selectivă, ci despre un sistem complex de procesare a informati- 
ilor. Acesta se sprijină pe un set de preferinţe individuale cu privire la 
consumul de media, modificate poate de influenţe contextuale sau teh- 
nologice. Mai mult, preferinţele individuale nu acţionează în sens nega- 
tiv, în direcţia anihilării influenţei media, ci mai degrabă în sens pozitiv, 
motivând oamenii să-și dezvolte sisteme de procesare a informaţiilor din 
ce în ce mai complexe. Cu alte cuvinte, autorii sugerează că nu putem 
afirma că intrăm într-o eră a efectelor minime ale media dacă nu studiem 
factorii (sau moderatorii) care ar putea să reducă impactul efectelor 
media. Altfel spus, nu putem afirma că media au efecte minime dacă nu 
luăm în considerare gradul de rezistenţă pe care oamenii îl manifestă faţă 
de influenţa media. Faptul că oamenii au opinii, atitudini sau comporta- 
mente greu de schimbat, datorită unor factori de natură politică, socială 
sau contextuală nu înseamnă că media au intrat într-o eră în care nu mai 
au deloc influenţă asupra publicurilor. Credem că, în general, nu ar tre- 
bui să ne concentrăm spre a argumenta în favoarea intrării într-o eră a ab- 
sentei efectelor media, ci ar trebui să ne gândim la ansamblul factorilor 
care pot limita aceste efecte. De aceea, la nivelul studiului empiric, vom 
evidenția modul in care o serie de moderatori pot explica de ce, uneori, 
media par că nu au niciun efect asupra publicurilor. 

Urmând aceeaşi direcţie cu cea a lui Holbert et al. (2010), Takeshita 
(2005, p. 288) sugerează că este încă prea devreme pentru a susţine că 
funcţia mass-media de coagulare a consensului în formarea unei atitudini 
este în descrestere sau că fragmentarea agendei publice este un fenomen 

inevitabil. Mai recent, Shehata si Strömbäck (2013, pp. 234-240) for- 
muleaza un alt punct de vedere echilibrat, fara sa elimine in totalitate 
argumentele lui Bennett si Iyengar (2008, 2010). Astfel, Shehata si 
Strömbäck (2013) îşi propun ca, plecând de la dezbaterea privind in- 
trarea într-o eră a efectelor minime ale media, să testeze trei dintre afir- 
matiile pe care se bazează aceste abordări. In primul rand, ei îşi propun 
să testeze dacă şi în ce măsură schimbările recente produse în sfera me- 
diatică au redus efectele produse de media tradiţionale. În al doilea 
rând, ei isi propun să studieze în ce măsură oportunităţile de alegere 
între diferite canale media şi diversitatea surselor mediatice online de- 
termină ca expunerile la media să fie partizane. Nu în ultimul rând, ei 
vor să analizeze dacă aceste expuneri partizane pot să fie considerate 
cheia care acţionează mecanismul din spatele efectelor media. 

Rezultatele studiului lor arată că, în ciuda schimbărilor recente, 
media tradiţionale încă au un impact semnificativ asupra publicurilor, 
atât la nivel colectiv, cât şi individual. De asemenea, efectele puternice 
ale media se resimt cu succes la nivelul ierarhiei temelor sau eveni- 
mentelor pe care publicul le consideră importante. Altfel spus, cei doi 
autori adoptă o poziţie mai precaută şi sugerează că nu se poate vorbi 
încă de o eră e efectelor minime ale media. Totuși, ei reliefează că nu 
ar trebui să se adopte poziţii atât de drastice şi să se afirme că intrăm 
într-o eră a efectelor minime. În schimb, o atenţie sporită ar trebui să se 
acorde factorilor politici, sociali sau de natură contextuală, care 
condiţionează impactul media asupra publicurilor. 

Dezbaterea despre intrarea într-o eră a efectelor minime ale media 
reprezintă contextul în care vom dezvolta partea empirică a acestei lu- 
crări. Pornind de la ideile amintite mai sus, susţinem că nu putem gene- 
raliza şi transpune în totalitate rezultatele unor studii desfăşurate în 
spaţii europene sau americane la contextul românesc. De aceea, pe baza 
principalelor argumente folosite de cercetătorii care pledează pentru o 
abordare mai moderată şi nu susţin că media au intrat deja într-o eră a 
efectelor minime, vom analiza dacă şi cum media tradiţionale din 
România de astăzi (încă) au influenţă asupra publicurilor. Noi credem 
că media încă acţionează în mod semnificativ asupra publicurilor, iar 
această acţiune este vizibilă şi poate fi studiată prin analiza efectelor de 
framing. De asemenea, credem că, prin includerea unor tipuri diferite 
de încadrare (pozitivă şi negativă; cadraje repetate şi contradictorii), cât 
şi a unor moderatori, precum sursa mesajului media (credibilă sau ne- 
credibilă) sau a altor factori pe care îi considerăm relevanti (importanţa 

acordată unei teme), vom putea analiza modul în care media influ- 
enteaza atitudinile publicului. Scopul nostru este de a diagnostica în ce 
măsură media acţionează asupra atitudinilor publicurilor, care este di- 
rectia influenţei si cât de mult durează influenţa semnificativă a media. În 
acest fel, vom putea formula câteva concluzii cu privire la distanţa faţă de 
o eră a efectelor minime ale media tradiţionale din România de astăzi. 


5. Efecte de framing asupra atitudinilor publicurilor 


Demersul nostru se referă la investigarea efectelor de framing asupra 
publicurilor, însă trebuie să menţionăm că analizăm, de fapt, efectele de 
framing asupra atitudinilor acestora. De aceea, în această secţiune, 
dorim să delimităm graniţele dintre trei concepte — cel de opinie, cel de 
atitudine, respectiv cel de comportament — care sunt folosite adeseori 
intersanjabil, mai ales în studiile de framing. Pentru a putea diferenţia 
între cele trei tipuri de concepte, vom evidenția câteva abordări din lite- 
ratura în domeniul psihologiei sociale şi comunicării politice. 

Price (2007, p. 11) sugerează că, iniţial, termenul de opinie a fost 
folosit cu două sensuri. În sens epistemologic, autorul delimitează între 
conceptul de opinie şi cel de fapt. Mai clar, o opinie reprezintă o modali- 
tate de a gândi şi de a se exprima, de a emite o judecată cu privire la o 
temă, iar un fapt reprezintă o manifestare superioară, care se bazează pe 
convingeri. Altfel spus, puterea unei opinii este semnificativ mai mică în 
comparaţie cu puterea unui fapt, care este condus de o forţă mai mare. 
În al doilea sens, conceptul de opinie a fost asimilat unei consideraţii sau 
păreri. Potrivit autorului, ambele sensuri implică noţiunea de judecată, 
însă în primul caz este vorba despre un tip de incertitudine că ceea ce cred 
este bun sau rău, iar în cel de-al doilea este vorba despre incertitudinea 
că ceea ce fac este bun sau rău. Drept urmare, vorbim de fapt despre dife- 
rentele dintre o manifestare verbală (opinia) si una morală (faptul). 

Asa cum sugerează Tourangeau si Galesic (2007, p. 142), cercetările 
tradiţionale cu privire la conceptul de atitudine tind sa diferentieze 
acest concept de altele similare. Ei consideră că atitudinile oamenilor se 
găsesc în strânsă legătură cu opiniile sau comportamentele acestora, 
însă sunt diferite de acestea. În general, comportamentele reprezintă 
manifestări mai complexe ale atitudinilor, care, la rândul lor, reprezin- 
tă expresii superioare ale credințelor. Altfel spus, vorbim despre o reţea 
de legătură între credinţe sau opinii — unii autori folosesc termenul 
opinie ca fiind sinonim cu cel de credinţă (Tourangeau & Galesic, 2007, 

p. 142) —, atitudini şi comportamente, în care primele (credinte/opinii) 
par că le determina pe cele din urmă (atitudini şi comportamente). Asa 
cum menţionează cei doi, dacă golim o atitudine de sensul său evalua- 
tiv, obţinem o opinie sau o credinţă. Din această idee, reiese că diferenţa 
dintre o opinie si o atitudine provine tocmai din sensul evaluativ al ati- 
tudinii = o poziţionare atitudinală este mai personală, include mai 
multă implicare, în comparaţie cu una verbală (opinia). Astfel, ne aştep- 
tăm ca opiniile să fie mai uşor de schimbat, în comparaţie cu atitudinile 
şi comportamentele. Drept urmare, din dorinţa de a analiza efectele 
media asupra publicurilor, mai ales dintr-o perspectivă temporală, vom 
folosi în demersul nostru conceptul de atitudine. 

Pentru a oferi o imagine mai clară asupra conceptului de atitudine, 
ne vom referi la structura internă a acestuia. Tourangeau şi Galesic 
(2007, p. 142) susţin că, în general, atitudinile pot fi alcătuite din trei ti- 
puri de componente, precum: credinţele (cognitive component), senti- 
mentele (affective component) şi intenţiile (behavioral component) (vezi si 
Hogg & Vaughan, 2010; Maio & Haddock, 2004). Astfel, observam ca 
atitudinile se bazeaza pe o structura mai complexa decat opiniile si pe 
una mai putin complexa decat comportamentele. Mai mult, aceste trei 
componente actioneaza de obicei simultan si urmeaza aceeasi directie 
(adica sunt omogene). Totusi, atunci cand directia lor nu este aceeasi, 
rezulta atitudini eterogene. Acest fapt poate explica de ce, uneori, unele 
atitudini tind sa fie mai instabile in raport cu altele. 

Mai mult, aceiasi autori sugereaza ca nu de fiecare data atitudinile 
contin toate cele trei componente amintite anterior. Astfel, atunci cand 
lipseste una dintre cele trei componente, pot rezulta atitudini de tip etero- 
gen. De exemplu, daca lipseste componenta cognitiva, atunci atitudinile 
manifestate se vor baza numai pe celelalte doua componente, iar acest 
lucru poate explica de ce unele atitudini sunt mai stabile decat altele. Mai 
mult, trebuie văzut în ce măsură o atitudine este formată preponderent pe 
baza uneia dintre cele trei componente. O motivaţie este că dacă, de exem- 
plu, este studiată o atitudine bazată pe componenta afectivă, iar măsurăto- 
rile sunt construite astfel încât să evidentieze componenta cognitivă, 
atunci rezultatul — cu privire la atitudinea care constituie obiectul de 
studiu — va fi eronat. Mai clar, direcţiile referitoare la atitudinea analizată 
nu vor prezice cu exactitate posibile manifestări comportamentale. 

Un alt demers important în ceea ce priveşte structura internă a atitu- 
dinilor şi modul în care ele pot prezice comportamente este cel dez- 
voltat de Fazio, Powell si Williams (1989). Ei susţin că o atitudine 

reprezintă o structură formată dintr-o preocupare pentru care oamenii 
isi manifestă o anumită poziţionare, la care se adaugă o raportare evalu- 
ativă cu privire la aceasta şi legătura dintre ele. Altfel spus, o atitudine 
se referă la un tip de poziţionare cu privire la o temă, care include un 
tip de implicare (bazată pe una sau mai multe dintre componentele 
amintite anterior), iar legătura dintre acestea este însăşi atitudinea. Mai 
mult, autorii sugerează un model predictiv care explică modul în care 
unele atitudini sunt mai aproape de a genera comportamente, în raport 
cu altele. Principala lor descoperire este că una dintre proprietăţile de 
bază ale unei atitudini este determinată de fermitatea legăturii dintre o 
temă şi poziţionarea în raport cu aceasta — cu cât această legătură este 
mai puternică, cu atât cresc şansele ca oamenii să dezvolte o anumită ati- 
tudine. Cu alte cuvinte, dezvoltarea unei atitudini se bazează în princi- 
pal pe natura legăturii dintre o temă şi poziţia pe care oamenii o adoptă 
cu privire la ea. Cu cât această legătură este mai puternică, cu atât cresc 
șansele ca atunci când oamenii întâlnesc o temă similară să isi amin- 
tească modul în care se pozitionau cu privire la ea. Cu cât procesul de 
reamintire este mai rapid, cu atât cresc şansele ca atitudinea respectivă 
să ghideze comportamente. La polul opus, cu cât această legătură este 
mai slabă, poziţionarea fata de o temă se va face mai degrabă pe loc, in 
funcţie de informaţiile disponibile în acel moment şi de interesul oame- 
nilor pentru ele (Tourangeau & Galesic, 2007, p. 143). 

Pentru a exemplifica, luăm o atitudine politică — încrederea în politi- 
cieni. De exemplu, dacă oamenii percep activitatea generală a politicie- 
nilor ca fiind una ineficientă, atunci este probabil ca ei să dezvolte o 
atitudine de neîncredere în politicieni şi sistemul politic. Pe de altă parte, 
dacă percep activitatea politicienilor ca fiind una eficientă, vor dezvolta o 
atitudine de încredere în politicieni. Mai mult, dacă oricare dintre aceste 
două atitudini se bazează pe legături strânse între percepţia privind activi- 
tatea politicienilor (fie eficientă, fie nu), atunci șansele ca acestea să 
ghideze comportamente sunt mari. Mai precis, dacă atitudinea de neîn- 
credere în politicieni este bazată pe reconfirmarea ideii că, în general, 
politicienii sunt ineficienti şi incapabili, atunci cresc şansele ca această 
neîncredere să ducă la votul împotriva politicienilor văzuţi ca incompe- 
tenti. Urmând aceeași linie, putem sugera că media pot contribui la 
sporirea activării anumitor teme şi, deci, la crearea unor atitudini stabile. 
Dacă în media apare in mod recurent ideea că politicienii sunt corupți si 
incapabili să își îndeplinească misiunea, atunci cresc șansele ca această 
idee să determine legături puternice între poziţionarea oamenilor fata de 

tema si atitudinea lor de neincredere cu privire la politicieni. Altfel spus, 
media pot functiona drept factori care faciliteaza activarea unei idei, care, 
la randul sau, functioneaza drept o reconfirmare a unei atitudini. Ulteri- 
or, aceasta favorizeaza dezvoltarea unui comportament in acord cu ati- 
tudinea rezultată. În acest fel se explică de ce unele comportamente 
precum prezenţa la vot sunt atât de greu de schimbat — o explicaţie este 
că ele au în spate o serie de legături puternice între percepții si atitudini 
de neîncredere în sistemul politic, iar încercarea de schimbare a compor- 
tamentelor este întâmpinată cu rezistenţă. 

Fazio şi colaboratorii săi (1989, p. 280) sugerează că atitudinile indi- 
viduale pot varia pe o axă continuă care are la un capăt o atitudine puter- 
nică si la celălalt non-atitudinea (non-attitude). Astfel, cu cât o atitudine 
este mai puternică, cu atât este mai posibil ca ea să ghideze comporta- 
mente. Pe de altă parte, dacă nu există nicio poziţionare prealabilă (no a 
priori evaluation), atunci nu există niciun element care sa fie reamintit, iar 
atunci vorbim despre non-atitudine. Totuși, dacă oamenilor li se cere sa 
adopte o poziţie desi nu au una, ei o vor construi pe moment. Drept ur- 
mare, în primul caz vorbim despre atitudini mai puternice, capabile să 
ghideze viitoare comportamente, iar în al doilea caz vorbim despre atitu- 
dini formate mai degrabă la cerere. 

Un alt demers care explică diferenţa dintre atitudini stabile şi non-ati- 
tudini este cel al lui Moy (2007, p. 166). Autoarea sugerează că atitudinile 
puternice duc uneori la anumite comportamente reale, dar că această re- 
latie atitudine-comportament este influenţată de o serie de presiuni ali- 
mentate de discrepanta dintre percepțiile pe care oamenii le au asupra lor 
înşişi şi percepțiile asupra altora (pluralistic ignorance). Altfel spus, atunci 
când oamenii simt că nu au o atitudine stabilă sau că aceasta nu duce la un 
comportament agreat de majoritate, ei tind să adere la comportamentul 
majorităţii. În acest caz, vorbim mai degrabă de non-atitudini, de vreme ce 
oamenii nu dezvoltă o poziţionare proprie, ci una în conformitate cu cea 
a celorlalți. Mai mult, această teorie este în acord cu ideile lui Noelle-Neu- 
mann (2004) — din teama de izolare, oamenii au tendinţa să adere la 
opinia majorităţii, chiar dacă nu o împărtăşesc cu adevărat. 

Dincolo de diferenţa dintre atitudini si non-atitudini, considerăm 
necesar să explicăm pe scurt modul în care oamenii își formează atitu- 
dinile. Asa cum menţionează Betsch, Plessner si Schallies (2004), există 
două modalităţi de formare a atitudinilor — una implicită si una explicită. 
Autorii susțin că, atunci când oamenii asociază în mod automat o noua 
informatie primită cu ceva ce ei ştiu deja şi se poziţionează în raport cu 

aceasta, vorbim despre o atitudine care rezulta in mod implicit. Pe de alta 
parte, atunci când oamenii contruiesc în mod conștient o legătură între 
ceea ce ştiu deja şi o informaţie nouă, conform unui plan, vorbim despre 
formarea explicită a atitudinilor. Mai clar, dacă oamenii sunt conştienţi de 
legătura pe care o creează între o temă şi modul în care se poziţionează 
cu privire la aceasta, atunci vorbim de atitudini construite explicit. Dacă 
oamenii preiau involuntar o informaţie nouă și își manifestă atitudinea în 
legătură cu ea, atunci vorbim despre atitudini construite implicit. Astfel, 
putem concluziona că modul în care oamenii își construiesc atitudinile 
depinde de gradul de conştientizare a legăturii dintre consideratiile vechi 
si cele noi. 

În acelaşi timp, Hogg și Vaughan (2011, pp. 169-173) evidenţiază mai 
multe modalităţi prin care oamenii isi pot forma atitudinile. Ei sugerează 
că atitudinile se pot forma fie prin experienţe directe, fie prin interacțiuni 
cu alţii, fie ca produse ale unor procese cognitive. Una dintre cele trei 
modalităţi este experienţa directă cu anumite teme, iar rezultatul acesteia 
este însăși atitudinea. În spatele influenţei pe care o are experienţa direc- 
tă în procesul de formare a atitudinilor stau, printre altele, expunerea 
repetată la o anumită tematică, dar şi unele conditionari (classical condi- 
tioning, instrumental conditioning). Mai exact, expunerea la aceeaşi tema- 
tică poate afecta modul in care oamenii se raportează la aceasta. Astfel, 
deşi iniţial o temă nu favorizează adoptarea unei direcţii precise, ulterior, 
reexpunerea la cadraje media despre tema respectivă poate determina 
stabilizarea asupra uneia dintre direcţii. De exemplu, dacă o persoană 
vede pentru prima dată o ştire în care un politician este implicat într-un 
scandal de corupţie, este puţin probabil să spună imediat dacă este de 
acord sau nu cu ideea că politicianul respectiv este corupt. Totuși, daca si 
alte ştiri prezintă aceeaşi temă, cu referire la acelaşi politician, atunci 
cresc şansele ca persoana respectivă să adopte o poziţie specifică (în acest 
caz, să creadă că politicianul este corupt şi, în contextul unor posibile 
alegeri, să nu îl voteze). 

Conditionarea clasică se referă la faptul că asocierea repetată dintre in- 
formaţiile noi şi cele vechi poate avea drept rezultat dezvoltarea de atitu- 
dini. De exemplu, deși aparent neinteresat de lumea politică, este foarte 
posibil ca un copil care vede că părinţii lui sunt interesaţi de aceasta să fie 
influenţat şi să devină susţinător al partidului sau candidatului pe care îl 
susţin părinţii. Altfel spus, prin acest tip de condiţionare clasică, pot fi ex- 
plicate anumite atitudini, dintre care cele politice în mod special (Hogg 
& Vaughan, 2011, p. 170). Pe de altă parte, conditionarea instrumentală 

se referă la faptul că atitudinile pozitive sunt în general răsplătite, în timp 
ce atitudinile negative sunt pedepsite. Altfel spus, tipul de atitudine pe 
care o persoană îl dezvoltă este condiţionat de o serie de instrumente care 
fie răsplătesc, fie pedepsesc afișarea directă a poziţiei adoptate. De exem- 
plu, aceiași autori menţionează că dezvoltarea unei atitudini cu privire la 
chestiunile politice este condiţionată de recompensele care provin din 
partea grupurilor sociale de care fiecare aparţine. Astfel, este mai proba- 
bil ca oamenii să dezvolte o atitudine politică favorabilă candidatului pe 
care familia sa îl preferă. În acest caz, apare acceptarea, ca recompensă 
din partea familiei, iar oamenii tind să dezvolte un sentiment de multu- 
mire dacă cei din jur îi acceptă. 

Totuşi, dincolo de experienţa directa, Hogg si Vaughan (2011, p. 171) 
sugereaza ca procesul de formare a atitudinilor se poate baza pe un tip 
de învăţare socială. Mai exact, ei susțin că oamenii au tendinţa să se 
pozitioneze cu privire la o temă în conformitate cu atitudinile adoptate 
de cei din jur. Altfel spus, oamenii învaţă cum să răspundă noilor sti- 
muli, cum să se comporte printr-un proces de observare a celorlalți, nu 
prin experienţă directă. În acest context, autorii sugerează că există mai 
multe surse din care oamenii învaţă cum să reacționeze la stimuli, iar 
între acestea familia si mass-media joacă rolurile esenţiale. 

În general, influenţa pe care media o au asupra atitudinilor oamenilor 
nu este negată de studiile în domeniu. Deși unii cercetători cred că media 
nu mai au o influeta atât de mare astăzi (vezi discuţiile cu privire la intrarea 
într-o eră a efectelor minime ale media), alţii susţin că media reprezintă 
încă principalele căi prin care oamenii ajung la informaţie, mai ales acolo 
unde experienţa directă nu este posibilă. Acesta este contextul în care 
media sunt percepute ca o sursă importantă din care oamenii învaţă. Aşa 
cum menţionează Kellstedt (2003), media nu ajută numai la reflectarea 
opiniilor şi atitudinilor publicurilor, ci şi la modelarea acestora. 

Pornind de la aceste idei, pledăm în favoarea ideii că media pot fi 
surse importante de învăţare în cadrul procesului de formare a atitudi- 
nilor. Mai mult decât atât, credem că media joacă un rol importat în pro- 
cesul de influențare a atitudinilor deja formate. De aceea, concluzionam 
că este esenţial să analizăm modul în care media influenţează, prin fram- 
ing, atitudinile oamenilor. Principalul motiv pentru care credem acest 
lucru este că, asa cum mentionau Crano şi Prislin (2006, p. 360), atitu- 
dinile pot fi considerate ,,pretioase” (crown jewel) în studiile de psiholo- 
gie socială, deoarece ele pot prezice comportamente (vezi şi Hogg & 

Vaughan, 2010, 2011; LaPiere, 2010). Consideram ca nu putem sa for- 
mulam concluzii valide cu privire la rolul media in era actuala daca nu 
analizam modul in care, prin framing, media reusesc sa aiba efecte asupra 
atitudinilor publicurilor. 

În concluzie, prin intermediul acestei secţiuni am dorit să subliniem 
importanţa efectelor de framing asupra atitudinilor publicurilor. Totuşi, 
credem că influenţa media nu poate fi studiată fără a lua în considerare 
că informaţiile din media alcătuiesc un /lux al comunicării (Zaller, 1992). 
Acest flux conţine atât încadrări repetate ale unei teme, cât şi încadrări 
ale temei din perspective contradictorii. Drept urmare, în secțiunea 
care urmează, ne vom concentra pe prezentarea principalelor direcţii 
teoretice care arată modul în care media pot avea efecte diferite asupra 
publicurilor, în funcţie de tipul (re)expunerii. 


II. Cadraje media repetate 
şi cadraje media contradictorii 


În secţiunile precedente ale lucrării am subliniat importanţa 
înţelegerii conceptului de framing ca proces şi a efectelor sale asupra 
publicurilor. Însă, pentru a obţine o imagine coerentă si asupra modu- 
lui în care media reușesc, prin felul în care încadrează o anumită temă, 
să aibă efecte asupra publicurilor, este necesar să ne raportăm la contex- 
tul mediatic dintr-o perspectivă realistă. Mai exact, în actualul context 
mediatic dinamic, este probabil ca publicurile să fie expuse la cadraje 
media care au fie caracter repetitiv, fie competitiv. De aceea, în această 
secţiune, vom încerca să delimităm graniţele dintre cele două tipuri de 
cadraje şi să accentuăm ideea că impactul media nu poate fi analizat 
obiectiv fără a constientiza că mesajele media nu sunt singulare, ci mul- 
tiple şi nu sunt întotdeauna în acord cu ideile preexistente ale publi- 
curilor, ci pot fi în contradicţie cu ele. Considerăm că numai printr-o 
abordare integrată şi realistă — care include atât (re)expuneri la un anu- 
mit cadraj, cât şi la cadraje contradictorii = vom putea să analizăm si să 
facem predicții cu privire la impactul media asupra publicurilor. 


1. Mecanismele „din spatele” efectelor de framing — 
o scurtă explicaţie 


Lecheler şi de Vreese (2013, p. 149) subliniază că studiile cu privire 
la efectele de framing asupra publicurilor ar trebui să arate dacă şi cum 
media influenţează opiniile şi atitudinile oamenilor în contextul în care 
informaţiile din media nu sunt singulare, ci fac parte dintr-un flux de 

comunicare. Altfel spus, trebuie studiat in ce masura alternarea dintre 
tipuri diferite de mesaje media genereaza efecte asupra publicurilor, nu 
separat, ci în cadrul fluxului de comunicare. Principalul argument al auto- 
rilor este că, mai ales în contextul actual în care dinamica argumentării 
şi cea a disputei sunt la „ordinea zilei”, este impropriu să formulăm con- 
cluzii despre efectele de framing fără a avea în vedere tipul (re)ex- 
punerii media. Ei sugerează că abordarea lui Zaller (1992) în domeniul 
persuasiunii poate oferi indicii despre efectele pe care le au mesajele 
media în cadrul fluxului de comunicare. 

Zaller (1992) construieşte un model complex care explică modul în 
care media pot avea efecte semnificative. Principala sugestie este că 
media au efecte semnificative doar atunci când ele oferă publicului 
mesaje repetate (mesaje prezentate în mod recurent şi sistematic). Pe 
de altă parte, atunci când prezintă mesaje contradictorii (mesaje care 
prezintă teme încadrate din perspective diferite), sunt şanse foarte mari 
ca media să nu aibă o influenţă semnificativă asupra publicului. Mai pre- 
cis, autorul susţine că un cadraj media care are în vedere o singură pers- 
pectivă a unei teme are o putere deosebită asupra publicurilor, în timp 
ce unul care are în vedere ambele perspective din care poate fi în- 
cadrată o temă este mai puţin eficient şi va avea drept rezultat efecte 
minime sau lipsa acestora (vezi şi Brewer, 2006; Chong & Druckman, 
2007a; Hansen, 2007). 

Urmând aceeaşi linie şi pornind de la ideile lui Noelle-Neumann 
(1973) cu privire la efectele puternice pe care media le pot avea asupra 
publicurilor, Peter (2004, p. 145) studiază modul în care media, prin în- 
cadrări diferite, au capacitatea de a produce efecte diferite. Mai exact, 
autorul analizează efectele pe care le produc cadrajele care sunt în 
acord cu schemele mentale preexistente ale indivizilor (consonant cover- 
age), respectiv cadrajele care nu sunt în acord cu acestea sau chiar con- 
trazic ideile preexistente ale publicurilor (dissonant coverage). Principala 
lui observaţie este că încadrările media care se găsesc în acord cu ceea 
ce oamenii ştiu deja sunt mult mai eficiente în modificarea opiniilor şi 
atitudinilor lor, în comparaţie cu cele contradictorii. 

În acelaşi context, de Vreese si Boomgaarden (2006, p. 422) su- 
gerează că media par a avea efecte semnificative doar atunci când di- 
rectia oferită de un cadraj media este una consistentă si potrivită 
aşteptărilor pe care le au publicurile. Pe de altă parte, în situaţia în care 
încadrările media conţin elemente care contrazic orizontul de aşteptare 
al publicurilor, atunci media nu au efecte semnificative asupra opiniilor 

sau atitudinilor acestora. Mai clar, dacă media urmăresc o direcţie con- 
sistentă atunci când încadrează o temă, referindu-se fie la perspectiva 
pozitivă, fie la cea negativă a acesteia, este posibil ca impactul asupra 
publicurilor să fie mare. Contrar, dacă media oferă publicurilor ambele 
perspective ale unei teme, atunci este probabil ca ele să nu aibă niciun 
impact, din cauza faptului că se anulează reciproc. 

Studiile arată că este foarte probabil ca media să prezinte atât infor- 
maţii consistente, cât şi informaţii diferite. Cu alte cuvinte, în general, 
în fluxul de comunicare mediatică și, mai ales la nivelul celui actual, atât 
de dinamic, este foarte probabil ca media să prezinte teme încadrate 
atât în mod consistent, cât şi diferit. Mai mult, cum mesajele media nu 
sunt singulare, este probabil ca ele să aibă fie o natură repetitivă (în- 
cadrări care prezintă în mod constant aceeaşi perspectivă a unei teme), 
fie una competitivă (încadrări care prezintă perspective diferite ale unei 
teme — de exemplu, pozitivă urmată de negativă sau invers). Astfel, por- 
nind de la aceste observaţii, considerăm că nu putem să ne apropiem de 
o abordare realistă în ceea ce priveşte rolul media asupra publicurilor 
dacă nu avem în vedere că în contextul media real există atât cadraje 
care se repetă, cât si cadraje contradictorii. De aceea, vom evidenția in 
continuare câteva mecanisme psihologice care explică de ce şi cum 
media au efecte diferite în funcţie de tipul (re)expunerii. 

Chong si Druckman (2007c, p. 110) susţin că media pot avea efecte 
semnificative la nivelul publicurilor dacă sunt îndeplinite o serie de 
condiţii. În primul rând, pentru a avea efecte, o informaţie provenită 
din media trebuie să fie reţinută şi să poată fi reamintită uşor. O modali- 
tate prin care o informaţie poate fi reamintită mai uşor este expunerea 
repetată la cadraje media care conţin informaţia respectivă. Mai mult, 
autorii sugerează că, de cele mai multe ori, informaţiile sunt reamintite 
în cadrul unul proces pasiv, de care publicurile nu sunt conștiente. 
Totuşi, există situaţii în care publicurile evaluează măsura în care o in- 
formaţie din media corespunde cu ideile pe care le au deja, ceea ce 
înseamnă că nu întotdeauna simpla reamintire a unei idei poate avea 
efecte asupra interpretărilor ulterioare. La acest nivel, evaluarea pe care 
o fac publicurile pentru a vedea cum o informaţie nouă se potriveşte cu 
ceea ce ele ştiu deja este determinată în bună măsură de percepţia aces- 
tora asupra puterii sau relevantei informaţiei noi. Important de men- 
tionat este ca acest proces de evaluare apare doar dacă se îndeplinesc 
două condiţii: prima este ca publicurile să deţină motivații suficiente 
pentru a procesa informaţia nouă si a o lega de ceea ce ştiu deja şi a 

doua este ca media sa nu ofere publicurilor numai cadraje care prezin- 
ta informatii opuse (Chong & Druckman, 2007c, p. 111). 

Drept urmare, autorii conchid ca relatia dintre media si publicuri 
poate fi rezumata pornind de la ideea ca, in general, oamenii isi formeaza 
opinii, atitudini si comportamente pe baza informatiilor pe care le retin. 
Dintre acestea, numai unele pot fi reamintite la un anumit moment dat. 
Dintre cele care pot fi reamintite, numai unele sunt relevante — pot face 
legatura intre informatiile vechi si cele noi. Altfel spus, prin framing, 
media au puterea sa actioneze la nivelul tuturor acestor trei paliere: 
cadrajele media pot face ca unele idei despre o tema sa fie disponibile 
spre a fi folosite; daca sunt activate cu ajutorul media, unele idei pot fi 
reamintite mai usor; odata reamintite, ele pot crea mai usor legatura 
intre informatiile noi (cele din media) si cele vechi (cele pe care oa- 
menii le stiu deja) (Chong & Druckman, 2007c, p. 111). 

Lee, McLeod si Shah (2008, pp. 698-699) sugereaza ca doua dintre 
cele mai relevante mecanisme pe care se bazeaza efectele de framing 
sunt activarea anumitor informaţii preexistente şi folosirea acestora. Ei 
explică modul în care expunerea la un stimul din media poate influ- 
enta, pe rând, nivelul de disponibilitate a informaţiei, nivelul de reamin- 
tire, respectiv nivelul de potrivire între informaţia nouă şi cele vechi. 
Ulterior, prin intermediul acestor trei procese, are loc activarea infor- 
maţiilor preexistente si folosirea lor prin raportare la informaţiile noi, 
oferite de media. Mai mult, atât activarea, cât şi folosirea integrată a in- 
formațiilor preexistente şi a celor noi au un impact asupra opiniilor, ati- 
tudinilor şi comportamentelor publicurilor. 

Potrivit acestui model, pentru ca o informaţie să fie activată este 
necesar ca unele idei cu privire la ea să poată fi reamintite (adică să fi 
fost reţinute în memoria de lungă durată). De asemenea, o informaţie 
poate fi activată mai uşor dacă unele idei cu privire la aceasta pot reveni 
cu uşurinţă în memorie şi/sau dacă ele corespund ideilor pe care oa- 
menii le aveau deja. Mai mult, gradul de reamintire a unei informaţii 
depinde şi de frecvenţa cu care media oferă un stimul sau dacă ultimul 
stimul la care oamenii au fost expuşi conţine sau nu idei cu privire la 
acea informaţie. Pe de altă parte, potrivirea dintre noile informaţii pro- 
puse de media şi ceea ce oamenii ştiu deja este mai mare dacă infor- 
matia prezentată de media se suprapune informaţiilor preexistente ale 
oamenilor. Altfel spus, dacă nivelul de reamintire si cel de potrivire sunt 
suficient de ridicate, atunci cresc şansele ca media să aibă efecte semni- 
ficative asupra publicurilor. 

Urmând aceeaşi linie, Scheufele şi Tewksbury (2007, p. 16) sugerează 
că o idee care rezonează cu schemele mentale preexistente ale oame- 
nilor este mult mai uşor activată, în comparaţie cu una care contrazice 
aceste scheme. Astfel, ei susţin că nivelul de reamintire a unei idei de- 
spre o temă este important, însă, dincolo de acesta, pentru a putea fi ac- 
tivată uşor, este mai important ca o idee să se potrivească cu ceea ce 
publicul ştie deja. Altfel spus, adaptând la contextul media, ne aşteptăm 
ca încadrările media care sunt amintite uşor, dar care nu au nicio legă- 
tură cu ceea ce publicurile ştiu deja, să aibă un impact scăzut. Pe de altă 
parte, ne așteptăm ca încadrările media, care nu numai că sunt amintite 
uşor, dar se şi potrivesc cu ceea ce publicurile ştiu deja, să aibă efecte 
semnificativ mai mari (vezi si Entman, 1993). 

Corelaţia dintre o informatie încadrată de media si ceea ce este deja 
în mintea publicurilor reprezintă o temă destul de atent studiată de 
cercetătorii în comunicare (Price et al., 1997; Tewksbury & Scheufele, 
2009). Majoritatea studiilor accentuează o idee de bază — cu cât este mai 
ridicat nivelul de potrivire dintre informaţiile pe care media le prezintă 
si informaţiile pe care publicurile le ştiu deja, cu atât cresc şansele ca 
media să aibă efecte semnificative asupra publicurilor. Retinem demer- 
sul lui Tewksbury şi Scheufele (2009, pp. 24-25), care sugerează că un 
nivel ridicat de potrivire între informaţiile din media şi ceea ce oamenii 
ştiu deja poate determina efecte puternice de framing. Totuşi, autorii 
susţin că nu numai nivelul ridicat de potrivire între informaţia veche şi 
cea nouă este cel care determină efecte de framing semnificative, ci şi 
unele caracteristici individuale (de exemplu, cunoştinţele despre o temă 
sau valorile individuale). Această idee va reprezenta punctul de pornire 
pentru unul dintre argumentele noastre care susţin necesitatea de a in- 
clude analiza moderatorilor efectelor de framing ca elemente ce ar 
putea explica impactul diferit al media asupra publicurilor. 

Revenind la discuţia despre mecanismele activării, reamintirii, respec- 
tiv potrivirii dintre informaţiile din media si ceea ce publicurile ştiu deja, 
Lee et al. (2008, p. 699) sugerează că există o întreagă dezbatere despre 
modul în care ar trebui conceptualizate mecanismele care conduc la 
efecte de framing. Unele abordări reliefează că mecanismele bazate pe 
procesul de reamintire sunt mai degrabă caracteristice pentru alte efecte 
media, precum agenda-setting sau priming, în timp ce framing-ul pare că 
se bazează pe procesul de potrivire dintre noile informaţii şi cele deja exis- 
tente. Ei susţin că abordarea efectelor de framing, fie prin referire la 
mecanismele activării cunoaşterii (knowledge activation effects) (vezi, de ex- 
emplu, Price & Tewksbury, 1997), fie prin referire la cele ale integrarii 

cunoasterii (knowledge integration effects) (vezi, de exemplu, Nelson, Oxley, 
& Clawson, 1997; Pan & Kosicki, 2005) ramane o provocare pentru cer- 
cetatorii in domeniu. 

In acest context, consideram ca este important sa determinam meca- 
nismele psihologice pe care se bazeaza in general efectele de framing, dar 
că este poate mai important sa analizăm modul in care aceste mecanisme 
Funcţionează în contexte specifice, dominate de tipuri diferite de expuneri 
media — unele de natură repetitivă, altele de natură contradictorie. De 
aceea, vom prezenta în continuare principalele mecanisme care explică de 
ce efectele sunt diferite, în funcţie de modul în care media (re)încadrează 
informaţiile despre o temă. 


2. Cadrajele media repetate 


Studiile arată că, în realitate, este probabil ca oamenii să fie expuși la 
cadraje media diferite în momente diferite (Lecheler & de Vreese, 
2013). Aceasta înseamnă că ar trebui să ne raportăm la cadrajele media 
sub forma existenţei lor într-un flux al comunicării dacă dorim să for- 
mulăm concluzii reale, care au în vedere modul de prezentare a infor- 
matiilor şi consumul media actual! (,,dynamics of the day-to-day news use”, 
Lecheler & de Vreese, 2013, p. 149). Asa cum am văzut anterior, fluxul 
real al comunicării include atât cadraje care se repetă, cât şi contradic- 
torii. Analiza modului în care cadrajele media care se repetă au un im- 
pact asupra publicurilor este un domeniu destul de studiat (de exemplu, 
Cappella & Jamieson, 1997; Nabi, 2003; Price & Tewksbury, 1997). În 
general, cercetătorii susţin că încadrările media repetate au drept con- 
secinta modificări semnificative ale opiniilor sau atitudinilor publicului. 
Mai exact, cadrajele media care se repetă au ca efect creșterea nivelului 
de reamintire a unei teme sau idei, iar acesta determină, la rândul său, 
creşterea nivelului de potrivire între informaţia din media şi ideile pre- 
existente ale publicului. Altfel spus, cadrajele media repetate acţionează 
în sensul activării anumitor idei deja existente şi, astfel, determină 
efecte de framing puternice, în comparaţie cu cele contradictorii. 

Literatura în domeniul psihologiei sociale oferă o serie de explicaţii 
referitoare la procesele de formare şi modificare a opiniei, atitudinii sau 
comportamentului publicului, ca urmare a expunerii la cadraje repetate. 


1 Idei cu privire la cadrajele repetate si contradictorii se regăsesc şi în alte studii pe care 
le-am realizat — de exemplu, Buturoiu & Corbu, 2015a, 2015b; Corbu & Buturoiu, 2015. 

Expunerea repetată la un anumit cadraj poate fi unul dintre factorii care 
determină efecte puternice asupra publicurilor. Mai exact, odată ce un 
cadraj este adus constat în mintea publicurilor, repetarea sa poate avea un 
impact puternic asupra atitudinilor publicului (Holland, Verplanken, & 
Knippenberg, 2003). Mai mult, de vreme ce un cadraj este în perma- 
nenta pe agenda media, repetarea lui ajută la crearea de legături noi 
între informaţiile prezente în noul cadraj şi ceea ce publicurile ştiau deja 
(Price & Tewksbury, 1997). Aceiaşi autori sugerează că, în momentul în 
care o anumită idee este prezentă constant pe agenda media şi, deci, re- 
activată în mod rutinier de public, atunci este aproape sigur că efectele 
acesteia vor fi de lungă durată şi, de regulă, cumulative. 

O abordare similară îi aparţine lui Iyengar (1991) care susţine că oa- 
menii se bazează în principal pe informaţiile care provin din media atunci 
când isi formează opinii, atitudini si comportamente. Cu alte cuvinte, in- 
tensitatea efectelor de framing depinde de modul în care media facilitează 
accesul publicului la noi informaţii. În acest context, repetarea unor cadra- 
je poate favoriza apropierea oamenilor de o anumită temă, care, la rândul 
său, poate determina apariţia unor modificări în rândul opiniilor, atitu- 
dinilor sau comportamentelor acestora, atât pe termen scurt, cât şi pe ter- 
men lung (Nabi, 2003, p. 225). Într-o abordare mai recentă, Lee et al. 
(2008, p. 698) accentuează că o idee prezentă în media este reamintită mai 
uşor dacă este activată în mod frecvent şi/sau constant. Cu alte cuvinte, 
dacă impactul proceselor de reamintire si potrivire între informaţiile noi 
şi cele deja existente este suficient de puternic, atunci o idee reţinută va fi 
activată şi folosită ulterior la procesarea de informaţii noi şi la emiterea de 
judecăţi. Cu cât aceste procese sunt mai puternice, cu atât cresc şansele ca 
media să aibă efecte puternice asupra publicurilor. 

Observăm că majoritatea studiilor în domeniu pledează în favoarea 
ideii că expunerea repetată la un cadraj media generează efecte puternice 
asupra publicurilor. Totuşi, există dovezi care demonstrează că efectele ex- 
punerilor repetate pot fi limitate de evaluările pe care fiecare individ le 
face asupra calităţii încadrării (Lecheler & de Vreese, 2013, p. 150). Cu 
alte cuvinte, dincolo de procesul de reamintire, care este esenţial, prin- 
cipalul factor care influenţează semnificativ efectele de framing este 
gradul de potrivire dintre tema încadrată si ideile cu privire la temă ale 
fiecărei persoane în parte. 

Majoritatea studiilor care au explorat impactul pe care îl au cadrajele 
media repetate asupra modificării opiniei, atitudinii sau comportamentu- 
lui publicului susţin că repetarea unei teme poate genera efecte puternice. 

Avand ca baza mecanismele psihologice de reamintire si de creare de core- 
latii între ideile preexistente si informaţiile noi din media, suntem în 
favoarea ideii că încadrările media repetate pot determina modificări sem- 
nificative ale opiniilor, atitudinilor şi comportamentelor publicului. Totuşi, 
Chong și Druckman (2007b, p. 651) sugerează că încadrările media repe- 
tate pot determina efecte puternice asupra publicurilor, însă puterea lor 
este limitată de modul în care publicurile percep calitatea unui cadraj 
(quality of frame). Altfel spus, nivelul ridicat de reamintire determinat de 
repetarea cadrajelor media poate fi important în generarea de efecte 
puternice asupra publicurilor, însă puterea efectelor depinde în primul 
rând de concordanța dintre informaţiile încadrate de media şi ceea ce 
publicurile ştiau deja (Lecheler & de Vreese, 2013, p. 150). 

Drept urmare, concluzionăm că expunerile la acelaşi cadraj media 
repetate pot genera efecte puternice. Totuşi, acestea pot fi limitate mai 
degrabă de gradul de potrivire dintre noile informaţii (cele din media) şi 
ceea ce publicurile ştiu deja decât de nivelul de reamintire a unor infor- 
maţii. De asemenea, adaptând ideile lui Lecheler si de Vreese (2013), 
considerăm că efectele generate de cadrajele media repetate pot fi influ- 
entate de trecerea timpului. Considerăm că prin analiza duratei efectelor 
de framing putem respinge criticile aduse importanţei de a studia efectele 
de framing. Prin investigarea duratei efectelor de framing, vom putea să 
ne apropiem de un demers realist în studiile de framing. 


3. Cadrajele media contradictorii 


Cadrajele media contradictorii au fost atent analizate în numeroase 
studii de specialitate (Chong & Druckman, 2007b, 2007c; Druckman & 
Bolsen, 2009). O posibilă explicaţie ar fi că studiul modului în care sunt 
prezentate elemente ce tin de dispută (dispule) şi contradicţie (dissent) 
este interesant pentru cercetătorii în domeniul comunicării (Lecheler & 
de Vreese, 2013, p. 150; Neuman et al., 1992). Multe dintre studiile 
referitoare la cadrajele media contradictorii au în vedere analiza modu- 
lui în care cel puţin două tipuri de cadraje media diferite alternează si- 
multan pe agenda media si generează efecte diferite asupra publicurilor 
(vezi si Chong & Druckman, 2007b). 

In aceasta directie, Sniderman si Theriault (2004) sugereaza ca atunci 
cand media incadreaza temele in termeni contradictorii determina pu- 
blicurile sa isi reconsidere ideile existente si sa isi reevalueze preferintele 
individuale. Acest lucru determina ca influenta propriilor idei sa fie sem- 
nificativ mai mare in comparatie cu influenta media, ceea ce inseamna ca, 

atunci cand sunt expusi unor cadraje media contradictorii, publicurile 
tind sa isi pastreze propriile idei si sa le excluda pe cele provenite din 
media. Cu alte cuvinte, autorii mentioneaza ca impactul media scade in 
momentul in care oamenii sunt expusi la minim doua incadrari aflate in 
contradicţie. In acest caz, publicurile se orientează mai degrabă spre pro- 
priile perspective şi idei, iar influenţa media este redusă la minimum (vezi 
si Buturoiu & Corbu, 2015b; Corbu & Buturoiu, 2015; Hansen, 2007). 

Pan si Kosicki (2005, p. 177) susţin că prezenţa incertitudinii (am- 
bivalence) este o condiţie necesară pentru apariţia efectelor de framing; 
incertitudinea este o condiţie de tip psihologic care implica coexistenta 
şi relevanta perceptiilor contradictorii (vezi şi Borah, 2011). Mai mult, ei 
susţin că această condiţie este inevitabilă în actuala lume politică şi me- 
diatică, fiind în acord cu ideile lui Sniderman şi Theriault (2004, p. 140) 
care susțin ca tematicile sociale şi politice necesită, prin natura lor, 
alegeri bazate pe valori aflate în contradicţie. 

În ceea ce priveşte mecanismele psihologice care determină modifi- 
carea opiniilor, atitudinilor sau comportamentelor publicului ca urmare 
a expunerii la cadraje aflate în contradicţie, Chong şi Druckman (2007b, 
pp. 639-640) oferă câteva clarificări. Ei sugerează că încadrările competi- 
tive îi stimulează pe oameni să cântărească alternativele si să restabilească 
„ordinea” la nivelul preferințelor şi ideilor pe care le au. Mai clar, ex- 
punerea la cadraje de natură competitivă pare că funcţionează ca factor 
care îi motivează pe oameni să reevalueze ideile pe care le aveau deja si să 
fie mai degrabă influenţaţi de acestea decât de media. În acest context, 
autorii susţin că oamenii mai motivaţi sunt cei care vor fi mai dornici să 
evalueze cadrajele media, chiar dacă acestea par că le contrazic ideile pre- 
existente. Pe de altă parte, oamenii care nu au o motivaţie suficient de 
puternică pentru a evalua cadrajele media contradictorii vor elimina de 
la început aceste cadraje, iar efectele media vor fi minime (oamenii se vor 
întoarce la propriile credinţe, ignorând cadrajele media). Altfel spus, au- 
torii argumentează că nu numai natura cadrajului media este cea care 
poate determina modificări ale opiniilor, atitudinilor sau comportamen- 
telor oamenilor, ci că există o serie întreagă de moderatori care actio- 
nează la nivel individual sau contextual. Așadar, pledăm pentru aceeaşi 
abordare, şi anume că influenţa media este moderată de natura cadraju- 
lui, dar că, dincolo de aceasta, impactul media diferă de la un individ la 
altul, în funcţie de unii moderatori individuali sau contextuali. 

În cazul cadrajelor media repetate, observăm că, în general, influ- 
enta media diferă în funcţie de nivelul de reamintire, respectiv de cel de 

potrivire intre o informatie noua si ideile preexistente ale publicurilor. 
Mai mult, la acest nivel, intervine un alt mecanism — cel al puterii cadra- 
jelor media. Mai exact, Chong si Druckman (2007b, p. 640) sustin ca 
nivelul de potrivire între ceea ce este încadrat de media si ideile preexis- 
tente ale publicului depinde de puterea cadrajului media. 

Cadrajele media puternice sunt cele care conţin idei care pot fi 
reamintite ușor, respectiv idei care rezonează cu informaţii pe care pu- 
blicul le ştie deja. Aceste cadraje media sunt mai eficiente în modifi- 
carea opiniilor, atitudinilor si comportamentelor publicurilor, în 
comparaţie cu încadrările media slabe. Acestea din urmă, fie se bazează 
pe idei care nu pot fi reamintite cu uşurinţă, fie pe idei care nu sunt 
corespund consideratiilor preexistente ale publicurilor, fapt pentru 
care, de obicei, ele nu au efecte semnificative. În acest context, se pare 
că expunerea la cadraje media puternice are efecte semnificativ mai 
mari în comparaţie cu expunerea la cadraje media slabe. Totuşi, autorii 
sugerează că este mai probabil ca oamenii motivaţi să se implice să de- 
libereze asupra cadrajelor alternative, iar în acest caz — indiferent de 
puterea cadrajului — efectele vor fi aceleași. Într-o altă abordare cu pri- 
vire la distincţia dintre cadraje puternice si cadraje slabe, Chong si 
Druckman (20073, p. 104) susţin că numai cadrajele puternice pot avea 
o influenţă asupra opiniei, atitudinii sau comportamentului publicului, 
indiferent dacă sunt sau nu expuse în mod repetat. 

Prin raportare la cadrajele contradictorii, trebuie menţionate con- 
tributiile lui Chong si Druckman (2007a, 2007b, 2008, 2010, 2013), 
deoarece ei nu numai ca au dezvoltat o teorie care explica modul in 
care cadrajele media de natura competitiva au un impact asupra publi- 
curilor, ci revin in permanenta cu date empirice, generand un intreg 
demers in abordarea efectelor de framing dintr-o perspectiva realista. 
Mai precis, abordarea lor se sprijina pe aceleasi mecanisme psihologice 
descrise anterior — cu accent pe posibilitatea de a readuce in memorie 
anumite consideratii, pe rezonanta dintre informatiile noi si ideile pre- 
existente ale publicurilor, dar si pe puterea unui cadraj media. Astfel, ei 
propun o abordare care are in vedere ideile din spatele demersului nos- 
tru — acela de a apropia studiul efectelor de framing de un context real. 
Credem ca numai prin considerarea faptului ca agenda media poate fi 
dominată atât de cadraje repetate, cat si de cadraje contradictorii, pu- 
tem sa formulam concluzii valide cu privire la puterea media de a modi- 
fica opiniile sau atitudinile publicurilor. 

Urmand aceeasi linie, Lecheler si de Vreese (2013, p. 150) sugereaza 
ca incadrarile media repetate par mai puternice sa modifice opiniile, 

atitudinile şi comportamentele publicurilor, în comparaţie cu cele con- 
tradictorii. Autorii susţin că încadrările media repetate pot funcţiona în 
sensul multiplicării efectelor de framing, în timp ce încadrările contra- 
dictorii pot învălui efectele de framing si pot determina o reîntoarcere 
a publicurilor la propriile credinţe şi idei, în detrimentul ideilor prezen- 
tate de media. 

În concluzie, pledăm pentru abordarea sugerată de Lecheler si de 
Vreese (2013), conform căreia media pot avea efecte diferite, în funcţie 
de tipul (re)expunerii. Mai mult, luând în considerare şi faptul că sco- 
pul nostru principal este acela de a propune o abordare cât mai realistă 
în domeniul efectelor de framing, conchidem că nu am putea atinge 
scopul propus dacă nu am include analiza efectelor de framing prin ra- 
portare la fluxul comunicării — care include atât cadraje care se repetă, 
cât şi cadraje contradictorii. De asemenea, considerăm că influenţa 
media nu poate fi analizată într-un context real dacă nu luăm în calcul 
rolul pe care îl are trecerea timpului asupra efectelor de framing. Drept 
urmare, în următoarea secţiune ne vom opri asupra importanţei pe care 
o are trecerea timpului în moderarea efectelor de framing, dar si asupra 
credibilităţii sursei cadrajului, ca moderator al efectelor de framing. 
Conform studiilor, pe măsura trecerii timpului, sursa mesajului isi pierde 
din putere, în timp ce conţinutul acestuia pare să fie semnificativ (vezi 
fenomenul sleeper effect’, Hovland, Janis, & Kelley, 1953; Hovland & 
Weiss, 1951; Kleinnijenhuis, van Hoof, & Oegema, 2006). 


2 La nivelul acestei lucrări, optăm pentru scrierea marcată de caractere italice a concep- 
tului sleeper effect. Traducerile in limba română ale termenului au fost de „efect de 
adormire” sau „efect întârziat”, însă acestea nu acoperă sensul conceptului din limba en- 
gleză. Mai mult, încă nu am găsit o variantă românească suficient de apropiată din punct 
de vedere semantic celei din limba engleză. 


III. Rolul timpului asupra efectelor 
de framing. Credibilitatea surselor 
si sleeper effect 


In această secţiune vom face o radiografie a literaturii de specialitate 
cu privire la influenţa pe care o are trecerea timpului în modificarea 
efectelor de framing. Din cercetările realizate în ultimii zece ani reiese 
că există un interes tot mai crescut asupra testării impactului pe care îl 
are trecerea timpului asupra efectelor de framing. Argumentul care jus- 
tifică decizia de a introduce studiul duratei efectelor de framing în 
cercetările despre impactul media asupra publicurilor este că doar prin 
investigarea duratei pentru care efectele de framing sunt semnificative 
putem să exprimăm concluzii valide cu privire la semnificaţia rezul- 
tatelor deja existente şi să respingem criticile aduse valorii pe care le au 
studiile refeitoare la efectele de framing (Gaines, Kuklinski, & Quirk, 
2007; Lecheler & de Vreese, 2013, p. 148). Dorinta noastra este sa avan- 
sam importanta pe care o are dimensiunea temporala in studiile de fram- 
ing (vezi si de Vreese, 2012; Lecheler & de Vreese, 2011). Asa cum 
mentioneaza Lecheler si de Vreese (2013), studiile in domeniul efec- 
telor media se bazeaza pe presupozitia ca rezultatele obtinute pot fi 
generalizate. Acest lucru inseamna ca unele concluzii cu privire la rolul 
media asupra publicurilor pot facilita accesul la unele previziuni despre 
ceea se intampla in realitate. De aceea, prin raportare la dinamica lumii 
mediatice actuale, consideram ca investigarea duratei efectelor de fram- 
ing poate fi un element care ar apropia demersul nostru empiric de 
ceea ce are loc cu adevarat in lumea reala (vezi si Chong & Druckman, 
2008; Scheufele & Tewksbury, 2007). 

1. Efecte persistente sau trecatoare? 


Lecheler si de Vreese (2013, pp. 150-151) sugereaza ca exista, in prin- 
cipal, două grupuri de cercetători — in timp ce unii consideră că efectele 
de framing dispar rapid, alţii consideră că ele continuă să aibă o influenţă 
semnificativă chiar şi la o distanţă mare după expunere. Druckman şi Nel- 
son (2003) subliniază că efectele de framing dispar la mai puţin de zece 
zile de la expunerea iniţială. În mod similar, de Vreese (2004) men- 
tioneaza că efectele de framing se reduc in mod semnificativ în primele 
zile după expunerea iniţială, iar la o distanţă de două săptămâni de la 
prima expunere efectele de framing nu mai sunt deloc vizibile. Pe de altă 
parte însă, cercetători precum Tewksbury et al. (2000) argumentează că 
efectele de framing asupra publicurilor înregistrează un impact fluctuant, 
dar semnificativ, chiar şi la trei săptămâni de la expunerea iniţială (vezi şi 
Lecheler & de Vreese, 2011). În continuare, ne vom concentra pe discuţia 
cu privire la rolul timpului asupra efectelor de framing, în contextul cadra- 
jelor media repetate, respectiv al celor aflate în contradicţie. 

Lecheler si de Vreese (2013, p. 151) schiteaza o direcţie importantă 
privind modul in care media au efecte asupra publicurilor, in functie de 
tipul încadrării şi luând în considerare rolul timpului. Ei pornesc de la 
mecanismele din spatele celor două tipuri de cadraje media — repetate si 
contradictorii — şi adaptează teoriile cu privire la modul în care func- 
tioneaza efectele de framing în funcţie de natura încadrării. Ei sugerează 
că încadrările media repetate pot funcţiona ca multiplicator de efecte, în 
cazul în care cadrajul la care este expus individul este în acord cu ideile 
pe care acesta le are deja (vezi şi Price & Tewksbury, 1997). Mai mult, au- 
torii susţin că influenţa cadrajelor repetate depinde de perioada de timp 
dintre două expuneri — cu cât perioada dintre două expuneri scade, cu 
atât cresc şansele ca oamenii să îşi amintească mai uşor o informaţie pe 
care au primit-o anterior si să fie sub influenţa ei. Similar, pe măsură ce 
perioada dintre două expuneri succesive creşte, scad şansele ca înca- 
drările repetate să aibă un efect puternic. Pornind de la aceste idei, 
pledăm în favoarea celor exprimate de Lecheler şi de Vreese (2013), şi 
anume că încadrările media repetate au puterea de a genera efecte puter- 
nice, cu menţiunea că intensitatea efectului determinat de aceste cadraje 
este moderată de perioada dintre două expuneri succesive — cu cat pe- 
rioada este mai scurtă, cu atât influenţa media este mai puternică. 

Pe de altă parte, Lecheler şi de Vreese (2013, pp. 151-152) sugerează 
că încadrarea unei teme în termeni contradictorii schimbă magnitudinea 

si sensul efectelor (vezi si Sniderman & Theriault, 2004). Mai mult, pe 
baza proceselor psihologice ,din spatele” efectelor de framing, autorii 
conchid că expunerea la cadraje media contradictorii poate duce la 
diminuarea efectelor de framing. Cadrajele contradictorii determina 
publicurile sa reevalueze alternativele si sa se intoarca la propriile valori si 
credinte. Asadar, pornind de la aceste idei, reiese ca expunerea la cadra- 
je media contradictorii are drept consecinţă efecte minime asupra publi- 
curilor. Totuşi, uneori, expunerea la cadraje contradictorii poate 
determina unele efecte, în special dacă există un nivel ridicat de potrivire 
dintre ideile prezentate în media şi consideratiile preexistente ale pu- 
blicului (vezi şi Chong & Druckman, 20073). 

În ceea ce priveşte rolul moderator al timpului, Chong și Druckman 
(2008, p. 30) reliefează că, atunci cand sunt expuși la cadraje media con- 
tradictorii, nu există nicio siguranţă că oamenii le evaluează în mod deli- 
berat (vezi şi Matthes, 2010). Altfel spus, autorii sugerează că, de cele mai 
multe ori, procesarea cadrajelor provenite din media se realizează mai de- 
grabă la nivel inconştient si irațional. De aceea, poziţionarea cadrajelor 
media este foarte importantă în moderarea impactului lor. Ei susţin că, în 
general, oamenii tind să fie mai mult influenţaţi de cadrajele media aflate 
la extremităţi (primul şi ultimul), decât de cele aflate în mijloc (vezi şi 
Neath, 1993). 

În acest context, Lecheler şi de Vreese (2013, p. 152) sunt în favoarea 
ideii că ultimul cadraj la care este expus un individ este cel mai adesea 
reamintit şi este mai probabil să fie folosit în interpretări ulterioare. Mai 
mult, luând în considerare teoriile cu privire la procesul de reamintire, 
autorii sugerează că efectul generat de ultimul cadraj este mai vizibil dacă 
perioada dintre două expuneri succesive este mai mare. O posibilă expli- 
catie ar fi că o perioadă mai mare între două expuneri reprezintă o 
garanţie a faptului că oamenii au uitat ideile din cadrajele anterioare şi că 
ultimul cadraj la care sunt expuși are cel mai mare impact. 

O altă direcţie referitoare la rolul timpului în modificarea efectelor 
de framing este cea a lui Chong şi Druckman (2007c, pp. 118-119). 
Aceştia susţin că magnitudinea efectelor de framing depinde atât de 
procesul de uitare, cât şi de cel de învăţare. Altfel spus, autorii sugerează 
că stabilitatea opiniilor si atitudinilor publicurilor depinde de capaci- 
tatea acestora de a învăţa din ceea ce văd în media. Mai precis, procesul 
de învăţare se referă la capacitatea publicurilor de a recepta şi reţine pe 
termen lung informaţiile prezentate în media şi de a le folosi ulterior în 
dezvoltarea unor opinii şi atitudini stabile cu privire la o anumită temă. 

Mai mult, in ceea ce priveste rolul timpului in modificarea efectelor de 
framing, autorii sugerează ca este probabil ca opiniile şi atitudinile pu- 
blicurilor sa devina din ce in ce mai stabile daca ele sunt expuse in mod 
constant la cadraje repetate. Cu alte cuvinte, in cazul in care media 
prezinta numai o latura a unei teme, publicurile tind sa acumuleze in- 
formatii noi cu privire la aceasta — efectele generate de cadrajele media 
repetate actioneaza in sensul ca publicurile invata informatii noi, ca ur- 
mare a expunerii la media. Pe de alta parte, in cazul in care media pre- 
zinta o tema din mai multe pespective, efectele asupra publicurilor vor 
fi limitate. Principala cauză a acestei influenţe minime este determinată 
de faptul că, odată cu expunerea la cadraje contradictorii, creşte gradul 
de implicare a oamenilor — ei devin din ce in ce mai atenţi cu privire la 
perspectivele din care media încadrează o tema, le evaluează si isi 
formează, în timp, opinii si atitudini greu de modificat. 

Chong şi Druckman (2010, pp. 665-666) rafinează teoria cu privire la 
impactul timpului asupra efectelor cauzate de cadrajele contradictorii. 
În acest context, ei sugerează că o atitudine puternică este rezistentă la 
modificări determinate de trecerea timpului. Totuși, prin raportare la 
fenomenele şi temele politice, ei concluzionează că oamenii au mai de- 
grabă atitudini slabe, construite mai ales pe principiul reamintirii şi nu 
pe cel al potrivirii dintre informaţiile din media şi ceea ce ei ştiu deja. 
Acest fapt explică de ce efectele generate de cadrajele media contradic- 
torii tind să fie mai mici odată cu trecerea timpului — oamenii tind să uite 
informaţiile preexistente dacă acestea nu au fost activate recent. Drept 
urmare, ei propun o abordare similară celei exprimate de Lecheler şi de 
Vreese (2013), sugerând că timpul acţionează în sensul păstrării infor- 
matiilor referitoare la ultimul cadraj, nu în anularea reciprocă a efec- 
telor determinate de perspective diferite ale aceleiaşi teme. În acest 
context, se pare că timpul şterge influenţa cadrajelor iniţiale, iar ultimele 
cadraje sunt cele care au un impact mai mare asupra preferințelor pu- 
blicului; această tendinţă se observă pe măsură ce creşte perioada dintre 
două expuneri succesive. 

De asemenea, Chong și Druckman (2010, p. 665) subliniază că există 
o serie de variabile care influenţează ritmul în care scade impactul semni- 
ficativ al cadrajelor media. Astfel, ei identifică câţiva factori individuali şi 
contextuali care contribuie la formarea unor atitudini stabile, între care 
includ, printre altele, lejeritatea publicului de a-și reaminti informaţii de- 
spre cadrajul media la care a fost expus şi importanţa la nivel personal a 
temei încadrate. Astfel, pornind de la aceste teorii, suntem în favoarea 

ideii că timpul poate juca un rol semnificativ în modificarea efectelor de 
framing. Diferenţa între efectele cauzate de expunerea la cadraje media 
repetate, respectiv cele determinate de expunerea la cadraje media con- 
tradictorii este determinată în principal de modul în care funcţionează o 
serie de mecanisme psihologice, precum reamintirea si potrivirea dintre 
informaţiile noi şi cele vechi. Mai mult, timpul influenţează aceste meca- 
nisme, în sensul că încadrările media repetate par a avea efecte mai pu- 
ternice dacă durata dintre două expuneri succesive este mai mică 
(deoarece informaţia este mai uşor activată atunci când distanţa dintre 
două expuneri este mai mică). Pe de altă parte, ultimul cadraj la care oa- 
menii sunt expuşi pare a fi decisiv în (re)formarea opiniilor şi atitudinilor, 
iar influenţa acestuia pare mai puternică dacă perioada dintre două ex- 
puneri succesive este mai mare (odată cu trecerea timpului, oamenii uită 
informaţiile în legătură cu primul cadraj si sunt influenţaţi mai mult de 
cele referitoare la ultimul). Totuşi, dincolo de impactul semnificativ al 
timpului asupra efectelor de framing, studiile arată că există și alte vari- 
abile care merită analizate din perspectiva influenţei pe care o pot avea 
asupra efectelor de framing. Acesta este contextul în care, în secţiunea ur- 
mătoare, ne vom referi la credibilitatea sursei, ca posibil element ce 
modereaza efectele de framing. Decizia de a introduce analiza teoretică a 
acestui moderator este justificată de faptul că vom discuta despre im- 
pactul credibilitatii surselor asupra efectelor de framing din perspectivă 
temporală — prin referire la fenomenul sleeper effect. 


2. Ce reținem? Sursa sau mesajul? 


La acest nivel, este relevant să menţionăm câteva abordări teoretice 
cu privire la credibilitatea surselor şi la distanţa temporală dintre două 
expuneri. Vom analiza câteva consideraţii teoretice referitoare la rolul de 
moderator al credibilitatii sursei, mai ales din perspectivă temporală. 
Conform unor abordări (de exemplu, Hovland & Weiss, 1951), credibi- 
litatea sursei unui cadraj poate modera efectele de framing, însă im- 
pactul acesteia este condiţionat de trecerea timpului. Mai exact, studiile 
arată că atunci cand se analizează efectul moderator al credibilitatii 
surselor trebuie avut în vedere rolul pe care îl are fenomenul cunoscut 
sub numele de sleeper effect. Pe scurt, acesta sugerează ca incadrarile 
media provenite din surse necredibile pot avea un impact mai mare pe 
măsură ce trece timpul — oamenii tind să uite sursa mesajului media, dar 
să continue să fie sub influenţa conţinutului acestuia. 

Credibilitatea surselor poate influenta impactul pe care il au cadrajele 
media asupra publicurilor. Aceasta afirmatie se bazeaza pe ideea lui 
Matthes (2012, p. 250), conform căreia există o serie de factori care de- 
termina intensitatea efectelor cauzate de cadrajele media (vezi si Matthes, 
2008). De asemenea, observam ca in ultima perioada rolul pe care il are 
credibilitatea surselor in moderarea efectelor de framing a inceput sa 
capteze din ce in ce mai mult interesul cercetatorilor (de exemplu, Nah & 
Chung, 2011; Smith, De Houwer, & Nosek, 2012; Xu, 2013). De aceea, 
suntem în favoarea ideii ca încrederea pe care publicurile o acordă unei 
surse mediatice poate modera efectele de framing. Mai mult, credibili- 
tatea sursei unui cadraj media poate explica şi diferenţele de intensitate a 
efectelor odată cu trecerea timpului. Drept urmare, vom prezenta legătu- 
ra dintre credibilitatea sursei unui cadraj media, fenomenul sleeper effect si 
rolul timpului în modificarea efectelor de framing. 

Potrivit studiilor referitoare la comunicarea mediatică, credibilitatea 
are legătură cu încrederea acordată de indivizi unei persoane sau insti- 
tutii publice. În acest context, credibilitatea surselor mediatice se referă 
la încrederea pe care publicurile o acordă surselor de unde provine 
mesajul media la care sunt expuse (Nah & Chung, 2011, p. 717). Mai 
mult, autorii susţin că studiile de pionierat în domeniul credibilitatii 
acordate media, precum cel al lui Hovland şi Weiss din 1951, sugerează 
că fenomenul credibilitatii surselor influenţează în mod semnificativ atât 
acceptarea mesajului media, cât şi procesarea lui. Altfel spus, cadrajele 
care provin din surse credibile sunt mai uşor acceptate si, implicit, mai 
ușor procesate. Pe de altă parte, autorii atrag atenţia asupra faptului că, 
odată cu dezvoltarea tehnologică recentă, ideea referitoare la credibili- 
tatea surselor devine una critică. Apariţia permanentă de noi surse online, 
care le înlocuiesc pe cele tradiţionale, determină un grad mult mai mare 
de libertate de alegere a acestora. Mai mult, această libertate crescândă 
determina un tip de evaluare tot mai superficială a credibilitatii sursei. 
Publicurile par că nu mai au puterea de a diferenţia între o sursă credi- 
bilă şi una necredibilă, de vreme ce în comunicarea online aproape orice 
receptor poate fi emiţător. Drept urmare, Nah şi Chung (2011) su- 
gerează că publicurile, mai ales cele tinere, par influențate în egală mă- 
sură de cadrajele care provin din surse credibile şi de cele care provin 
din surse necredibile. 

Totuşi, Smith et al. (2012, p. 193) susţin că fenomenul credibilitatii 
surselor este în strânsă legătură cu impactul pe care un cadraj media îl 
poate avea asupra publicurilor. Mai exact, autorii reliefează că, de cele 

mai multe ori, publicurile au tendinta sa evalueze sursa unui cadraj 
media la care sunt expuse; ele tind sa evalueze sursa unui cadraj media 
daca percep sensul persuasiv acestuia. Oamenii sunt influentati semni- 
ficativ de un cadraj provenit dintr-o sursa credibila, mai ales daca percep 
că sursa acestuia are o experienţă recunoscută în domeniu. Totusi, tre- 
buie menţionat că nu de fiecare dată un cadraj provenit dintr-o sursă 
credibilă are influenţa așteptată — uneori, desi provin din surse credibile, 
cadrajele media nu au o influenţă mare, deoarece conţinutul lor nu este 
suficient de convingător (vezi şi Tormala & Clarkson, 2007). Retinem că 
încadrările provenite din surse credibile pot modera efectele de framing, 
dar că uneori este nevoie să se tina cont si de conţinutul acestora. 

Pe de altă parte, Xu (2013, p. 4) sugerează că, deşi unele studii susţin 
ra mesajului încadrat, există unele cazuri în care credibilitatea surselor 
poate avea un impact direct, nemediat. Astfel, unele efecte directe și pu- 
ternice determinate de credibilitatea surselor pot apărea în special atun- 
ci când oamenii nu sunt suficient de motivaţi ca să proceseze informaţia 
încadrată sau dacă nu sunt foarte interesaţi de tema încadrată. Astfel, în 
lumea mediatică actuală, în care oamenii sunt expuși la o gamă largă de 
mesaje media, aceştia nu dispun de motivații suficiente pentru a evalua 
fiecare mesaj. Drept urmare, ei folosesc credibilitatea surselor drept 
garanţie a calităţii informaţiei pe care media o prezintă. Altfel spus, cadra- 
jele media care provin din surse credibile pot avea unele efecte semnifica- 
tive asupra opiniilor şi atitudinilor publicurilor. 

O altă abordare referitoare la influenţa pe care o are credibilitatea 
surselor asupra efectelor media este cea a lui Kohring şi Matthes (2007, 
pp. 232-233). Ei subliniază că cercetările privind credibilitatea sursei şi 
influenţa sa asupra efectelor media isi au originea în studiile efectuate 
la Yale de către Carl Hovland (vezi, de exemplu, Hovland et al., 1953). 
Ei susţin si că Hovland et al. (1953) au accentuat initial că există două 
componente ale credibilitatii sursei, şi anume experienţa (expertise) şi 
garanţia încrederii (trustworthiness). Aceste descoperiri au influenţat 
cercetările privind credibilitatea surselor media până în prezent. În 
acest context, experienţa se referă la măsura în care un comunicator 
este perceput de public ca fiind suficient de informat şi inteligent pen- 
tru a produce un mesaj coerent şi convingător, iar garanţia încrederii 
vizează observarea de către public a impartialitatii sursei mesajului si, 
deci, a absenței intentiilor persuasive din partea comunicatorului. 

Totuși, dincolo de eforturile continue ale celor de la Yale de a clari- 

p. 233) menţionează că încă există unele neclaritati cu privire la ele. Mai 
exact, ei susţin că nu este clar dacă cele două componente sunt dimen- 
siuni sau motive ale credibilităţii. Altfel spus, ei se întreabă in ce măsură 
experienţa percepută de public este un aspect al credibilitatii sau o vari- 
abilă care poate influenţa publicurile să creadă că o sursă este credibilă. 
Cu alte cuvinte, rolul pe care experienţa unei surse îl are asupra publi- 
curilor rămâne unul încă neclar — experienţa sursei este doar o dimensi- 
une a credibilitatii, alături de încredere şi alte dimensiuni sau este mai 
mult de atât (este un motiv)? În acest context, aplicând teoria celor de la 
Yale, se poate afirma că cele două componente ale credibilitatii func- 
tioneaza atât ca dimensiuni, cât şi ca motive, în funcţie de perioada dintre 
două expuneri succesive. Astfel, ne aşteptăm ca cele două componente ale 
credibilitatii — percepţia publicului despre experienţa sursei si garanţia în- 
crederii — să funcţioneze ca dimensiuni pe termen scurt şi ca motive pe 
termen lung. 

Cercetările efectuate de Hovland şi colegii săi (Hovland, Lumsdaine, 
& Sheffield, 1949; Hovland & Weiss, 1951) nu se restrâng la analiza cre- 
dibilitatii surselor pe termen scurt, ci vizează modul în care trecerea tim- 
pului influenţează percepțiile publicului despre credibilitatea surselor 
mediatice. Astfel, vom analiza în continuare teoria iniţiată de Hovland și 
preluată ulterior de alti cercetători cu privire la efectul denumit sugestiv 
sleeper effect. Pe scurt, acest efect apare în momentul în care publicul are 
impresia că un mesaj media este persuasiv, iar această senzaţie se ampli- 
fică pe măsura trecerii timpului. Hovland et al. (1949) sunt cei care au 
descoperit că impactul mesajelor media este diferit în funcţie de tipul 
sursei — credibilă sau necredibila. Astfel, ei au constatat că în vreme ce 
mesajele media ce provin din surse credibile au un impact puternic la în- 
ceput, cele care provin din surse necredibile au un impact semnificativ 
pe măsura trecerii timpului. O posibilă explicaţie a acestui fenomen o 
constituie faptul că, odată cu trecerea timpului, oamenii au tendinţa să 
uite sursa mesajului, dar să continue să fie influenţaţi de conţinutul aces- 
tuia pe termen lung (Dobrescu & Bargaoanu, 2001). 

Urmând tradiţia iniţiată de Hovland et al. (1949), cercetările ulte- 
rioare au analizat în special efectele generate de mesajele media care 
provin din surse necredibile. Cercetările arată că, deşi mesajele prove- 
nite din surse necredibile nu au avut un impact iniţial asupra publi- 
curilor, ele au avut o influenţă semnificativă pe măsura trecerii timpului. 
Un exemplu concludent în acest sens este cel oferit de Kleinnijenhuis 
et al. (2006, p. 99), care sugerează că fenomenul sleeper effect poate oferi 

indicii semnificative referitoare la modul in care efectele media par ca 
se acumuleaza odata cu trecerea timpului. Autorii au constatat ca mesa- 
jele negative nu au avut un impact imediat asupra publicurilor, dar ca 
au apărut unele efecte la aproximativ două luni după expunerea ini- 
tiala. Altfel spus, reiese că fenomenul sleeper effect ne poate oferi indicii 
despre magnitudinea efectelor de framing la o distanţă considerabilă de 
la expunerea iniţială. 

În ciuda numeroaselor apariţii în studii şi cercetări în domeniu, 
fenomenul sleeper effect este unul învăluit in mister. Controversele se da- 
torează atât mecanismelor psihologice care determină apariţia sa, cât şi 
condiţiilor în care acesta poate apărea. În primul rând, argumentul ori- 
ginal că sleeper effect poate fi cauzat de tendinţa oamenilor de a uita sursa 
mesajelor mai uşor decât conţinutul acestora a fost contrazis mai ales de 
cercetătorii care s-au concentrat să identifice efectele media pe termen 
scurt. În al doilea rând, experimentele făcute pentru a testa validitatea 
sleeper effect au urmărit doar efectele pe termen scurt. Concluzia acestor 
experimente a fost aceea ca sleeper effect apare in mod exceptional, ca ur- 
mare a expunerii la anumite cadraje media si nu ca o regula (Bruter, 
2009, p. 1505). Totusi, dincolo de critici, consideram ca este esential sa 
luăm în calcul atât existenţa sleeper effect, cât şi influenţa sa. Credem ca 
fenomenul sleeper effect ne poate oferi indicii concludente cu privire la 
creşterea sau scăderea impactului media asupra publicurilor. De aseme- 
nea, prin apel la mecanismele care îl ghidează, credem că putem explica, 
de exemplu, de ce media par să aibă unele efecte latente. 

În concluzie, considerăm că doar printr-o abordare care să integreze 
atât elemente ce ţin de tipul expunerii, credibilitatea sursei mesajului şi 
influenţa determinată de trecerea timpului, putem formula concluzii 
valide despre impactul media asupra atitudinilor publicurilor. De aceea, 
vedem fenomenul sleeper effect drept un punct de sprijin care ar putea 
arăta cum unele efecte media se intensifică pe măsura trecerii timpului. 

Rolul acestei parti este de a sintetiza ideile prezentate anterior, cu sco- 
pul de a oferi o imagine cât mai clară asupra efectelor de framing. Până la 
acest nivel, am dezbătut şi examinat critic o serie de teorii care formează o 
literatură destul de consistentă în domeniul mai larg al efectelor comu- 
nicării de masă asupra publicurilor. Astfel, ne-am concentrat asupra găsirii 
unei definiţii din perspectivă constructivistă pentru conceptul de framing; 
am analizat asemănările si diferenţele dintre framing si efecte media pre- 
cum agenda-setting si priming, am delimitat perspectivele cu privire la 
efectele de framing şi rolul lor asupra publicurilor; am prezentat perspec- 
tiva în care considerăm că se încadrează acest studiu — aceea în care media 
tradiţionale încă au efecte semnificative asupra publicurilor, fiind departe 
de a intra într-o eră a efectelor minime; am evidenţiat câteva idei referi- 
toare la conceptul de atitudine, pentru a delimita cadrul pe care îl folosim 
atunci cand ne referim la efecte de framing asupra publicurilor; am anali- 
zat câteva direcţii teoretice care sugerează că efectele de framing diferă în 
funcţie de tipurile de cadraje media — repetate sau contradictorii. De 
asemenea, am analizat importanţa pe care o au timpul si credibilitatea sur- 
sei mesajului în moderarea efectelor de framing. 

Studiile în ştiinţele comunicării din ultimii zece ani arată că unul din- 
tre cele mai des folosite concepte este cel de framing. Folosirea constan- 
tă a acestui concept a dat naştere unei serii de perspective teoretice, 
motiv pentru care ne-am concentrat atenţia asupra abordării conceptu- 
lui de framing din perspectivă constructivistă. Această perspectivă ex- 
plică, în bună măsură, cum media, ca pricipal mijloc de informare, 
încadrează o anumită temă şi construiesc ceea ce publicurile percep ca 
fiind realitatea înconjurătoare. În acest context, conceptul de framing 

ocupa un rol central, deoarece poate sa ofere explicatii referitoare la 
efectele pe care le are modalitatea in care media prezinta realitatea 
asupra modului in care publicurile o percep. 

Sintetizand teoriile referitoare la conceptul de framing din perspectivă 
constructivistă, reținem abordarea lui Reese (2001). Astfel, framing-ul se 
referă la modul în care, pe baza interacțiunii dintre comunicatori, surse 
şi contextul cultural apar unele tipare, prin care informaţiile din reali- 
tate sunt filtrate și retransmise sub forma realităţii propriu-zise. Mai pre- 
cis, cadrajele oferite de media funcţionează ca niște principii 
organizatoare, care sunt împărtășite şi recunoscute la nivel social si care 
acţionează simbolic la structurarea coerentă a lumii sociale. 

Din perspectivă constructivistă, cadrajele media reprezintă ideile esen- 
tiale care dau sens unui eveniment, care organizează si structurează reali- 
tatea, care accentuează sau, dimpotrivă, elimină unele detalii din aceasta. 
De aceea, pornind de la această perspectivă, pledăm în favoarea ideii că 
încadrările media pot contribui în mod semnificativ la modificarea opini- 
ilor, atitudinilor şi comportamentelor publicurilor. Motivul pentru care 
considerăm că media pot influenţa opinii, atitudini şi comportamente 
este acela că oamenii nu pot avea acces la realitatea în ansamblul său. 
Drept urmare, ei tind să se bazeze pe ceea ce media le arată ca fiind reali- 
tatea şi, ulterior, să creadă că „imaginile” din media sunt imagini reale (re- 
alitatea propriu-zisă). Această idee este conturată prin funcţia selectivă a 
frame-urilor, care se referă la faptul că, atunci când media încadrează o 
temă, ele aleg să prezinte numai anumite informaţii. Media aleg struc- 
turile alese convenţional ca fiind dominante, care funcţionează sub forma 
unor modele simbolice, la care publicurile se raportează atunci când sunt 
expuse unor informaţii ulterioare. Cu alte cuvinte, prin framing, media 
reuşesc să creeze o realitate socială, la care publicurile sa se raporteze si 
pe care să o considere ca fiind realitatea propriu-zisă. 

Alegerea conceptului de framing ca element dominant al acestei lu- 
crări este motivată de faptul că, în comparaţie cu agenda-setting sau prim- 
îng, acesta pare să se bazeze pe o serie de procese cognitive complexe, cu 
influenţă majoră asupra publicurilor. Printre acestea se numără evaluările 
morale, gândirea critică, apelul la principii si recomandări de rezolvare a 
problemelor. De asemenea, reținem distincţia făcută de Scheufele si 
Tewksbury (2007) între agenda-setting şi priming, pe de o parte, respectiv 
framing, pe de altă parte. Ei sugerează că diferenţa între cele trei con- 
cepte, văzute drept procese, se poate traduce prin distincţia între dacă 
gândim despre temă (agenda-setting, priming) şi cum gândim despre ea 
(framing). Astfel, dorim să analizăm dacă şi cum expunerea la media 

determina publicurile sa adopte o atitudine sau alta, mai ales in functie 
de tipul incadrarii media. 

O contributie notabila cu privire la efectele de framing este cea a lui 
Iyengar (1987), care sustine ca efectele de framing se traduc in modificari 
subtile la nivelul definirii unei teme sau al prezentării acesteia. Pornind 
de la această idee, observăm că majoritatea studiilor susţin că valoarea 
unui cadraj media constă în capacitatea lui de a schimba, parţial sau total, 
opiniile, atitudinile şi comportamentele publicurilor. De aceea, pledăm 
în favoarea ideii că media, prin modul în care încadrează o anumită temă, 
încă au puterea de a genera efecte semnificative în rândul publicurilor, 
fiind departe de a intra într-o eră a efectelor minime. 

Unele dezbateri recente se articulează în jurul ideii că media nu mai au 
puterea de a modifica opinii, atitudini sau comportamente, în special din 
cauza schimbărilor tehnologice. Așa cum menţionează unii autori (de 
exemplu, Bennett & Iyengar, 2008, 2010), schimbările tehnologice din ul- 
timii 5-7 ani au favorizat apariţia ideii că media nu mai au nicio influenţă 
semnificativă asupra publicurilor. Pornind de la această dezbatere, consi- 
derăm că, înainte să formulăm o astfel de concluzie extremă, este necesar 
să analizăm dacă şi cum media încă au impact asupra publicului astăzi, 
chiar în contextul atât de dramatic al „stratificării” şi „fragmentării” (strata- 
mentation) preferințelor sale. Drept urmare, pledăm pentru o abordare 
moderată, in care ne dorim să analizăm daca si cum media influenţează 
atitudinile publicurilor. Alegerea de a studia efectele de framing asupra ati- 
tudinilor publicurilor este motivată de teoriile care susţin că, în general, o 
atitudine reprezintă un tip de poziţionare fata de o temă, care conţine un 
tip de implicare personală, iar meritul său este că poate ghida comporta- 
mente. De aceea, demersul nostru se referă la efectele de framing asupra 
publicurilor, cu accent pe efectele produse asupra atitudinilor acestora. 

Unul dintre factorii principali care pot modela apariţia şi magnitudinea 
efectelor de framing este tipologia frame-urilor. Analiza efectelor de fram- 
ing în funcţie de tipul încadrării porneşte de la teoria lui Zaller (1992), 
care susţine că în fluxul obişnuit al comunicării există atât cadraje care 
prezintă o singură perspectivă a unei teme, cât şi cadraje care prezintă o 
temă din perspectivă dublă. Mai mult, cadrajele media pot fi sau nu în 
acord cu ceea ce oamenii ştiu deja (Peter, 2004). De aceea, pentru a ne 
apropia de ceea ce se întâmplă în realitate, este necesar să luăm în consi- 
derare că media prezintă informaţiile într-un flux al comunicării. Acesta 
este contextul în care considerăm că efectele de framing nu pot fi anali- 
zate dintr-o perspectivă realistă în absenţa constientizarii influenţei pe care 
o au cadrajele media repetate, respectiv cele contradictorii. 

Principala motivatie pentru care am ales sa studiem efectul cadrajelor 
media care se repetă este aceea că un număr semnificativ de cercetători 
susţin că acestea au drept consecinţă creşterea nivelului de reamintire a 
unei teme. Mai mult, procesul de reamintire contribuie la creşterea 
nivelului de rezonanţă dintre mesajul încadrat şi ideile preexistente ale 
indivizilor, iar rezultatul este reprezentat de crearea de opinii sau atitu- 
dini stabile. În acest context, expunerile media repetate par să genereze 
efecte cumulative și de lungă durată asupra publicurilor. 

Pe de altă parte, alegerea de a studia efectul cadrajelor media con- 
tradictorii isi are originea în ideile lui Chong și Druckman (20073, 
2007b, 2007c, 2013). Autorii susţin că încadrările media contradictorii 
sunt cele care îi determină pe oameni să fie mai atenţi la procesarea in- 
formațiilor divergente. Expunerea la cadraje contradictorii îi motivează 
pe oameni să încerce să restabilească o ordine între noua încadrare, 
care le contrazice ideile pe care le au deja, şi propriile lor credinţe sau 
valori. De aceea, cadrajele media competitive par să aibă efecte limitate, 
în comparaţie cu cele care se repetă. 

Un alt element important al demersului nostru îl reprezintă analiza 
rolului pe care îl are trecerea timpului asupra magnitudinii efectelor de 
framing. Principalul argument care justifică decizia de a introduce demer- 
sul temporal în analiza efectelor de framing este că doar prin investigarea 
duratei pe care o au efectele de framing asupra publicurilor vom putea 
ajunge la concluzii valide şi convingătoare cu privire la studiile deja exis- 
tente. De asemenea, analiza duratei efectelor de framing reprezintă un pas 
esenţial în contracararea ideii că teoriile despre framing şi efectele sale nu 
sunt valoroase la nivelul comunicării mediatice în particular, și al comu- 
nicării de masă în general. Mai mult, investigarea duratei efectelor de 
framing apropie demersul nostru de lumea reală, contribuind esenţial la 
crearea unui scenariu artificial, dar care imită realitatea (Lecheler & de 
Vreese, 2013). 

La acest nivel, un studiu esenţial este cel al lui Lecheler şi de Vreese 
(2013). Ei susţin că încadrările media repetate pot funcţiona ca multipli- 
cator de efecte, în cazul în care ele rezonează cu ceea ce oamenii ştiu 
deja. Mai mult, ei sugerează că încadrările repetate au un impact mai 
mare dacă perioada dintre două expuneri este mai scurtă. Pe de altă 
parte, referitor la cadrajele media contradictorii, autorii sunt în favoarea 
ideii că ultimul cadraj la care este expus un individ este mai uşor de rea- 
mintit si folosit în interpretări ulterioare. Efectul ultimului cadraj este mai 
puternic dacă distanţa dintre două expuneri succesive este mai mare. 

Mai mult, dincolo de diferenţele generate de tipul (re)expunerii, 
pledăm în favoarea ideii că există o serie de variabile individuale sau con- 
textuale care pot influenţa ritmul de scădere a impactului semnificativ al 
cadrajelor media. Dintre acestea, credibilitatea surselor pare a avea un rol 
esenţial, iar motivaţia de a o include în cercetarea noastră îşi are originea 
în ideea că, în contextul media actual, în care încadrările media sunt atât 
de diverse, indivizii nu dispun de motivații suficiente pentru a evalua 
fiecare încadrare şi folosesc credibilitatea surselor drept garanţie a cali- 
tatii informaţiei pe care o recepteaza (vezi şi Priester & Petty, 2003; Tor- 
moderator al efectelor de framing este şi o garanţie a apropierii acestei 
analize de contextul media actual, în care mesajele pot veni atât din surse 
credibile, cât şi necredibile. 

Considerăm că ideile despre credibilitatea surselor media trebuie 
corelate cu studiile referitoare la conceptul de sleeper effect. Pe scurt, aces- 
ta apare în momentul în care oamenii au impresia că un mesaj media este 
persuasiv şi atunci când această percepţie creşte pe măsura trecerii timpu- 
lui. Hovland et al. (1949), respectiv Hovland si Weiss (1951) sunt cei care 
au descoperit că impactul mesajelor media este diferit în funcţie de tipul 
sursei — credibilă sau necredibilă. Astfel, ei au constatat că în vreme ce 
mesajele media ce provin din surse credibile au un impact puternic la în- 
ceput, mesajele care provin din surse necredibile par că au un impact 
semnificativ pe măsura trecerii timpului. O posibilă explicaţie a acestui 
fenomen o constituie faptul că, odată cu trecerea timpului, oamenii au 
tendinţa să uite sursa mesajului, dar să continue să fie influenţaţi de 
conţinutul acestuia pe termen lung. 

Rezumând, prin framing, media pot să construiască o anumită reali- 
tate socială, care să contribuie la crearea unui cadru de referinţă pentru 
publicuri. Totuși, în tot acest proces complex, prin care media ajunge la 
publicuri şi le modifică, de exemplu, atitudinile, un rol esenţial îl au tipo- 
logia încadrării — repetitivă sau competitivă, credibilitatea sursei mesaju- 
lui şi conştientizarea influenţei determinate de trecerea timpului. Astfel, 
pledăm în favoarea ideii că studiul efectelor de framing nu ar trebui în- 
treprins fără a lua în considerare elementele care domină contextul 
media real. Printre acestea se numără mesajele încadrate în termeni repe- 
titivi, mesajele contradictorii, cadrajele ale căror surse sunt credibile, res- 
pectiv necredibile, dar şi rolul timpului. Considerăm că doar printr-o 
abordare integrată vom putea ajunge la concluzii valide şi vom putea res- 
pinge criticile aduse valorii studiilor efectelor de framing la nivelul comu- 
nicării mediatice în particular şi al comunicării de masă în general (vezi 
şi Lecheler & de Vreese, 2013, p. 148). 

Influenta media nu este directa. 
Moderatorii efectelor de framing 


I. Moderatorii efectelor de framing 


In aceasta secţiune vom încerca sa asezam în ordine consideratiile 
teoretice cu privire la moderatorii efectelor de framing. Conform studi- 
ilor, reiese ca influenta media nu este directa, ci este ponderata de o 
serie intreaga de variabile care pot functiona fie la nivel individual (in- 
dividual-level moderators) , fie contextual (contextual-level moderators). Pen- 
tru a ne apropia de un demers realist in analiza efectelor de framing, 
dorim să aducem în discuţie care sunt factorii care pot modela influenţa 
media. Așadar, vom încerca să oferim o imagine cât mai clară referitoare 
la motivele integrării moderatorilor în cercetări care au în vedere anali- 
za efectelor de framing, la diferenţele dintre moderatorii si mediatorii 
efectelor de framing, dar şi la variabilele care pot prezice şi/sau modera 
impactul efectelor de framing. 


1. Moderatorii — de ce este necesar să îi studiem 


Observăm că cercetările în domeniul efectelor de framing din ul- 
timii zece ani (de Vreese, 2004; Lecheler & de Vreese, 2012; Lecheler et 
al., 2009; Matthes & Schemer, 2012) se concentrează din ce în ce mai 
mult pe analiza modului în care influenţa media este ponderată de o 
serie de variabile, cunoscute în literatura de specialitate sub denumirea 
de moderatori sau mediatori. Drept urmare, vom prezenta în continuare 
motivele pentru care considerăm că este necesar să includem analiza 
moderatorilor efectelor de framing în studiul mai larg al influenţei pe 
care media o au asupra publicurilor. 

Lecheler şi de Vreese (2013, pp. 152-153) accentuează că cercetările 
referitoare la efectele de framing ar trebui să se concentreze din ce în 
ce mai mult pe analiza elementelor care moderează acţiunea acestor 

efecte. Mai precis, studiile ar trebui sa aiba in vedere determinarea vari- 
abilelor care modeleaza impactul direct al cadrajelor media, fie in sen- 
sul accentuării, fie în cel al diminuării. Altfel spus, este important să se 
ia în considerare că influenţa media nu este una directă, ci există o serie 
întreagă de variabile care pot interveni pe traiectoria unui cadraj media 
către publicuri. Astfel, credem că, odată cu analiza moderatorilor 
efectelor de framing, vom putea contribui la dezvoltarea unei abordări 
realiste în domeniul efectelor de framing. Considerăm că analiza mode- 
ratorilor efectelor de framing ne va permite să susţinem concluzii valide 
cu privire la influenţa reală a media şi să explicăm atât diferenţele de 
magnitudine cauzate de expunerea la diferite tipuri de cadraje media, 
cât şi diferenţele de procesare a informaţiei de către publicuri. 

Lecheler et al. (2009, pp. 401-402) pornesc studiul efectelor de 
framing pe baza unei reflecţii referitoare la variabilele care determină 
intensificarea, diminuarea sau chiar blocarea acestor efecte. Altfel spus, 
ei sugerează că analiza moderatorilor efectelor de framing este un ele- 
ment care poate apropia rezultatele în domeniul efectelor media de o 
abordare „ancorată” în realitate. Argumentul lor este că diversitatea ati- 
tudinilor şi comportamentelor oamenilor este determinată în bună mă- 
sură de o serie întreagă de variabile. De aceea, autorii susţin că numai 
un studiu pertinent al influenţei moderatorilor — individuali sau contex- 
tuali — ar permite apropierea dintre rezultatele cu privire la efectele de 
framing obţinute în laborator şi ceea ce se întâmplă la nivelul realităţii 
mediatice. Astfel, absenţa moderatorilor din analiza efectelor de fram- 
ing ar conduce la studii exclusiv conceptuale. 

Într-o abordare relativ recentă, Lecheler şi de Vreese (2012, p. 186) 
sugerează că expunerea la media poate influenţa semnificativ procesul de 
formare a atitudinilor şi comportamentelor umane, dar că un rol esenţial 
la acest nivel îl au o multitudine de variabile independente, care mode- 
lează influenţa directa a media. Altfel spus, abordarea celor doi se referă 
la conştientizarea importanţei pe care o au mecanismele cauzale interme- 
diare în procesul de (re)formare a atitudinilor şi comportamentelor. Ei 
consideră că influenţa media este modelată de o serie de variabile inde- 
pendente, denumite sugestiv mediatori. Aşadar, autorii pledează în 
favoarea vizualizării procesului prin care media produc efecte la nivelul 
publicului ca fiind unul complex, alcătuit dintr-o serie de subprocese in- 
termediare, la nivelul cărora există unele variabile independente care 
atenuează efectul direct produs de un cadraj media (vezi şi Adriaansen, 
van Praag, & de Vreese, 2012; Chong & Druckman, 2007c). 

Urmand aceeasi linie, de Vreese, Boomgaarden si Semetko (2011, 
p. 182) sugerează că efectele de framing sunt diferite in funcţie de acti- 
unea modelatoare a unor variabile. Autorii susţin că studiile de debut in 
domeniul efectelor media s-au concentrat mai ales pe presupozitia con- 
form căreia încadrările media care pot fi reamintite cu uşurinţă au un im- 
pact mai mare. Ulterior, cercetările în domeniu şi-au lărgit aria de interes, 
incluzând analiza altor elemente modelatoare ale efectelor de framing. 
Conform autorilor, reiese că, indiferent de stadiul de cercetare, efectele 
media asupra publicurilor sunt diferite, iar una dintre principalele cauze 
este alimentată de acţiunea modelatoare a unor variabile. Așadar, pledăm 
în favoarea ideii că un studiu cât mai realist cu privire la efectele media 
asupra publicurilor nu poate fi întreprins fără a lua în considerare 
cauzele care ar putea determina efecte diferite ale aceluiași cadraj media. 

Hansen (2007, p. 380) sugerează că unele indicii referitoare la cauzele 
instabilității atitudinilor umane se poate obţine si prin analiza condiţiilor 
care îi determină pe aceştia să îşi (re)formeze o anumită atitudine în de- 
favoarea alteia. Autorul susţine că, de cele mai multe ori, atunci când sunt 
expuse la cadraje media, publicurile au tendinţa să aibă mai multe atitu- 
dini. Astfel, alegerea de a afişa o atitudine, în detrimentul celorlalte, este 
moderată de un set de variabile independente. Cu alte cuvinte, autorul 
susţine că, atunci când se analizează poziţiile individuale determinate de 
expunerea la cadraje media, ar trebui să se ia în considerare rolul semni- 
ficativ pe care îl pot juca una sau mai multe variabile moderatoare (care 
determină individul să aleagă o atitudine în detrimentul alteia). Plecând 
de aici, suntem în favoarea ideii că, pentru a determina cauza pentru care 
un om afişează o anumită atitudine, trebuie să analizăm motivele (vari- 
abilele independente) care l-au determinat să adopte atitudinea respec- 
tivă. Altfel spus, pentru a vedea de ce media au efecte diferite asupra unor 
publicuri diferite, trebuie să investigăm moderatorii efectelor de framing. 

O abordare mai complexă, care include perspectiva temporală în 
domeniul efectelor de framing, este cea a lui Matthes şi Schemer (2012, 
p. 319). Autorii realizează un studiu cu privire la efectele cadrajelor 
media si isi propun sa determine dacă ele persistă pe măsura trecerii 
timpului. De asemenea, ei studiază elementele care influenţează multi- 
plicarea sau estomparea acestor efecte. În acest context, ei sugerează că 
există un număr semnificativ de condiţii care moderează impactul me- 
dia asupra publicurilor. Totuşi, ei atrag atenţia asupra faptului că majori- 
tatea cercetărilor cu privire la rolul moderatorilor au în vedere o 
dimensiune pe termen scurt a acestei influenţe. Pornind de la aceste 

idei, conchidem ca influenta moderatorilor asupra efectelor de framing 
pe termen mediu si lung rămâne încă o tema putin discutată. De aceea, 
considerăm că, pentru a ne apropia de un demers cât mai realist, in- 
cluderea analizei moderatorilor efectelor de framing din perspectivă 
temporală nu numai că ne-ar permite formularea unor concluzii valide, 
dar, în acest fel, am putea să explicăm de ce unele efecte, care aparent 
nu sunt vizibile, cresc odată cu trecerea timpului. 

Conform direcțiilor teoretice prezentate anterior, considerăm că ana- 
liza efectelor de framing nu ar putea fi întreprinsă în absenţa studiului 
variabilelor care mediază sau moderează atât efectele media pe termen 
scurt, cât şi pe cele pe termen mediu. De asemenea, credem că, prin in- 
cluderea analizei moderatorilor, vom putea explica mai bine cum 
funcţionează atât cadrajele media repetate, cât şi cele contradictorii. Altfel 
spus, analiza moderatorilor în studiul efectelor de framing ne permite 
apropierea de rezultate care reflectă evenimentele şi dinamica lumii reale. 


2. Moderatori şi mediatori. Aspecte comparative 


Un studiu care are drept scop clarificarea celor două variabile — mo- 
deratoare respectiv mediatoare — este cel al lui Baron şi Kenny (1986). 
Cei doi accentuează diferenţele dintre cele două tipuri de variabile şi 
sugerează că cercetătorii nu ar trebui să folosească cele două concepte 
în mod intersanjabil, fiindcă diferenţele dintre ele nu sunt doar de 
natura superficiala, ci includ o serie de fenomene si procese strategice. 
Dincolo de faptul că ambele concepte descriu procesul prin care o vari- 
abilă independentă acţionează asupra variabilei dependente, impactul 
lor este destul de diferit. 

În termeni generali, un moderator reprezintă o forţă care actio- 
nează, calitativ sau cantitativ, în sensul schimbării direcţiei şi/sau a in- 
tensitatii relaţiei dintre o variabilă independentă (predictor variabile) şi 
una dependentă (criterion variable). Pe de altă parte, un mediator repre- 
zintă o forţă intermediară, care intervine în relaţia dintre o cauză şi un 
efect, funcţionând mai degrabă la nivel intern (MacKinnon, Warsi, & 
Dwyer, 1995, p. 41). Cu alte cuvinte, mediatorii se referă la modul în 
care unii factori externi au o influenţă la nivel intern. Pe de-o parte, 
moderatorii se referă la faptul că relaţia dintre două variabile (una in- 
dependentă si una dependentă) nu este directă, ci trece prin filtrul unei 
a treia variabile moderatoare. Pe de altă parte, mediatorii se referă la 
modul în care cea de-a treia variabilă (mediatoare) intervine în relaţia 

variabila dependenta-variabila independenta si la motivele pentru care 
aceasta are un anumit efect. 

La nivel strategic, variabilele moderatoare sunt asociate cu o relaţie 
instabilă sau slabă între variabila dependentă şi cea independentă, în 
timp ce variabilele mediatoare sunt asociate cu o relaţie puternică între 
acestea. Uneori, funcţiile strategice îndeplinite de cele două variabile — 
moderatori sau mediatori — pot varia în sensul în care o analiză a 
efectelor generate de moderatori poate elucida acţiunea unui proces 
bazat pe mediere. De asemenea, o analiză care abordează procesul me- 
dierii poate avea drept rezultat crearea unor sugestii referitoare la acti- 
unea unor posibili moderatori (Baron & Kenny, 1986, pp. 1173-1181). 

Pornind de la modelul dezvoltat de Baron si Kenny (1986), Miller si 
Krosnick (2000, pp. 301-302) delimitează între două posibilităţi prin 
care pot fi descoperite efectele generate de cele două variabile. Astfel, 
identificarea mediatorilor se referă la găsirea mecanismelor prin care o 
cauză determină un anumit efect, iar identificarea moderatorilor pre- 
supune găsirea circumstanțelor care au determinat apariţia relaţiei 
cauză-efect. Mai specific, modul în care media încadrează o temă poate 
determina schimbări la nivelul atenţiei pe care publicurile o acordă 
temei respective; modificările la nivelul atenţiei publicului pot determi- 
na, la rândul lor, modificări asupra percepţiei sale (de exemplu, oa- 
menii devin din ce în ce mai interesaţi de o temă). Pe de altă parte, se 
porneşte de la ideea că moderatorii pot facilita legătura dintre continu- 
tul mesajului media şi atitudinile şi comportamentele preexistente ale 
publicurilor. Aşadar, autorii sugerează că există două direcţii posibile în 
analiza moderatorilor efectelor de framing: determinarea unor circum- 
stante (individuale sau contextuale), care influenţează relaţia media- 
publicuri, şi identificarea publicurilor, care pot fi influențate mai ușor. 

De exemplu, în cazul în care este studiată (re)formarea atitudinii de 
încredere în politicieni ca urmare a expunerii la cadraje media, rea- 
mintirea informaţiei transmise de media are rolul de mediator al efec- 
telor de framing, iar sursa mesajului media are rolul de moderator al 
acestora. Drept urmare, atitudinea de încredere în politicieni poate suferi 
schimbări ca urmare a acţiunii modelatoare a celor două variabile astfel: 
variabila mediatoare acţionează în sensul reamintirii sau, din contră, al 
uitării conţinutului mesajului media (în acest al doilea caz, moderatorul 
nu mai poate avea nicio influenţă). Variabila moderatoare acţionează în 
sensul blocării (prin surse necredibile) sau sporirii (prin surse credibile) 
efectelor media asupra publicurilor. Altfel spus, variabilele moderatoare 

acţionează doar dacă există deja o relaţie cauza-efect (daca se observa in- 
fluenta mediatorilor). 

Un studiu mai recent care urmăreşte analiza comparativă a celor 
două variabile este cel al lui Wu şi Zumbo (2008). Ei studiază cum 
funcţionează relaţia cauză-efect si care sunt elementele care determina 
schimbarea intensității sau a direcţiei acestei relaţii. La acest nivel, medi- 
atorii şi moderatorii sunt două „unelte” prin care relaţia cauză-efect este 
pusă în mișcare. Mai precis, mediatorii reprezintă variabilele care inter- 
conectează o cauză cu un efect specific, iar moderatorii sunt variabilele 
care modifică efectul generat de o anumită cauză. Mai mult, ambele vari- 
abile pot fi angrenate în anumite modele cauzale. Acestea se referă la o 
ipoteză teoretică, potrivit căreia schimbările care intervin la nivelul unei 
variabile determină în mod automat schimbări în cealaltă variabilă. Pe 
scurt, natura cauzală a celor două variabile este dată de însuşi scopul 
acestora, şi anume acela de a facilita înţelegerea profundă şi rafinată a 
relaţiei cauzale dintre o variabilă dependentă si una independentă. 

Modelul cauzal al mediatorilor explică de ce şi cum are loc relaţia 
cauză-efect. Mai clar, acesta se bazează pe analiza proceselor intermedi- 
are care au loc pe parcursul transformării unei variabile independente 
în variabilă dependentă. Cu alte cuvinte, la nivelul acestui model, se 
porneşte de la ideea că variabila independentă favorizează apariţia unui 
mediator, care, la rândul său, contribuie la formarea variabilei depen- 
dente. La acest nivel, mediatorul joacă un dublu rol — initial, el 
funcţionează ca variabilă dependentă, iar apoi devine variabilă indepen- 
dentă. Acesta este motivul pentru care efectul generat de mediatori se 
regăseşte şi sub denumirea de efect indirect sau efect surogat. Pe de altă 
parte, modelul cauzal al moderatorilor explică unde si cu ce scop o vari- 
abilă independentă poate modifica variabila dependentă. Cu alte cu- 
vinte, autorii menţionează că moderatorii au capacitatea de a schimba 
intensitatea si direcţia relaţiei cauzale, iar efectul este cunoscut sub de- 
numirea de interacţiune cauzală (Wu & Zumbo, 2008, pp. 368-370). 

În ceea ce priveşte rolul distinct pe care îl joacă cele două variabile la 
nivelul influentarii efectelor de framing, o abordare semnificativă este cea 
a lui Brewer şi Gross (2010, pp. 162-163). Cei doi sugerează că, dincolo 
de studiile ce au în vedere strict acţiunea pe care o au efectele de framing 
asupra publicului, cercetările din ultima perioadă încep să se concentreze 
şi asupra unor procese psihologice intermediare ce explică relaţia media- 
public. Mai exact, studiile respective au în vedere analiza mediatorilor 
efectelor de framing. Pe de altă parte, cercetări similare își propun să 

analizeze modul in care diferite caracteristici specifice ale indivizilor sau 
ale contextului in care se desfăşoară procesul de framing pot modela 
efectele de framing. Mai precis, cercetările respective se axează pe studiul 
moderatorilor efectelor de framing (vezi şi de Vreese, 2010). 

Lecheler (2010, pp. 26-27) porneşte de la observaţia că efectele de 
framing sunt diferite si atribuie această diferenţă faptului că media nu 
au un impact nemijlocit asupra publicului, ci acţionează prin interme- 
diul unui proces de mediere. Mai mult, măsura în care fiecare variabilă 
mediatoare acţionează depinde de un număr de variabile moderatoare, 
cum ar fi cunoştinţele, valorile sau credinţele personale. Astfel, autoarea 
sugerează că un model viabil care poate explica de ce şi cum acelaşi 
cadraj media are un impact diferit în funcţie de diferenţele dintre indi- 
vizi este modelul medierii moderate (moderated mediation model). 


Moderator 
t 4 r 4 


Opinie, atitudine, 
comportament 
(variabile dependente) 


Cadraj (variabila 
independentă) 


Figura 2. Modelul medierii moderate (Lecheler, 2010, p. 26). 


Pe scurt, acest model se referă la procesul prin care efectele de fram- 
ing acționează asupra publicurilor în sensul activării unor posibili mode- 
ratori care, la rândul lor, modifică semnificativ procesul influenței 
indirecte (mediate) dintre variabila independentă (cadrajul media) si cea 
dependentă (opiniile, atitudinile şi comportamentul publicurilor). În 
cazul demersului nostru, modelul medierii moderate a efectelor de fram- 
ing poate fi rezumat astfel: cadrajele media acționează asupra publi- 
curilor în mod controlat/mediat, în funcţie de tipologie — repetitivă sau 
competitivă —, iar acest proces poate fi influenţat de o serie de modera- 
tori. Aceştia acționează la nivelul a două relații: cea dintre mediator si vari- 
abila independentă (cadrajul media) si cea dintre mediator si variabila 
dependentă (percepțiile, atitudinile si comportamentul publicurilor). 

Asadar, conform abordarilor prezentate succint la nivelul acestei 
secţiuni şi urmând direcţia oferită de Lecheler (2010), optam pentru 
folosirea conceptului de moderatori ai efectelor de framing pentru a 
descrie variabilele care modelează atât efectele media imediate, cât și pe 
cele produse pe termen mediu de cadrajele repetate şi de cele contra- 
dictorii. În acest sens, în secţiunea care urmează vom prezenta câteva 
consideraţii teoretice cu privire la principalele variabile individuale şi 
contextuale care pot modera efectele de framing asupra publicurilor. 


3. Moderatorii efectelor de framing 


Studiile teoretice şi empirice referitoare la moderatorii efectelor de 
framing sugerează că există două categorii de variabile care pot să 
modereze aceste efecte, si anume variabile moderatoare care acţionează 
la nivel individual, respectiv contextual (Lecheler et al., 2009). Astfel, 
moderatori care funcţionează la nivel individual pot fi consideraţi 
nivelul de cunoștințe, valorile individuale, apelul la emoţii, iar în cate- 
goria moderatorilor care acţionează la nivel contextual pot fi incluse 
variabile precum caracteristicile sursei, comunicarea interpersonală şi 
cadrajele contradictorii. În continuare, vom prezenta succint câteva 
consideraţii teoretice cu privire la câteva dintre cele mai relevante şi stu- 
diate variabile moderatoare. 


Cunostintele despre politica 


Lecheler et al. (2009, pp. 401-402) susţin că numeroase cercetări re- 
cente se concentrează pe studierea modului în care variabile individuale, 
precum cunoştinţele despre politică (political knowledge), respectiv vari- 
abile contextuale, precum credibilitatea surselor sau alternarea cadra- 
jelor media, acţionează în sensul moderării intensității pe care un cadraj 
media o are asupra publicului. De asemenea, aceste studii au în vedere 
analiza măsurii în care anumiţi factori de natură individuală determină 
procesarea diferită a cadrajelor media si, deci, joacă un rol în întregul 
proces prin care media au un impact asupra publicului. 

Deşi există numeroase studii cu privire la rolul cunoştinţelor despre 
politică în moderarea efectelor de framing, abordările lor nu sunt simi- 
lare. Identificam existenţa a două tipuri de abordări: unii cercetători con- 
sideră că este mai probabil ca indivizii cu mai puţine cunoştinţe despre 
politică să fie mai puternic influenţaţi de cadrajele media (Schuck & de 

Vreese, 2006), in vreme ce altii sustin contrariul (Carter, 2013; Nelson, 
Clawson, & Oxley, 1997). Dincolo de aceste doua polarizari, exista voci 
care sustin ca ceea ce se regaseste sub denumirea generala de cunostinte 
despre politică ascunde alte două variabile care pot acţiona concomitent — 
disponibilitatea publicurilor de a-şi reaminti informaţii cu privire la o 
temă şi preexistenta unor idei cu privire la aceasta (Druckman & Nelson, 
2003, p. 732). Drept urmare, considerăm că este necesar să ne raportăm 
la acest moderator ca la unul complex, definit mai degrabă sub forma 
unui termen-umbrelă, deoarece el adăposteşte mecanisme psihologice 
care ar putea avea un impact de sine stătător. 

Lecheler şi de Vreese (2013, p. 153) susţin că nivelul de cunoştinţe al 
publicurilor determină moduri diferite în care ei procesează un cadraj 
media. În mod obișnuit, se porneşte de la ideea că întregul proces de 
framing este mediat de schimbări de ordin cognitiv si psihologic. Mai 
exact, media pot contribui la aducerea în prim-plan a unor informaţii, iar 
acest lucru facilitează accesul publicului la realităţi care altfel ar fi fost 
greu de cuprins. Altfel spus, media facilitează accesul la informaţii, iar 
disponibilitatea informaţiilor favorizează procesul prin care oamenii își 
amintesc idei referitoare la acestea; o temă prezentă constant pe agenda 
media este mult mai uşor reamintită. Totuşi, aceste procese sunt puternic 
influențate de cunoştinţele pe care oamenii le deţin. La acest nivel, se 
poate explica de ce există anumite diferenţe între cei care dispun de un 
număr semnificativ de informaţii şi conexiuni (au un grad ridicat de 
cunoştinţe) şi cei care au cunoștințe limitate. Mai mult, cei care deţin o 
gamă largă de cunoştinţe au, implicit, abilitatea de a procesa si integra in- 
formaţiile încadrate de media în mod rapid si eficient. Pe de altă parte, 
este important de menţionat că, pe măsură ce oamenii acumulează un 
nivel înalt de cunoaştere, influenţa media tinde să fie limitată. Acumula- 
rea de cunoștințe funcţionează în sensul declanșării unor atitudini stabile, 
destul de greu de modificat prin simpla expunere la media. 

O abordare similară le aparţine lui Adriaansen et al. (2012, p. 158). 
Ei sugerează că, în categoria moderatorilor individuali care pot influenţa 
semnificativ efectele de framing, cunoștințele despre politică sunt prin- 
tre cele mai relevante. De asemenea, ei reliefează că există două tabere 
de cercetători. Unii care consideră că oamenii cu un grad mai mic de cu- 
nostinte sunt mai predispusi la efecte de framing, în timp ce alţii susţin 
contrariul. Dincolo de unele diferenţe, ei sugerează că natura acestui 
moderator este oarecum ambiguă. Un motiv al acestei ambiguitati ar fi 
acela că efectul relaţiei dintre moderator si variabila dependentă (de 

exemplu, atitudinea publicurilor) nu poate fi predefinit cu exactitate. 
Unele efecte de framing sunt mai puternice in cazul oamenilor care au un 
grad mai scazut de cunostinte, in timp ce altele sunt mai puternice in cazul 
celor cu un grad mai inalt de cunostinte despre politica. Consideram ca 
natura ambiguă a acestui moderator este cea care îi conferă o putere expli- 
cativă mare. Diferenţele generate de acest moderator nu trebuie studiate 
fără o raportare permanentă la tipul de opinii, atitudini sau comporta- 
mente. De exemplu, este mai probabil ca o persoană care are un grad ridi- 
cat de cunoştinţe despre politică să nu fie influenţată în sensul creșterii 
încrederii în politicieni, dar să fie influenţată de aceeaşi expunere în sen- 
sul adâncirii sentimentului de neputinţă în plan socio-ecomomic. 

Un alt autor care susține natura controversată a acestui moderator 
este de Vreese (2004, p. 193). Conform acestuia, cunoştinţele despre 
politică pot fi moderatori semnificativi ai efectelor de framing. Ele pot 
contribui la crearea de previziuni referitoare la impactul cadrajelor 
strategice asupra publicurilor, mai ales în contexte în care au loc eveni- 
mente importante, precum este cel al alegerilor. Aceeași concluzie este 
dezvoltată şi de de Vreese et al. (2011, pp. 183-184). Autorii pleacă de 
la presupozitia că nivelul individual de implicare în chestiunile publice 
poate modela efectele de framing. Ei sugerează că, dincolo de concluzi- 
ile specifice, care reies în urma analizei diferenţiate dintre indivizii cu 
un nivel ridicat, respectiv cei cu un nivel scăzut al implicării în afacerile 
publice, există si viziuni mai generale. Una dintre ele este ca analiza 
acestui moderator poate dezvălui motivele pentru care cadrajele media 
nu au un impact universal, nu „nivelează” atitudinile publicurilor, ci, 
din contră, pot genera fluctuații importante asupra acestora. 

Aşadar, din cele prezentate anterior, reiese că nivelul de cunoştinţe sau 
implicarea în chestiunile de natură publică reprezintă două fațete ale 
unuia dintre cei mai controversati moderatori. Natura sa controversată se 
datorează faptului că ipotezele cu privire la sensul schimbării produse de 
acest moderator nu pot fi întotdeauna confirmate. Schimbarea efectelor 
de framing urmează mai degrabă logica diferentierii în funcţie de ati- 
tudinea sau comportamentul studiat şi nu urmăreşte consideraţii univer- 
sale. La nivel general, importanţa acestui moderator rezidă în faptul că 
poate explica de ce, în acelaşi context mediatic, expunerea publicurilor 
la același cadraj determină influenţe puternice pentru unii şi influenţe 
minime pentru alţii. La nivel particular, considerăm că acest moderator 
este important deoarece poate explica cum funcţionează mecanismul mai 
amplu al efectelor media — oamenii reacţionează si asimilează informaţii 

în special ca urmare a expunerii la cadraje media. Ulterior, ei dobândesc 
un grad înalt de cunoştinţe, care funcţionează ca moderator al efectelor 
de framing. De aceea, cunoştinţele dobândite prin media par a funcţiona 
sub forma unei „reacţii la reacţie”, ceea ce le face şi mai controversate. 


Predispozaţiile individuale şi valorile 


Studiile în domeniu plasează predispozitiile (predispositions) în aceeaşi 
categorie a moderatorilor care acţionează la nivel individual (de exemplu, 
Hansen, 2007). Conform teoriei lui Zaller (1992), procesul de formare a 
opiniilor, atitudinilor sau comportamentelor ca urmare a expunerii la 
media este destul de complex. De regulă, oamenii nu își formează o sin- 
gură atitudine atunci când sunt expuşi unui cadraj media, ci o reţea de ati- 
tudini. În acest context, alegerea de a afișa doar una dintre ele este 
condiţionată de o serie de factori, precum nivelul de implicare în chestiu- 
nile publice, importanţa în plan personal a temei încadrate de media, tipul 
expunerii, accesul la informatie, cunoştinţele despre temă, precum si pre- 
dispoziţiile individuale. 

Acesta este contextul în care, adaptând teoria formulată iniţial de Zaller 
(1992), Hansen (2007, p. 380) susţine că predispozitiile individuale pot fi 
definite ca ideologii, credinţe sau valori fundamentale pe care oamenii le 
dezvoltă, în acord cu societatea în care trăiesc. Mai mult, ele funcţionează 
sub forma unor „filtre” care moderează relaţia oameni-societate (deci, im- 
plicit, şi relaţia oameni-media). De exemplu, dacă media prezintă cadra- 
je care corespund ideologiilor şi credințelor individuale ale publicurilor, 
atunci este foarte probabil ca media să aibă un impact semnificativ asupra 
(re)formării opiniilor şi atitudinilor acestora. În caz contrar, dacă înca- 
drările media contrazic ideologiile şi credinţele individuale, impactul 
media va fi limitat. Așadar, la nivel macro, predispoziţiile individuale pot 
explica de ce media au efecte diferite asupra publicurilor diferite sau, din 
contră, de ce efectele media nu sunt semnificative. 

Un alt element atent studiat si analizat de cercetători este apelul la 
valori. Studiile arată că şi la acest nivel efectele de framing funcţionează 
pe baza explicatiilor oferite de procesul de reamintire a unei informaţii 
din media şi de cel al potrivirii dintre informaţia provenită din media şi 
ideile preexistente ale publicurilor. Mai exact, încadrarea media unui 
eveniment prin apel la valori (care sunt în acord cu cele ale publicurilor) 
poate facilita reamintirea altor idei cu privire la acesta şi, implicit, poate 
modifica opiniile sau atitudinile publicurilor (Schemer, Wirth, & 

Matthes, 2012, p. 2). Schemer et al. (2012, p. 5) explică modalitatea in 
care cadrajele media construite prin apel la valori pot modera impactul 
media. Ei sugerează ca, daca un cadraj media se bazează pe un set de va- 
lori considerate fundamentale de catre public, el poate determina acti- 
varea unor structuri cognitive in randul acestuia. Mai mult, daca acestea 
sunt in acord cu valorile publicurilor, ele pot facilita procesul de rea- 
mintire a unor informatii in legatura cu ceea ce media au incadrat. Ast- 
fel, odata reamintite, este probabil ca publicurile sa foloseasca valorile 
transmise de media atunci cand se raporteaza la teme similare. 


Emotiile 


Un numar semnificativ de studii referitoare la moderatorii care pot in- 
terveni in procesul de framing (Druckman & McDermott, 2008; Gross, 
2008; J. M. Miller, 2007; Pfau et al., 2001) sunt in favoarea ideii ca uti- 
lizarea emotiilor (emotions) are capacitatea de a amplifica sau diminua im- 
pactul pe care un cadraj media il are asupra publicurilor. Astfel, vom 
analiza cateva dintre aceste abordari privind rolul emotiilor in moderarea 
efectelor de framing, cu scopul de a facilita intelegerea impactului pe 
care cadrajele media îl au asupra publicurilor, într-un context cât mai 
apropiat de cel real — dominat de emoţii pozitive sau negative. 

Marcus et al. (2005) sugerează că oamenii au tendinţa să își con- 
solideze ideile preexistente referitoare la o temă atunci când resimt influ- 
enta unor emoţii pozitive în modalitatea de încadrare a temei respective. 
Mai mult, ei susţin că oamenii tind să devină mai receptivi în relaţia cu 
stimulii externi (în acest caz, mai atenţi la cadrajele media) în momentul 
în care resimt influenţa unor emoţii negative, care pot genera anxietate 
sau teamă. Mai precis, autorii susţin că oamenii care sunt mai preocupaţi 
de conţinutul cadrajelor la care sunt expuşi si cei care acordă un interes 
mai mare temelor din media sunt mai predispusi să își schimbe opiniile, 
atitudinile sau comportamentele ca urmare a expunerii la media. Cu alte 
cuvinte, conform autorilor, un simţ al pericolului si al noutatii îi alertează 
pe oameni să se oprească asupra unei teme, să o analizeze critic şi să se 
lase influenţaţi de aceasta, printr-un proces de adaptare a noului conţinut 
negativ la cel deja existent (2005, p. 950). 

În acest context, trebuie menţionat că abordarea care studiază rolul 
afectelor (Theory of Affective Intelligence) a fost initial introdusă de Mar- 
cus, Neuman si MacKuen (2000) si ulterior reanalizata (de exemplu, 
Miller, 2007). Cercetatorii au ajuns la concluzia ca rolul afectelor este 

esential in intelegerea motivelor pentru care oamenii isi (re)formeaza 
opiniile, atitudinile si comportamentele. Adaptand, credem ca rolul 
afectelor este important si pentru a intelege modul in care cadrajele 
media pot modifica opinii, atitudini şi comportamente. Astfel, plecând de 
la descoperirile în domeniul neurostiintei, se preconizează că există două 
subsisteme afective ale creierului uman, care monitorizează atât acţiunile 
individuale, cât şi relaţia cu mediul înconjurător. Mai exact, unul dintre 
sisteme monitorizează comportamentele obişnuite, rutiniere ale oame- 
nilor şi, în cazul în care totul decurge în limitele normalului, produce 
emoţii pozitive, cum ar fi entuziasmul, care încurajează oamenii să con- 
tinue activităţile anterioare. Al doilea sistem monitorizează posibilele ele- 
mente de pericol, care pot interveni, pot ameninţa un comportament 
obişnuit şi pot produce emoţii negative, cum ar fi anxietatea. Aceasta 
alertează oamenii că există un pericol, că trebuie să oprească activităţile 
anterioare şi să reanalizeze situaţia pentru a găsi un nou curs al acţiunii, 
în sensul evitării consecinţelor negative ale amenințării. Astfel, constienti- 
zarea existenţei celor două subsisteme responsabile de inteligenţa afectivă 
poate oferi indicii cu privire la modul în care emoţiile pot modera 
efectele media asupra publicurilor. 

Druckman şi McDermott (2008) susţin că emoţiile, in special cele 
negative, nu au efecte universale, ci că impactul lor este diferit în func- 
tie de tipologie (vezi şi Yoo, Kreuter, Lai, & Fu, 2014). Autorii (2008, p. 
302) sugerează că emoţiile negative, precum cele din categoria aversiu- 
nii (de exemplu, furia), au efecte diferite în comparaţie cu cele deter- 
minate de anxietate sau teamă. În mod paradoxal, efectele generate de 
Furie se apropie mai mult de cele cauzate de unele emoţii pozitive. Alt- 
fel spus, rolul emoţiilor ca moderator al efectelor de framing depinde 
de tipul emoţiilor, cu menţiunea că nici emoţiile negative, nici cele pozi- 
tive nu au efecte universale. 

Din abordările prezentate, reiese că emoţiile — pozitive sau negative — 
pot funcţiona ca moderator al efectelor de framing. Totuşi, reținem ca 
impactul emoţiilor nu este universal, ci diferă în funcţie de tipologia 
acestora. Mai mult, există unele diferenţe determinate de subtipuri de 
emoţii care există în interiorul unei tipologii (vezi, de exemplu, dife- 
rentele determinate de furie, comparativ cu cele determinate de tea- 
mă). De asemenea, trebuie reţinut că apelul la emoţii, ca moderator al 
efectelor de framing, acţionează concomitent cu valența — pozitivă sau 
negativă — mesajului. 

Valenta pozitivă sau negativă a cadrajului 


Un alt moderator al efectelor de framing este valența (valence) unui 
cadraj. În literatura în domeniu, valența unui cadraj media se regăseşte 
sub diverse conceptualizări, precum ştiri pozitive, respectiv ştiri negative 
(Martin, 2008; Schuck & de Vreese, 2012); cadraje care prezintă câști- 
gurile (gain frames), respectiv cadraje care prezintă pierderile (loss 
frames) (Shah, Kwak, Schmierbach, & Zubric, 2004); cadraje pro (sup- 
porting frames), respectiv contra (opposing frames). 

Schuck si de Vreese (2012) sugereaza ca un cadraj media negativ are 
un impact mai mare asupra atitudinilor si comportamentelor publi- 
curilor, în comparaţie cu unul pozitiv. Mai exact, ei susțin că oamenii au 
tendinţa să fie mai atenţi la cadrajele negative şi, implicit, să îşi 
(re)formeze opiniile şi atitudinile ca urmare a expunerii la astfel de 
cadraje. Pe de altă parte, cadrajele media pozitive au un impact mai 
scăzut asupra publicurilor. Aceste idei sunt în acord cu o teorie care in- 
troduce posibilitatea creării de previziuni cu privire la răspunsurile pu- 
blicurilor în fata riscurilor (prospect theory). Această teorie susţine că este 
probabil ca oamenii să fie mai uşor mobilizați daca li se prezintă o temă 
în termenii riscului. Paradoxal, identificarea potentialelor câştiguri are 
un efect mai puţin antrenant, în comparaţie cu recunoașterea şi conşti- 
entizarea riscurilor (Kahneman & Tversky, 1979). Astfel, reiese că în- 
cadrările media care se referă la riscuri au un efect mobilizator mai 
puternic decât cele care se referă la câştiguri. Cu toate acestea, valența 
unui cadraj depinde de ideile preexistente ale oamenilor si, mai precis, 
de importanţa pe care ei o acordă unei teme. În acest context, Schuck 
şi de Vreese (2012, p. 61) reliefează că, dacă oamenii sunt expuși cadra- 
jelor media care prezintă o temă din perspectiva unei ameninţări, atunci 
aceştia vor deveni rezistenți la forţa persuasiva a cadrajului. Altfel spus, 
dacă oamenii percep că există un risc care poate apărea ca urmare a 
procesării unui cadraj, atunci ei vor respinge cadrajul respectiv şi isi vor 
păstra propriile credinţe, opinii şi atitudini. În acest caz, influenţa 
media este minimă. 

Observăm că valența cadrajului poate explica unele diferente de pu- 
tere a media. Retinem că încadrările media negative pot funcţiona în 
sensul mobilizării publicurilor, iar cele pozitive nu par să aibă niciun 
efect în acest sens. Astfel, ne așteptăm ca încadrările media negative să 
determine schimbări mai accentuate asupra atitudinii publicurilor, în 
comparaţie cu cele pozitive. 

Caracteristicile sursei 


Abordarea care sugerează rolul semnificativ pe care îl au caracteris- 
ticile interacțiunii dintre emiţător, receptor şi mesaj asupra formării 
şi/sau schimbării opiniilor şi atitudinilor publicurilor nu este nouă 
(vezi, de exemplu, Zaller, 1992). Deşi caracteristicile sursei mesajului 
pot influenţa semnificativ efectele de framing, studiile în acest sens sunt 
rare (Hartman & Weber, 2009; Tormala & Petty, 2004). Totusi, pledăm 
in favoarea ideii ca elementele caracteristice ale sursei mesajului pot 
reprezenta un moderator esential al efectelor de framing asupra publi- 
curilor. De asemenea, decizia de a include caracteristicile sursei ca mo- 
derator al efectelor de framing se justifică si prin faptul că scopul nostru 
este să apropiem studiul efectelor media de ceea ce se întâmplă în rea- 
litate. Considerăm că nu putem să ne apropiem de efectele reale ale 
media dacă nu avem în vedere că mesajele media au surse diferite, iar 
unele caracteristici ale sursei (cum este, de exemplu, credibilitatea aces- 
teia) pot explica variaţii ale efectelor pe care le au cadrajele media. Alt- 
tel spus, numai dacă avem în vedere rolul pe care îl au caracteristicile 
sursei mesajului asupra efectelor de framing, ne vom putea apropia de 
concluzii reale cu privire la efectele media. 

Hartman si Weber (2009, p. 539) sugerează că elementele caracteris- 
tice ale sursei pot fi transpuse conceptual în mai multe dimensiuni, cum 
sunt autoritatea (authority), credibilitatea (credibility) şi identificarea cu 
sursa (identification). Diferenţele dintre ele reliefează si motivele din 
cauza cărora mesajele provenite din surse diferite au un impact diferit. 
În acest context, autoritatea sursei se referă la faptul că oamenii au ten- 
dinta să se conformeze unui mesaj daca percep că sursa acestuia are un 
grad înalt de autoritate. Acest conformism durează atât timp cât oa- 
menii încă simt rolul superior al sursei mesajului. Pe de altă parte, cre- 
dibilitatea sursei se referă la faptul că, în general, o sursă credibilă este 
şi persuasivă, iar efectele mesajelor care provin din surse credibile sunt 
mai puternice decât cele ale mesajelor ce provin din surse mai puţin 
credibile. Influenţa credibilitatii sursei este totuși limitată de motivaţia 
individuală; astfel, oamenii se vor afla sub influenţa credibilitatii sursei 
(mesajele media vor fi puternice) atât timp cât ei vor dori să îşi formeze 
opinii şi atitudini stabile. Identificarea cu sursa se referă la dorinţa de a 
manifesta opinii şi atitudini în acord cu cele ale sursei. Mai clar, autorii 
susţin că, pe măsură ce crește gradul de identificare a publicului cu 
sursa mesajului pe care îl receptează din media, efectele media devin 
mai vizibile şi invers (Hartman & Weber, 2009, p. 540). 

Mai mult, Tormala si Petty (2004, pp. 429-430) prezinta legatura din- 
tre credibilitatea surselor, ca moderator al efectelor de framing, si rolul 
sau in determinarea nivelului de siguranta a unei atitudini. Ei introduc 
ideea ca, desi in unele cazuri credibilitatea sursei unui mesaj nu are 
neapărat un impact persuasiv asupra publicurilor, ea are un rol clar — 
poate modifica nivelul de siguranţă pe care publicul îl manifestă atunci 
când își formează opiniile, atitudinile şi comportamentele. Altfel spus, oa- 
menii au tendinţa să dezvolte atitudini mai sigure, mai stabile dacă sunt 
expuşi la mesaje media care provin din surse credibile, decât dacă sunt 
expuşi la mesaje ce provin din surse necredibile. Mai clar, rezistenţa in 
faţa unui mesaj persuasiv provenit dintr-o sursă credibilă este cea care 
poate determina ca o atitudine să devină stabilă. Mai mult, trebuie 
menţionat şi că atitudinile pot deveni stabile dacă oamenii conştien- 
tizează că poziţia pe care ei o adoptă poate contracara un atac al unui ex- 
pert (în contextul nostru, un atac determinat de o sursă credibilă). Astfel, 
chiar şi când conţin informaţii identice, mesajele din surse credibile sunt 
percepute ca fiind mai importante şi, deci, mai persuasive, în comparaţie 
cu cele care provin din surse necredibile. În acest context, dacă oamenii 
reușesc să reziste influenţei media determinate de mesaje care provin din 
surse credibile, vor acţiona similar si în fata unor mesaje care provin din 
surse necredibile, însă opusul nu este neapărat adevărat. 

Rezumând, credibilitatea surselor ca moderator al efectelor de fram- 
ing poate avea un rol semnificativ. Ea poate facilita (prin surse credibile) 
sau, din contră, bloca (prin surse necredibile) impactul semnificativ al efec- 
telor de framing. Mai mult, credibilitatea sursei unui mesaj poate expli- 
ca de ce oamenii care au atitudini stabile sunt mai puţin influenţaţi de 
cadrajele media. 

În concluzie, suntem în favoarea ideii că studiul efectelor de framing 
nu ar putea fi întreprins fără a lua în considerare variabilele care mode- 
rează impactul media. Considerăm că toate variabilele prezentate ante- 
rior pot oferi indicii cu privire la motivele pentru care acelaşi cadraj 
media are un impact diferit asupra publicurilor. Totuşi, dintre acestea, 
vom alege pentru analiza empirică două variabile — credibilitatea sursei — 
ca moderator contextual — și importanța în plan personal acordată temei — 
ca moderator individual. În secţiunea care urmează, ne vom concentra 
pe prezentarea importanţei pe care oamenii o acordă unei teme, ca 
moderator individual al efectelor de framing. 

II. Importanţa unei teme 
ca moderator al efectelor de framing 


Motivația de a analiza importanţa pe care fiecare individ o acordă unei 
teme, ca moderator al efectelor de framing, are ca punct de plecare ideile 
formulate de Lecheler et al. (2009, p. 402). Autorii sugerează că impor- 
tanta pe care o persoană o acordă unei teme (individual issue importance) 
poate fi o variabilă semnificativă în determinarea impactului unui cadraj 
media. De aceea, ne vom concentra asupra câtorva direcţii care au în 
vedere studiul importanţei individuale, ca moderator al efectelor de fram- 
ing. Scopul acestei secţiuni este de a evidenția câteva dintre cele mai rele- 
vante teorii referitoare la moderatorii efectelor de framing, în situaţii 
apropiate de ceea ce se întâmplă în realitate. De aceea, vom argumenta 
în favoarea ideii că, dincolo de influenţele contextuale, efectele de fram- 
ing sunt modelate în mare măsură de tema încadrată de media. 

Această idee se află în concordanţă cu studiul dezvoltat de Iyengar 
(1990). Autorul face diferenţa între cadraje tematice şi cadraje episodice, 
iar una dintre descoperirile sale este că efectele de framing sunt diferite 
în funcţie de caracteristicile temei încadrate. Totuşi, una dintre limitele 
demersului său este că nu investighează care dintre trăsăturile specifice 
ale temei respective au un impact mai mare asupra publicurilor si care 
dintre ele sunt nesemnificative. Mai mult, deşi există numeroase alte 
studii care au în vedere analiza diferențiată a efectelor în funcţie de în- 
cadrarea mediatică (de exemplu, de Vreese & Boomgaarden, 2003; 
Druckman, 2001; Kahneman & Tversky, 1984; Semetko & Valkenburg, 
2000), numai câteva dintre ele se concentrează asupra temei încadrate şi 
a influenţei sale în modelarea efectelor de framing. Altfel spus, există 
puţine demersuri care au în vedere analiza diferențiată a modului în care 
însăşi tema încadrată poate modera efectele de framing. 

Totusi, abordarea propusa de Haider-Markel si Joslyn (2001) reliefeaza 
ca un mesaj media care este considerat important in plan personal este ac- 
tivat mai rapid si va avea un efect modelator asupra receptarilor ulterioare. 
Cu alte cuvinte, cu cat un cadraj media contine un subiect de care un in- 
divid este mai interesat, cu atat influenta lui va fi mai mare. Dincolo de 
cateva abordari restranse la nivelul efectelor de framing, rolul moderator 
al importantei acordate unei teme este inca putin explorat la nivel empi- 
ric. Totusi, noi consideram ca aceasta are un potential mare in desco- 
perirea motivelor pentru care unele mesaje au un impact semnificativ in 
comparaţie cu altele. Având in vedere acest argument si luând in consi- 
derare ideea că o tema considerată importantă in plan personal poate fi 
un motiv pentru care oamenii aleg să se expună voluntar anumitor înca- 
drări media, în timp ce alţii se „sustrag” de la ele, considerăm relevant să 
includem acest moderator atât în analiza noastră teoretică, cât si empirică. 


1. Definiţie şi motive pentru care oamenii consideră 
că o temă este importantă 


Lecheler et al. (2009) susţin că noţiunea de importanţă depinde, în 
principal, de modul în care un individ se poziţionează în raport cu un 
stimul exterior — fie că este o idee, o opinie sau o tema. Mai mult, au- 
torii accentuează că, de vreme ce importanţa implică atenţie, grijă sau 
atribuire de semnificaţii în legătură cu un punct de vedere specific, 
atunci ea se referă, implicit, la comportamente similare în legătură cu 
tematica la care trimite acel punct de vedere. Mai specific, dacă un in- 
divid reacţionează cu privire la o opinie încadrată de media, atunci el va 
reacţiona şi la tema adusă în discuţie. 

De asemenea, autorii sugerează că există trei factori care explică 
modul în care efectele de framing sunt moderate prin intermediul im- 
portantei pe care publicurile o acordă unei teme. Un prim factor se 
bazează pe ideea că, dacă oamenilor le sunt oferite cadraje despre teme 
pe care ei le consideră importante, atunci ei îşi vor reaminti cu uşurinţă 
şi alte informaţii în legătură cu tema încadrată si isi vor forma, astfel, o 
atitudine stabilă, rezistentă la modificări ulterioare. Această direcţie se 
află în concordanţă cu abordările care susţin că o idee importantă pen- 
tru individ este readusă în memorie mult mai uşor decât una mai puţin 
sau deloc importantă (vezi, de exemplu, Bizer & Krosnick, 2001; Kros- 
nick, 1989). 

În viziunea autorilor, un al doilea factor care explică de ce impor- 
tanta individuala poate functiona ca moderator al efectelor de framing 
porneşte de la ideea că oamenii au tendinţa sa fie interesaţi mai mult de 
problemele importante pentru ei în plan personal. În acest caz, acumu- 
larea de informaţii este minimă, deoarece oamenii au deja atitudini sta- 
bile. Pe de altă parte, în cazul cadrajelor referitoare la teme pe care 
oamenii nu le consideră atât de importante, acumularea de informaţii 
poate fi mai puternică. Mai mult, în unele cazuri, tocmai pentru că nu 
prezintă importanţă la nivel personal, unele subiecte tind să fie uitate 
rapid şi, deci, nu au un impact de durată asupra publicurilor. Nu în ul- 
timul rând, un al treilea factor se referă la dezvoltarea unei relaţii de 
concordanţă între opinii, atitudini, comportamente şi acţiunile derivate 
din acestea. Mai clar, subiectele prezentate de media şi pe care oamenii 
le consideră mai importante au capacitatea de a-i determina pe aceştia 
să proceseze informaţiile primite, să le adapteze celor deja existente şi 
să acţioneze, de obicei, în direcţia prezentată de media (vezi şi Bonin- 
ger, Krosnick, Berent, & Fabrigar, 1995, pp. 159-160). Așadar, cadrajele 
media care prezintă teme importante pentru oameni în plan personal 
sunt mai puternice, mai elaborate si îi pot determina pe aceștia să fie 
mai putin „afectaţi” de efectele de framing. 

Aceiaşi autori sugerează că gradul de importanţă acordată unei teme 
variază în funcţie de o serie de factori — individuali sau contextuali. 
Printre cei individuali, se numără interesul pentru temă, gradul de iden- 
tificare a individului cu grupul social la care face referire tema respec- 
tivă, precum şi predispoziţiile individuale, cum sunt valorile sau 
credinţele. Pe de altă parte, există factori contextuali care determină 
nivelul de importanţă acordat unei teme. De exemplu, un grad semni- 
ficativ de vizibilitate publică a unei teme este direct proporţional cu un 
nivel înalt de importanţă (Lecheler et al., 2009, p. 404). Mai mult, pre 
zenta constantă a unei tematici pe agenda media reprezintă un fel de 
garanţie care atestă că tema respectivă merită atenţia publicurilor. De 
aceea, oamenii tind să fie mai motivaţi să reacționeze cu privire la o 
temă care este mai vizibilă pe agenda media. 

Tot prin raportare la context, Lecheler et al. (2009) menţionează că im- 
portanta pe care un individ o acordă unui subiect specific se poate mani- 
festa prin raportare la diferite planuri. Cu alte cuvinte, oamenii pot 
considera că un subiect este important în plan personal, pentru grupul so- 
cial de care aparţin sau pentru întreaga comunitate, ca ansamblu. Dintre 
acestea, luând în considerare că importanţa acordată ca parte a unui grup 

national este mai ales obiectul de studiu al cercetarilor cu privire la sonda- 
jele de opinie publica (Lecheler et al., 2009), pledam, la nivelul demersu- 
lui nostru, pentru folosirea importantei ca moderator la nivel individual. 

De asemenea, Lecheler et al. (2009, p. 405) sugereaza ca importanta 
acordata unei teme poate fi o variabila semnificativa in procesul de 
(re)formare a opiniilor, atitudinilor si comportamentelor publicurilor, 
deoarece ea poate facilita implicarea oamenilor intr-un proces de analiza 
critica a temelor incadrate, acumularea permanenta de noi cunostinte 
relevante despre temele respective si, in final, transformarea unor idei 
consistente in convingeri. De aceea, este foarte probabil ca importanta 
acordata unei teme sa modereze efectele de framing, in sensul ca, in cazul 
unei teme importante, publicul sa tinda sa proceseze informatiile primite 
intr-o maniera elaborata si sa asocieze aceste informatii cu ceea ce el stie 
deja. Astfel, reiese ca, dacă oamenii dezvoltă in timp opinii, atitudini si 
comportamente stabile cu privire la teme importante, atunci efectele de 
framing vor fi minime. Pe de altă parte însă, în cazul în care oamenii sunt 
expuşi la cadraje media care prezintă teme putin importante, atunci 
efectele de framing vor fi mai semnificative — ei isi vor (re)forma mai ușor 
atitudinile, ca urmare a expunerii la cadraje media care prezinta teme de- 
spre care nu au idei sau opinii atat de stabile. 

În acest context se încadrează şi cercetarea efectuată de Fournier, 
Blais, Nadeau, Gidengil, şi Nevitte (2003). Autorii leagă importanţa acor- 
dată unei teme, ca moderator individual, de o practică socială reală, si 
anume de experienţa efectivă a votului. Ei susţin că importanţa acordată 
ideilor şi acţiunilor unui anumit candidat se află în strânsă legătură cu ati- 
tudinea pe care oamenii o manifestă la vot. Astfel, dacă o persoană con- 
sideră că programul politic propus de un anumit candidat se pliază pe 
preferinţele sale, atunci ea va fi interesată de respectivul program si va fi 
influenţată în direcţia propusă de acesta. Pe de altă parte, dacă gradul de 
interes este redus, atunci şansele ca un anumit program politic să influ- 
enteze atitudinea alegătorilor sunt mici sau nule. Cu alte cuvinte, autorii 
sugerează că, dacă o persoană consideră important programul politic pro- 
pus de un anumit candidat, atunci şansele ca aceasta să coreleze impor- 
tanta personală cu votul în favoarea candidatului care a propus 
programul sunt mari. Adaptând, suntem în favoarea ideii că o temă im- 
portantă la nivel individual are șanse mai mari decât una mai putin im- 
portantă să funcţioneze ca stimulator în transformarea atitudinilor în 
fapte propriu-zise. Totuşi, în cazul subiectelor importante, efectele de 
framing tind să fie mai mici, deoarece publicurile au deja atitudini stabile. 

Considerăm ca este necesar să analizăm câteva dimensiuni pe care le 
implică importanţa acordată unei teme, alături de alte mecanisme care 
acţionează la nivel psiho-social. Printre acestea, procesul de reamintire, 
siguranţă sau ambivalenta sunt unele dintre cele mai controversate. Rati- 
unea de a analiza aceste procese se justifică prin faptul că ele se leagă de 
conceptul de atitudine puternică sau stabilă, reprezentând indicatori ai 
acestuia. Dat fiind că obiectivul acestei lucrări este de a analiza critic rolul 
pe care media îl au asupra publicurilor, prezentarea succintă a indicato- 
rilor care caracterizează conceptul de atitudine puternică constituie un 
element esenţial. De aceea, ne vom concentra în continuare asupra câtor- 
va mecanisme referitoare la noţiunea de atitudine puternică. Măsura în 
care o atitudine este puternică se referă la măsura în care ea este stabilă, 
este rezistentă la schimbare, poate favoriza procesarea informaţiilor şi 
poate ghida comportamentul (Miller & Peterson, 2004, p. 847). 


Atitudinile puternice şi posibilii lor indicatori 


Miller şi Peterson (2004) propun o abordare centrată pe fiecare din- 
tre dimensiunile care favorizează apariţia unei atitudini stabile. Mai mult, 
ei propun modalităţi operaţionale de măsurare a acestor dimensiuni (vezi 
şi Krosnick, Boninger, Chuang, Berent, & Garnot, 1993). Mai clar, Miller 
şi Peterson (2004, p. 847) sugerează că sub denumirea generală de atitu- 
dine puternică există un ansamblu pentru care conlucrează mai multe 
procese, iar studiile care au în vedere implicaţiile acestui concept se îm- 
part în două categorii: socio-psihologice şi politice. Studiile de natură 
socio-psihologică se referă la faptul că procesele prin care se construieşte 
o atitudine puternică pot fi cuantificate în mod interşanjabil, ca indicatori 
ai aceluiaşi concept. Pe de altă parte, cele de natură politică reliefează că 
o atitudine puternică nu se poate construi decât prin intermediul unui 
singur proces. De aceea, ei propun o abordare sistematică a indicatorilor 
care definesc o atitudine puternică si sugerează modalităţi prin care 
aceştia pot fi operationalizati la nivelul cercetărilor empirice. Autorii 
susţin că măsura în care o atitudine este puternică poate fi determinată 
prin procese precum analiza persistentei sale, a rezistenţei la schimbare, 
a impactului pe care îl are asupra procesării informaţiilor şi a modului în 
care ghidează comportamentul. Cu alte cuvinte, o atitudine este puter- 
nică în măsura în care posedă aceste caracteristici. De aceea, măsurarea 
gradului de stabilitate a unei atitudini începe cu identificarea atributelor 
sale. Mai precis, stabilitatea unei atitudini depinde de atribute precum: 

importanta, reamintirea, siguranta, ambivalenta, gradul de cunoastere 
(vezi si Krosnick & Petty, 1995). Dintre acestea, autorii se concentreaza 
strict pe analiza a patru atribute — importanţa, reamintirea, certitudinea, 
respectiv ambivalenta. 

Conform autorilor, importanța acordată unui subiect are două baze 
teoretice. Una este din sfera studiilor politice şi a comportamentului la vot 
şi se concentrează pe determinarea legăturii dintre importanţa acordată 
unui subiect şi comportamentul la vot, iar cealaltă este din sfera studiilor 
comunicării mediatice. Aceasta din urmă se concentrează pe ideea că 
media acţionează asupra publicurilor prin intermediul agenda-setting, in 
sensul că, atunci când prezintă o serie de teme, stabileşte de fapt care sunt 
temele importante. Adaptând, media pot acţiona, prin framing, chiar mai 
subtil asupra stabilirii importanţei unei teme, fapt pentru care susţinem, o 
dată în plus, că importanţa acordată unei teme din media poate reprezen- 
ta un moderator semnificativ al efectelor de framing. 

În ceea ce privește posibilitatea de a studia empiric acest indicator, 
autorii sugerează că există două dimensiuni care pot fi analizate — cea 
naţională şi cea personală. Cu privire la măsurarea importanţei perso- 
nale, autorii concluzionează că este un demers mai facil decât în cazul 
măsurării nivelului de importanţă a unei teme în plan naţional. Această 
idee se leagă şi de faptul că oamenii tind să acorde o importanţă mai 
mare temelor care îi afectează în mod direct si un grad mai scăzut celor 
care îi afectează tangential sau nu îi afectează deloc la nivel personal. 

În viziunea lui Miller şi Peterson (2004), un alt element care poate 
determina crearea de atitudini puternice este reamintirea facilă a unei 
teme. Există trei presupozitii care trebuie menţionate aici: prima este 
că, în majoritatea cazurilor, oamenii sunt nesiguri cu privire la ceea ce 
receptează din exterior şi pot oricând să se pozitioneze de o parte sau 
alta a temei; a doua se referă la faptul că poziţionarea oamenilor în ra- 
port cu o temă se bazează mai ales pe acele informaţii care pot reveni 
cu ușurință în memorie; a treia se referă la faptul că gradul de rea- 
mintire a unei teme este modelat de folosirea repetată a informaţiilor 
despre tema respectivă. Mai mult, gradul de reamintire este testat prin 
evidenţierea rapiditatii sau, din contra, a greutăţii unui om de a-şi amin- 
ti o informaţie specifică (pentru detalii privind posibilele legături dintre 
primii doi indicatori, vezi şi Bizer & Krosnick, 2001). Dacă timpul pen- 
tru răspuns este scurt, atunci înseamnă că tema revine cu uşurinţă din 
memoria de lungă durată în cea de scurtă durată. Odată readusă în 
memorie, şansele ca tema respectivă să genereze efecte sunt mari. 

Aceiasi autori descriu si cel de-al treilea si al patrulea indicator, care se 
referă la gradul de siguranţă sau ambivalenta cu privire la tema în discuţie. 
Oamenii pot dezvolta atitudini diferite, în funcţie de cât de siguri sunt în 
raport cu un eveniment sau în funcţie de contextul în care are loc eveni- 
mentul. Cu alte cuvinte, stabilitatea unei atitudini depinde în mare măsură 
de gradul de siguranţă a oamenilor — dacă aceştia sunt indecişi cu privire 
la un subiect, atunci este foarte probabil ca ei să dezvolte atitudini atât de 
flexibile, încât distanţa de la o atitudine favorabilă la una contradictorie să 
fie foarte mică. În acest context, intervin şi alte variabile, precum gradul de 
cunoștințe cu privire la subiectul respectiv. De aceea, măsurarea gradului 
de certitudine poate implica fie o abordare operativă — analiza raspun- 
surilor pozitive sau negative şi a intensității lor — fie una mai complexă, 
care ar presupune ca fiecare persoană să cuantifice gradul de certitudine 
cu privire o temă. Autorii concluzionează că atributele care au capacitatea 
de a forma atitudini stabile nu ar trebui sa fie folosite interşanjabil, ci se- 
parat, ca parti distincte ale conceptului de atitudine puternică, deoarece 
utilizarea lor intersanjabila poate induce anumite limite. 

La nivelul studiului nostru ne bazam pe ideea că o atitudine puternică 
poate fi operationalizata prin apel la indicatori specifici, iar dintre aceştia 
vom testa empiric importanţa acordată temei încadrate de media. Motivul 
acestei alegeri este determinat de faptul că acest indicator se potriveşte cel 
mai bine în contextul cercetării noastre — efectele pe termen mediu ale 
cadrajelor repetitive şi competitive pot fi moderate de importanţa acordată 
temei, în sensul că, odată cu trecerea timpului, efectele iniţiale de framing 
vor fi mai reduse dacă media prezintă o temă importantă la nivel personal 
(în cazul unor indivizi cu atitudini stabile). Pe de altă parte, ne aşteptăm 
la efecte de framing semnificative în cazul celor expuşi la cadraje media ce 
conţin referiri la o temă mai puţin importantă la nivel personal. 


2. Importanţa unei teme. Mediator sau moderator 
al efectelor de framing? 


Diferenţa dintre mediatorii şi moderatorii efectelor de framing este 
destul de intens dezbătută, tocmai datorită naturii ambigue a ambelor 
variabile. Această diferenţă a fost explicată mai pe larg într-o secţiune 
anterioară a acestei lucrări, iar ideea esenţială este că un cadraj media 
poate avea o influenţă asupra publicurilor, însă nu în mod direct, ci prin 
intermediul unor mediatori. La rândul lor, mediatorii pot fi influenţaţi 

de variabile individuale sau contextuale (denumite si moderatori) si pot 
determina nuante diferite ale opiniilor, atitudinilor si comportamen- 
telor publicului. 

Aşadar, reiese că importanţa ca mediator al efectelor de framing se 
referă la măsura în care un cadraj media poate motiva oamenii să con- 
sidere că un eveniment merită să fie considerat important. Ulterior, vari- 
aţiile nivelului de importanţă — de la foarte important la foarte putin 
important — determină (re) modelarea opiniilor, atitudinilor şi comporta- 
mentelor publicurilor. Pe de altă parte, importanţa ca moderator se 
referă la măsura în care o persoană consideră un eveniment ca fiind im- 
portant sau nu, în acord cu preferinţele personale. Procesul de modelare 
are loc în sensul că oamenii expuși la un cadraj media care conţine un 
subiect important la nivel personal vor fi predispusi fie să obţină o recon- 
firmare a ceea ce ştiau deja (în cazul cadrajelor care se repetă), fie să devi- 
nă imuni la noi influenţe (în cazul cadrajelor contradictorii). În cazul 
unui subiect neimportant în plan personal, se porneşte de la ideea că ati- 
tudinile şi comportamentele oamenilor pot fi schimbate mai uşor, 
deoarece nu sunt stabile. Putem concluziona că efectele de framing pot fi 
moderate de gradul de importanţă acordată unei teme: efectele vor fi mai 
reduse în cazul expunerii la cadraje care conţin subiecte importante pen- 
tru oameni la nivel personal si mai mari în cazul celor expuşi la subiecte 
mai puţin importante în plan personal. 

Credem că este util să menţionăm distincţia între importanţa ca mode- 
rator al efectelor de framing şi importanţa ca element care captează 
atenţia sau interesul pentru o temă. În al doilea caz, când spunem temă 
importantă ne referim, de fapt, la o temă care afectează în mod direct o 
persoană. Concret, la nivelul cercetării noastre, pornim de la ideea că 
situaţia economică a României este o temă importantă, care atrage 
atenţia publicului tânăr. Totuşi, privind din perspectiva importanţei ca 
moderator al efectelor de framing, ne aşteptăm ca efectele de framing să 
fie puternice, în ciuda faptului că evenimentele economice pot fi chesti- 
uni importante. Principalul argument pentru care credem că efectele de 
framing moderate de importanța acordată subiectelor de natură econo- 
mico-politică pot fi puternice este că, în general, tinerii nu au idei, con- 
sideratii si atitudini stabile cu privire la aceasta temă, ci mai degrabă unele 
în curs de formare. 

În continuare, vom prezenta câteva direcţii semnificative referitoare 
la analiza importanţei ca mediator al efectelor de framing (Lecheler, 
2010; Lecheler & de Vreese, 2012; Slothuus, 2008). Am decis să includem 

câteva distincţii teoretice cu privire la acest aspect, deoarece credem ca, 
pentru a înţelege mai bine rolul importanţei în plan personal ca modera- 
tor al efectelor de framing, este important să ne raportăm şi la rolul său 
ca variabilă mediatoare. 

Lecheler (2010, p. 22) propune un demers complex, în cadrul 
căruia defineşte mediatorii efectelor de framing. Dintre aceştia, autoa- 
rea acordă un rol semnificativ conceptului de importanţă (belief impor- 
tance) ca mediator al efectelor de framing. Fa explică procesul astfel: 
cadrajele media sugerează individului anumite aspecte ale realităţii, 
prin accentuarea unor perspective în detrimentul altora. Ulterior, acest 
fapt influenţează tot procesul de formare a opiniilor, atitudinilor şi com- 
portamentelor publicurilor. Mai pe larg, acest mediator funcţionează 
asupra efectelor de framing în sensul că modifică nivelul sau direcţia in- 
teresului pentru unele teme, iar această modificare se reflectă asupra 
procesului de (re)construire sau stabilizare a unei atitudini. Dacă sunt 
expuşi unui cadraj media care conţine o temă importantă, atunci publi- 
cul are şanse mai mari să proceseze informaţiile pe care le receptează. 

Mai mult, o tematică importantă este reamintită mai uşor şi poate fi 
folosită la interpretarea altor tematici conexe — între o tematică importan- 
tă şi ideile preexistente ale oamenilor există o legătură strânsă, care func- 
tioneaza ca un punct de referinţă. Oamenii tind să se raporteze în 
permanenţă la o structură de referinţă atunci când receptează idei noi, iar 
dacă structura de referinţă cuprinde tematici considerate importante, 
atunci oamenii pot ajunge la o stare de confort, deoarece are loc o confir- 
mare a ideii că informaţia nouă se pliază pe ceea ce ei consideră relevant. 

Autoarea sugerează că, alături de importanţa acordată unei teme, mai 
există cel puţin un alt mediator la fel de semnificativ, şi anume conţinutul 
temei (belief content) (pentru o viziune completa despre diferenţele dintre 
aceşti doi mediatori, vezi si Druckman, 2001a; Lecheler & de Vreese, 2012; 
Slothuus, 2008). Acest mediator actioneaza in sensul ca anumite cadraje 
media adauga informatii noi la ideile preexistente ale oamenilor, influ- 
entand astfel tot procesul de formare a atitudinilor acestora. De exemplu, 
un numar semnificativ de cadraje media contin informatii putin impor- 
tante sau nesemnificative pentru publicuri. Totusi, ele influenteaza major 
procesul de (re)formare a atitudinilor acestora, tocmai prin faptul ca ofera 
informatii noi, despre care oamenii nu au suficiente cunostinte. În acest fel, 
procesul de influențare este semnificativ, deoarece oamenii nu sunt 
pregătiţi să contraatace argumentat noile informaţii din media. Mai mult, 
această viziune conform căreia cadrajele media au capacitatea de a modifi- 
ca ideile deja existente ale oamenilor, prin introducerea unora noi, se leagă 

de unul dintre cele mai controversate efecte ale media — efectele persuasive 
(vezi si Nelson, Oxley et al., 1997; Petty & Cacioppo, 1986; Zaller, 1992). 

De asemenea, Slothuus (2008) distinge intre aceste doua variabile si re- 
liefeaza ca efectele cadrajelor media pot fi modelate prin intermediul unui 
proces dublu, care include contributia variabilelor mediatoare, precum si 
a celor moderatoare. Mai exact, el sugereaza ca efectele de framing sunt 
mediate printr-un proces de schimbare, care are loc atât la nivelul impor- 
tantei pe care publicurile o atașează unei teme, cât şi la nivelul continutu- 
lui, în sensul că unele cadraje pot aduce informaţii noi sau informaţii 
despre care publicurile nu au idei sau atitudini stabile. Concomitent, im- 
pactul acestor mediatori este modelat prin intermediul unor variabile in- 
dividuale sau contextuale, ceea ce poate explica de ce aceiași mediatori au 
un impact diferit, în funcţie de acţiunea moderatorilor. De exemplu, vari- 
abila mediatoare ar putea fi considerată gradul de reamintire a unei teme, 
iar cea moderatoare importanța acordată temei. Astfel, dacă media prezin- 
tă un cadraj care conţine informaţii despre o temă importantă la nivel per- 
sonal, atunci este foarte probabil ca publicurile să îşi amintească uşor 
unele informaţii preexistente si să aibă deja atitudini stabile, ceea ce în- 
seamnă că efectele de framing vor fi minime. Pe de altă parte, dacă 
media prezintă un cadraj care conţine informaţii despre o temă mai 
putin importantă la nivel personal, atunci este probabil ca publicurile sa 
nu îşi amintească alte idei cu privire la temă sau chiar să nu le deţină, ati- 
tudinile lor să fie în curs de formare, iar în acest caz efectele de framing 
vor fi semnificative. 

În concluzie, desi studiile în domeniul efectelor de framing caracte- 
rizează importanţa dintr-o perspectivă dublă — ca mediator şi ca moderator 
al efectelor de framing, vom folosi în partea empirică a lucrării noastre în- 
telesul si trăsăturile importanţei acordate unei teme ca moderator al efec- 
telor de framing, în acord cu abordarea propusă de Lecheler et al. (2009). 


3. Relaţia dintre moderatorii individuali si cei contextuali. 
Efectele media moderate si rolul sleeper effect 


În acord cu ideile prezentate anterior, retinem că importanţa pe care 
publicul o acordă unei teme poate modera efectele de framing. Mai 
exact, dacă media încadrează un eveniment care este important pentru 
individ la nivel personal, atunci probabilitatea ca încadrarea respectivă 
să modifice atitudinile acestuia este mică, deoarece individul respectiv 
are atitudini stabile, formate de regulă de-a lungul timpului. În caz contrar, 

daca media incadreaza un eveniment neimportant pentru individ la nivel 
personal, atunci sansele ca incadrarea respectiva sa modifice atitudinile 
acestuia sunt mari, fiindcă el nu are atitudini stabile, ci mai degrabă unele 
în curs de formare. În acest context, considerăm că este util să schitam 
care este legătura dintre importanţa acordată unei teme, ca moderator in- 
dividual, şi caracteristicile sursei unui mesaj, ca moderator contextual. 

La acest nivel, apreciem că este util să prezentăm succint motivaţia de 
a folosi cadrajul dimensiunii economice la nivelul studiului nostru empi- 
ric. Conform unor păreri (de exemplu, Lecheler et al., 2009; Semetko & 
Valkenburg, 2000), folosirea unui cadraj generic la nivelul unui experi- 
ment dovedeşte că rezultatele obţinute ca urmare a expunerii la tratamen- 
tul experimental se datorează mai degrabă schimbărilor la nivelul 
evenimentului încadrat decât celor la nivelul construcţiei cadrajului. Altfel 
spus, un cadraj generic reuşeşte prin natura sa să sugereze tema încadrării, 
accentul fiind situat pe procesul de (re)construire a semnificatiilor unui 
eveniment si nu pe procesul de fabricare a cadrajului în sine. În al doilea 
rând, cadrajul referitor la dimensiunea economică este adeseori folosit de 
către media pentru încadrarea unui subiect, ceea ce îi asigură un grad ridi- 
cat de validitate externă. Mai mult, în cazul particular al subiectelor medi- 
atice din România actuală, încadrarea acestora în termenii dimensiunii 
economice poate fi o garanţie a faptului că ele trezesc interesul publicului 
si, implicit, pot determina modificări ale opiniilor si atitudinilor acestuia. 

În acest context, distingem între subiecte interesante, încadrate în ter- 
menii dimensiunii economice, care provin fie din surse credibile, fie ne- 
credibile. Așa cum menţionează Hartman şi Weber (2009, p. 539), oamenii 
pot percepe credibilitatea surselor fie obiectiv, fie subiectiv. Aceasta în- 
seamnă că o sursă credibilă este una în care publicurile au încredere şi de 
care pot fi convinse mai uşor. La nivel experimental, efectele de framing 
par a fi atenuate atunci când sursa mesajului este percepută ca fiind ne- 
credibilă şi sporite atunci când sursa este percepută ca fiind credibilă. 

Concret, vom porni de la ideea că tematica economică a României 
este o zonă de interes pentru oameni, mai ales pentru cei tineri. Drept 
urmare, experimentul pe care îl vom întreprinde va avea în vedere stu- 
diul efectelor pe care le are încadrarea în termeni economici a situaţiei 
actuale a României. Mai mult, vom avea in vedere și impactul pe care il 
are credibilitatea surselor asupra efectelor de framing: vom alege ca 
tratament experimental două tipuri de ştiri (o ştire care prezintă situaţia 
economică a României ca fiind una bună și a doua ştire, care prezintă 
situaţia economică a României din perspectiva opusă), care provin din 
două categorii de surse — credibile si necredibile. Astfel, așteptările noastre 

referitoare la impactul efectelor de framing sunt urmatoarele: tinand cont 
ca, cel putin la nivel teoretic, cadrajul dimensiunii economice pare a avea 
o importanţă semnificativă, atunci un rezultat posibil ar fi ca efectele de 
framing să fie destul de reduse. Acest lucru s-ar explica prin faptul că tine- 
rii au deja o atitudini stabile, greu de modificat prin simpla expunere la 
cadraje media. În acest caz, indiferent de sursa mesajului, efectele de fram- 
ing ar fi reduse. Pe de altă parte, în cazul în care se confirmă că tematica 
încadrată nu este importantă la nivel personal, atunci ne aşteptăm ca 
efectele de framing să fie semnificative. Acest lucru se explică prin faptul 
că tinerii nu au atitudini stabile, ci mai degrabă unele în curs de formare 
şi sunt dispuși să asimileze informaţii noi. În acest caz, sursa mesajului 
poate juca un rol semnfificativ — mesajele expuse de o sursă necredibila nu 
vor avea o influenţă semnificativă asupra publicului, în comparaţie cu cele 
care provin dintr-o sursă credibilă şi care vor avea un impact mai mare. 

La acest nivel, introducem câteva idei despre variabila descrisă ante- 
rior şi cunoscută sub denumirea sleeper effect — odată cu trecerea timpu- 
lui, oamenii tind să uite sursa mesajului şi să continue să fie influenţaţi 
de conţinutul acestuia (Hovland et al., 1953; Hovland & Weiss, 1951; 
Kleinnijenhuis et al., 2006). Drept urmare, impactul pe care îl are un 
mesaj expus de o sursă necredibilă trebuie cuantificat si analizat si după o 
perioadă de timp de la expunerea iniţială. În acest fel, se explică de ce une- 
ori efectele unui cadraj media devin puternice la o anumită distanţă tem- 
porală de la expunerea la media. Totusi, este important de menţionat ca 
unii cercetători susţin că efectele de framing sunt vizibile chiar şi la trei săp- 
tămâni după prima expunere (Lecheler, 2010; Lecheler & de Vreese, 
2011, 2013), fără să ia în consideraţie fenomenul sleeper effect. Astfel, daca 
am lua în considerare această idee, precum si posibila influenţă indusă de 
fenomentul sleeper effect, atunci probabil că am găsi explicaţii referitoare la 
efecte latente de framing sau la efecte care apar si se acumulează chiar si 
la o lună de la expunerea iniţială. 


4. Influenţa moderatorilor în funcţie de tipul 
de cadraj media. Persistenta efectelor in timp 


La acest nivel, consideram necesar sa evidentiem legatura dintre 
tipurile de cadraje si moderatorii individuali sau contextuali ai efectelor 
de framing. Așa cum am menţionat anterior, efectele de framing pot fi 
diferite în funcţie de cât de important este un subiect încadrat de 
media. Astfel, ne aşteptăm ca media să aibă efecte asupra atitudinilor 

publicurilor, iar acestea sa fie moderate de importanta pe care publi- 
curile o acordă subiectului încadrat. Ne aşteptăm ca efectele de framing 
să fie mai reduse dacă subiectul este mai important pentru oameni în 
plan personal (ei au deja atitudini stabile). Pe de altă parte, ne așteptăm 
ca efectele să fie mai mari dacă subiectul nu este atât de important în 
plan personal (ei au atitudini în formare). Mai specific, ne aşteptăm ca 
în cazul celor care au atitudini în curs de formare, efectele cadrajelor 
repetate să fie puternice — oamenii isi vor (re)forma uşor atitudinile 
referitoare la acest subiect ca urmare a expunerilor repetate. De aseme- 
nea, tot în cazul publicurilor cu atitudini mai degrabă instabile, ne 
aşteptăm si ca efectele cadrajelor contradictorii să fie puternice. Tocmai 
pentru că nu au atitudini stabile, vor accepta fără a opune rezistenţă 
cadrajele propuse de media (fiindcă sunt mai receptivi la informaţii noi, 
gata sa isi schimbe nu numai ordinea prioritatilor, dar şi motivațiile mai 
profunde ale atitudinilor lor). 

Lecheler et al. (2009, pp. 417-418) explică motivele pentru care 
cadrajele media care prezintă tematici puţin importante pot determina 
efecte semnificative în rândul publicului. Prima explicaţie este că efectele 
cadrajelor media asupra publicurilor sunt mediate de schimbări la nivelul 
conţinutului, ceea ce înseamnă că oamenii tind să își formeze atitudinile 
mai degrabă pe baza unor informaţii noi despre o temă decât pe baza 
reevaluării a ceea ce ştiu deja. Mai mult, achiziţia de informaţii noi, care 
determină schimbări atitudinale, se realizează şi pe fondul ideii că oa- 
menii nu au suficiente informaţii despre subiectul respectiv, pentru a-și 
apăra ceea ce ştiu deja — astfel, aceştia adună informaţiile noi pentru a-şi 
consolida atitudinile. 

Aceste idei sugerează şi faptul că funcţia moderatoare a importanţei 
unei teme este influenţată într-o măsură semnificativă de contextul me- 
diatic în care are loc încadrarea. Dacă o temă apare sporadic pe agenda 
mediatică, atunci chiar şi cei care ar putea avea atitudini stabile, vor 
putea fi influenţaţi de media, tocmai pentru că le lipseşte un discurs me- 
diatic contextualizat, le lipseşte punctul de referinţă. Pe de altă parte, 
dacă o temă apare constant pe agenda media, atunci este posibil ca pu- 
blicurile să fie „pregătite” cu o serie întreagă de păreri, uneori contra- 
dictorii, cu privire la aceasta, fapt care le poate face să devină rezistente 
la efectele media. Altfel spus, subiectele care se bucură de vizibilitate 
mediatică sporită, mai ales cele controversate, au capacitatea de a gene- 
ra atitudini consolidate, stabile, deci greu de modificat. 

În continuare, vom explica pe scurt legătura dintre acest moderator 
individual si credibilitatea surselor, ca moderator contextual. Asteptarile 

pe care le avem se nuanteaza daca luam in considerare credibilitatea 
surselor si fenomenul sleeper effect (Hovland et al., 1953; Hovland & Weiss, 
1951). Credibilitatea surselor poate modera efectele de framing — 
mesajele care provin din surse credibile sunt mai uşor memorate si 
reamintite; mai mult, acestea sunt mai persuasive. Totuşi, dacă luăm în 
considerare principala idee pe care se bazează fenomenul sleeper effect — 
odată cu trecerea timpului, oamenii au tendinţa să uite sursa mesajului 
şi să continue să fie influenţaţi de conţinutul acestuia —, atunci ne astep- 
tăm ca în cazul celor care cred că ştirile cu privire la situaţia economică 
a României nu sunt importante la nivel personal, efectele de framing să 
fie chiar mai sporite după prima expunere. 

În concluzie, susţinem că, pentru a apropia studiul nostru de ceea ce 
se întâmplă în realitate, este important să nu neglijăm rolul moderato- 
rilor individuali si contextuali atunci când analizăm efectele cadrajelor 
media asupra publicurilor. De exemplu, moderatorii ne pot oferi expli- 
catii semnificative privind impactul diferit pe care îl pot resimti publi- 
curile ca urmare a expunerii la acelaşi tip de cadraj media. Altfel spus, 
credem că analiza moderatorilor poate facilita accesul la unele expli- 
catii „ascunse” privind dinamica atitudinilor publicului, formate ca ur- 
mare a expunerii la cadraje media. 

III. Moderatorii efectelor 
de framing. Consideraţii finale 


Această secţiune (re)organizează consideratiile teoretice cu privire la 
moderatorii efectelor de framing. Scopul ei este de a oferi o imagine cât 
mai clară în ceea ce priveşte motivele pentru care este important să in- 
cludem studiul moderatorilor în cercetări cu privire la efectele de fram- 
ing asupra publicurilor; diferenţele dintre moderatorii şi mediatorii 
efectelor de framing şi posibilii moderatori ai efectelor de framing. 

Decizia de a include analiza moderatorilor efectelor de framing se 
bazează pe ideea că nu putem exprima concluzii pertinente şi cât mai 
apropiate de realitate cu privire la rolul media asupra atitudinilor pu- 
blicurilor dacă nu avem in vedere analiza variabilelor care intervin si 
atenuează sau, dimpotrivă, sporesc efectele media. Analiza rolului pe 
care îl au moderatorii efectelor de framing în întregul proces prin care 
media ajung la publicuri situează cercetările în domeniul efectelor de 
framing într-un cadru apropiat de ceea ce se întâmplă în realitate. 

Analiza moderatorilor efectelor de framing ne permite să observăm 
care sunt cauzele pentru care o opinie, o atitudine sau un comporta- 
ment sunt diferite în funcţie de factori individuali sau contextuali. Alt- 
fel spus, moderatorii efectelor de framing funcţionează sub forma unor 
indicii care ne permit să cuantificăm nu daca media au influenţă, ci mai 
degrabă care este direcţia influenţei. Prin includerea moderatorilor în 
studiile efectelor de framing, ne propunem să găsim un răspuns la în- 
trebarea — De ce expunerea la același cadraj media are efecte diferite în 
funcţie de individ? Dar în funcţie de context? Mai mult, credem că prin 
analiza moderatorilor putem obţine indicii cu privire la relaţia dintre o 
variablă dependentă (o atitudine sau un comportament) şi o variabilă 

independenta (un moderator individual sau contextual) (Adriaansen et al., 
2012; Chong & Druckman, 2007c; de Vreese et al., 2011; Hansen, 2007). 

Conform studiilor in domeniul comunicarii mediatice, reiese ca, in 
mod frecvent, conceptul de moderator se foloseste alternativ cu cel de 
mediator pentru a desemna aceeași variabilă. Astfel, reducând subs- 
tantial, optăm pentru abordarea care are în vedere că media, prin diferite 
cadraje (variabile independente), pot influenţa opiniile, atitudinile şi 
comportamentele publicurilor (variabile dependente). În cadrul acestei 
relaţii, putem vorbi despre un efect de mediere a influenţei media, cu aju- 
torul moderatorilor. Altfel spus, media au o influenţă asupra publicurilor, 
însă aceasta este controlată (în cazul nostru, rolul de mediator îl are tipul 
(re)încadrării — pozitivă şi negativă, reexpunerea la un anumit cadraj 
media comparativ cu reexpunerea la cadraje diferite). Mai mult, întregul 
proces prin care media influenţează publicurile poate fi, la rândul său, in- 
fluentat de moderatori (vezi Lecheler, 2010). Acesta este contextul în 
care pledăm pentru folosirea conceptului de moderator atunci când ne 
referim la o variabilă ce are potenţialul de a influenţa impactul pe care 
media îl au asupra publicului. 

În ceea ce priveşte tipurile diferite de moderatori care pot interveni 
în cadrul relaţiei dintre media şi public, observăm că studiile disting 
între moderatori contextuali şi individuali (de exemplu, Schuck & de 
Vreese, 2012; Valenzuela, 2009; Wu & Zumbo, 2008). Aşa cum sugerează 
însăşi denumirea lor, moderatorii contextuali se referă la variabilele care 
acţionează la nivel de proces, mai ales din exterior. Pe de altă parte, 
moderatorii individuali sunt cei care acţionează mai degrabă din interior 
şi depind de caracteristicile personale ale fiecărui individ. La nivelul 
cercetării noastre, vom folosi trei moderatori, și anume doi contextuali — 
credibilitatea sursei şi valența cadrajului (pozitivă sau negativă) —, şi res- 
pectiv unul individual — importanţa unei teme în plan personal. 

În opinia noastră, credibilitatea sursei poate fi un moderator esenţial al 
efectelor de framing. Mai exact, ea poate funcţiona fie în sensul facilitării 
(prin surse credibile), fie în sensul blocării (prin surse necredibile) efectelor 
media asupra publicurilor. Cadrajele care provin din surse credibile pot 
determina modificări în atitudinile si comportamentele publicului, în 
timp ce cadrajele care provin din surse necredibile nu au o influenţă de- 
osebită. În acest context, dacă luăm în considerare că mesajele care provin 
din surse cu grade diferite de credibilitate pot avea efecte diferite, ne 
aşteptăm şi ca efectele să varieze în funcţie de tipul de cadraj şi influenţa 
timpului. Conform teoriei referitoare la fenomenul sleeper effect, ne astep- 
tăm ca mesajele care provin din surse credibile să aibă un impact mare la 

început, urmând ca, odată cu trecerea timpului, sursa sa fie uitată, în timp 
ce conţinutul să aibă în continuare impact. De asemenea, ne așteptăm ca 
mesajele care provin din surse necredibile să nu aibă efecte imediate, dar 
să aibă un oarecare impact pe măsura trecerii timpului. 

Al doilea moderator pe care il vom integra este valența cadrajului. 
Justificarea pentru a folosi valența pozitivă sau negativă a cadrajului ca 
moderator al efectelor de framing se datorează designului experimen- 
tal. Cum unul din obiectivele cercetării noastre este acela de a determi- 
na efectul generat de reexpunerea la un anumit cadraj, în comparaţie 
cu efectul generat de reexpunerea la cadraje diferite, suntem nevoiţi să 
introducem o temă care poate fi încadrată din perspectivă dublă (pozi- 
tivă sau negativă). Altfel spus, nu vom putea analiza impactul generat de 
repetarea aceluiași cadraj, în comparaţie cu cel determinat de expu- 
nerea la cadraje diferite, dacă nu vom folosi dualitatea pozitiv-negativ. 
Totuşi, dincolo de constrângerile legate de cercetare, considerăm ca 
valența încadrării — pozitivă sau negativă — poate modera influența 
media. Mai exact, aşa cum sugerează studiile în domeniu, mesajele nega- 
tive par că au o influenţă semnificativ mai mare asupra publicurilor — 
cadrajele negative pot acţiona, de exemplu, în sensul mobilizării pu- 
blicului — comparativ cu mesajele pozitive care, paradoxal, nu au o in- 
fluenta atât de mare. Oamenii par a fi mai motivaţi si par că se activează 
mai uşor dacă sunt expuși la mesaje încadrate în termeni de riscuri si 
pierderi decât la cele încadrate în termeni de beneficii şi câştiguri (Kah- 
neman & Tversky, 1979; Schuck & de Vreese, 2012). 

Cel de-al treilea moderator pe care îl vom folosi la nivelul cercetării 
noastre este importanţa în plan personal a temei încadrate. Conform 
studiilor, cadrajele media care se referă la teme considerate importante 
sunt mai uşor reamintite şi, implicit, vor modera impactul asupra atitu- 
dinilor şi comportamentelor (Bizer & Krosnick, 2001; Krosnick, 1989; 
Lecheler et al., 2009). Altfel spus, dacă media prezintă o temă pe care 
publicul o consideră importantă, atunci efectele de framing vor fi mai 
degrabă reduse — deoarece publicul are deja o atitudine stabilă. Dacă la 
nivel empiric s-ar dovedi că această teorie este funcţională, atunci vom 
putea spune că, cel puţin în cazul temei încadrate, efectul media este 
minim. Pe de altă parte, dacă s-ar dovedi că o temă aparent importantă 
pentru o categorie de subiecţi (mai exact, tematica economică pentru 
tinerii din România de astăzi) nu funcţionează conform așteptărilor — în 
sensul limitării efectelor de framing —, atunci probabil că va fi necesar 
să propunem readaptarea teoriilor clasice la noi contexte tehnologice şi 

culturale. Alegerea ca stirea folosita drept stimul experimental sa con- 
tina o tema aparent importantă la nivelul publicului tânăr se justifică şi 
prin faptul că este foarte probabil ca efectele diferite să fie cauzate toc- 
mai de diferenţa dintre importanţa reală a acesteia si cea percepută de 
către public. 

În final, pledăm în favoarea ideii că studiul efectelor de framing 
asupra publicului nu ar putea fi întreprins fără a lua în considerare 
moderatorii acestora. La nivel empiric, ne vom opri asupra a trei dintre 
aceştia: credibilitatea surselor, valența mesajului, respectiv importanţa 
temei în plan personal, cu menţiunea că alegerea lor nu reprezintă o 
»reteta” perfectă, ci una adaptată obiectivelor acestui studiu şi designu- 
lui de cercetare. Considerăm că excluderea moderatorilor dintr-o cerce- 
tare asupra efectelor de framing ar avea drept rezultat o serie de 
concluzii situate la o distanţă mare de ceea ce se întâmplă în realitate. 


PARTEA A TREIA 


Efectele media asupra publicului. 
O analiză experimentală 


I. Aspecte metodologice 


Principala idee pe care se bazeaza acest studiu este ca, prin modul in 
care incadreaza anumite teme, media pot avea un impact semnificativ 
asupra perceptiilor, atitudinilor sau comportamentelor publicului. In acest 
context, ideea de la care pornim este ca media pot avea o influenta semni- 
ficativa asupra publicului, indiferent de nivelul pe care îl studiem — opinie, 
atitudine sau comportament. Observatia noastră este că un număr semni- 
ficativ de studii care au avut în vedere analiza efectelor de framing se con- 
centrează exclusiv asupra impactului pe care media îl au asupra opiniei 
publicului (de exemplu, Brewer & Gross, 2010; Chong & Druckman, 
2007a; de Vreese & Boomgaarden, 2006; Matthes, 2008). Totuşi, credem 
că este mai important să analizăm modul în care media influenţează atitu- 
dinile publicurilor, deoarece, conform studiilor, atitudinile pot ghida com- 
portamente (de exemplu, Crano & Prislin, 2006; Hogg & Vaughan, 2010, 
2011; LaPiere, 2010). În acest fel, dacă rezultatele vor arăta că media au 
puterea de a determina modificări ale atitudinilor publicului, atunci vom 
putea conchide că influenţa media nu are un caracter superficial. În con- 
tinuare, vom detalia demersul metodologic pe care Lam urmat pentru a 
analiza atât influenţa imediată, cât şi cea pe termen scurt şi mediu pe care 
cadrajele media o au asupra atitudinilor publiculuil. 


1. Obiectivele, întrebările şi ipotezele cercetării 


Scopul nostru este de a testa dacă şi cum modul în care media în- 
cadrează unele subiecte (în cazul nostru, subiectele economice) are un 


1 Unele parti din această secţiune au fost publicate sub diverse forme (articole în reviste 
de specialitate sau capitole în volumele conferinţelor) — de exemplu, Buturoiu & Corbu, 
2015a, 2015b; Corbu & Buturoiu, 2015, Buturoiu & Lupescu, 2015. 

impact semnificativ asupra publicului. Mai mult, urmand tendinta cer- 
cetarilor efectuate în ultimii cinci ani, dorim să investigăm durata pentru 
care efectele de framing sunt semnificative. Considerăm că investigarea 
duratei efectelor de framing ne va permite să formulăm idei convingă- 
toare şi, mai ales, „reale” despre contextul mediatic din România de 
astăzi. De asemenea, analiza duratei efectelor de framing va reprezenta 
o garanţie a faptului că teoriile despre framing şi efectele de framing 
sunt încă valoroase, dar poate insuficient explorate. 

Cercetarea noastră are în vedere două obiective. Primul este acela de 
a determina impactul imediat pe care un cadraj media îl are asupra 
unor componente atitudinale ale publicului. Altfel spus, ne vom con- 
centra să determinăm dacă si cum un cadraj media modifică în vreun 
sens atitudinile publicului. Pentru aceasta, vom analiza diferenţele de 
medii (cu ajutorul testelor T — Independent T Test) între nivelul atitu- 
dinilor (ca variabile dependente) celor care au fost expuşi la cadraje 
media, respectiv al celor care au făcut parte din grupul de control (cei 
care nu au primit stimul experimental). 

Al doilea obiectiv de cercetare este acela de a determina durata 
efectelor de framing. Astfel, ţinând cont de faptul că lumea mediatică 
actuală este dominată de dinamism și dorind să obţinem o serie de con- 
cluzii reale şi valide, am decis să introducem măsurători ale efectelor de 
framing în momente temporale diferite — la o săptămână, respectiv o 
lună de la expunerea iniţială. Mai mult, pentru a ne apropia de reali- 
tatea propriu-zisă, am decis să creăm un „scenariu” care să cuprindă atât 
reexpuneri la un anumit cadraj, cât şi la cadraje diferite, provenite atât 
din surse credibile, cât şi necredibile. 

Prin intermediul acestor două obiective de cercetare, ne-am propus 
să facem o diagnoză a realităţii mediatice de astăzi, să vedem în ce mă- 
sură media mai influenţează semnificativ percepții si atitudini. De ase- 
menea, ne-am propus să analizăm rolul pe care îl are trecerea timpului 
asupra efectelor de framing. 

Un număr semnificativ de studii referitoare la efectele de framing 
s-au bazat pe presupozitia simplă conform căreia rezultatele lor pot fi 
generalizate şi folosite în realizarea unor predicții despre realitatea pro- 
priu-zisă (Lecheler & de Vreese, 2013). Dorim să vedem în ce măsură 
teoriile clasice se aplică sau, dimpotrivă, necesită revizuiri sau adaptări, 
deoarece credem că, în acest fel, vom putea contribui la o mai bună 
înţelegere a modului în care media, ca principale mijloace de infor- 
mare, pot influenţa sau directiona percepțiile si atitudinile publicurilor. 

Concret, cercetarea isi propune sa determine efectul imediat pe care 
il are un cadraj media asupra a trei poziționări atitudinale, şi anume: im- 
plicarea politica si socială (political and social involvement), neputinta in 
plan socio-economic (powerlessness) şi încrederea in clasa politica (politi- 
cal trust). De asemenea, cercetarea are în vedere determinarea duratei 
pentru care efectele de framing sunt semnificative, dar şi determinarea 
influenţei exercitate de credibilitatea sursei. 

Pentru a realiza primul obiectiv de cercetare, am formulat şase între- 
bări de cercetare, şi anume: 

ÎC1: Cum se schimbă nivelul de implicare politică şi socială a oamenilor 
ca urmare a expunerii imediate la un cadraj media? 

Ne propunem să analizăm dacă şi cum se modifică nivelul de implicare 
politică si socială a oamenilor ca urmare a expunerii la ştiri negative, în 
comparaţie cu expunerea la stiri pozitive, dar si în funcţie de credibilitatea 
sursei cadrajului. În general, așteptările noastre sunt ca nivelul de impli- 
care politica şi socială să varieze semnificativ atât în funcţie de valența 
cadrajului — pozitivă sau negativă —, cât şi în funcţie de sursa acestuia. Mai 
exact, ne aşteptăm ca nivelul de implicare politică şi socială să crească dacă 
un individ este expus la o încadrare negativă şi, invers, să scadă sau să 
rămână constant dacă este expus la o încadrare pozitivă, mai ales dacă în- 
cadrările media provin din surse credibile. Studiile spun că încadrările 
negative pot funcţiona ca un catalizator al implicării, în timp ce cadrajele 
pozitive, mai ales in acest context, reconfirmă ideea că situaţia este bună si 
că oamenii nu au motive întemeiate să se implice şi să schimbe ceva. 


ÎC2: Cum se schimbă gradul de neputinţă în plan socio-economic a oa- 
menilor ca urmare a expunerii imediate la un cadraj media? 

Ne propunem să analizăm dacă şi cum se modifică gradul de neputinţă 
socio-economică a oamenilor ca urmare a expunerii la știri negative, în com- 
paratie cu expunerea la ştiri pozitive, dar si în funcţie de credibilitatea sur- 
sei cadrajului. Asteptarile noastre sunt ca sentimentul de neputinţă cu 
privire la posibilitatea de a controla ceva în structura socio-economică să 
varieze atât în funcţie de tipul cadrajului, cât şi în funcţie de sursa acestuia. 
Ne aşteptăm ca media, prin expunerea la cadraje negative, să determine 
publicurile să simtă că au din ce în ce mai puţină putere să intervină şi să 
controleze chestiunile in plan socio-economic. Pe de altă parte, nu ne astep- 
tăm ca expunerea la cadraje pozitive să modifice semnificativ sentimentul 
de neputinţă în plan socio-economic. De asemenea, ne aşteptăm ca în- 
cadrările care provin din surse necredibile să determine oamenii să simtă că 
pierd din puterea de a interveni şi schimba ceva în plan socio-economic. 

ÎC3: Cum se schimbă nivelul de încredere in clasa politică în urma ex- 
punerii imediate la un cadraj media? 

Ne propunem să analizăm dacă si cum se modifică gradul de încredere 
în clasa politică ca urmare a expunerii la știri negative, în comparaţie cu 
expunerea la ştiri pozitive, dar si în funcţie de credibilitatea sursei cadraju- 
lui. Asteptarile pe care le avem aici sunt ca gradul de încredere în clasa 
politică să varieze atât în funcţie de tipul cadrajului, cât şi în funcţie de 
sursa lui. Mai exact, intuim că cei expuși la cadraje negative vor avea un 
nivel de încredere politică mai scăzut, în comparaţie cu cei expuşi la cadra- 
je pozitive; sursa necredibilă poate contribui, de asemenea, la accentuarea 
sentimentului de neîncredere în politicieni şi clasa politică. 


ÎC4: Este nivelul de implicare politică și socială influenţat de alte vari- 
abile? Dacă da, care sunt ele şi care este direcţia acestei influenţe? 

Ne propunem să analizăm dacă si cum nivelul de implicare politică si 
socială, ca variabilă dependentă, este influenţat de alte variabile şi, dacă 
da, să determinăm care este direcţia influenţei. Justificarea acestei între- 
bari, precum si a următoarelor două întrebări de cercetare, se bazează pe 
ideea că, în general, influenţa media nu este directă, ci depinde de o serie 
de moderatori individuali sau contextuali. Ne așteptăm ca rezultatele 
cercetării să ne ofere indicii despre rolul moderatorilor asupra efectelor 
de framing în general. 


ÎC5: Este gradul de neputinţă în plan socio-economic influenţat de alte 
variabile? Dacă da, care sunt ele şi care este direcţia acestei influenţe? 
Ne propunem să analizăm dacă şi cum sentimentul de neputinţă la 
nivel socio-economic, ca variabilă dependentă, este influenţat de alte 
variabile şi, dacă da, să determinăm care este direcţia influenţei. 


ÎC6: Este nivelul de încredere în clasa politică influenţat de alte vari- 
abile? Dacă da, care sunt ele şi care este direcţia acestei influenţe? 

Ne propunem să analizăm dacă şi cum nivelul de încredere în politi- 
cieni, ca variabilă dependentă, este influenţat de alte variabile şi, dacă 
da, să determinăm care este direcţia influenţei. 


Pentru a realiza al doilea obiectiv de cercetare, am formulat o serie 
de şase întrebări de cercetare, precum si patru ipoteze de cercetare, 


după cum urmează: 

ÎCI: Cum se schimbă nivelul de implicare politică şi socială a oamenilor 
prin raportare la o nouă expunere (cadraj pozitiv, respectiv negativ; re- 
expunere la un anumit cadraj, respectiv la cadraje diferite)? 

Ne propunem să analizăm dacă şi cum se modifică nivelul de impli- 
care politică şi socială a oamenilor ca urmare a reexpunerii la ştiri nega- 
tive, în comparaţie cu expunerea la ştiri pozitive, încadrate repetitiv sau 
competitiv. Ne aşteptăm ca nivelul de implicare politică si socială sa 
crească dacă un individ este expus la o încadrare negativă şi să scadă sau 
să rămână constant dacă este expus la o încadrare pozitivă, mai ales dacă 
încadrările provin din surse credibile. Mai mult, ne aşteptăm ca efectul să 
fie multiplicat (mai puternic) în cazul cadrajelor repetate, iar în cazul 
cadrajelor contradictorii, ne așteptăm ca ultimul cadraj să fie cel care are 
cel mai mare impact. 


ÎC2: Cum se schimbă gradul de neputinţă socio-economică a oamenilor 
prin raportare la o nouă expunere (cadraj pozitiv, respectiv negativ; re- 
expunere la un anumit cadraj, respectiv la cadraje diferite)? 

Ne propunem să analizăm dacă şi cum se modifică sentimentul de 
neputinţă socio-economică a oamenilor ca urmare a reeexpunerii la știri 
negative, în comparaţie cu expunerea la stiri pozitive, încadrate repetitiv 
sau competitiv. Ne aşteptăm ca expunerea la cadraje negative, comparativ 
cu expunerea la cadraje pozitive, să determine publicurile să dezvolte un 
sentiment mai accentuat de neputinţă in plan social şi economic (oa- 
menii simt ca au din ce în ce mai puţină putere să controleze situaţia in 
plan socio-economic). 


ÎC3: Cum se schimbă nivelul de încredere în clasa politică prin ra- 
portare la o nouă expunere (cadraj pozitiv, respectiv negativ; reex- 
punere la un anumit cadraj, respectiv la cadraje diferite)? 

Ne propunem să analizăm dacă şi cum se schimbă nivelul de încredere 
politică a oamenilor ca urmare a reeexpunerii la ştiri negative, în com- 
paratie cu expunerea la ştiri pozitive, încadrate repetitiv sau competitiv. 
Ne aşteptăm ca cei expuşi la cadraje negative să aibă un nivel de încredere 
politică mai scăzut, în comparaţie cu cei expuși la cadraje pozitive. 


ÎC4: Cat timp durează influenţa semnificativă a unei expuneri media- 
tice (o săptămână, respectiv o lună)? 

Ne propunem să analizăm, diferențiat, care este impactul expune- 
rilor mediatice pe măsura trecerii timpului. Ne aşteptăm ca efectul 


123 


NOUA ERA A VECHILOR MEDIA 


cadrajelor repetitive sa fie mai puternic la o saptamana de la expunerea 
iniţială si cel al cadrajelor competitive să fie mai mare la o luna de la ex- 
punerea initiala. 


ÎC5: Cum influenţează credibilitatea sursei nivelul de implicare politică 
şi socială? Dar sentimentul de neputinţă la nivel socio-economic? Dar 
nivelul de încredere în politicieni? 

La nivelul implicării politice si sociale, ne aşteptăm ca sursa mesaju- 
lui să joace un rol semnificativ — sursa credibilă să determine un grad 
semnificativ de implicare politică și socială, iar sursa necredibilă să de- 
termine scăderea nivelului de implicare politică şi socială. 

La nivelul neputinței in plan socio-economic, ne aşteptăm ca în- 
cadrările care provin din surse necredibile să determine oamenii să 
simtă că au din ce în ce mai puţină putere să intervină şi să controleze 
chestiuni de natură socio-economică. 

La nivelul încrederii în clasa politică, ne aşteptăm ca sursa credibilă a 
cadrajului media să contribuie la accentuarea sentimentului de în- 
credere politică şi, invers, cadrajele ce provin dintr-o sursă necredibilă să 
contribuie la accentuarea sentimentului de neîncredere în clasa politică. 


ÎC6: Există diferente semnificative la nivelul implicării politice si sociale, 
neputinței în plan socio-economic sau încrederii în politicieni cauzate de 
influenţa combinată a moderatorului (credibilitatea sursei) şi a timpului? 

Ne așteptăm ca oamenii să se simtă mai implicaţi la nivel politic şi so- 
cial dacă sunt expuși la cadraje care provin din surse credibile şi, invers, 
să se simtă mai puţin implicaţi dacă sunt expuşi la cadraje care provin din 
surse necredibile. De asemenea, ne așteptăm ca ultima sursă credibilă să 
aibă impactul cel mai mare (în sensul creșterii nivelului de implicare 
politică şi socială). 

Ne aşteptăm ca, odată cu trecerea timpului, sentimentul de neputinţă în 
plan socio-economic să se amplifice în cazul celor reexpusi unor cadraje 
negative care provin dintr-o sursă necredibilă, în comparaţie cu cei expuși 
unor cadraje pozitive care provin dintr-o sursă credibilă (analiza cazurilor 
extreme). 

De asemenea, ne aşteptăm ca, odată cu trecerea timpului, nivelul de 
încredere politică să crească odată cu pozitivarea încadrării media, mai 
ales dacă acesta provine dintr-o sursă credibilă. 

Ipotezele cercetarii: 
Pentru a îndeplini al doilea obiectiv al cercetării, am formulat o serie 
de patru ipoteze de cercetare, după cum urmează: 


Ipoteza 1: 

Ipoteza acumulării efectelor: Dacă un individ este expus la același 
cadraj media (expunere repetitivă), atunci efectele iniţiale de framing 
se amplifică. 

Ipoteza acumulării şi durata: Dacă durata dintre două expuneri este mai 
mică, atunci efectul acumulării este mai mare. 

Ne aşteptăm ca o expunere pozitivă sau negativă urmată de acelaşi tip 
de expunere (la o distanţă de o săptămână) să aibă un efect mai mare 
(semnificativ) în comparaţie cu aceleaşi expuneri (la o distanţă de o 
lună). Altfel spus, efectul cadrajelor repetitive este mai mare dacă pe 
rioada dintre două expuneri este mai scurtă. 


Ipoteza 2: 

Ipoteza experienţei celei mai recente: Dacă un individ este expus la 
cadraje media diferite (expunere competitivă), atunci ultimul cadraj 
este cel care are influenţa cea mai mare. 

Ipoteza experienţei celei mai recente şi durata: Dacă durata dintre două 
expuneri este mai mare, atunci efectul produs de ultimul cadraj este 
mai mare. 

Ne aşteptăm ca o expunere pozitivă urmată de una negativă sau o ex- 
punere negativă urmată de una pozitivă (la o distanţă de o lună) să aibă 
un efect mai mare (semnificativ) în comparaţie cu aceleași expuneri (la 
o distanţă de o săptămână). Altfel spus, efectul cadrajelor competitive 
(ultimul cadraj este cel care contează) este mai mare dacă perioada din- 
tre două expuneri este mai lungă. 


Ipoteza 3: 

Ipoteza acumulării şi moderatorul (credibilitatea sursei): Efectul acu- 
mulării este mai puternic dacă sursa primului cadraj este credibilă 
(sursa credibilă are o influenţă mare la început). 


Ipoteza 4: 

Ipoteza experienţei celei mai recente și moderatorul (credibilitatea sur- 
sei): Efectul experienţei celei mai recente este mai puternic dacă sursa 
ultimului mesaj este credibilă (se uită sursa mesajului iniţiale si se reţine 
sursa ultimului cadraj). 

2. Designul cercetării 


Pentru a determina atât efectele imediate, cât şi durata pentru care 
cadrajele repetitive şi competitive au un impact semnificativ, procedura 
experimentală a constat în administrarea unui chestionar în trei mo- 
mente temporale distincte, cu menţiunea că fiecare participant a fost te- 
stat în maximum două momente temporale. Primul chestionar 
(momentul T1) a avut o formă tipărită şi a fost administrat unui număr 
de 769 subiecţi. Chestionarul administrat la momentul T2 (la o săp- 
tamana după testarea iniţială) şi cel administrat la momentul T3 (la o 
lună după testarea iniţială) au fost transmise şi completate online (prin 
intermediul platformei Survey Monkey). 

Stimulul experimental a fost o ştire referitoare la situaţia economică 
a României. Mai exact, pentru a putea apropia procedura experimen- 
tală de ceea ce se întâmplă în realitate, am ales ca stimul situaţia eco- 
nomică a României, deoarece este un subiect care permite două 
abordări — una pozitivă şi una negativă. Această distincţie a fost una 
esenţială, deoarece, în absenţa ei, nu am fi putut măsura efectele cadra- 
jelor repetitive şi competitive. 

Prin cadraje repetitive înţelegem că atât participanţii care au primit 
la momentul iniţial o ştire care prezenta situaţia economică actuală a 
României ca fiind una bună, cât şi cei care au primit la momentul iniţial 
o ştire care prezenta situaţia economică actuală a României ca fiind una 
rea, au primit aceeași ştire în momentul unei noi expuneri (la o săp- 
tămână — T2 sau la o lună — T3). Pe de altă parte, prin cadraje compe- 
titive, înţelegem faptul că participanţii care au primit la momentul 
iniţial o ştire care prezenta situaţia economică a României ca fiind una 
bună au primit, în cazul unei noi expuneri, o ştire care prezenta situaţia 
economică a României ca fiind una rea si invers. 

Mai clar, operationalizarea cadrajelor repetitive este următoarea: 
cadraj pozitiv (T1) — cadraj pozitiv (T2 sau T3) şi cadraj negativ (T1) — 
cadraj negativ (T2 sau T3). De cealaltă parte, cadrajele competitive au 
fost operationalizate astfel: cadraj pozitiv (T1) — cadraj negativ (T2 sau 
T3) si cadraj negativ (T1) — cadraj pozitiv (T2 sau T3). 

Procedura experimentală a constat în trei pași, şi anume: primul pas 
a vizat determinarea efectului imediat pe care un cadraj media îl are 
asupra celor trei componente atitudinale: implicarea politică şi socială, 
neputinta resimţită la nivel socio-economic şi încrederea în structurile 
politice. Al doilea pas a constat în măsurarea efectului produs de reex- 
punerea mediatică — repetitivă sau competitivă — asupra aceloraşi trei 

componente atitudinale si prin raportare la două momente temporale 
diferite — T2 (la o săptămână după expunerea iniţială) şi T3 (la o luna 
după expunerea iniţială). Al treilea pas a vizat determinarea influenţei 
pe care o are credibilitatea sursei în moderarea efectelor de framing, 
prin comparatia între grupuri (cei expuși la cadraje repetitive în com- 
paratie cu cei expuşi la cadraje competitive) şi între cele două momente 
temporale (reexpunerea la o săptămână distanţă de expunerea iniţială 
comparativ cu reexpunerea la o lună distanţă de expunerea iniţială). 
Astfel, la momentul T1 am administrat cinci tipuri de chestionare. Par- 
ticipanţii au fost expuşi unui scenariu experimental din cinci posibile: 


Scenariul 1: Cadraj pozitiv (situaţia economică a României este 
bună) provenit din sursă credibilă (bc) 

Scenariul 2: Cadraj negativ (situaţia economică a României este 
rea) provenit din sursă credibilă (rc) 

Scenariul 3: Cadraj pozitiv (situaţia economică a României este 
bună) provenit din sursă necredibilă (bn) 

Scenariul 4: Cadraj negativ (situaţia economică a României este 
rea) provenit din sursă necredibilă (rn) 

Scenariul 5: Fără expunere (grup de control) 


La nivel general, procedura experimentală a avut ca punct de pornire 
distribuirea aleatorie a participanţilor într-unul din cele cinci scenarii. 
Alegerea unui cadraj generic, mai exact cel al dimensiunii economice, şi 
folosirea alternativă a acestuia asigură posibilitatea măsurării efectelor 
între scenarii (Lecheler & de Vreese, 2013, p. 154). Mai mult, validitatea 
externă la nivelul studiului nostru este ridicată, dat fiind faptul că pe agen- 
da reală a mass-media se regăsesc atât cadraje pozitive, cât şi negative cu 
privire la situaţia economică actuală a României. Mai mult, pe agenda 
media reală se regăsesc atât cadraje care provin din surse credibile, cât şi 
cadraje care provin din surse necredibile. 

De asemenea, asa cum am menţionat deja, fiecare participant a fost dis- 
tribuit într-unul dintre cele cinci scenarii: repetitiv, competitiv sau grup de 
control (fără stimul experimental). Acest lucru înseamnă că, după momen- 
tul initial (T1), participanţii au fost împărțiți în grupuri şi fiecare dintre ei 
a fost distribuit unui scenariu si unui moment temporal diferit. Această pro- 
cedură a determinat apariţia a 17 condiţii experimentale: 16 condiţii expe- 
rimentale (rezultate din combinaţia tip cadraj — tip sursă), la care s-a 
adăugat grupul de control (cei care nu au primit stimul experimental). 

Scalele pentru variabilele dependente 


Studiile recente se concentreaza tot mai mult pe faptul ca anumite 
reactii, perceptii si comportamente umane sunt influentate de mass-me- 
dia. De exemplu, mass-media sunt mentionate deseori ca posibile cauze 
ale neincrederii (cynicism) (Adriaansen, van Praag, & de Vreese, 2010, 
p. 433). Astfel, mass-media pot determina, prin modul in care în- 
cadrează informaţia, schimbări în ceea ce priveşte unele atitudini dez- 
voltate cu privire la sistemul socio-politic. Acesta este contextul în care 
ne-am gândit că tipul de încadrare (pozitivă sau negativă şi repetitivă 
sau competitivă) poate explica de ce publicurile dezvoltă atitudini 
diferite, în funcţie de expunerea sau neexpunerea la media. 

Atitudinile care ni s-au părut relevante au fost implicarea politică şi 
socială, neputinta resimţită la nivel socio-economic şi încrederea in 
clasa politică. Alegerea acestor trei tipuri de atitudini este motivată de 
faptul că ele sunt interconectate şi că împreună au capacitatea de a ex- 
plica un anumit tip de poziţionare socială a publicurilor, determinată, 
credem noi, în mare măsură de media. Un individ cu un grad ridicat de 
implicare la nivel politic și social va simţi că are capacitatea de a inter- 
veni să schimbe ceva la nivelul structurii socio-economice si va fi, impli- 
cit, mai încrezător în sistemul politic. Pe de altă parte, o persoană cu un 
nivel scăzut de implicare politică şi socială tinde să se simtă incapabilă 
să acţioneze în plan socio-economic şi, de asemenea, poate avea un 
nivel ridicat al neîncrederii în politicieni şi sistemul politic în general. 

În ceea ce privește analiza implicării politice şi sociale, pornim de la 
ideea că nu au numai influenţe negative, care au drept rezultat apariţia 
neîncrederii, ci şi influenţe pozitive, care au drept finalitate creşterea nive- 
lului de încredere, de implicare şi mobilizarea publicurilor (Norris, 2000). 

La nivel general, observăm o tendinţă care arată declinul unei atitu- 
dini de implicare la nivelul vieţii politice şi sociale. Totuşi, în România 
aceasta pare că a avut o creştere semnificativă la nivelul alegerilor prezi- 
dentiale din toamna anului 2014, când tinerii s-au arătat mai implicaţi 
ca în trecut; una dintre dovezi a fost însăşi prezenţa la vot. Însă, dincolo 
de acest eveniment, nivelul de implicare politică şi socială a oamenilor, 
ca forţă motivationala, este unul scăzut. În acest context, dorim să ana- 
lizăm situaţia reală din România de astăzi, iar unul dintre argumentele 
noastre îl reprezintă rezultatele studiilor întreprinse în ultimii ani. Aces- 
tea arată că încadrările negative pe care media le prezintă publicurilor 
pot reprezenta un catalizator al participării si implicării la nivel socio- 
politic (Fu, Mou, Miller, & Jalette, 2011, p. 45). 

În continuare, vom explica prima variabilă dependentă pe care am 
folosit-o în această cercetare, şi anume implicarea politica şi socială. Toc- 
mai datorită complexităţii sale, această variabilă a fost destul de intens stu- 
diată şi a fost conceptualizată în diverse feluri (de exemplu, Andrews, 
Durvasula, & Akhter, 1990). Conform majorităţii cercetătorilor, impli- 
carea politică şi socială este definită drept modul în care o persoană se ra- 
portează şi reacţionează activ cu privire la o temă pe care o consideră utilă 
la nivel personal, mai ales dacă îi oferă un rezultat, o satisfacţie pe termen 
scurt (Pinkleton & Austin, 2002; Zaichkowsky, 1986). În acelaşi context, 
Zaichkowsky (1986) sugerează că, deși nivelul de implicare la nivel politic 
şi social este o variabilă determinată în mare măsură de caracteristicile 
personale ale oamenilor, ea poate fi uşor influenţată de unele caracteris- 
tici situationale. Nivelul de implicare este influenţat semnificativ de con- 
textul în care acesta este studiat; altfel spus, nivelul de implicare variază 
consistent în funcţie de tematica pentru care este testat, precum şi în 
funcţie de importanţa pe care oamenii o acordă temei respective. 

Dincolo de varietatea punctelor de vedere, cercetătorii sunt de acord 
cu ideea că implicarea politică si socială reprezintă o atitudine care 
poate fi descrisă drept relevanta pe care un eveniment sau o situaţie o 
au asupra unui individ. Cu cât o temă este mai importată la nivel per- 
sonal, cu atât gradul de implicare crește. În cazul nostru, gradul de im- 
plicare politică şi socială este relevant, deoarece ne permite să analizăm 
dacă şi cum un cadraj negativ poate determina un nivel mai mare al im- 
plicării, în comparaţie cu unul pozitiv. 

Mai mult, implicarea politică şi socială este relevantă pentru proce- 
sul de luare a deciziilor, fiindcă un nivel crescut de implicare îi deter- 
mină pe oameni să caute informaţia în mod activ, să o prelucreze mai 
atent şi să ia decizii documentate şi, deci, ferme şi greu de modificat 
(vezi şi Pinkleton & Austin, 2002). Astfel, pe măsură ce creşte gradul de 
implicare, creşte şi dorinţa oamenilor de a se informa din surse diverse 
şi credibile, dar şi de a verifica informaţiile. Implicarea politică şi socială 
îi motivează pe oameni să caute informaţii precise. Altfel spus, aceasta 
le schimbă practic obiceiurile de căutare a informaţiilor, din unele pa- 
sive în unele mai mult active. În acest sens, oamenii implicaţi sunt mai 
atasati de subiectele de natură socio-politică şi, deci, şansele ca ei să se 
distanteze de acestea sunt mici. Pe de altă parte, cei care sunt neincreza- 
tori în sistemul socio-politic sunt mai putin angrenati si implicaţi si vor 
dezvolta o atitudine caracterizată mai degrabă de apatie decât de impli- 
care. Cu alte cuvinte, între nivelul de implicare politică şi socială şi cel 

de neîncredere există o corelaţie negativă (Fu et al., 2011, p. 49) — cu 
cat creste nivelul de implicare, scade cel de neincredere. 

Nivelul de implicare politica şi socială a fost măsurat cu ajutorul unei 
scale cu cinci trepte (vezi Anexa A); valorile mai mari indică un nivel mai 
mare de implicare politică si socială (T1 unde N = 759: M = 3.33, SD = 0.54, 
Cronbach a = 0.796; T2 unde N = 151: M = 3.70, SD = 0.53, Cronbach o = 
0.797; T3 unde N = 133: M = 3.73, SD = 0.50, Cronbach o = 0.787). 


Cea de-a doua variabilă dependentă a acestui studiu este neputinta 
resimţită la nivel socio-economic; alegerea acestei variabile are strânsă 
legătură cu stimulul experimental. Stimulul este o ştire care prezintă 
situaţia economică actuală a României fie dintr-o perspectivă bună, fie 
dintr-o perspectivă rea. Astfel, am pornit de la ideea că o ştire negativă 
despre situaţia economică a României va avea un efect semnificativ în 
modificarea atitudinii cu privire la capacitatea sau incapacitatea de a 
avea putere asupra evenimentelor de ordin socio-economic. Cu alte cu- 
vinte, cu cât oamenii sunt expuşi mai des la cadraje media negative, cu 
atât sentimentul că pot deţine controlul asupra chestiunilor de natură 
socio-economică este mai puţin vizibil. Expunerea la cadraje media ne- 
gative are drept consencinta adâncirea sentimentului de neputinţă 
socio-economică (oamenii simt că au din ce în ce mai puţină putere să 
rezolve chestiuni de natură socio-economică). 

Sentimentul de neputinţă în plan socio-economic este, de asemenea, 
o variabilă destul de complexă şi, deci, relativ ambiguă. Totuşi, dincolo 
de caracterul său ambiguu, există câteva consideraţii care trebuie punc- 
tate. Spre exemplu, una dintre definițiile de bază ale conceptului de 
neputinţă la nivel social este dată de Neal şi Seeman (1964). Ei susţin că 
neputinta in plan social se referă la așteptările minime ale oamenilor de 
a deţine controlul asupra evenimentelor sociale şi economice şi asupra 
rezultatelor lor. 

Alţi autori leagă sentimentul de neputinţă socială şi economică de sen- 
timentul, mai complex, al alienării. Spre exemplu, pornind de la teoria lui 
Marx, Seeman (1991, pp. 291-295) realizează o descriere importantă a 
acestui sentiment. Pe scurt, în centrul filosofiei propuse de Marx se afla 
ideea că natura umană este lipsită de control şi supusă, adeseori, ex- 
ploatării. De aici, se naște ideea că lipsa de control şi exploatarea dau 
naştere unui sentiment de neputinţă pe care individul îl poate dezvolta în 
raport cu lumea înconjurătoare, cu realitatea socială. Drept urmare, sub 
umbrela conceptului de alienare, se pot dezvolta serii de concepte legate 

in special de sentimentul de putere (opus celui de neputinta), sentimentul 
de izolare sociala si singuratate (opus celui de comuniune), sentimentul de 
implicare motivata de factori intrinseci (opus celor exteriori), sentimentul 
de ordine consensuala (opus celor de anomie si neincredere), sentimen- 
tul de ambiguitate si nesiguranta (opus celui de coerenta), sentimentul de 
impartasire a valorilor (opus celui de izolare culturala). 

De fapt, acestea sunt dimensiunile majore ale alienării. Dintre acestea, 
neputinta în plan social este cea care a generat cele mai multe dezbateri 
de-a lungul timpului, mai ales în ceea ce priveşte procedurile de ope- 
rationalizare şi măsurare (Seeman, 1991, p. 292). Totuşi, la nivelul cerce- 
tării noastre, ne vom concentra asupra neputinței în plan socio-economic 
ca fenomen de sine stătător şi definit ca sentimentul unei persoane căreia 
îi lipseşte controlul asupra evenimentelor care au legătură cu viaţa perso- 
nală sau a comunităţii. Alegerea de a studia neputinta socio-economică de 
sine stătător şi nu ca parte componentă a alienării este justificată de două 
motive. Primul este acela că dorim să cunoaștem modul în care tinerii din 
România de astăzi se raportează la viata socio-politica — adoptă ei o atitu- 
dine mai degrabă resemnată, neputincioasă sau, dimpotrivă, se simt capa- 
bili să intervină şi să schimbe ceva la nivelul structurilor socio-economice? 
Al doilea este acela că dorim sa ne raportăm la o componentă restrânsă 
din conceptul-umbrelă al alienării, mai ales dacă avem în vedere că există 
o discrepanta în interiorul conceptului de alienare — in fond, fiecare in- 
divid este oarecum alienat, distanțat de realitatea socială. 

Aşadar, ideea noastră este de a analiza în ce măsură media contribuie, 
prin intermediul unui anumit tip de cadraj, la mărirea sau la micşorarea 
distanţei dintre individ si societate. Altfel spus, dorim să studiem dacă si 
în ce fel se modifică sentimentul de neputinţă socio-economică atât ca ur- 
mare a expunerii imediate la un cadraj pozitiv sau la unul negativ, cât şi 
ca urmare a expunerii la cadraje pozitive sau negative repetate sau la 
cadraje competitive (cadraje pozitive, urmate de cadraje negative şi in- 
vers). De asemenea, dorim să vedem care este influenţa sursei cadrajului 
media asupra sentimentului de neputinţă în plan socio-economic. 

Sentimentul de neputinţă socio-economică a fost măsurat cu ajutorul 
unei scale cu cinci trepte (vezi Anexa A); valorile mai mari indica un nivel 
mai mare de incapacitate/neputinta de a deţine controlul sau de a inter- 
veni în plan socio-economic (T1 unde N = 757: M = 3.23, SD = 0.61, Cron- 
bach a = 0.651; T2 unde N = 151: M = 3.22, SD = 0.57, Cronbach O = 
0.702; T3 unde N = 133: M = 3.28, SD = 0.58, Cronbach o = 0.711). 

Cea de-a treia variabila dependenta din acest studiu este increderea in 
clasa politica, iar alegerea sa este justificata de faptul ca ea se adapteaza 
destul de bine in contextul cercetarii noastre, al carei scop este de a diag- 
nostica impactul media asupra publicurilor. Asa cum am mai mentionat, 
mass-media pot determina, prin intermediul modului in care incadreaza 
informatia, schimbari in ceea ce priveste atat nivelul de implicare politica 
si sociala, sentimentul de neputinta socio-economica, cat si nivelul de in- 
credere acordat structurilor politice in general. De aceea, studiul acestei 
variabile este esential fiindca permite realizarea unui diagnostic mai pre- 
cis în ceea ce priveşte influenţa pe care media o pot avea asupra publi- 
curilor. O analiză care ar fi avut în vedere o singură dimensiune 
atitudinală ar fi „ştirbit” din structura explicativă a studiului. 

Important de menţionat este că, deşi fac referire la aceeaşi variabilă, 
unele studii folosesc denumirea de încredere în clasa politică (political 
trust), altele pe cea de neîncredere în clasa politică (political cynicism) 
(vezi si Fu et al., 2011, p. 46). În comparaţie cu sentimentul de nepu- 
tinta socio-economică, încrederea la nivel politic a fost de cele mai 
multe ori catalogată ca o trăsătură atitudinală stabilă. Încrederea la nivel 
politic este definită ca sentimentul de certitudine faţă de politică, politi- 
cieni şi instituţiile statului. Persoanele care au încredere în structurile 
politice ale statului consideră că acestea merită să fie respectate, merită 
să fie crezute atunci când au apariţii publice, nu sunt corupte şi nu deza- 
măgesc; pe de altă parte, persoanele care au un nivel scăzut de încre- 
dere în structurile politice sunt cele care consideră că sistemele politice 
şi guvernele sunt corupte si nu merită încrederea cetăţenilor. Astfel, cu 
cât creşte gradul de neîncredere în structurile politice, cu atât oamenii 
sunt mai puţin motivaţi să participe la activităţi politice, ajungând, în 
final, să se distanteze de viata politică. Această distantare poate avea 
efecte asupra structurii sociale în ansamblul său. 

Expunerea publicului la cadraje media negative cu privire la structurile 
politice nu are întotdeauna un efect negativ. Altfel spus, studiile arată că 
încadrările negative nu duc întotdeauna la scăderea nivelului de încredere 
la nivel politic, ci, din contră, ele pot contribui la creşterea nivelului de în- 
credere. În acest caz, nivelul de încredere politică poate fi influenţat de 
alte variabile care acţionează la nivel individual. De exemplu, pot apărea 
diferenţe între nivelul de încredere în clasa politică, determinate de tipul 
de încredere pe care aceștia îl manifestă — încrederea legată de un eveni- 
ment singular (îssue-oriented trust), respectiv încrederea în politicieni in 
general (incumbent trust). Cu alte cuvinte, nivelul de încredere poate varia 


132 


ASPECTE METODOLOGICE 


in functie de doua scenarii: fie oamenii se pozitioneaza in raport cu un 
eveniment specific (spre exemplu, în raport cu modul in care politicienii 
au capacitatea de a administra o situaţie de criză la nivel economic), fie în 
raport cu sistemul în general (spre exemplu, ei nu sunt de acord cu activi- 
tatea politicienilor în general şi au dezvoltat un sentiment de neîncredere, 
pe care îl manifestă indiferent de eveniment). 

O abordare care explică la ce se referă încrederea în sistemul politic 
le aparţine lui Adriaansen, van Praag şi de Vreese (2010, p. 435). Autorii 
sugerează că încrederea în sistemul politic se află exact la polul opus 
neîncrederii, dacă ne imaginăm o scală continuă ce măsoară o serie de 
atitudini, de la unele foarte pozitive la unele foarte negative. Mai mult, 
ei se concentrează asupra atitudinilor pe care oamenii le au în legătură 
cu politicienii, lăsând deoparte celelalte componente ale sistemului 
politic în general. Atitudinile manifestate în legătură cu sistemul politic 
par a fi cele mai prezente în realitate, indiferent de evenimentul în- 
cadrat. Una dintre explicaţii ar fi aceea că distanţa mare dintre oameni 
şi realitatea politică este cea care îi determină pe aceştia să se bazeze în 
principal pe media atunci când își formează o anumită atitudine. 

Autorii sugerează că atitudinea de încredere sau neîncredere în 
politicieni poate fi operationalizata sub forma a două dimensiuni esen- 
tiale: caracterul demn de încredere al politicienilor si competenţa de 
care dau dovadă politicienii. Caracterul demn de încredere al politicie- 
nilor se referă la nivelul de integritate pe care aceştia îl au, la modul în 
care isi îndeplinesc promisiunile si la modalitatea în care acţionează ast- 
fel încât să respecte interesele publicului şi să acţioneze în numele aces- 
tuia. Pe de altă parte, competenţa de care dau dovadă politicienii se 
referă la abilităţile pe care aceştia le au pentru a-şi îndeplini sarcinile, la 
modul în care își asumă responsabilitatea pentru rezolvarea proble- 
melor şi la măsura în care cunosc ce este important pentru oamenii pe 
care îi reprezintă. Astfel, atunci când ne referim la încrederea în politi- 
cieni ne referim la încrederea că politicienii sunt demni, competenţi şi 
merită respectul cetăţenilor. 

Nivelul de încredere în clasa politică a fost măsurat cu ajutorul unei 
scale cu cinci trepte (vezi Anexa A); valorile mai mari indică un nivel mai 
mic de încredere în demnitatea şi competenţa clasei politice (T1 unde 
N = 753: M = 3.91, SD = 0.56, Cronbach a = 0.715; T2 unde N = 151: M = 
3.84, SD = 0.65, Cronbach a = 0.831; T3 unde N = 134: M = 3.81, SD = 
0.58, Cronbach a = 0.767). 


133 


NOUA ERA A VECHILOR MEDIA 


Perioada dintre două expuneri 


Conform procedurii experimentale, perioada intermediară este pe- 
rioada dintre două expuneri — o săptămână pentru o parte dintre subiecţi 
(T2), respectiv o lună pentru cealaltă parte (T3). Astfel, ne-am propus să 
analizăm în ce măsură subiecţii au fost expuşi la cadraje media cu privire 
la situaţia economică a României sau au discutat despre acest subiect în 
perioada dintre cele două expuneri. Consideraţiile teoretice care mo- 
tivează această analiză au în mare parte legătură cu procesul psihologic de 
reamintire a informaţiei, cu gradul de familiaritate faţă de tematica în- 
cadrată, respectiv cu cel de potrivire între atitudinile preexistente şi ca- 
drajele media. În acest context, procesul de reamintire joacă un rol foarte 
important. Prin intermediul lui, putem explica de ce unele cadraje media 
au un impact mai mare decât altele: reamintirea unei teme de pe agenda 
media depinde atât de timpul scurs de la ultima activare, cât şi de gradul 
de familiarizare a publicului cu tema încadrată de media. 

În general, expunerea oamenilor la subiecte de natură politico-eco- 
nomică tinde să fie limitată, iar atitudinile dezvoltate de ei în raport cu 
acestea tind să fie instabile (Lecheler & de Vreese, 2013; Zaller, 1992). 
Drept urmare, ne-am propus să analizăm atât gradul de atenţie acordată 
subiectelor legate de situaţia economică a României, cât şi măsura în care 
subiecţii au discutat despre acestea. Astfel, am introdus două întrebări la 
nivelul T2 (la o săptămână după expunerea iniţială), respectiv aceleași în- 
trebări la nivelul T3 (la o lună după expunerea iniţială). Scopul a fost acela 
de a măsura atât atenţia acordată temei, cât şi dacă subiecţii au discutat cu 
ceilalţi (de exemplu, cu prietenii sau colegii) în perioada intermediară. 

În ceea ce priveşte atenţia, aceasta a fost măsurată pe o scală cu patru 
trepte, unde 1 însemna nu am acordat deloc atenţie, iar 4 însemna am acor- 
dat foarte multă atenţie. Pe de alta parte, măsura în care oamenii au discu- 
tat despre situaţia economică a României cu ceilalți a fost cuantificată tot 
pe o scală cu patru trepte, unde 1 însemna nu am discutat deloc şi 4 însem- 
na am discutat de foarte multe ori. Rezultatele arată că 77,5% dintre respon- 
denti (N = 285) nu au acordat deloc sau au acordat puţină atenţie ştirilor 
despre situaţia economică, iar 84,2% dintre aceştia nu au discutat deloc 
sau au discutat puţin despre situaţia economică a României. Aceste rezul- 
tate confirmă ideea că absenţa atenţiei sporite si a discuţiilor despre 
această temă pot determina atitudini instabile în rândul tinerilor. 

Subiectii experimentului 


Studiile arata ca efectele cadrajelor media asupra atitudinilor pe care 
oamenii le dezvolta sunt de regula diferite, mai ales daca media in- 
cadreaza evenimente si tematici la care acestia nu au acces direct, cum 
sunt cele economice sau politice (Valentino, Buhr, & Beckmann, 2001). 
Plecand de la aceasta idee, precum si de la faptul ca, in general, cer- 
cetarile efectuate asupra persoanelor tinere si educate (mai exact, stu- 
denti) tind sa aiba un grad mare de generabilitate a rezultatelor, studiul 
nostru se concentrează asupra acestei categorii de subiecţi. 

Un alt argument care motivează alegerea acestei categorii de subiecţi 
este că tinerii au opinii și atitudini mai puţin stabile în comparaţie cu 
oamenii mai în vârstă. De asemenea, cunoştinţele lor despre chestiunile 
socio-politice par să fie relativ limitate, de vreme ce ei au un nivel mai 
scăzut de experienţă în acceptarea şi interiorizarea acestor chestiuni. De 
aceea, ne aşteptăm ca atitudinile tinerilor să fie modelate semnificativ 
de cadrajele media. Cu alte cuvinte, ne aşteptăm ca efectele de framing 
asupra atitudinilor tinerilor să fie puternice, indiferent de direcţia lor 
(vezi si Adriaansen et al., 2010; de Vreese & Elenbaas, 2008). 


Procedura experimentală 


Procedura experimentală este compusă din doi paşi importanţi în 
cazul fiecărui participant. Primul pas a constat în completarea unui 
chestionar fata în fata (N = 769). Acest prim pas a fost realizat la mo- 
mentul initial, T1. Fiecare participat a primit un chestionar din cinci 
tipuri posibile: 


a. Fără stimul (fs) — N = 147 

b. Situaţie bună, sursă credibilă (bc) = N = 153 

c. Situaţie bună, sursă necredibilă (bn) — N = 157 
d. Situaţie rea, sursă credibilă (rc) — N = 152 

e. Situaţie rea, sursă necredibilă (rn) — N = 159 


Ulterior, fiecare participant a fost afiliat unui grup diferit, în funcţie 
de tipul reexpunerii: la un anumit cadraj, la cadraje diferite sau fără re- 
expunere. Această împărţire a fost realizată după momentul T1, pentru 
a ne asigura că niciun participant nu este testat în mai mult de două mo- 
mente temporale diferite. Alegerea acestei proceduri se justifică prin 
faptul că obiectivul nostru a fost acela de a genera situaţii experimentale 
comparabile. 

La momentul completarii chestionarului initial (T1), fiecare partici- 
pant a fost informat ca este posibil sa mai fie contactat/contactata pentru 
a raspunde la o serie de intrebari (chestionar online). Participantilor nu li 
s-a spus că vor primi acelaşi set de întrebări (referitoare la variabilele de- 
pendente) ca în primul chestionar. Astfel, împărţirea şi completarea ches- 
tionarelor de la T2 (o săptămână de la expunerea iniţială) si T3 (o lună 
de la expunerea iniţială) au urmat o schemă prestabilită, pentru a fi re- 
spectate atât condiţiile experimentale (repetitiv sau competitiv, sursă 
credibilă sau sursă necredibila), cât şi momentul reexpunerii (o săptă- 
mână şi, respectiv o lună). Participanţii care la momentul iniţial au fost 
afliati grupului fără stimul (fs) nu au primit un alt tratament experimen- 
tal şi au constituit grupul de control. 

Întrebările din cele cinci tipuri de chestionare de la momentul T1 au 
fost identice. Singurul element care a fost diferit a fost stimulul experi- 
mental (valența cadrajului şi sursa acestuia). De asemenea, întrebările 
din cadrul chestionarelor de la T2 (N = 151), respectiv T3 (N = 134) au 
fost aceleași — cu menţiunea că au fost testate numai variabilele depen- 
dente, pentru a măsura şi compara diferenţele determinate de tipul 
cadrajului, sursa acestuia şi timpul scurs între două expuneri succesive. 
În chestionarele de la momentul T2 şi T3 am introdus două întrebări 
suplimentare. Prima testa măsura în care participanţii au acordat aten- 
tie ştirilor despre situaţia economică în ultima săptămână/lună, iar a 
doua testa măsura în care în ultima săptămână/lună participanţii au dis- 
cutat cu prietenii sau familia despre situaţia economică a României. 
Pentru detalii suplimentare, chestionarele se regăsesc în Anexa B. 


Stimulul experimental 


Stimulul experimental a fost reprezentat de o ştire pentru fiecare 
condiţie de la momentul T1: situaţie economică bună, sursă credibilă 
(bc); situaţie economică bună, sursă necredibilă (bn); situaţie econo- 
mică rea, sursă credibilă (rc); situaţie economică rea, sursă necredibilă 
(rn). Astfel, fiecare articol a fost diferit atât în funcţie de argumente şi di- 
rectie, cat şi în funcţie de sursa mesajului (vezi Anexa C). Mai exact, am 
modificat o ştire cu privire la situaţia economică actuală, astfel încât am 
obţinut cele două posibile direcţii — bună sau rea; pentru fiecare dintre 
ele, am ales o sursă credibilă sau una necredibilă. Dat fiind faptul că 
obiectivul studiului nostru este de a determina efectele cadrajelor repe- 
titive şi competitive, alegerea acestui tip de subiect (situaţia economică) 

ne-a permis sa folosim valenta cadrajului, tocmai pentru a explica efec- 
tul determinat de variatia cadrajelor asupra atitudinilor publicului. 

Alegerea cadrajului legat de dimensiunea economica, in sensul pro- 
pus de Semetko si Valkenburg (2000), este motivata si de faptul ca dimen- 
siunea economica tinde sa fie un subiect de interes pentru cetateni, mai 
ales pentru cei tineri. Interesul pentru subiectele economice pare a fi in- 
fluentat atat de contextul intern instabil in care se afla Romania, cat si de 
contextul international — criza economică din România în comparaţie cu 
cea la nivel european. Astfel, ideea noastră a fost că o ştire care se referă 
la situaţia economică a României poate fi de interes, de vreme ce se referă 
la un domeniu de care se leagă toate celelalte. 

Important de menţionat aici este şi justificarea pentru alegerea sur- 
selor cadrajelor media. Conform studiilor, o sursă credibilă este o sursă de 
încredere, o sursă convingătoare, în vreme ce o sursă necredibilă este o 
sursă care nu poate convinge. În acest context, pentru ştirea pe care am 
modificat-o, am ales, pe rând, o sursă credibilă şi una necredibilă. Astfel, 
în categoria surselor credibile am inclus analiștii Financial Times (pentru 
ştirile de la momentul T1) şi analiştii Raiffeisen Bank (pentru ştirile de la 
momentul T2, respectiv T3), iar în categoria surselor necredibile am in- 
clus figuri publice controversate din România — Dorin Cocoş (pentru ști- 
rile de la momentul T1) si Emil Boc (pentru ştirile de la momentul T2, 
respectiv T3). 

Financial Times este o publicaţie britanică importantă la nivel inter- 
national, cu un nivel înalt de credibilitate; de asemenea, Raiffeisen Bank 
este o entitate bancară germano-austriacă importantă pe piaţa interna- 
tionala, cu un nivel înalt de credibilitate. De aceea, susţinem că analiștii 
provenind din cele două instituţii pot constitui exemple de surse credi- 
bile. Pe de altă parte, atât Dorin Cocoş, cât şi Emil Boc pot constitui ex- 
emple de surse necredibile, dovadă fiind implicarea celor doi în diferite 
afaceri controversate. Dorin Cocos este un om de afaceri român, al cărui 
nume se regăseşte pe mai multe dosare penale celebre (cum sunt Alro sau 
Microsoft); Emil Boc este un om politic român, fost premier al României 
şi preşedinte PDL, care a pierdut mult din credibilitate după ce numele 
său a apărut în diverse dosare celebre (de exemplu, Microsoft) şi în legă- 
tură cu Elena Udrea sau Dorin Cocoş. 


137 


II. Cât de puternice sunt media 
astazi? Efecte imediate de framing 


Pentru a determina impactul imediat pe care un cadraj media il are 
asupra a trei componente atitudinale: implicarea politica si sociala, 
neputinta în plan socio-economic şi încrederea in clasa politică, vom 
analiza rezultatele cercetării obţinute ca urmare a administrării ches- 
tionarului la momentul initial (T1). 


1. Efectele cadrajelor media asupra nivelului 
de implicare politică şi socială 


La acest nivel, ne așteptăm ca un cadraj media pozitiv, mai ales dacă 
provine din surse credibile, să îi determine pe oameni să îşi menţină con- 
stant nivelul de implicare politică si socială; oamenii simt că nu au de ce 
să se implice la nivel socio-politic, de vreme ce situaţia este una bună. Pe 
de altă parte, intuim că un cadraj media negativ, mai ales dacă provine din 
surse credibile, îi poate determina pe oameni să se simtă din ce în ce mai 
implicaţi la nivel politico-social; oamenii simt că pot deveni activi la 
nivelul societăţii, mai ales atunci când văd că situaţia este rea. 

Pentru a analiza efectul pe care cadrajele media, pozitive sau nega- 
tive, îl au asupra sentimentului de implicare politică şi socială, am efec- 
tuat o serie de teste T (Independent T Test). Rezultatele arată că există 
diferenţe semnificative statistic între grupul de control (grupul celor 
care nu au fost expuşi la niciun stimul experimental) si grupul celor 
expuși la un cadraj negativ, provenit dintr-o sursă credibilă. Mai exact, 
conform aşteptărilor, în cazul celor expuşi la un cadraj negativ, provenit 

dintr-o sursa credibila, nivelul de implicare politica si sociala a crescut 
ușor, dar semnificativ (media implicării politice și sociale pentru grupul 
de control este 3.26, SD = 0.55, în timp ce media implicării politice şi so- 
ciale pentru cei expuși la un cadraj negativ dintr-o sursă credibilă este 
3.40, SD = 0.50; t(294)=-2.223, p<.05). Acest rezultat arată că nivelul de 
implicare politică şi socială poate fi uşor influenţat de media, dar că, în 
general, nivelul de implicare în plan socio-politic în cazul tinerilor din 
România de astăzi este mediu (tinerii nu sunt nici foarte implicaţi, nici 
foarte neimplicati în plan socio-politic). 

Acest rezultat pare sa reconfirme ideea ca nivelul de implicare politica 
şi socială a oamenilor, în general, şi a tinerilor, in particular, poate fi uşor 
influenţat de cadrajele media. Mai mult, acest rezultat este în conformitate 
cu teoria conform căreia cadrajele negative pe care media le prezintă pu- 
blicului pot funcţiona ca un catalizator al participării si implicării. Nivelul 
uşor ridicat de implicare politică şi socială determinat de expunerea la un 
cadraj negativ este o dovadă a faptului că media, prin încadrări negative 
ale unor teme, pot să alimenteze un sentiment de implicare socio-politică. 
Totuşi, dacă privim mai atent la diferenţele dintre nivelul de implicare 
politică şi socială măsurat ca urmare a expunerii la acelaşi cadraj negativ, 
dar care provine din surse diferite — una credibilă și una necredibilă — ob- 
servăm că, de fapt, diferenţele mari sunt generate de tipul sursei. În cazul 
sursei credibile, nivelul de implicare politică şi socială creşte uşor, în vreme 
ce, în cazul cadrajului negativ provenit dintr-o sursă necredibilă, nivelul de 
implicare politică şi socială rămâne relativ constant, în comparaţie cu 
nivelul implicării măsurat în cazul grupului de control. 

Astfel, pornind de la aceste observaţii, putem presupune că una din- 
tre cauzele pentru care tinerii din România de astăzi au un nivel mediu 
de implicare politică şi socială este credibilitatea îndoielnică a surselor. 
În România, media prezintă mai ales încadrări negative, deoarece publi- 
cul este mai receptiv în astfel de cazuri. Acest lucru explică de ce oa- 
menii nu mai sunt impresionați de latura negativă a unei teme. Totuşi, 
dacă încadrarea negativă provine dintr-o sursă credibilă, atunci aceasta 
are capacitatea de a determina unele modificări semnificative la nivelul 
implicării politice şi sociale — oamenii au tendinţa să devină mai impli- 
cati, mai dornici să participe voluntar la activităţi în cadrul comunităţii. 

O posibilă explicaţie a acestei creşteri ușoare a implicării la nivel politic 
şi social ca urmare a expunerii la un cadraj negativ provenit dintr-o sursă 
credibilă ar putea fi, deci, căutată în natura sursei, nu în cea a cadrajului. 
Dacă încadrarea rămâne constant negativă, dar provine dintr-o sursă credi- 
bilă, atunci apare confirmarea faptului că situaţia este una neplăcută, de 

criza chiar, iar oamenii tind sa isi doreasca sa schimbe ceva la nivelul sis- 
temului, astfel încât situaţia actuală sa se îmbunătăţească. 

Diferenţa mare între nivelul de implicare politică şi socială în cazul 
celor expuşi la un cadraj negativ provenit dintr-o sursă credibilă, în com- 
paratie cu cei expuși la un cadraj negativ provenit dintr-o sursă necredi- 
bilă poate fi explicată şi de faptul că, uneori, oamenii tind să reacționeze 
la informaţiile din media, mai ales dacă sursele sunt credibile. Acest rezul- 
tat este o confirmare a ideii că, prin framing, media reuşesc să reconstru- 
iască o realitate puţin diferită de cea propriu-zisă, la care oamenii tind să 
răspundă şi să adopte o poziţie. Totuşi, sursa mesajului pare a avea un rol 
asupra nivelului de implicare politică si socială, în sensul in care un cadraj 
negativ provenit dintr-o sursă credibilă îi determină pe oameni să își 
dorească să se implice, crezând că schimbarea poate veni de la baza pi- 
ramidei, si nu de la vârf. 

Mai mult, probabil că această diferenţă semnificativă are legătură şi cu 
instabilitatea atitudinilor în rândul tinerilor. Aici ne referim la faptul că 
vârsta şi experienţa nu le-au permis acestora să dezvolte o atitudine stabilă 
sau să adopte o poziţie fermă cu privire la ceea ce își doresc să schimbe la 
nivel politico-social. Mai ales în ceea ce priveşte implicarea la nivel politic 
şi social, ţinând cont că aceasta este o componentă atitudinală care se con- 
struieşte in timp, este posibil ca ea să fie uşor influenţată de direcţia si 
sursa unui cadraj media. De exemplu, este foarte posibil să existe dife- 
rente semnificative între nivelul de implicare politică şi socială în cazul 
tinerilor, comparativ cu cel al persoanelor de peste 40 de ani. 

De asemenea, este probabil ca nivelul de implicare politică şi socială să 
fie în strânsă relaţie cu natura contextului studiat. Este posibil ca tinerii din 
ziua de astăzi să fie mai receptivi la ştirile despre situaţia economică a Ro- 
mâniei, să se simtă influenţaţi la nivel personal de situaţia economică rea 
a României, elemente care explică de ce expunerea la o încadrare nega- 
tivă a temei, dublată de o sursă credibilă, poate determina modificări asu- 
pra nivelului de implicare politică şi socială, acesta crescând semnificativ. 

Tot la nivel contextual, modificarea uşoară a nivelului de implicare 
politică şi socială ca urmare a expunerii la o ştire negativă, a cărei sursă 
este credibilă, poate fi o dovadă a faptului că interesele tinerilor din ziua 
de astăzi sunt diverse şi includ, printre altele, temele economico-politice. 
Astfel, dacă apare un eveniment important, mai ales unul încadrat în ter- 
meni negativi, nivelul de implicare politică şi socială poate creşte, ceea ce 
ne determină să concluzionăm că, prin framing, media au încă puterea 
de a determina modificări asupra atitudinilor în rândul tinerilor educați. 

De asemenea, acest rezultat ridică o problema care merită atenţia 
studiilor viitoare: dacă expunerile media negative, care provin din surse 
credibile, au capacitatea de a determina o creştere uşoară a nivelului de 
implicare politică şi socială, atunci de ce, totuşi, per total, nivelul de im- 
plicare politică şi socială este mai degrabă unul mediu (media nivelului 
de implicare politică şi socială pentru cei neexpusi la cadraje media este 
3.26, SD = 0.55)? Observăm ca, desi media românești prezintă cu pre- 
ponderenta cadraje negative, nivelul de implicare politică şi socială nu 
creşte atât de mult (în general). În acest context, probabil că explicaţia 
pentru un nivel general mediu de implicare politică si socială (sau, alt- 
fel spus, pentru o atitudine mai degrabă neutră decât una de implicare 
politică şi socială) trebuie căutată la nivelul motivelor care determina in- 
stabilitatea acestei atitudini în rândul tinerilor. 


2. Efectele cadrajelor media asupra sentimentului 
de neputinţă în plan socio-economic 


Ne aşteptăm pe de-o parte ca un cadraj media pozitiv, chiar dacă 
provine dintr-o sursă necredibilă, să nu îi determine pe oameni să se 
simtă lipsiţi de puterea de a interveni si schimba ceva in plan socio-eco- 
nomic. Pe de altă parte, intuim că expunerea la un cadraj media nega- 
tiv, mai ales dacă provine dintr-o sursă necredibilă, îi va determina pe 
oameni să se simtă din ce în ce mai lipsiţi de puterea de a acţiona în 
plan socio-economic. 

Pentru a analiza măsura în care sentimentul de neputinţă socio-eco- 
nomică este influenţat de expunerea la cadraje media, am efectuat o 
serie de teste T (Independent T Test). În general, rezultatele arată că exis- 
tă diferenţe statistice semnificative între grupul de control (media sen- 
timentului de neputinţă în cazul celor neexpusi la cadraje media este 
3.13, SD = 0.60) şi grupul celor expuşi la un cadraj media negativ 
provenit dintr-o sursă necredibilă (media sentimentului de neputinţă în 
cazul celor expuşi la un cadraj negativ provenit dintr-o sursă necredibilă 
este 3.32, SD = 0.65), (t(302)=-2.665, p<.01). 

De asemenea, există diferenţe semnificative între grupul de control 
(media sentimentului de neputinţă în cazul celor neexpusi la cadraje 
media este 3.13, SD = 0.60) şi grupul celor expuși la o încadrare pozi- 
tivă, provenită dintr-o sursă necredibilă (media sentimentului de ne- 
putinţă în cazul celor expuși la un cadraj pozitiv provenit din surse 

necredibile este 3.27, SD = 0.58), (t(298)=-2.048, p<.05). Mai exact, in 
ambele cazuri, expunerea la media a determinat o adancire a sentimen- 
tului de neputinţă în plan socio-economic în rândul respondentilor (ei 
simt că au din ce în ce mai puţină putere să rezolve chestiuni de natură 
socio-economică). Drept urmare, contrar aşteptărilor, din studiul nos- 
tru reiese că direcţia cadrajului nu are o influenţă deosebită — sursa aces- 
tuia este cea care dictează natura si direcţia influențelor. 

La nivelul simțului comun, rezultatele pentru primele două grupuri 
(grupul de control şi grupul celor expuși la cadraje negative provenite 
din surse necredibile) pot fi explicate prin faptul că oamenii simt că au 
din ce în ce mai puţină putere să rezolve chestiuni de natură socio-eco- 
nomică, după ce media le prezintă o informaţie negativă, mai ales dacă 
sursa informaţiei este una necredibilă. Este aproape normal ca, după ce 
o persoană publică necredibilă prezintă în media o situaţie negativă, oa- 
menii să dezvolte o atitudine caracterizată prin lipsă de control, lipsa 
puterii de a interveni si de a schimba realitatea. În acest context, merită 
studiat şi dacă tinerii, în comparaţie cu persoanele de peste 40 de ani, 
dezvoltă atitudini diferite. Altfel spus, merită văzut în ce măsură, odată 
cu înaintarea în vârstă, oamenii simt că au puterea să intervină şi să 
modifice situaţia negativă. Drept urmare, aceste rezultate conduc către 
ideea că nu tipul cadrajului — negativ — este cel care adânceşte sentimen- 
tul de neputinţă la nivel socio-economic, ci sursa acestuia. O posibilă ex- 
plicatie ar fi că oamenii tind să dispretuiasca o sursă necredibila, să o 
considere un motiv în plus pentru a dezvolta un sentiment de neputinţă 
socială şi economică si, poate, de alienare. 

Important de menţionat este şi că sentimentul de neputinţă la nivel 
socio-economic a fost măsurat atât prin raportare la planul personal, cat si 
prin raportare la comunitate, în timp ce încadrarea media a fost una strict 
contextuală — situaţia economică rea a României si cum este ea văzută din 
perspectiva unei persoane controversate (Dorin Cocoş). Probabil că modi- 
ficarea sentimentului de neputinţă în plan socio-economic se datorează şi 
faptului că tinerii par că se activează atunci când sunt expuși la cadraje 
negative provenite din surse necredibile. Dacă cei din grupul de control 
par mai degrabă neutri (nici capabili să intervină, nici incapabili), ex- 
punerea la ştiri din surse necredibile le stârneşte unele reacţii semnifica- 
tive. O posibilă explicaţie ar fi că tinerii din ziua de astăzi au tendinţa să nu 
se simtă afectaţi la nivel personal de o situaţie economică rea — multi locu- 
iesc cu părinţii sau sunt inca intretinuti de aceștia şi nu simt presiunea 
generată de o criză la nivel economic. Totuşi, în momentul în care sunt 

expuşi la o ştire negativă provenită dintr-o sursă necredibilă, tinerii tind sa 
reacționeze, să devină conştienţi că nu au putere suficientă pentru a inter- 
veni şi schimba situaţia negativă actuală. 

Sentimentul de neputinţă cu privire la posibilitatea de a interveni la 
nivel socio-economic, generat în mare măsură de expunerea la un cadraj 
provenit dintr-o sursă necredibilă, se observă aproape la fel de bine și în 
cazul celor expuşi la un cadraj pozitiv, provenit dintr-o sursă necredibilă. 
Explicatiile sunt şi mai interesante în acest caz, deoarece contrazic partial 
aşteptările pe care le aveam. Ne aşteptam ca încadrările pozitive să nu in- 
fluenteze sentimentul de neputinţă la nivel socio-economic, ba chiar să îi 
determine pe oameni să simtă că pot să deţină controlul asupra situaţiei 
socio-economice. Așadar, adâncirea sentimentului de neputinţă în plan 
socio-economic, cauzată de expunerea la o ştire pozitivă, provenită din- 
tr-o sursă necredibilă, dă naștere unor explicaţii interesante. 

Una dintre ele se leagă de ceea ce am menţionat anterior. Pentru 
media din România, este o obisnuinta să încadreze in sens negativ eveni- 
mentele, mai ales pe cele de natură socio-economică. De aceea, oamenii 
tind să nu mai fie impresionați de conţinutul mesajului, chiar dacă acesta 
este unul pozitiv. Dimpotrivă, aceştia tind să isi (re) formeze atitudinile in 
funcţie de calitatea pe care o are sursa mesajului media. Altfel spus, o 
sursă necredibilă are un impact mai mare asupra acestei componente ati- 
tudinale în comparaţie cu o sursă credibilă. Mai mult, sentimentul de 
neputinţă socio-economică pare să fie alimentat, în cazul celor expuşi la 
o ştire pozitivă dintr-o sursă necredibilă, de un fel de dezamăgire cauzată 
tocmai de reputaţia proastă a sursei. Altfel spus, pe măsură ce observă 
imaginea nefavorabilă a sursei, tinerii tind să simtă că au din ce în ce mai 
puţină putere să se implice în chestiuni de natură socio-economică. 

Adâncirea neputinței în plan socio-economic, ca urmare a expunerii la 
cadraje media, poate fi văzută drept o revoltă la adresa sistemului socio-po- 
litic din România. Tinerii, ca forţă pe care se bazează economia unei tari, 
nu se mai simt capabili să intervină si să ajute la remedierea situaţiei. Si la 
acest nivel, ar fi interesant de urmărit daca si persoanele de peste 40 de ani 
dezvoltă sau nu același sentiment. Dacă rezultatele ar fi similare, atunci ar 
trebui avut în vedere acest rezultat, deoarece ar fi un indiciu semnificativ 
care ar explica alte atitudini dezvoltate în raport cu structura socio-econo- 
mică, inclusiv cele care motivează, de exemplu, fenomene precum mi- 
graţia. Sentimentul de neputinţă cu privire la chestiunile socio-economice, 
de lipsă a puterii de a schimba ceva, este un bun predictor al dorinţei de a 
găsi un alt loc (ţară) unde acestea au şanse mai mari să fie împlinite. 

Altfel spus, reiese că media contribuie în mod esenţial la mărirea dis- 
tantei dintre individ si societate. Rezultatele cercetării arată că media pot 
alimenta un sentiment de neputinţă în plan socio-economic. Mai clar, oa- 
menii tind să simtă că au din ce în ce mai puţină putere să rezolve chesti- 
uni de natură socio-economică, atât ca urmare a expunerii la cadraje 
pozitive, cât şi negative. Totusi, acest sentiment de incapacitate socio-eco- 
nomică este alimentat de tipul sursei unui cadraj media. Sursele necredi- 
bile par să influenţeze oamenii să simtă că au din ce în ce mai puţină 
putere să rezolve chestiuni de natură socio-economică. Credibilitatea în- 
doielnică a sursei unui cadraj media îi determină pe oameni să îşi piardă 
speranţa că pot contribui la bunul mers al vieţii lor sau al comunităţii de 
care aparţin. 

Reputația proastă a unor surse media pare a fi factorul principal in 
susținerea ideii că oamenii, în general, şi tinerii, în particular, nu au pu- 
terea de a interveni să schimbe o situaţie negativă. Puterea limitată de a 
schimba ceva la nivelul structurii socio-politice este adâncită de sentimen- 
tul că, de mult timp, sistemul social şi politic din România a fost condus de 
persoane cu o reputaţie relativ proastă. Drept urmare, dacă se raportează 
în permanenţă la pseudo-modelele pe care media le prezintă, atunci tine- 
rii ajung să fie din ce în ce mai descurajati să intervină, să propună soluţii, 
să simtă că au cu adevărat putere. De asemenea, frica de a nu fi respinşi 
poate fi una dintre cauzele pentru care tinerii nu intervin, nu acţionează, 
ci îşi adâncesc sentimentul de neputinţă la nivel socio-economic. 

De exemplu, ar fi interesant de studiat modificarea sentimentului de 
neputinţă socio-economică cauzată de expunerea la cadraje media prove- 
nite din surse necredibile, comparativ. Mai exact, studii viitoare ar putea 
avea în vedere modul în care se modifică sentimentul de neputinţă socio- 
economică după o expunere media în cazul unor tineri din România, în 
comparaţie cu tineri dintr-o altă ţară (de exemplu, Germania — o ţară care 
este, în prezent, destul de puternică şi influentă, mai ales la nivel euro- 
pean; sau o altă tara din sud-estul Europei — pentru a vedea în ce măsură 
sentimentul de neputinţă socio-economică variază în funcţie de aparte- 
nenta regională si prin raportare la aspecte ce derivă din aceasta). Com- 
paratia este motivată de ideea ca, în general, românii au tendinţa să se 
simtă mai degrabă incapabili să intervină şi să schimbe ceea ce merge rău 
în plan socio-economic. De aceea, studiul comparativ ar putea aduce con- 
cluzii noi referitoare la motivațiile privind capacitatea tinerilor de a schim- 
ba un sistem (socio-economic) pe care mulţi dintre ei îl consideră învechit. 


145 


NOUA ERA A VECHILOR MEDIA 


3. Efectele cadrajelor media asupra nivelului 
de incredere in politicieni 


Ne aşteptăm ca un cadraj media pozitiv sa îi poată determina pe oa- 
meni sa aiba un nivel mai ridicat de incredere in clasa politica; sursa credi- 
bilă a cadrajului media poate funcţiona ca element care determina un 
nivel mai mare de încredere politică. Pe de altă parte, ne aşteptăm ca un 
cadraj media negativ să îi determine pe oameni să aibă un nivel mai scăzut 
de încredere în clasa politică; sursa necredibilă a cadrajului media poate 
facilita scăderea dramatică a nivelului de încredere politică. 

Pentru a vedea în ce măsură media contribuie în mod semnificativ la 
modificarea atitudinilor politice, mai exact a încrederii în politicieni, 
am efectuat o serie de teste T (Independent T Test). Rezultatele cercetării 
arată că există diferenţe semnificative în ceea ce priveşte modificarea 
gradului de încredere în politicieni între două categorii de grupuri stu- 
diate. Prima categorie este formată din cei care nu au primit niciun 
stimul experimental si cei care au fost expuși unei stiri negative, prove- 
nita dintr-o sursa necredibila (media nivelului de incredere in politicieni 
in cazul celor expusi la un cadraj negativ provenit dintr-o sursa necredi- 
bila este 3.96, SD = 0.55, iar media nivelului de incredere in politicieni 
in cazul celor neexpusi este 3.85, SD = 0.57; (t(300)=-1.704, p = 0.089; 
p<0.1; scorurile mai mari indica un nivel mai scazut de incredere in clasa 
politica). Altfel spus, cei expusi la cadraje provenite din surse necredibile 
au mai puţină încredere în politicieni şi sistemul politic. 

Cea de-a doua categorie, unde diferenţele sunt mai semnificative, 
este formată din cei care au fost expuși unei ştiri pozitive care provine 
dintr-o sursă credibilă si cei care au fost expuşi unei stiri negative care 
provine dintr-o sursa necredibila. Mai precis, nivelul de incredere acor- 
dat politicienilor a scazut in cazul celor expusi la stiri negative care 
provin din surse necredibile (media nivelului de incredere in politicieni 
in cazul celor expusi la un cadraj pozitiv provenit dintr-o sursa credibila 
este 3.82, SD = 0.57, in timp ce media nivelului de incredere in politi- 
cieni in cazul celor expusi la un cadraj negativ provenit dintr-o sursa ne- 
credibila este 3.96, SD = 0.55); t(303)=-2.095, p<.05; scorurile mai mari 
indica un nivel mai scazut al increderii in clasa politica). De asemenea, 
observam ca nivelul general de incredere in clasa politica in cazul tine- 
rilor din Romania de astazi este unul relativ scazut. 

Rezultatele pe care le-am obtinut in ceea ce priveste variatia nivelu- 
lui de incredere in politicieni ca urmare a expunerii la cadraje media 

sunt in acord cu asteptarile noastre. Un cadraj negativ provenit dintr-o 
sursă necredibila duce la o scădere a nivelului de încredere in politicieni 
şi instituţiile statului. Persoanele care au încredere în structurile politice 
ale statului consideră că acestea merită respectul lor, merită să li se acorde 
încredere atunci cand au discursuri publice, nu sunt corupte si nu deza- 
măgesc. Pe de altă parte, persoanele care nu au încredere în structurile 
politice ale statului sunt cele care susţin că stucturile politice ale statului nu 
merită să fie crezute. Această atitudine constant sceptică îi face pe oameni 
să se distanteze de activităţile care au legătură cu viata politică. În cazul 
nostru, observăm că, prin expunerea publicului la cadraje negative 
provenite din surse necredibile, media pot să contribuie la distantarea dra- 
matică a oamenilor tineri de structurile politice. Mai mult, acesta ar putea 
fi considerat un prim semn al distantarii de viata socială in general. 
Totusi, scaderea gradului de incredere in clasa politica ca urmare a 
expunerii la cadraje media negative provenite din surse necredibile 
poate fi justificata prin raportare la tipul de incredere manifestat de oa- 
meni. La acest nivel, date fiind contextul studiat si acţiunea modera- 
toare a sursei, tindem să credem că ceea ce s-a modificat ca urmare a 
expunerii mediatice negative a fost încrederea legată de evenimentul 
prezentat de media, ca eveniment singular. Această idee se află în legă- 
tură cu un alt rezultat al cercetării noastre, care arată că există o dife- 
renta destul de mare între gradul de încredere politică manifestat de cei 
care au fost expuşi unui cadraj pozitiv provenit dintr-o sursă necredibilă 
şi cei care au fost expuși aceluiaşi tip de cadraj provenit dintr-o sursă 
credibilă. Cadrajul provenit din sursa credibilă a avut drept rezultat o 
uşoară creştere a nivelului de încredere în politicieni, în comparaţie cu 
acelaşi cadraj provenit dintr-o sursă necredibilă. Acest rezultat confirmă 
faptul că oamenii cu un grad de încredere general scăzut pot fi, la rân- 
dul lor, mobilizați dacă li se oferă o ştire pozitivă care provine dintr-o 
sursă credibilă. Drept urmare, acest rezultat ar putea fi folosit la nivelul 
strategiilor media, pentru a încerca o creştere generalizată a nivelului 
de încredere a oamenilor în clasa politică din România de astăzi. 
Revenind la primul caz (care compara grupul de control cu grupul 
celor expuși la un cadraj negativ provenit dintr-o sursă necredibilă), unde 
am identificat o scădere semnificativă a nivelului de încredere în clasa 
politică, putem susţine câteva explicaţii. Una dintre ele este că, mai ales în 
contextul economic actual, expunerea la ştiri negative provenite din surse 
necredibile îi determină pe oameni să considere că responsabilitatea pen- 
tru problemele economice ale României le aparţine politicienilor. Sursa 

necredibila a incadrarii media functioneaza sub forma unei reconfirmari 
a faptului ca politicienii sunt vinovati pentru situatia actuala si ca nu me- 
rita increderea cetatenilor. 

Totusi, scaderea gradului de incredere in clasa politica ca urmare a 
expunerii la cadraje media nu este numai un semn negativ. Ea poate fi 
o dovada a faptului ca, desi oamenii sunt si devin chiar mai sceptici cu 
privire la activitatea politicienilor, problemele de interes public le star- 
nesc curiozitatea şi îi motivează sa ia atitudine. Spre deosebire de ştirile 
pozitive, care au un oarecare impact, însă nu atât de mare, se pare că 
ştirile negative sunt cele care determină reacţii puternice din partea 
publicului. Acest rezultat se regăseşte în acord cu ideile unor cercetători 
în domeniul framing-ului, mai exact referitor la influenţa cadrajelor de 
valență (de Vreese & Boomgaarden, 2003; Schuck & de Vreese, 2006), 
care susţin că există diferenţe semnificative între efectele produse de 
ştiri pozitive, în comparaţie cu cele produse de ştiri negative. Știrile 
negative au o capacitate mai mare de a motiva şi mobiliza oamenii, mai 
ales atunci când prezintă un subiect de interes pentru aceştia. 

Aceeaşi tendinţă se observă și în cazul celui de-al doilea grup pentru 
care rezultatele arată o scădere semnificativă a nivelului de încredere în 
clasa politică. Cei care au fost expuşi unei stiri negative provenite dintr-o 
sursă necredibilă au un nivel de încredere în clasa politică mult mai mic 
decât cei care au fost expuşi unei ştiri pozitive provenite dintr-o sursă 
credibilă. Aşa cum am menţionat, o explicaţie poate fi aceea că ştirile 
negative pot atrage atenţia publicului si pot genera modificări sub- 
stantiale în ceea ce privește atitudinile sale. Acest lucru nu este suficient 
exploatat şi aici ne referim, de exemplu, la crearea unor ştiri strategice, 
menite să determine modificări pozitive ale atitudinilor publicurilor. 

Tot la nivelul acestor două grupuri, un element interesant este că ex- 
punerea la un cadraj negativ provenit dintr-o sursă necredibilă a cauzat o 
scădere semnificativă a încrederii în politicieni, în timp ce expunerea la un 
cadraj pozitiv provenit dintr-o sursă credibilă a determinat o ușoară creş- 
tere a nivelului de încredere politică. Totuşi, diferenţele sunt mult mai 
puţin vizibile. Cu alte cuvinte, prin raportare la cei neexpuşi la cadraje 
media, gradul de încredere politică al celor expuşi la cadraje pozitive 
provenite din surse credibile s-a modificat foarte puţin (şi nesemnificativ 
statistic). Acest rezultat ridică un semn de întrebare. Mai exact, dacă rezul- 
tatele ar fi interpretate numai contextual, prin legătură cu tema încadrată 
(situaţia economică), am putea înţelege de ce încrederea acordată politi- 
cienilor rămâne la un nivel scăzut, chiar dacă media prezintă partea bună 


148 


CAT DE PUTERNICE SUNT MEDIA ASTAZI? 


a lucrurilor — oamenii tind sa nu mai aibă încredere în politicieni din prin- 
cipiu, fapt care, în România, ar putea fi înţeles şi acceptat. Cazurile de 
politicieni corupți sunt destul de frecvente, iar oamenii aproape au ajuns 
să creadă că a fi corupt la nivel politic este o tradiţie, o stare de fapt. 

Însă, dacă depășim ideea că răspunsurile au variat în funcţie de ra- 
portarea la tema încadrată de media, atunci apare un semn de între- 
bare: pot media să contribuie la creşterea nivelului de încredere în 
politicieni şi, dacă da, cum? Răspunsul la această întrebare ar trebui să 
fie una dintre principalele preocupări la nivel naţional, deoarece, prin 
creşterea nivelului de încredere în politicieni, va creşte dorinţa de im- 
plicare la nivel socio-politic şi, implicit, sentimentul de bunăstare. Neîn- 
crederea şi scepticismul par a fi doi factori latenti care pot fi activati cu 
ușurință, prin expunerea la stiri negative ce provin din surse necredi- 
bile, însă cercetări viitoare ar trebui să aibă în vedere ce i-ar motiva pe 
oameni să aibă un nivel mai ridicat de încredere în sistemul politic, fi- 
indcă rezultatele studiului nostru arată că nivelul de încredere în politi- 
cieni poate varia în funcţie de direcţia (tone of voice) mesajelor media. 

Aşadar, studiile viitoare ar putea să aibă în vedere determinarea mo- 
tivelor pentru care tinerii români, de exemplu, reacţionează mai degrabă 
la ştiri negative decât la ştiri pozitive. De asemenea, o altă arie de interes 
ar trebui construită în jurul determinării influenţei pe care sursa mesaju- 
lui o are asupra unor atitudini diferite. Și în cazul încrederii în politicieni, 
cum a fost şi în cel al implicării la nivel socio-politic si al neputinței în plan 
socio-economic, sursa mesajului a fost cea care a determinat diferenţele 
semnificative dintre grupurile analizate. Acest rezultat confirmă ideea că, 
dincolo de cadrajul propriu-zis, sursa acestuia joacă rolul de moderator 
principal al efectelor pe care media le au asupra publicurilor. 


4. Rezultatele nesemnificative statistic 
nasc explicaţii interesante 


Rezultatele cercetării arată că există diferenţe semnificative la nivelul 
grupurilor expuse la stimuli experimentali diferiţi. Totuşi, credem că şi 
diferenţele care nu sunt semnificative statistic, dar sunt suficient de mari, 
pot oferi câteva explicaţii referitoare la efectele de framing asupra pu- 
blicului. De aceea, vom enumera si descrie, pe scurt, care sunt grupurile 
între care se găsesc unele diferenţe, la nivelul fiecărei variabile depen- 
dente analizate. Acest demers poate fi considerat un punct de pornire 
pentru cercetări viitoare. 

În ceea ce priveşte implicarea politică si socială, observăm că există o 
ușoară creştere a implicării la nivel politic şi social, în cazul celor expuşi 
la o ştire negativă ce provine dintr-o sursă credibilă, în comparaţie cu cei 
neexpusi. Totuşi, nu am observat alte rezultate semnificative, fapt pen- 
tru care credem că o direcţie viitoare a acestei cercetări ar putea să aibă 
în vedere studiul motivatiilor care îi determina pe tineri să fie mai impli- 
cati în viata socio-politica (mai ales de vreme ce am constatat că nivelul lor 
general de implicare politică si socială este unul mediu). Desi din studiul 
nostru reiese că media pot determina o uşoară creştere a implicării, ca ur- 
mare a expunerii la cadraje negative provenite din surse credibile, cre- 
dem că trebuie să studiem şi alte elemente care pot determina variaţii ale 
implicării politice şi sociale. 

Acest studiu al motivaţiilor care îi pot directiona pe tineri să se im- 
plice mai mult în viaţa socio-politică ar avea o finalitate evidentă. Prin el 
s-ar putea descoperi de ce tinerii nu se simt in general atașați de viata 
socio-politică şi s-ar putea schiţa liniile incipiente pentru o serie de 
politici publice care să îi motiveze pe tineri să se implice. În acest con- 
text, credem că media ar putea juca, prin selecţia subiectelor de interes, 
dar şi prin felul în care le încadrează, principalul catalizator al unui sen- 
timent de implicare politică şi socială. Totuşi, la acest nivel, ne referim 
mai degrabă la media online, la reţelele sociale, care par mai accesibile 
şi mai apropiate de publicul tânăr. 

La nivelul neputinței în plan socio-economic, deşi nu toate rezul- 
tatele sunt semnificative statistic, observăm că cei expuși la cadraje nega- 
tive, provenite din surse necredibile, tind să simtă că au din ce în ce mai 
puţină putere să controleze chestiunile de natură socio-economică, în 
comparaţie cu cei expuși la o ştire pozitivă provenită dintr-o sursă credi- 
bilă. Ceea ce observăm este că diferenţele sunt tocmai între scenariile 
extreme, lucru care poate genera explicaţii noi. Pentru ca tinerii să nu 
se mai simtă atât de lipsiţi de puterea de a interveni la nivel social şi pen- 
tru ca ulterior să se poată implica în viaţa comunităţii, atunci înlocuirea 
unei încadrări negative cu una pozitivă ar putea fi o soluţie. Această 
soluţie ar putea fi viabilă dacă susţinem că media pot avea rolul de a 
modifica substanţial modul în care tinerii se autopercep (ca suficient de 
puternici astfel încât să intervină şi să schimbe ceva în plan socio-eco- 
nomic); cu menţiunea că această soluţie ar putea avea rezultate dacă ar 
fi aplicată în mod repetat si constant. 

Un alt lucru care merită menţionat este că oamenii simt că au din ce 
în ce mai puţină putere să rezolve chestiuni de natură socio-economică, 

nu neapărat din cauza si ca urmare a expunerii la un cadraj negativ, ci, 
mai degraba, ca urmare a expunerii la un cadraj care provine dintr-o 
sursa necredibila. Altfel spus, sursa mesajului pare sa aiba o influenta 
mult mai mare decat continutul acestuia. Aceste rezultate merita studi- 
ate in contextul teoriilor cu privire la fenomenul sleeper effect, pentru a 
vedea in ce masura trecerea timpului determina uitarea sursei mesaju- 
lui si pastrarea continutului acestuia sau reactii latente datorate influ- 
enţei pe care o are sursa mesajului media. 

La nivelul încrederii în politicieni, un rezultat care merită prezentat 
succint este că cei expuși la un cadraj negativ provenit dintr-o sursă credi- 
bilă, în comparaţie cu cei expuși la un cadraj pozitiv care provine dintr-o 
sursă credibilă au înregistrat o scădere semnificativă a nivelului de în- 
credere în politicieni. Aceasta este similară cu scăderea nivelului de încre- 
dere înregistrat de cei expuşi la un cadraj pozitiv provenit dintr-o sursă 
necredibilă, în comparaţie cu cei expuşi la acelaşi tip de cadraj, dar 
provenit dintr-o sursă credibilă. Aceste rezultate arată că scăderea încre- 
derii în politicieni poate fi influenţată mai degrabă de sursa mesajului (sur- 
sa necredibilă) decât de sensul sau conţinutul acestuia (cadraj negativ). 

În concluzie, credem că studiile viitoare ar trebui să se concentreze 
asupra modului în care sursa mesajului media influenţează formarea de 
percepții si adoptarea de atitudini. Rezultatele studiului nostru arată ca 
tipul de cadraj media la care oamenii sunt expuși (în speţă cadrajele 
negative) poate juca un rol în creşterea nivelului de implicare politică 
şi socială, adâncirea sentimentului de neputinţă socio-economică sau 
scăderea nivelului de încredere politică. Totuşi, nuanțele acestor atitu- 
dini nu ar putea fi studiate în absenţa unei analize a impactului deter- 
minat de sursa mesajelor respective. 


5. Efectele imediate de framing. Sinteza rezultatelor 


Rezultatele cercetării arată că încadrările media negative pot deter- 
mina o creştere uşoară a nivelului de implicare politică şi socială. Acest 
rezultat este în acord cu teoriile care susţin că valența negativă a unui 
cadraj are o putere mai mare în sensul mobilizării publicului (Schuck & 
de Vreese, 2012). Totuşi, observăm că nivelul general al implicării 
politice şi sociale în rândul tinerilor români este unul mediu. În ceea ce 
priveşte neputinta în plan socio-economic, rezultatele studiului arată că, 
indiferent de natura cadrajului, sursa necredibilă a informaţiei este cea 
care determină adâncirea sentimentului de neputinţă socio-economică 

(oamenii simt că au din ce in ce mai puţină putere să rezolve chestiuni de 
natură socio-economică). Pe de altă parte, la nivelul încrederii în sistemul 
politic, observăm că direcţia acestei atitudini poate fi determinată de di- 
rectia cadrajului media — cadrajele pozitive, mai ales dacă provin din surse 
credibile, pot determina o creştere uşoară a încrederii în clasa politică, în 
comparaţie cu cele negative, mai ales dacă provin din surse necredibile; 
totuşi, diferenţele mai mari sunt determinate de cadrajele negative pro- 
venite din surse necredibile (cei expuși la astfel de incadrari media au un 
nivel mai scăzut de încredere în politicieni şi sistemul politic). 

Dincolo de aceste observaţii particulare, conchide că media au o influ- 
enta imediată asupra celor trei atitudini pe care le-am analizat: implicarea 
politică si socială, neputinta in plan socio-economic, respectiv încrederea 
în sistemul politic. Extrapolând, putem concluziona că, cel puţin la nivelul 
tinerilor din România, media nu au intrat (încă) intr-o eră a efectelor 
minime. Dimpotrivă, ele continuă să aibă un impact major asupra unor ati- 
tudini sau poziționări cu privire la viata socio-politică şi economică. 


6. Media nu sunt singurele „responsabile”. 
Ce moderează atitudinile publicurilor? 


Pentru a explica mai bine variaţia nivelului de implicare politică şi so- 
cială, a sentimentului de neputinţă la nivel socio-economic, respectiv a 
gradului de încredere în politicieni, vom prezenta rezultatele cercetării în 
ceea ce priveşte moderatorii acestor variabile dependente. La nivel gene- 
ral, ne aşteptăm ca influenţa media şi, implicit, variaţia atitudinilor publi- 
cului să fie moderate atât de variabile care acţionează la nivel contextual, 
cât şi de variabile individuale. Astfel, am introdus în studiul nostru o serie de 
variabile care ar putea explica fluctuații la nivelul implicării politice şi so- 
ciale, neputinței în plan socio-economic, respectiv încrederii în structurile 
politice. Scopul nostru este să rafinăm această cercetare, mai ales în ter- 
meni de veridicitate şi validitate, prin testarea expunerii la media, cu aju- 
torul unor scale cu un grad mare de consistenţă internă; includerea unor 
scale adaptate de testare a influenţei media, astfel încât să surprindem in- 
fluentele determinate de noul context tehnologic; diferenţierea între 
expunerea obișnuită, rutinieră la media şi expunerea determinată de apa- 
ritia unui eveniment; determinarea interesului pentru tipul de știre — local, 
naţional sau internaţional — de vreme ce toate trei se regăsesc pe agenda 
media; identificarea credințelor, valorilor sau atitudinilor preexistente 
care ar putea explica schimbări în atitudinile formate după expunerea la 

media; determinarea probabilității ca oamenii să preia si să adapteze infor- 
matiile din media; testarea explicită a influenţei pe care o are dezirabili- 
tatea socială. 

Principala observaţie este că numai o parte dintre moderatorii intro- 
duşi corelează semnificativ cu variabilele dependente. Acești moderatori 
au o legătură directă cu unele elemente individuale (hotărârea şi conser- 
vatorismul, dezirabilitatea socială), dar şi cu elemente contextuale, care 
tin de expunerea la media (interesul pentru stiri, identificarea cu mesajul 
ştirii, respectiv retentia şi preluarea informaţiilor din stiri în formarea 
ideilor şi atitudinilor). Argumentul pentru alegerea acestora este că mă- 
sura în care oamenii caută, retin, adaptează şi se raportează la cadrajele 
media reprezintă un element important care ajută la înţelegerea mo- 
tivelor pentru care ei dezvoltă o anumită atitudine la nivel social. Altfel 
spus, suntem în favoarea ideii că nu putem formula concluzii cu privire la 
variaţia atitudinilor ca urmare a expunerii la cadraje media dacă nu luăm 
în considerare factorii care pot interveni si pot modera influenţa directa 
a media (vezi şi Althaus & Tewksbury, 2007). 


7. Scalele pentru variabilele independente (moderatori) 


În secţiunea următoare, vom prezenta succint câteva consideraţii teo- 
retice cu privire la fiecare variabilă independentă pe care am introdus-o 
în analiza empirică (scalele propriu-zise se regăsesc în Anexa A). Ulteri- 
or, vom exemplifica legătura dintre variabilele dependente şi moderator 
(variabilă independentă), acolo unde există corelaţii semnificative. 


Gradul de hotărâre 


Atât gradul de hotărâre, cât şi conservatorismul sunt două structuri cog- 
nitive care alcătuiesc un instrument mai complex, dezvoltat de Kruglanski 
în 1989, şi preluat ulterior sub forma a ceea ce se numește nevoia perso- 
nala de ordine si organizare (personal need for structure). Aceasta se referă la 
faptul că oamenii simt nevoia să acţioneze asupra universului în care tră- 
iesc, în sensul că simt nevoia să îi ofere „ordine”. Această ordine are drept 
rezultat apropierea oamenilor de o stare de confort. Altfel spus, oamenii 
tind să-şi ordoneze universul, cu scopul de a-l face mai plăcut. Acesta este 
contextul în care au fost testate gradul de hotărâre şi conservatorismul. 
Persoanele care își doresc să trăiască într-un univers ordonat si cele care 

doresc să deţină controlul asupra deciziilor şi acţiunilor lor sunt mai 
hotărâte. Totuşi, dorinţa de a trăi într-un mod ordonat, având tot timpul 
în minte scopul final, este cea care generează o presiune destul de mare 
asupra oamenilor. Această presiune alimentează conservatorismul, definit 
ca teama de a se expune la puncte de vedere diferite. Altfel spus, conser- 
vatorismul pare a fi o consecinţă, uneori negativă, a unei dorinţe de a 
menţine ordinea în propriul univers (Webster & Kruglanski, 1994). 

Weissmann (1976, p. 403) definește gradul de hotărâre ca abilitatea 
individului de a se implica în procesul de luare a deciziilor. Altfel spus, 
gradul de hotărâre se referă la capacitatea de a trece de la o poziţionare 
pasivă la una activă. Pe baza acestei idei, şi luând în considerare faptul 
că însuși procesul de luare a unei decizii este un indiciu major al capaci- 
tatii de acţiune efectivă, considerăm că gradul de hotărâre poate să ex- 
plice de ce există variaţii ale aceleiaşi atitudini la nivelul aceluiaşi 
context. De exemplu, cei care sunt mai hotărâți se adaptează mai uşor 
situaţiilor cărora trebuie să le facă faţă şi, deci, vor avea performanţe 
mai bune în comparaţie cu indecişii. Ulterior, definițiile s-au axat din ce 
în ce mai mult asupra unei alte dimensiuni a hotărârii — nevoia de a da 
un răspuns rapid (Roets & Van Hiel, 2007). Altfel spus, sublinierea aces- 
tei dimensiuni a determinat mutarea accentului de pe latura participa- 
tivă (implicarea în procesul de luare a deciziilor) pe cea de reacţie 
(răspunsul cu privire la o situaţie sau eveniment). 

Alte abordări ale acestui concept s-au concentrat pe dimensiunea 
hotărârii în vederea alegerii unei cariere (de exemplu, Gadassi, Gati, & 
Wagman-Rolnick, 2013; Konstam & Lehmann, 2011; Martincin & Stead, 
2015; Taber, 2012). Dintre acestea, demersul lui Germeijs si De Boeck 
(2002, 2003) este important. Autorii sugerează că există două tipuri de 
hotărâre — una care se manifestă la nivel contextual, în funcţie de situaţia 
căreia individul trebuie să îi răspundă, şi cealaltă care se manifestă la nivel 
general (2003, p. 15). Ei susţin că informaţiile sunt supuse unui proces de 
evaluare — oamenii evaluează care sunt alternativele, estimează rezultatele 
posibile şi cântăresc consecinţele alegerii lor. Drept urmare, acest proces 
de evaluare poate încetini procesul de luare a deciziilor, în sensul înce- 
tinirii lui. Mai exact, lipsa informaţiilor sau incertitudinea cu privire la 
rezultatul / rezultatele alegerii pot reprezenta factori care determină o 
creştere a disconfortului şi, implicit, îngreunarea procesului de luare a 
deciziilor. Mai mult, luarea unor decizii cu privire la chestiuni importante 
poate fi dominată de un grad mai mare de disconfort, în comparaţie cu 
luarea unor decizii în legătură cu chestiuni triviale (vezi si Rassin, Muris, 
Franken, Smit, & Wong, 2007). 

Studiile sugereaza ca exista o serie de descriptori pentru dificultatea de 
a lua decizii: procesul de luare a deciziilor dureaza mult; exista o tendinta 
in amanarea deciziilor si/sau lasarea deciziilor spre a fi luate de altcineva; 
instabilitatea deciziei luate deja; grija permanenta ca decizia sa fie cea 
potrivită sau regretul pentru luarea unei decizii (Germeijs & De Boeck, 
2002, pp. 114-115). Altfel spus, prezenţa unuia sau mai multor descriptori 
în cadrul procesului prin care oamenii acţionează sau se poziţionează 
atunci cât trebuie să ia o decizie, atunci înseamnă că aceştia sunt indeciși. 

Gradul de hotărâre a fost măsurat cu ajutorul unei scale cu cinci 
trepte (vezi Anexa A); valorile mai mari indică un nivel mai mare de 
hotărâre (Cronbach a = 0.778). Scala pentru măsurarea acestei variabile 
este tradusă şi adaptată lingvistic în romana, ea apartinandu-le lui Althaus 
şi Tewksbury (2007, p. 32). 


Conservatorismul 


Conservatorismul se referă la faptul că, din teama de a fi expuși la 
posibile informaţii care le contrazic credinţele, oamenii tind să le res- 
pinga — într-o măsură mai mare sau mai mică (Webster & Kruglanski, 
1994). În acest context, respingerea totală a valorilor, credințelor sau 
comportamentelor altora, pe motiv că ar putea contrazice ceea ce oa- 
menii ştiu deja, reprezintă un tip de conservatorism extrem. 

Unele studii definesc conservatorismul drept menţinerea propriilor 
valori, consideraţii şi opinii cu privire la o temă. Altfel spus, oamenii 
conservatori sunt cei care evită să îşi abandoneze convingerile proprii în 
favoarea unora noi (Miller, Brewer, & Arbuckle, 2009). Totuşi, această 
tendinţă de a păstra valorile si credinţele proprii poate fi percepută fie 
drept un lucru rău, fie bun (vezi şi Kruglanski, 2004). Noi credem că de- 
pinde de context şi de gradul de închistare. Astfel, un grad extrem de 
conservatorism nu este întotdeauna bun, însă, uneori, menţinerea cre- 
dintelor individuale este benefică, în comparaţie cu adoptarea unora noi. 

Unele abordări tratează conservatorismul (close-mindedness) în com- 
paratie cu gradul de deschidere/receptivitate (open-mindedness). Astfel, 
formarea unei atitudini conservatoare este pusă pe seama respectului 
pentru autoritate, dominare, valori tradiţionale şi conformism. Pe de 
altă parte, formarea unei atitudini deschise si receptive se bazează pe 
respectul pentru valorile universale ale tolerantei, egalităţii, participării 
şi pentru o cultură bazată pe deschidere (Porat, Halperin, & Bar-Tal, 


2015, pp. 96-97). 

Alte abordari sugereaza ca latura opusa a conservatorismului este in- 
teligenta. Încercând să delimiteze motivele pentru care oamenii aleg să 
adopte o atitudine de rezistenţă atunci când simt efectele persuasiunii, 
Rydell, Hugenberg si McConnell (2006, p. 140) au identificat două 
pozitionari — una negativa si una pozitiva. Astfel, cei care considera ca 
rezistenţa la persuasiune este o chestiune negativă sunt cei care au o ati- 
tudine mai degrabă conservatoare. Pe de altă parte, cei care consideră 
că rezistenţa la persuasiune este un element pozitiv sunt cei care au o 
abordare mai inteligentă a acestui subiect. Altfel spus, rigiditatea şi con- 
servatorismul îi determină pe oameni să creadă că persuasiunea este ex- 
clusiv negativă şi îi face să acţioneze în sensul respingerii oricăror idei 
considerate persuasive. La polul opus, inteligenţa îi determină pe oa- 
meni să fie deschişi, să cântărească alternativele si să nu refuze să se ex- 
pună la un anumit cadraj doar pentru că acesta are un caracter persuasiv. 
Mai mult, rezistenţa la persuasiune nu poate fi încadrată strict ca un ele- 
ment pozitiv sau negativ, ci variază în funcţie de context (vezi şi Petty, De- 
Marree, Brinol, Horcajo & Strathman, 2008). 

O abordare recenta dezvoltata de Nisbet, Hart, Myers si Ellithorpe 
(2013) sugereaza ca distinctia dintre conservatorism si deschidere este 
cea care poate oferi indicii cu privire la modalitati diferite de procesare 
a informaţiilor de către oameni diferiţi. Ei susţin o idee formulată initial 
de Richter şi Kruglanski (2004), conform căreia oamenii au o nevoie 
personală de a găsi răspunsuri pentru orice problemă (need for closure). 
Astfel, indiferent de subiect, oamenii au tendinţa de a găsi un răspuns 
sau o explicaţie cu privire la acesta. Mai mult, oamenii „deschişi la minte” 
sunt cei care au motivaţia de a căuta şi de a reflecta asupra informaţiilor 
disponibilie, pentru ca, în final, să ia o decizie documentată. La polul 
opus, sunt cei „închistaţi”, dornici să ajungă la o concluzie, indiferent de 
natura ei. Drept urmare, autorii conchid că gradul de deschidere/în- 
chistare poate reprezenta un moderator în schimbarea atitudinii ca ur- 
mare a expunerii la cadraje media. În opinia lor, este mai probabil ca 
schimbarea de atitudine să apară în cazul celor deschişi decât în cazul 
celor mai conservatori. 

Conservatorismul a fost măsurat cu ajutorul unei scale cu cinci trepte 
(vezi Anexa A); valorile mai mari indică un nivel mai mare de conserva- 
torism (Cronbach a = 0.539). Scala pentru măsurarea acestei variabile 
este tradusă şi adaptată lingvistic în romana, ea apartinandu-le lui Al- 
thaus si Tewksbury (2007, p. 32). 

Preluarea informaţiilor din ştiri 


Dincolo de analiza efectelor produse de media, este important să 
vedem in ce măsură oamenii conștientizează că preiau informaţii din 
media si le folosesc apoi în interpretări proprii sau formarea atitudinilor 
(vezi şi Althaus & Tewksbury, 2007). Astfel, analiza măsurii în care oa- 
menii sunt conştienţi că preiau voluntar, dar mai ales involuntar infor- 
matii din media reprezintă primul pas în analiza modului în care media 
au efecte semnificative asupra publicurilor. 

În linii mari, nivelul de preluare a ideilor din stiri se referă la gradul de 
procesare activă a informaţiilor provenite din media. Altfel spus, cu cât oa- 
menii preiau mai multe idei din ştiri, cu atât creşte probabilitatea ca ei să 
păstreze informaţiile primite şi să continue să fie influenţaţi de acestea. In- 
fluenta prelungită poate determina schimbări de opinie, atitudine sau com- 
portament. În acest context, cercetătorii sugerează că măsura în care 
oamenii preiau şi adaptează informaţiile din stiri la convingerile si atitu- 
dinile proprii este un mediator esenţial în relaţia dintre gradul de atenţie 
acordat media şi cunoștințele publicurilor dobândite ca urmare a expune- 
rii la media. Altfel spus, cu cât oamenii preiau mai activ şi mai consistent in- 
formaţii din media, cu atât cresc şansele ca ei să dezvolte atitudini în 
conformitate cu ceea ce media le prezintă (Eveland, Shah & Kwak, 2003). 

Plecând de la ideile dezvoltate de Petty şi Cacioppo (1986), Lee şi Kim 
(2015, p. 4) reliefează că există două căi posibile prin care oamenii preiau 
informaţiile: una centrală şi una periferică. Atunci când un individ este 
motivat să proceseze şi să preia informaţiile în mod sistematic, este mai 
probabil ca acesta să fie angrenat într-un proces mai amplu de gândire şi 
reflecţie cu privire la informaţiile receptate — în acest caz, este vorba despre 
calea centrală. Pe de altă parte, atunci când individul nu este suficient de 
motivat sau nu are capacitatea de a procesa informaţia din media, este mai 
probabil ca acesta să adopte calea periferică, dominată de un nivel scăzut 
de procesare. Altfel spus, un grad mai mare de preluare şi procesare a in- 
formațiilor din știri este caracteristic oamenilor mai bine pregătiţi, capabili 
să lege ceea ce ştiu deja de noile informaţii pe care le primesc. Mai mult, 
atitudinile formate ca urmare a unui proces central de influențare, în care 
oamenii au investit un efort considerabil, sunt mai puţin susceptibile să fie 
modificate sau „atacate” pe termen lung (vezi Lazard & Atkinson, 2015). 

Lee și Kim (2015, pp. 16-17) sugerează că atât cunoştinţele preexis- 
tente ale oamenilor, cât şi nivelul lor de implicare afectează gradul de 
procesare a ştirilor. Mai exact, cei care au un nivel mai mare de cunoştinţe 
sunt capabili să isi bazeze noile atitudini si comportamente formate ca 


157 


NOUA ERA A VECHILOR MEDIA 


urmare a expunerii la media pe ideile preluate din media, însă doar atunci 
când percep că informaţiile din media îi afectează la nivel personal. Alt- 
fel spus, doar atunci când există atât un grad semnificativ de cunoștințe, 
cât şi un interes la nivel personal, creşte probabilitatea ca oamenii să preia 
informaţiile din ştiri. De asemenea, un rol important îl are şi calitatea ar- 
gumentului — argumentele slabe nu pot determina un grad semnificativ 
de preluare şi procesare a informaţiilor din ştiri (Lee, 2008). 

Holbert et al. (2010, p. 27) sugerează că, dacă până la apariţia noului 
context tehnologic ne aflam într-un mediu de tip „push media environment”, 
acum paradigma s-a schimbat şi vorbim despre „pull media environment”. 
Mai clar, asistăm la un altfel de model de influențare, care nu mai este de 
tipul top-down, ci mai degrabă de tipul bottom-up. La acest nivel, receptorul 
(nu emițătorul) este cel ce deţine controlul; reactualizarea sinelui, nu 
identificarea este conceptul care defineşte ego-ul; nevoia de a obţine satis- 
factii, nu plăcerea este motivaţia principală pentru consumul media, iar 
transmiterea informaţiilor are loc într-un mod interactiv, nu de la trans- 
mitator la receptor. Mai mult, ei susţin că atunci când vorbim despre acest 
nou model de interacţiune dintre media si publicuri, vorbim despre pu- 
terea publicului, dar şi despre motivaţia acestuia de a consuma orice fel de 
informaţii din media (publicul are puterea de a alege când, cum şi ce in- 
formaţii primeşte). Astfel, abilităţile de a selecta ce tip de informaţii con- 
sumă, dar şi când şi cum, au drept rezultat creşterea capacităţii de a 
procesa informaţiile. Altfel spus, vorbim despre calea centrală prin care 
persuasiunea ajunge să aibă un efect semnificativ asupra publicului şi vor- 
bim, implicit, de posibilitatea ca, în acest fel, cadrajele media să aibă un im- 
pact mai mare asupra atitudinilor şi comportamentelor. Ne așteptăm ca 
acest nou mediu să faciliteze apariţia unor efecte mai puternice si mai 
durabile asupra publicurilor. 

Gradul de preluare a informaţiilor din știri a fost măsurat cu ajutorul 
unei scale cu cinci trepte (vezi Anexa A); valorile mai mari indică un nivel 
mai mare de preluare si adaptare a informaţiilor din ştiri în formarea 
unor atitudini/comportamente (Cronbach a = 0.849). Această scală este 
tradusă şi adaptată lingvistic în română, ea apartinandu-le lui Eveland, 
Shah şi Kwak (2003, p. 380). 


Dezirabilitatea socială 


Dezirabilitatea socială se referă la măsura în care oamenii adoptă un 
anumit comportament din cauza presiunilor sociale. Altfel spus, com- 
portamentul oamenilor nu se dezvoltă ca urmare a unei forte interioare, 

ci este puternic influentat de grupurile sociale din care acestia fac parte. 
In acest context, justificarea pentru introducerea acestei variabile este 
alimentata tocmai de dorinta de a determina in ce masura influenta 
media este moderata sau anihilata de ideea, uneori obsesiva, de a fi pla- 
cut de ceilalti. Uneori, efectele dezirabilitatii sociale pot fi neasteptate. 
Din dorinta de a fi pe placul celor din jur, oamenii tind sa adopte anu- 
mite atitudini in mod irațional. Astfel, în ceea ce priveşte influenţa 
media şi dezirabilitatea socială, studiile arată că este posibil ca dorinţa de 
a fi plăcut şi acceptat de grupul social să determine o supralicitare a efec- 
telor media. Cu alte cuvinte, oamenii au tendinţa să spună că sunt mai 
influenţaţi de media decât sunt de fapt (Althaus & Tewksbury, 2007). 

Cercetătorii în domeniul științelor sociale, mai ales cei care folosesc 
metodologia cantitativă, în speţă chestionarul ca metodă de cercetare şi 
analiză a atitudinilor şi comportamentelor umane, sunt cu precădere in- 
teresati de modul în care nivelul de dezirabilitate socială influenţează 
rezultatele de cercetare (Leite & Beretvas, 2005, p. 149). Altfel spus, aceştia 
analizează dacă răspunsurile date, ca manifestări ale unor atitudini sau 
comportamente, sunt mai degrabă o consecinţă a presiunilor sociale (vezi 
si Dahlgren & Hansen, 2015; Uziel, 2010). Din perspectiva dezirabilităţii 
sociale, răspunsurile oamenilor pot varia semnificativ în funcţie de presiu- 
nile mediului social — mai exact, imaginile oamenilor despre ei înşişi pot fi 
puternic influențate de dorinţa de a fi placuti de ceilalţi. Drept urmare, in- 
teresul pentru măsurarea gradului de dezirabilitate socială este cu atât cu 
mai mare cu cât cercetătorii îşi doresc să obţină informaţii cu privire la ati- 
tudini și comportamente reale (de Vries, Zettler, & Hilbig, 2014, p. 287). 
Totuşi, suntem în favoarea ideii că gradul de dezirabilitate socială poate de- 
termina supralicitarea anumitor atitudini, însă susţinem că acesta poate ex- 
plica şi variaţia acestora. Așadar, prin includerea acestei variabile, nu ne-am 
propus să analizăm măsura în care respondentii sunt influenţaţi de presiu- 
nile sociale, ci modul în care presiunile sociale pot explica supralicitarea 
unor atitudini sau comportamente. 

Alţi cercetători leagă dezirabilitatea socială de managementul impre- 
siei. De exemplu, Tedeschi şi Riess (1981, p. 4) susţin că există câteva 
motive pentru care oamenii controlează impresiile pe care vor să le 
creeze în faţa altora. Printre acestea, se numără dorinţa oamenilor de a 
juca un rol în cadrul unei interacțiuni simbolice cu semenii; evitarea 
reproşurilor şi câştigarea încrederii celor din jur; menţinerea stimei de 
sine; dorinţa de a se autoreprezenta în mod strategic; dorinţa oamenilor 
de a deţine puterea şi de a fi influenţi la nivel social, dar şi dorinţa de a 

crea anumite impresii, de regula conotative. Drept urmare, putem con- 
chide că există o serie întreagă de motive care îi pot determina pe oameni 
să adopte o atitudine dezirabilă, în pofida uneia spontane. Mai mult, ur- 
mând aceeași linie a descoperirii motivelor pentru care oamenii aleg să 
adopte unele atitudini sau comportamente din dorinţa de a fi placuti de 
ceilalţi, Page (1981, p. 78) sugerează că însăși acţiunea de a constientiza 
propria dorinţă de a face o impresie bună este cea care dă naștere dezira- 
bilitatii sociale. Altfel spus, oamenii nu au o altă dorinţă ascunsă atunci 
când adoptă un comportament dezirabil, ci sunt mulţumiţi să ştie că 
ceilalţi vor fi, poate, impresionați de comportamentul lor. 

Dincolo de motivele pentru care oamenii aleg să adopte comporta- 
mente dezirabile social, Holtgraves (2004, p. 162) menţionează că dezi- 
rabilitatea socială poate avea o influenţă asupra modului în care oamenii 
recuperează părţi din informaţiile pe care le-au primit. Mai clar, oamenii 
au tendinţa să îşi amintească informaţii în funcţie de predispozitie. Ei sunt 
mai înclinați să aleagă informaţiile care îi plasează pe ei înşişi într-o lu- 
mină favorabilă şi pe alţii într-un con de umbră. Altfel spus, recuperarea 
informaţiilor este adeseori influenţată de necesitarea obţinerii unei con- 
firmări — oamenii își amintesc mai degrabă informaţiile care le confirma 
rolul social sau ceea ce ştiau deja, în defavoarea informaţiilor contradic- 
torii. Astfel, dacă dezirabilitatea socială este cea care determină un efect 
de confirmare, atunci însuși comportamentul de căutare a informaţiilor 
este alimentat de dorinţa de a găsi numai informaţii dezirabile. 

Dezirabilitatea socială a fost măsurată cu ajutorul unei scale cu cinci 
trepte (vezi Anexa A); valorile mai mari indică un nivel mai mare de 
dezirabilitate socială - oamenii vor să fie placuti (Cronbach o = 0.718). 
Această scală reprezintă o adaptare a unei scale controversate, denumite 
Marlowe-Crowne Social Desirability Scale (M-CSDS) şi se regăseşte în Al- 
thaus şi Tewksbury (2007). 


Identificarea cu mesajul ştirii 


Identificarea cu mesajul ştirii se referă la capacitatea oamenilor de a 
percepe măsura în care informaţiile corespund ideilor lor despre o anu- 
mită temă. Altfel spus, identificarea cu mesajul ştirii poate reprezenta o 
garantie a importanţei personale pe care oamenii o ataşează ştirii respec- 
tive. La rândul său, importanţa pentru propria persoană a unei teme 
poate fi o garanţie a faptului că impactul acesteia este mai semnificativ. 
Aşa cum am menţionat anterior, un grad semnificativ de identificare cu 

mesajul stirii poate determina cresterea nivelului de procesare a infor- 
maţiei şi poate avea drept rezultat crearea unei atitudini mai stabile, mai 
rezistente la „atacurile” mesajelor contradictorii. 

Deşi pot duce la unele corelaţii importante, studiile teoretice cu 
privire la identificarea cu mesajul ştirii nu sunt foarte multe. Precum 
sugerează si Joffe (2008, p. 91), studiile în domeniul psihologiei s-au 
concentrat mult asupra identităţii şi mai rar asupra identificării (vezi şi 
Sihvonen, 2015). Mai mult, literatura cu privire la modul în care gradul 
de identificare cu grupul social influenţează alte aspecte ale vieţii oame- 
nilor este relativ putin dezvoltată. Totusi, există mai multe elemente 
care ar putea reieşi din analiza gradului de identificare cu mesajul ştirii. 

La nivelul simțului comun, observăm că oamenii au tendinţa să se 
identifice mai degrabă cu mesajele care le confirmă așteptările, dar şi cu 
mesajele care sunt în acord cu preferinţele celor din grupurile lor so- 
ciale (prieteni, familie). Mai mult, cu cât creşte identificarea dintre in- 
divid şi mesajul ştirii, cu atât creşte nivelul de influenţă pe care mesajul 
respectiv îl are asupra individului. Astfel, un grad mare de identificare 
cu un mesaj media poate rezulta în micşorarea distanţei dintre individ 
şi un anumit aspect al societăţii pe care mesajul respectiv îl surprinde. 

Din punct de vedere istoric, Barker (2005, p. 154) susţine că rădăcinile 
acestui concept se plasează undeva la mijlocul secolului al XX-lea, în 
America. Initial, conceptul avea două etichete — ambele de bazau pe în- 
vatare şi aveau amprenta unei acţiuni accidentale (vicarious learning versus 
incidental learning). În acest prim stadiu, conceptul trebuia să explice 
modul în care materialele ficționale ajung la public. Mai clar, daca publi- 
curile ajungeau să se identifice cu anumite personaje media, atunci 
scădea distanţa dintre public şi media. Publicurile ajungeau să facă parte 
din poveste, să preia din valorile sau mesajele acesteia si, deci, să joace 
rolul unor supuși voluntar. Altfel spus, media profita oarecum de „vulne- 
rabilitatea” publicurilor si reușea să le influenţeze, graţie identificării aces- 
tora cu mesajele din media. Drept urmare, deși istoria destul de reputată 
a acestui concept este cea care îi sporeşte caracterul ambiguu, credem că 
puterea sa explicativă este semnificativă. 

Cu astfel de rădăcini, conceptul de identificare a fost studiat mai ales 
prin raportare la mesajele ficționale din desene animate sau filme si influ- 
enta acestora asupra comportamentului agresiv în rândul copiilor/tineri- 
lor. De exemplu, Anderson et al. (2003, p. 94) sugerează că nivelul de 
agresivitate a copiilor poate creşte semnificativ dacă identificarea cu perso- 
najul din film/animatie este mare. Altfel spus, identificarea depinde de 

modul in care este portretizat personajul — de exemplu, daca îi încântă pe 
receptori să îl imite — dar si de unele caracteristici ale receptorului, cum este 
tendinţa de a adopta un comportament agresiv. Adaptând aceste idei la con- 
textul nostru, conchidem că, dacă o ştire este dominată de un nivel ridicat 
de realism, atunci publicul se va identifica mai uşor cu mesajul acesteia. 

Nivelul de identificare cu mesajul ştirii a fost măsurat cu ajutorul unei 
scale cu cinci trepte (vezi Anexa A); valorile mai mari indică un nivel mai 
mare de identificare cu mesajul ştirii (Cronbach a = 0.779). Această scală 
a fost creată special în scopul acestei cercetări. 


Interesul pentru ştiri 


Interesul crescut pentru ştiri arată că oamenii sunt interesaţi de ştiri în 
general, în timp ce interesul scăzut arată că oamenii sunt mai degrabă in- 
teresati de stiri doar atunci când are loc un eveniment important. În gene- 
ral, studiile arată că atenţia media este diferită, în funcţie de perioadă — 
de rutină sau perioadă în care are loc un eveniment important. De aceea, 
am dorit să vedem în ce măsură atenţia publicurilor diferă în funcţie de 
context. Pentru aceasta, am grupat persoanele care urmăresc ştirile doar 
atunci când are loc un eveniment important (indiferent de natura locală, 
naţională sau internaţională a acestuia) in categoria celor neinteresati de 
ştiri şi pe cele care urmăresc ştirile indiferent dacă are loc un eveniment 
important sau nu în categoria celor interesaţi de ştiri. 

Valenzuela (2009) menţionează că există o legătură între interesul 
pentru ştiri, văzut ca parte componentă a gradului de atenţie pentru 
ştiri, şi efectele de priming. El sugerează că nivelul de implicare politica 
este influenţat de nivelul de atenţie pentru ştiri — un grad moderat de 
atenţie determină o creştere mare a implicării. Altfel spus, cei care nu 
acordă deloc atenţie şi cei care acordă prea multă atenţie sunt mai puţin 
predispusi la efectele media, în comparaţie cu cei care acordă o atenţie 
moderată. Această sugestie are explicaţii simple, şi anume că cei care nu 
sunt deloc interesaţi de media nu sunt nici influenţaţi de acestea, iar cei 
care sunt prea interesaţi de media au deja atitudini stabile. 

De asemenea, Casero-Ripollés şi L6pez-Rabadan (2014, p. 862) susţin 
că atenţia şi interesul pentru media generează ceea ce Norris (2000) 
numea un cerc virtuos (virtuous circle). Mai precis, interesul crescut pen- 
tru media poate avea drept rezultat un nivel mai mare de implicare. Aces- 
ta este contextul în care, pe termen lung, media au puterea de a activa şi 
de a-i motiva pe oameni să aibă un nivel ridicat de implicare. În același 

context al studierii modului in care interesul pentru media genereaza un 
nivel crescut de implicare, Holt, Shehata, Strömbäck si Ljungberg (2013) 
merg mai departe și analizează comparativ efectele induse de media 
tradiţionale si noile media. Ei se aşteaptă ca nivelul de atenţie pentru stiri- 
le din media tradiţionale să aibă un efect pozitiv asupra interesului pen- 
tru politică, iar nivelul de atenţie pentru ştirile din noile media să aibă un 
efect pozitiv asupra implicării offline. Cu alte cuvinte, ei se așteaptă la 
rezultate diferite în ceea ce priveşte factorii care îi motivează pe oameni 
să se implice, ca urmare a apariţiei unui nou context tehnologic. Aştep- 
tările lor sunt diferite în funcţie de vârsta respondentilor — oamenii mai 
în vârstă par a fi mai motivaţi să adere la valorile propuse de media 
tradiţionale, în comparaţie cu cei mai tineri, care par că se activează mai 
uşor ca urmare a expunerii la mesaje din surse media online. Unul dintre 
rezultatele studiului lor este că interesul pentru politică si gradul de im- 
plicare (offline political participation) creşte odată cu vârsta (Holt et al., 2013, 
p. 29). Mai mult, noile media funcţionează în sensul „ştergerii” diferen- 
telor dintre generaţii (social media as a leveller), în ceea ce priveşte nivelul 
de participare/implicare politică (Holt et al., 2013, p. 20). Acest rezultat 
este important pentru studiul nostru, deoarece poate oferi indicii cu pri- 
vire la motivul pentru care nivelul de implicare politică şi socială în rândul 
tinerilor nu s-a modificat semnificativ ca urmare a expunerii la media. 

Tworzecki şi Semetko (2012) sugerează că interesul pentru ştiri, în 
particular, şi pentru media, în general, este un element esenţial în pro- 
cesul de creştere a implicării în democraţii recente. Mai clar, ei susţin că 
în state democratice precum Cehia, Polonia sau Ungaria dezbaterile 
privind rolul media în viata oamenilor (malaise versus mobilization) în- 
clină în favoarea mobilizării. Altfel spus, un interes crescut pentru ştiri 
determină un grad mai mare de implicare. Adaptând la contextul româ- 
nesc, putem vorbi mai degrabă despre o mobilizare determinată de in- 
teresul crescut pentru media, decât despre o stagnare a atitudinilor ca 
urmare a expunerii la media. 

Interesul pentru ştiri a fost măsurat cu ajutorul unei scale cu cinci 
trepte (vezi Anexa A); valorile mai mari indica un nivel mai mare de in- 
teres pentru stiri (Cronbach a = 0.673). Această scală este tradusă si adap- 
tată lingvistic în română, ea apartinandu-le lui Althaus si Tewksbury 


(2007). 

8. Implicarea politica si sociala. O atitudine rezistenta 
la efectele media, dar instabila 


Rezultatele generale arata ca nivelul de implicare politica si sociala nu 
se modifica atat de mult ca urmare a expunerii la cadraje media, dar ca 
variaza in functie de o serie intreaga de moderatori. Conform datelor, 
nivelul de implicare politica si sociala variaza atat in functie de variabile 
individuale, cat si in functie de variabile contextuale. Acest fapt ne deter- 
mina sa concluzionam ca atat caracteristicile personale, cat si unele ele- 
mente contextuale pot favoriza modificarea atitudinilor umane. Drept 
urmare, putem conchide ca este esential ca studiile de framing sa contina 
si analiza unor astfel de moderatori, deoarece, in absenta lor, concluziile 
ar risca să fie „eronate”. 


Gradul de hotărâre şi influența acestuia 
asupra nivelului de implicare politică şi socială 


Datele arată că între gradul de hotărâre si nivelul de implicare 
politică şi socială există o corelaţie semnificativă slabă (r=.163, p<.01, 
N=753). Observăm că o persoană hotărâtă este o persoană implicată; cu 
menţiunea că noi am testat la nivelul studiului nostru un tip de hotărâre 
manifestată la nivel general. De asemenea, observăm că persoanele ne- 
hotărâte si cele neutre (nici hotărâtă, nici nehotărâtă) sunt mai putin 
implicate, comparativ cu una hotărâtă. Altfel spus, din studiul nostru 
reiese că, pe măsură ce creşte gradul de hotărâre a unei persoane, creşte 
şi dorinţa acesteia de a se implica la nivelul vieţii socio-politice. 

Figura 3. Gradul de hotarare si nivelul de implicare politica si sociala 

O posibila explicatie cu privire la aceste rezultate este ca, in general, 
oamenii care sunt mai hotărâți au un spirit de iniţiativă mai dezvoltat in 
comparatie cu indecisii. Un grad inalt de hotarare este cel care poate 
alimenta dorinta de implicare activa la nivelul societatii. Astfel, daca ne 
bazam pe dimensiunea participativa a hotararii, putem explica de ce oa- 
menii mai hotărâți tind sa fie mai implicaţi — însuși procesul de luare a 
deciziilor implica un tip de activism — si anume evaluarea alternativelor, 
estimarea rezultatelor posibile si, în final, luarea propriu-zisă a deciziei. 

De asemenea, rezultatele arată că nivelul de implicare politică şi so- 
cială rămâne constant în cazul persoanelor nehotărâte, comparativ cu al 
celor care se percep ca fiind nici hotărâte, nici nehotărâte. Altfel spus, 
doar un nivel foarte mare de hotărâre poate determina creşterea semni- 
ficativa a implicării politice şi sociale, de vreme ce persoanele care sunt 
mai degrabă neutre — uneori hotărâte, uneori nehotărâte — au același nivel 
al implicării politice şi sociale precum cele foarte nehotărâte. 

La nivel de presupozitie, putem menţiona că relaţia dintre nivelul de 
hotărâre şi cel de implicare politică şi socială este moderată de vârsta par- 
ticipantilor. Mai precis, noi am avut în vedere studiul gradului de hotărâre 
şi al celui de implicare la nivel politic şi social în rândul tinerilor, însă cre- 
dem că există o diferenţă semnificativă între aceste două variabile mă- 
surate în cazul tinerilor şi, mai ales, în cazul celor educați, comparativ cu 
persoanele de peste 40 de ani sau cu tinerii cu un nivel de educaţie mediu 
sau scăzut. Cu alte cuvinte, credem că un grad mare de hotărâre deter- 
mină un grad mare de implicare politică și socială în rândul tinerilor cu 
o anumită structură psiho-socială — tineri, educați, din universităţi, care au 
orizonturi mai largi si vor să deţină controlul asupra vieților lor, în com- 
paratie cu tinerii din mediul rural, cu un nivel mediu de educaţie. 

De asemenea, am putea explica relaţia dintre gradul de hotărâre şi cel 
de implicare politică şi socială, prin apel la o trăsătură observată în legă- 
tură cu tinerii din zilele noastre. În general, aceștia tind să fie mai rapizi şi 
mai implicaţi în luarea deciziilor, lucru care explică şi dorinţa lor de a par- 
ticipa activ la viaţa comunităţii. O posibilă explicaţie ar fi că ei au acces la 
o cantitate mai mare de informaţii, comparativ cu perioada de acum 5-10 
ani, iar accesul la informaţii le permite formarea unei viziuni mai largi 
asupra lumii. În acest context nou, ei sunt nevoiţi să îşi dezvolte modalităţi 
noi de răspuns la stimuli şi informaţie; la acest nivel, sunt apreciate rapi- 
ditatea şi participarea activă. Altfel spus, gradul de hotărâre şi nivelul de 
implicare politică si socială par a fi mai degrabă două elemente care sunt 
învăţate de tinerii din ziua de astăzi, decât niște caracteristici înnăscute. 

Absenta lor ar însemna excluderea din comunitate, chiar daca ea este for- 
mata doar din colegii de facultate sau prietenii virtuali. 

Dincolo de evoluţia tehnologică, ce pare a avea un impact semnificativ, 
considerăm că gradul de hotărâre şi dorinţa de implicare a generaţiei 
tinere sunt alimentate şi de câteva elemente ce tin de poziţionarea geo- 
grafică şi de contextul istoric. Mai exact, odată cu accesul facil la informaţii 
şi cu încurajarea parteneriatelor şi mobilitatilor la nivel international, tine- 
rii români par a fi din ce în ce mai motivaţi să ia decizii, să se implice activ 
şi să preia modele pe care le văd în alte tari. Astfel, ei încearcă să se de- 
baraseze de perioada anterioară, dominată de cenzură şi limitări, şi să pro- 
pună un tip nou de acţiune, bazat pe iniţiativa tinerilor. Acest tip de acţiune 
pare să fie alimentat de dorința de a arăta că vocea tinerilor contează, mai 
ales daca sunt uniţi (o astfel de iniţiativă, observată în spaţiul public, a fost 
în toamna lui 2014, în contextul alegerilor prezidenţiale, când au avut loc 
diverse mobilizări ale tinerilor, prin intermediul reţelelor sociale). 


Presiunile sociale şi influenta acestora 
asupra nivelului de implicare politică şi socială 


Rezultatele arată că între nivelul de presiune socială resimţit de tineri 
şi gradul de implicare politică şi socială există o corelaţie semnificativă 
slabă (r=.117, p<.01, N=740). Mai exact, observăm că, pe măsură ce creşte 
dorinţa oamenilor de a fi placuti de cei din jur, creşte şi nivelul lor de im- 
plicare în viaţa politico-socială. De asemenea, observăm că persoanele 
care nu sunt atât de atente la modul în care ceilalţi le percep sunt mai de- 
grabă neimplicate în plan politico-social. 


| | 


foarte influenţat de presiunile 
sociale a 54,9% EA 


| 


E neimplicat 
neutru 8 58,2% 
p nici implicat, nici neimplicat 


| @implicat 


independent de presiunile 


4 4 + 4 


0% 20% 40% 60% 80% 100% 


Figura 4. Presiunile sociale si nivelul de implicare politica şi socială 

Aceste rezultate pot avea dublu sens. Mai exact, putem explica 
cresterea nivelului de implicare politica si sociala in cazul celor care se 
simt foarte influentati de presiunile sociale, comparativ cu cei care nu 
sunt influentati de ceea ce cred cei din jur prin raportare la doua 
chestiuni: fie vedem presiunile sociale ca pe un element pozitiv, fie ca 
pe unul negativ. Dacă luăm în considerare că grija de a face o impresie 
bună este un element dezirabil, atunci faptul că cei care au mai multă 
grijă de impresia pe care o lasă celor din jur sunt mai implicaţi este un 
rezultat multumitor. Cu alte cuvinte, cu cât oamenii sunt mai atenţi la 
modul în care acţionează, astfel încât să impresioneze, cu atât sunt mai 
motivaţi să intervină si să schimbe ceva. Pe de altă parte, daca interpre- 
tăm dorinţa permanentă de a-i impresiona pe cei din jur ca pe un lucru 
obsesiv si, deci, neplăcut, atunci este dezamagitor faptul că cei care sunt 
mai dornici să lase o impresie bună altora sunt mai implicaţi. În al 
doilea caz, putem afirma că nivelul crescut de implicare politică şi so- 
cială este de fapt o consecinţă a dorinţei lor de a fi pe placul altora si 
mai puţin o dorinţă sinceră. Supralicitarea acestei caracteristici este mo- 
tivată de aspiraţia obsesivă de a-i impresiona pe ceilalţi. 

Mai mult, acestor rezultate li se adaugă observaţia că persoanele care 
sunt mai puţin interesate de ceea ce cred cei din jur sunt şi mai puţin 
implicate. O explicaţie a acestei observaţii ar fi că, într-adevăr, oamenii 
tind să supraliciteze comportamentele favorabile, în speţă implicarea, 
tocmai din dorinţa de a fi pe placul celor din grupurile lor sociale. 
Această idee ridică unele semne de întrebare, si anume dacă dorinţa de 
implicare politică şi socială este una reală, spontană sau este doar o con- 
secinta a influențelor si a presiunilor din partea grupului. Răspunsul la 
aceste întrebări poate fi provocator, deoarece ne-ar permite să facem o 
serie de recomandări privind modalitatea în care ar putea creşte nivelul 
de implicare politică şi socială în rândul tinerilor din România de astăzi. 

Influenţa presiunilor din partea grupului asupra atitudinilor umane 
nu este un element nou. Ea a fost studiată îndelung, iar una dintre prin- 
cipalele concluzii este aceea că grupul sau, mai exact, grupurile din care 
o persoană face parte concomitent pot influenţa major atitudinile şi 
comportamentele acesteia. Spre exemplu, studiile arată un lucru clar — 
comportamentul la vot este puternic influenţat de presiunile sociale. 
Mai exact, oamenii au tendinţa să voteze cu cine votează prietenii, fami- 
lia sau colegii. Adaptând, nivelul de implicare politică şi socială poate fi 
explicat prin raportare la presiunile sociale. Astfel, dacă o persoană 

aparţine unuia sau mai multor grupuri in care nivelul de implicare 
politico-socială este mare sau este ridicat la rang de valoare, atunci este 
foarte probabil ca persoana respectivă să adere la valorile grupului, din 
teama de a nu fi exclusă. 

Aceste rezultate ne conduc spre o concluzie aparent negativă, însă 
care are un potenţial mare. În rândul tinerilor din România de astăzi, 
presiunile sociale pot avea drept rezultat supralicitarea nivelului de im- 
plicare la nivel politic si social. Studiul nostru nu a avut in vedere să 
analizeze o gamă largă de factori care ar putea influenţa gradul de im- 
plicare la nivel politico-social, însă ni se pare importantă descoperirea 
că, prin presiunea grupului, tinerii au tendinţa să se simtă mai implicaţi. 
Faptul că unii oameni au tendinţa să se simtă mai implicaţi doar pentru 
că imită comportamentul celor din grupul lor nu este îmbucurător, însă 
implicarea motivată de aderarea la valorile pozitive ale unui grup nu 
este de neglijat. Chiar şi dorinţa de a rămâne într-un grup poate func- 
tiona drept factor motivant şi poate explica măsura în care sentimentul 
de implicare poate fi învăţat si apoi transmis mai departe. 

Pornind de la aceste idei, studiile viitoare ar trebui să aibă în vedere 
dacă există diferenţe între nivelul presiunilor sociale pe care îl resimt 
tinerii, comparativ cu persoanele de peste 40 de ani si dacă într-adevăr 
acesta influenţează autoperceptia cu privire la nivelul de implicare 
politică şi socială. De asemenea, ar trebui studiat în ce măsură presiunile 
sociale determină un nivel mare al implicării în rândul tinerilor din 
mediul urban, comparativ cu cei din mediul rural — unde comunităţile 
sunt mai mici, iar presiunile sociale resimtite de tineri pot fi semnificativ 
mai mari. Nu în ultimul rând, un element interesant de studiat ar fi 
modul în care se schimbă relaţia dintre presiunile sociale şi nivelul de im- 
plicare politică si socială ca urmare a influențelor istorice si culturale. 
Presupunem că valorile istorice şi cultura din care provin oamenii au o 
legătură semnificativă cu presiunile sociale — la noi, oamenii tineri, edu- 
cati, au tendinţa să înveţe, să imite comportamentul altor tineri de vars- 
ta lor, din alte ţări şi culturi. Uneori, tocmai acest comportament de 
imitație este cel care determina un nivel mare de presiune asupra tutu- 
ror membrilor grupului. Din dorinţa de a fi ca ceilalţi, poate si din cauza 
unui sentiment de inferioritate pe care tinerii români îl resimt prin ra- 
portare la tinerii din ţările vestice, de exemplu, ei îi vor marginaliza pe 
cei care nu aderă la atitudinile „la modă” astăzi — printre care sunt de de- 
parte foarte importante implicarea la nivel politico-social sau activismul. 

Gradul de conservatorism si influenta acestuia 
asupra nivelului de implicare politică şi socială 


Datele arată că între gradul de conservatorism și nivelul de implicare 
politică şi socială a oamenilor există o legătură semnificativă (r=-.220, 
p<.01, N=755). Din studiul nostru reiese că, pe măsură ce oamenii sunt 
mai deschişi la lucruri noi, crește nivelul lor de implicare politică şi so- 
cială. În mod similar, sunt mai puţin implicaţi cei care sunt mai conserva- 
tori, mai puţin dornici să afle, să înveţe sau să intre în contact cu idei noi. 
Așadar, observăm că deschiderea către nou este cea care determină o 
creştere semnificativă a nivelului de implicare politică și socială. 

Figura 5. Gradul de conservatorism si nivelul de implicare politică si socială 


Rezultatele sunt în acord cu o serie de considerații teoretice, care 
sugerează că în spatele unei atitudini conservatoare se ascund alte atitu- 
dini, precum respectul pentru autoritate si valori tradiționale si tendința 
către conformism. Pe de altă parte, în spatele unei atitudini receptive la 
tot ceea ce este nou se ascunde respectul pentru valorile universale ale 
tolerantei, participării si deschiderii. Altfel, observăm că, odată cu 
creşterea valorilor universale ale tolerantei, participării si deschiderii, 
creşte nivelul de implicare politica si socială a tinerilor. 

Credem că este destul de importantă descoperirea conform căreia 
nivelul de conservatorism determină variații semnificative asupra nivelu- 
lui de implicare politica si socială. Un prim motiv pentru care sustinem 
importanța acesteia este că, alături de gradul de hotărâre, nivelul de 
conservatorism, poate explica de ce unii tineri sunt mai implicați decât 
alţii. Dacă definim nivelul de conservatorism drept dorința de a păstra 

ideile proprii, In defavoarea unora noi, atunci putem presupune ca, in 
cazul tinerilor, renuntarea la ideile individuale poate fi mai usor intre- 
prinsa. Acest lucru ar insemna ca, pe masura ce ei sunt mai dispusi sa 
adopte unele idei noi, dorinta lor de a se implica in viata socio-politica va 
fi semnificativ mai puternica. Un al doilea motiv pentru care sustinem ca 
gradul de conservatorism si influenta lui asupra nivelului de implicare 
socio-politica sunt esenţiale este acela că asistăm la o răsturnare de valori, 
care pare destul de puternică astăzi, mai ales în rândul tinerilor educați. 
Dacă în perioada de dinainte de 1989, tinerii aveau cultul respectului 
pentru autoritate, astăzi, tinerii români îşi doresc să se implice, să schimbe 
ceva în structura socio-politică, iar această dorinţă pare alimentată de ati- 
tudinea lor orientată spre deschidere, receptivitate şi schimbare. 

Faptul că rezultatele arată că o persoană care este mai deschisă la 
minte, mai dornică să accepte şi alte puncte de vedere este, deopotrivă, 
mai activă din punct de vedere socio-politic este un lucru îmbucurător. 
Persoanele mai receptive la nou sunt persoane mai inteligente şi mai dor- 
nice să intervină ca să schimbe starea existentă. Acest rezultat poate fi ex- 
plicat prin prisma situaţiei contextuale în care se află România astăzi. Din 
cauza faptului ca văd că situaţia merge rău, tinerii educați, inteligenţi, 
poate motivaţi de modele din exterior, sunt dornici să intervină şi cred că 
intervenţia lor ar fi de succes. Astfel, o posibilă interpretare ar fi aceea că 
un nivel din ce în ce mai mare de deschidere la nou (la idei, concepţii 
noi) ar determina o creştere semnificativă a implicării din partea tinerilor. 

Un alt lucru care ne atrage atenţia este faptul că persoanele care sunt 
neutre (nici foarte conservatoare, nici foarte receptive la idei noi) sunt 
semnificativ mai implicate în comparaţie cu persoanele conservatoare. Pe 
baza acestui rezultat, putem presupune că tinerii sunt în general mai dor- 
nici să se implice în viaţa comunităţii şi că doar cei care sunt foarte conser- 
vatori au un nivel scăzut de implicare politică şi socială. Putem concluziona 
că, dacă s-ar avea în vedere o serie de politici de încurajare a tinerilor în 
sensul adoptării unor atitudini bazate pe o cultură a deschiderii, atunci 
şansele ca aceștia să devină din ce în ce mai implicaţi ar creşte. 

O altă interpretare este că tinerii, mai precis tinerii educați din 
România de astăzi, nu sunt atât de temători în ceea ce priveşte ex- 
punerea la informaţii care le contrazic credinţele. Mai degrabă par re- 
ceptivi la schimbare şi la nou, iar aceste elemente le stârnesc un tip de 
atitudine dominată de dorinţa de a se implica, de a schimba ceva. În 
acest context, putem sugera că tinerii educați din România de astăzi 
sunt determinaţi să se implice de însăşi dorinţa de a scăpa de o ordine 
permanentă, ce caracteriza societatea românească de dinainte de 1989. 

Altfel spus, implicarea politica si sociala a acestora pare rezultatul unui 
contraatac la ideile conservatoare care au dominat pana destul de cu- 
rand. De aceea, credem ca urmatorul pas ar fi un studiu care sa anali- 
zeze in ce masura aceste presupuneri sunt valide. 


Nivelul de procesare a informaţiilor din ştiri şi influenţa acestuia 
asupra nivelului de implicare politică şi socială 


Din analiza noastră, reiese că între nivelul de procesare a informati- 
ilor din ştiri şi cel de implicare politică şi socială există o legătură sem- 
nificativă (r=.265, p<.01, N=756). Mai clar, pe măsură ce oamenii 
constientizeaza că sunt mai dependenţi de informaţiile din ştiri, nivelul 
lor de implicare politică şi socială creşte. De asemenea, observăm că per- 
soanele care sunt mai putin conştiente că preiau sau procesează activ in- 
formaţiile din ştiri (cele care se consideră independente de media) sunt 
mai puţin implicate din punct de vedere socio-politic. 

Figura 6. Nivelul de procesare a informatiilor din stiri si nivelul de implicare 
politica si sociala 


Studiile teoretice cu privire la preluarea informatiilor din stiri re- 
liefeaza ca un grad semnificativ de preluare si procesare a ideilor din stiri 
este o dovada a influentei pe care media o au asupra publicurilor. Astfel, 
nu este important numai faptul ca oamenii preiau informatii din media, 
ci si constientizarea acestuia. Cu cat oamenii sunt mai constienti de influ- 
enta media, cu atat tind sa fie mai dornici sa schimbe ceva. Altfel spus, 
dacă suntem în favoarea ideii că procesarea conştientă a informaţiilor 

din stiri este o caracteristică a oamenilor mai bine pregătiţi, capabili să 
lege ceea ce stiu deja de noile informatii primite din media, atunci rezul- 
tatul nu este surprinzator. 

Rezultatul conform caruia constientizarea influentei media determina 
o creştere a nivelului de implicare politica şi socială este un argument în 
favoarea ideii că expunerea la media pare să funcţioneze drept un catali- 
zator al implicării. Deşi am observat doar un singur tip de diferente punc- 
tuale, determinate de expunerea la ştiri negative, din surse credibile, care 
a determinat o creştere uşoară a implicării politico-sociale, se pare că 
media au o influenţă, însă ea nu trebuie căutată în natura cadrajului, ci, 
mai degrabă, în tipul de preluare a informaţiilor din ştiri. Cu cât oamenii 
sunt mai conștienți de faptul că isi (re)formează atitudinile ca urmare a 
preluării mesajelor din media (media fiind, în continuare, principalul 
mijloc de informare), cu atât ei au tendinţa să se simtă mai implicaţi la 
nivel socio-politic. O explicaţie ar fi aceea că, datorită faptului că media 
tind să încadreze mai degrabă situaţii negative, în care se caută vinovaţi şi 
se „aruncă” responsabilitatea de la unii la alţii, tinerii se simt indreptatiti 
să acţioneze pe cont propriu, în ideea că în acest fel vor putea schimba 
ceva. Altfel spus, ei nu mai aşteaptă rezolvări din partea autorităţilor sau 
instituţiilor pe care media le prezintă ca fiind incapabile să găsească 
soluţii, ci cred că rezolvarea stă în puterea lor. 

O altă explicaţie ar fi aceea că procesarea activă a informaţiilor din ştiri 
se referă la faptul că publicul are abilitatea de a alege nu numai ce infor- 
maţii consumă, dar şi când şi cum. Drept urmare, faptul că o persoană 
consideră că este mai influenţată de media decât alta nu oferă indicii de- 
spre tipul de informatie la care ei se expun în mod voit. Poate unii oa- 
meni aleg doar informaţiile care sunt în acord cu ceea ce ei ştiu deja, caz 
în care procesarea este mai semnificativă (oamenii tind să adapteze ceea 
ce ştiau deja la noile informaţii); pe de altă parte, alţii, fie nu constien- 
tizeaza că preiau şi procesează informaţiile din media si îşi formează, apoi, 
pe baza lor atitudini şi comportamente, fie chiar nu preiau informaţii din 
media. Aşadar, procesarea informaţiilor din ştiri este diferită, mai ales în 
funcţie de tipul de ştiri la care oamenii se expun. Drept urmare, concluzi- 
ile noastre la acest nivel nu pot fi decât de ordin descriptiv — cu cât creşte 
procesarea activă a informaţiilor din ştiri (oamenii sunt mai conştienţi că 
media le oferă o informaţie, pe baza căreia ei îşi vor forma apoi o anumită 
atitudine), cu atât creşte nivelul de implicare politică şi socială. 

Nu în mod surprinzător, oamenii care sunt mai puţin dependenţi de 
mesajele din media, deci cei care preiau şi procesează mai puţin aceste 

mesaje, sunt mai putin implicaţi la nivel politic si social. Dacă suntem de 
acord cu ideea ca procesarea activa a informatiilor din stiri este o 
dovada a unui grad semnificativ de inteligenta, atunci conchidem ca un 
grad mai mic de procesare constienta a acestor informatii se asociaza cu 
un grad mai mic de inteligenta si, deci, cu un nivel mai scazut de impli- 
care politica si socială. Totuşi, nu am analizat în ce măsură diferenţele 
de procesare a informatiilor din stiri depind de gradul de inteligenta si, 
deci, concluziile la acest nivel raman doar presupuneri. 


Interesul pentru ştiri şi influenta acestuia 
asupra nivelului de implicare politică şi socială 


Rezultatele arată că între nivelul de interes pentru ştiri şi nivelul de im- 
plicare politică şi socială a oamenilor există o corelaţie semnificativă 
(r=.153, p<.01, N=748). Mai clar, pe măsură ce oamenii sunt în general 
mai interesaţi de ştiri, indiferent dacă are loc un eveniment important sau 
nu, creşte și nivelul lor de implicare politică și socială. În mod similar, 
dacă ei sunt interesaţi de ştiri doar când are loc un eveniment important, 
atunci nivelul lor de implicare politică şi socială este semnificativ mai mic. 

Figura 7. Interesul pentru stiri si nivelul de implicare politica si sociala 


Observăm ca, pe măsură ce creşte interesul oamenilor pentru stiri 
sau atenţia pe care o acordă media, indiferent de subiectele de pe 
agendă, oamenii tind să se simtă mai implicaţi. Aşa cum am explicat an- 
terior, considerăm că o posibilă cauză a acestui rezultat este determinată 

de faptul ca media din Romania tind sa prezinta contexte economice, 
politice sau sociale negative, iar aceasta latura negativa a mesajelor pare 
sa ii motiveze pe oameni sa se implice. Acest rezultat se afla in concor- 
danta cu rezultatele pe care le-am obtinut in urma testarii influentei ime- 
diate a cadrajelor media asupra atitudinilor publicului. La acel nivel, am 
constatat că un cadraj negativ provenit dintr-o sursă necredibila, deter- 
mină o creştere ușoară a implicării socio-politice. 

Un alt element care trebuie menţionat este că numai un nivel relativ 
ridicat de atenţie acordată media determină o creştere semnificativă a 
nivelului de implicare politica si socială. Deşi studiile teoretice sugerau ca 
un nivel moderat de atenţie pentru ştiri ar determina cele mai vizibile 
rezultate, observăm că doar un nivel foarte mare de atenţie determină o 
creştere semnificativă a implicării. Totuşi, acest rezultat este în acord cu 
ideea că în democratiile recente media are un rol important în favoarea 
mobilizării. Mai exact, un interes în creştere pentru media determină o 
conştientizare a problemelor (așa cum media le prezintă) şi, implicit, do- 
rinta de a le rezolva, tradusă prin implicare la nivel socio-politic. 

La nivel de interpretare, considerăm că nivelul de implicare politică 
şi socială poate varia în funcţie de interesul pentru ştiri, dar că această 
relaţie este puternic moderată de vârsta respondentilor. Rezultatele 
studiului nostru arată că interesul general al tinerilor pentru stiri deter- 
mină creşterea implicării, însă, potrivit ideilor din alte studii, nivelul de 
implicare în plan socio-politic creşte odată cu vârsta. Deci, credem că ar 
fi interesant de studiat legătura dintre vârstă, interes pentru ştiri şi tipul 
expunerii la media (mai precis, expunerea la media tradiţionale în com- 
paratie cu expunerea la noile media). 


Gradul de identificare cu mesajul ştirii şi influenta acestuia 
asupra nivelului de implicare politică şi socială 


Datele arată că între gradul de identificare cu mesajul stirii și nivelul 
de implicare politică şi socială există o legătură semnificativă slabă 
(r=.114, p<.05, N=600). Mai exact, pe măsură ce creşte gradul de iden- 
tificare cu mesajul ştirii, creşte gradul de implicare în plan socio-politic. 
De asemenea, reciproca este valabilă — cei care nu se identifică cu 
mesajul ştirii într-o măsură mare se simt din ce în ce mai putin implicaţi 
în plan socio-politic. 

Figura 8. Gradul de identificare cu mesajul ştirii si nivelul de implicare politica 
si socială 


Acest rezultat este în acord cu cele obţinute la nivelul celor două vari- 
abile moderatoare discutate anterior — procesarea informaţiilor din ştiri, 
respectiv interesul pentru ştiri. De altfel, considerăm că toate cele trei vari- 
abile pot forma un ansamblu care explică modul în care raportarea la 
media determină modificări la nivelul implicării politice si sociale. Mai 
clar, nivelul de implicare politică şi socială poate fi determinat atât de 
nivelul de procesare a informaţiilor din ştiri (un nivel mai mare de proce- 
sare a informaţiilor din ştiri poate determina creşterea nivelului de impli- 
care politică şi socială), cât şi de gradul de interes pentru ştiri (cu cât creşte 
interesul pentru ştiri în general, cu atât creşte nivelul de implicare politică 
şi socială) şi de identificarea cu mesajul ştirii (cu cât creşte identificarea cu 
mesajul ştirii, cu atât oamenii tind să fie mai implicaţi în plan socio-politic). 

Tratată separat, identificarea cu mesajul ştirii se referă la măsura în care 
informaţiile dintr-o ştire corespund cu ideile preexistente ale oamenilor cu 
privire la tema tratată în ştire şi sunt de interes pentru ei la nivel personal. 
Un grad mare de potrivire între ceea ce oamenii ştiu deja şi ceea ce media 
prezintă şi importanţa la nivel personal se traduce într-un grad mare de 
identificare a oamenilor cu mesajul ştirii. Astfel, dacă luăm în considerare 
faptul că oamenii tind să se identifice mai degrabă cu mesajele care sunt în 
acord cu ceea ce ei ştiu deja sau cu mesajele cu care se identifică membrii 
grupurilor lor sociale, atunci observăm că, pe măsură ce creşte nivelul de 
identificare cu mesajul ştirii, creşte dorinţa de implicare in plan socio-po- 
litic. Acest rezultat este important deoarece, din analiza separată a influ- 
entei mesajelor pozitive şi negative asupra nivelului de implicare politică si 
socială, am constatat că nu există diferenţe atât de mari determinate de 

tipul expunerii. Totusi, se pare ca diferenţele la nivelul implicării sunt de- 
terminate de măsura în care oamenii percep sau nu un sentiment de iden- 
tificare cu mesajul ştirii. Putem conchide că rezultatele nesemnificative 
statistic, obținute ca urmare a expunerii la cadraje media pozitive compa- 
rativ cu expunerea la cadraje media negative pot avea drept cauză fie un 
grad scăzut de identificare cu mesajul ştirii, fie un nivel scăzut de impor- 
tanta a mesajului în plan personal. 

Aceste idei sunt la nivel de presupozitie, însă, dacă cercetări viitoare ar 
avea ca scop măsurarea identificării cu mesajul ştirii în contexte diferite 
(de exemplu, în momentul unui eveniment important în comparaţie cu o 
perioadă de rutină) şi prin raportare la tematici diferite (de exemplu, ştiri 
de natură politică în comparaţie cu ştiri de natură economică), atunci am 
putea obține idei semnificative cu privire la modul in care implicarea 
politică şi socială variază prin raportare la tipul de consum media. 

O altă explicaţie pentru variaţia gradului de implicare politică si so- 
cială în raport cu identificarea cu mesajul ştirii poate fi pusă pe seama 
tipului de ştire. De aceea, ţinând cont că ştirea introdusă ca stimul expe- 
rimental era una de tip politico-economic — situaţia economică a Roma- 
niei de astăzi — considerăm ca, pe măsură ce oamenii se identifică în mod 
mai pregnant cu aceasta, cresc şansele ca ei să isi dorească să intervină si 
să schimbe ceva. Altfel spus, tocmai vulnerabilitatea pe care oamenii o re- 
simt prin raportare la contextul socio-economic actual îi determină să nu 
mai aştepte ajutor din partea autorităţilor, ci să îşi folosească propriile 
forţe pentru a genera schimbarea. 

Din analiza rezultatelor semnificative obţinute în studiul nostru, 
reiese că nivelul de implicare politică şi socială poate fi determinat şi ex- 
plicat prin raportare la o serie de variabile moderatoare. Dintre acestea, 
noi am analizat trei variabile care par a funcţiona la nivel individual: 
gradul de hotărâre, nivelul de conservatorism, respectiv dezirabilitatea 
socială; şi trei care au legătură cu tipul de consum media: preluarea şi 
procesarea informaţiilor din ştiri, interesul pentru ştiri şi identificarea 
cu mesajul ştirii. Aceste rezultate sunt importante deoarece ne permit să 
formulăm o serie de recomandări si predicții. 


9. Sentimentul de neputinţă în plan socio-economic 
si variaţia acestuia în funcţie de moderatori 


Datele arată că sentimentul de neputinţă cu privire la abilitatea de a in- 
terveni si a schimba ceva la nivel social sau economic variază în funcţie de 
tipul expunerii la cadraje media, în funcţie de sursa mesajelor, dar şi prin 
raportare la trei moderatori. Capacitatea de a interveni şi de a schimba 

ceva in plan social sau economic poate varia atat in functie de variabile in- 
dividuale (gradul de hotărâre sau dezirabilitatea socială), cât şi în funcţie 
de o variabilă contextuala (interesul pentru ştiri). Acest fapt ne determina 
să pledăm, o dată în plus, în favoarea ideii că influenţa media asupra atitu- 
dinilor publicului trebuie analizată prin raportare la unele caracteristici 
personale sau contextuale, care pot interveni si favoriza modificarea atitu- 
dinilor umane. Trebuie să menţionăm că, atunci când ne vom referi la sen- 
timentul de neputinţă socio-economică, vom face referire la sentimentul 
de apăsare, de teamă, pe care îl au oamenii cu privire la puterea lor de a 
interveni şi de a schimba unele chestiuni negative în plan social sau eco- 
nomic. Oamenii care simt că nu au putere în plan socio-economic sunt cei 
care sunt îngrijoraţi de viitorul lor şi al famiilor lor, au senzaţia că ceilalți 
profită de ei, se simt coplesiti de multitudinea de decizii pe care trebuie să 
le ia, nu simt că au libertatea de a alege ce cale să urmeze nici în plan pro- 
fesional, nici personal, simt că viitorul este mai sumbru decât prezentul. 


Gradul de hotărâre şi influența acestuia 
asupra sentimentului de neputinţă socio-economică 


Din studiul nostru, reiese că între gradul de hotărâre a unei persoane 
şi nivelul său de neputinţă în plan socio-economic există o corelaţie sem- 
nificativă (r=-.167, p<.01, N=752). Mai precis, observăm că persoanele 
care sunt mai hotărâte au tendinţa să simtă că pot deţine controlul 
asupra a ceea ce se întâmplă în viaţa lor. Pe de altă parte, persoanele mai 
nehotărâte au tendinţa să simtă că au putere limitată de a acţiona la nivel 
social şi de a gestiona situaţii prezente sau viitoare din viaţa lor. 

Figura 9. Gradul de hotărâre si sentimentul de neputinţă în plan socio-economic 

Astfel, daca ne bazam pe ideea ca un grad mai mare de hotarare re- 
liefeaza o dorinta mai mare de a obtine ordinea in universul propriu, 
atunci rezultatele studiului nostru nu sunt deloc surprinzatoare. Pe ma- 
sură ce oamenii se simt din ce in ce mai putin motivaţi de dorinţa de a 
stabili o ordine în viata lor, aceștia simt că au din ce în ce mai puţină pu- 
tere să rezolve chestiuni de natură socio-economică. Observăm, așadar, 
că persoanele nehotărâte sunt incapabile să intervină în chestiuni ce ţin 
de sfera socio-economică; ele se consideră mai degrabă „nişte părţi com- 
ponente din maşinăria vieţii”. 

Observăm că între gradul de hotărâre si sentimentul de neputinţă la 
nivel socio-economic există o relaţie strânsă. La nivelul simțului comun, 
explicaţia ar fi că este normal ca oamenii cărora le este greu să ia decizii 
să se simtă incapabili să intervină şi să schimbe ceva, atât în plan perso- 
nal, cât şi social sau economic. Probabil că această neputinţă la nivel 
socio-economic este alimentată de însăşi dificultatea de a lua decizii. 
Greutatea de a alege între alternative multiple îi poate determina pe oa- 
meni să devină coplesiti de multitudinea de posibilităţi care există şi să 
simtă că au din ce în ce mai puţină putere să rezolve chestiuni de natură 
socio-economică. Astfel, putem vorbi de un fel de cerc vicios — alegerile 
individuale se bazează pe alternative multiple, însă acestea pot isca 
unele dificultăţi, care îi pot determina pe oameni să se simtă „pierduţi”, 
incapabili să intervină şi să schimbe ceva în plan socio-economic. 

O altă observaţie este că sentimentul de neputinţă socio-economică 
creşte dramatic în cazul celor nehotarati, în comparaţie cu cei hotărâți 
sau neutri (nici hotărâți, nici nehotarati). Acest lucru arată ca doar un 
grad foarte mare de nehotărâre poate determina adâncirea sentimentu- 
lui de neputinţă la nivel socio-economic. Cei care sunt nici foarte 
hotărâți, nici foarte nehotarati se simt la fel de puternici să intervină si 
să controleze evenimentele socio-economice, precum cei care sunt 
hotărâți. În viitor, această descoperire ar putea fi valoroasă dacă ar exis- 
ta o serie de politici care să încurajeze oamenii să aibă un control mai 
mare cu privire la ceea ce se întâmplă în propriile lor vieţi. Astfel, deşi 
ambele — gradul de (ne)hotărâre si sentimentul de (ne)putinta — sunt 
trasaturi individuale, credem ca, pentru a determina tinerii sa se simta 
capabili ca detin controlul asupra chestiunilor socio-economice, trebuie 
gândit un sistem care să îi motiveze să ia decizii mai rapid si cu mai 
puţină dificultate. Altfel spus, i-am putea determina pe oameni sa se 
simtă capabili că deţin controlul asupra chestiunilor socio-economice 
dacă i-am motiva să fie mai hotărâți. 

Credem că studii viitoare ar trebui să aibă in vedere analiza compara- 
tivă a gradului de hotărâre şi a influenţei acestuia asupra sentimentului de 
neputinţă socio-economică în mod comparativ — la tineri şi persoane 
peste 40 de ani — sau la tineri cu un nivel de educaţie superior, respectiv 
la tineri cu un nivel mediu de educaţie. În acest fel, am avea o imagine de 
ansamblu asupra situaţiei reale. Mai exact, am observa dacă există sau nu 
o corelaţie între gradul de hotărâre a unei persoane şi sentimentul său că 
poate sau nu să intervină şi să schimbe ceva la nivel social sau economic. 
Până atunci, la nivelul populaţiei analizate de noi (tineri educați din uni- 
versitati), observăm ca, cu cât o persoană este mai hotărâtă, cu atât ea 
tinde să se simtă capabilă să intervină si să schimbe ceva cu privire la 
chestiunile sociale sau economice; persoana respectivă tinde să creadă că 
deţine controlul asupra evenimentelor prezente sau viitoare din viaţa sa. 

Din analiza corelaţiilor semnificative obţinute în studiul nostru, 
reiese că gradul de hotărâre poate determina atât o creştere a implicării 
politice şi sociale, cât şi o scădere a sentimentului de neputinţă la nivel 
socio-economic. Observăm că rezultatele nu sunt surprinzătoare — este 
normal ca o persoană care se simte implicată să se considere capabilă să 
isi controleze propria viata, însă este de subliniat că ambele atitudini pot 
fi influențate semnificativ de gradul de hotărâre. Am putea evalua abi- 
litatea de a lua decizii rapid si sigur daca am dori să analizăm diferenţele 
de implicare în plan socio-politic sau sentimentul de neputinţă la nivel 
socio-economic. Acest moderator al implicării politice şi sociale şi nepu- 
tintei în plan socio-economic nu este singular, însă credem că analiza lui 
ar trebui inclusă şi în studii viitoare. 


Presiunile sociale şi influenta acestora 
asupra sentimentului de neputinţă socio-economică 


Din analiza datelor, reiese că există o corelaţie semnificativă între 
nivelul de presiune socială resimţit de tineri si sentimentul acestora de 
neputinţă socio-economică (r=-.130, p<.01, N=740). Mai exact, ob- 
servăm că cei care sunt mai puţin preocupaţi de impresia pe care le-o 
lasă celor din jur au tendinţa să simtă că au din ce în ce mai puţină pu- 
tere să rezolve chestiuni de natură socio-economică. Pe de altă parte, cei 
care sunt atenţi la impresia pe care şi-o formează cei din grupurile lor 
sociale despre ei tind să se simtă capabili să controleze chestiuni la nivel 
socio-economic. 

Figura 10. Presiunile sociale si sentimentul de neputinta in plan socio-economic 


Aşadar, observăm două tendinţe. Prima este aceea că cei al căror 
comportament nu este influenţat de presiunea din partea grupului tind 
să se simtă neputincioşi în faţa evenimentelor şi situaţiilor sociale şi eco- 
nomice cărora trebuie să le facă faţă. A doua este aceea că cei al căror 
comportament este influenţat de presiunile sociale tind să simtă că 
deţin puterea asupra propriilor vieţi, atât în ceea ce priveşte acţiunile 
lor prezente, cât şi viitoare. O posibilă explicaţie a acestor rezultate ar fi 
că cei care nu sunt influenţaţi de presiunile sociale şi se simt incapabili 
să intervină în plan socio-economic au o atitudine reală, în timp ce pre- 
siunea socială îi determină pe cei care se simt capabili să supraliciteze 
puterea lor reală de a acţiona. Totusi, este surprinzător modul în care 
presiunile sociale îi determină pe tineri să se simtă capabili de a contro- 
la evenimentele socio-economice. Ne-am fi aşteptat ca presiunile sociale 
să aibă o influenţă negativă asupra sentimentului de neputinţă socio-eco- 
nomică, în sensul adâncirii acestuia. Iarăşi, explicaţia pentru acest rezul- 
tat poate fi una intuitivă — presiunea grupului îi determină pe tineri 
(mai ales pe cei educați) să creadă că ei înşişi sunt cei mai în măsură să 
acţioneze cu privire la evenimentele care au loc în viaţa lor. Spiritul de 
grup pare să funcţioneze sub forma unui factor motivant — tinerii se 
cred capabili, puternici şi din dorinţa de a le arăta celor din grupul lor 
că sunt puternici, că au capacitatea de a controla evenimentele cărora 
trebuie să le facă faţă. 

Aceste rezultate sunt interesante, deoarece pot constitui un punct de 
pornire în explicarea modului în care variază sentimentul de neputinţă 

socio-economică de la o persoană la alta. Din studiul nostru reiese ca 
apartenenţa la un grup si dorinţa permanentă de a fi plăcut si acceptat 
de membrii acestuia pot determina scăderea sentimentului de 
neputinţă la nivel socio-economic. Această scădere poate fi interpretată 
în dublu sens — fie pozitiv, fie negativ. În sens pozitiv, presiunile sociale 
îi determină pe tineri să simtă că deţin controlul asupra evenimentelor 
din viaţa lor (din dorinţa de a fi ca ceilalţi, tinerii tind să se simtă capa- 
bili de a controla evenimentele socio-economice). În sens negativ, acest 
sentiment de control asupra evenimentelor din propria viaţă poate să 
fie numai o consecinţă a presiunilor grupului şi poate să nu fie real. În 
schimb, faptul că tinerii se simt capabili să intervină în plan socio-eco- 
nomic poate fi doar o aparenţă, determinată tocmai de supralicitarea 
acestei atitudini, ridicată la rang de valoare în interiorul grupului. 

De asemenea, credem că ar fi interesant de studiat în ce măsură do- 
rinta oamenilor de a se autoreprezenta strategic, de a-și menţine stima 
de sine sau de a crea anumite impresii are un impact asupra sentimen- 
tului de neputinţă socio-economică la nivel general. Altfel spus, studii 
viitoare ar trebui să încerce să răspundă la întrebarea: Poate sentimen- 
tul de neputinţă socio-economică să fie o consecinţă a presiunii din 
partea grupului? Dacă da, ce trebuie făcut ca presiunea să fie pozitivă şi 
influenţa să nu fie doar aparentă? 


Interesul pentru ştiri şi influenta acestuia 
asupra sentimentului de neputinţă la nivel socio-economic 


Rezultatele arată că există o corelaţie semnificativă între interesul 
pentru stiri si sentimentul de neputinţă la nivel socio-economic (r=-.152, 
p<.01, N=747). Mai exact, tinerii care sunt mai puţin interesaţi de ştiri 
se simt mai degrabă incapabili să intervină la nivel socio-economic. Pe 
de altă parte, cei care sunt mai interesaţi de ştiri se simt capabili să con- 
troleze propria situaţie socio-economică. 

Figura 11. Interesul pentru ştiri si sentimentul de neputinţă in plan socio-eco- 
nomic 


Aceste rezultate sunt oarecum surprinzătoare. Ne-am fi aşteptat ca cei 
care sunt mai interesaţi de ştiri să aibă un sentiment de neputinţă socio- 
economică mai accentuat, de vreme ce media prezintă mai ales latura 
negativă a evenimentelor. Totuşi, interesul crescut pentru media pare sa 
funcţioneze drept un catalizator al sentimentului de putere, de control 
asupra evenimentelor care au loc în propria viaţă. Altfel spus, un tânăr 
mai interesat de media, indiferent de subiectul în discuţie, este mai des- 
chis şi mai dornic să afle lucruri noi. Astfel, el se simte puternic şi capabil 
să manevreze diferite evenimente si situaţii în plan socio-economic. O 
posibilă explicaţie ar fi aceea că, prin faptul că oferă o gamă largă de in- 
formaţii cu privire la subiecte multiple, media deschid minţile recepto- 
rilor, în sensul că le amintesc că fiecare persoană trebuie să fie capabilă să 
controleze evenimentele care il/o privesc la nivel personal. Daca procese- 
le din realitate se desfășoară in mod similar, putem sugera că o creștere a 
puterii /abilităţii tinerilor de a deţine controlul asupra vieţii lor ar putea 
fi determinată de o creştere a interesului pentru ştiri/media. 

O altă explicaţie a faptului că persoanele mai interesate de ştiri simt că 
au puterea să controleze chestiunile în plan socio-economic ar fi aceea că 
ele sunt, în general, interesate de mai multe aspecte, nu numai de ştiri. 
La acest nivel, vorbim de un tip de curiozitate, de interes, care cuprinde 
un ansamblu de domenii. În acest caz, persoanele mai curioase, mai in- 
teresate de ceea ce se întâmplă în jurul lor sunt dominate de ideea că au 
putere şi că deţin controlul asupra evenimentelor din viaţa lor. Altfel spus, 
nu interesul pentru ştiri este cel care determină scăderea sentimentului 
de neputinţă socio-economică, ci nivelul de curiozitate. Totuşi, nu putem 

fi siguri cu privire la aceasta explicatie, deoarece ea se bazeaza pe elemente 
intuitive. De aceea, credem ca cercetari viitoare ar trebui sa analizeze care 
este influenta determinata de interesul pentru stiri, in comparatie cu ati- 
tudinea generala de curiozitate. 

Un alt element care ne atrage atentia este faptul ca atat cei care nu 
sunt interesati deloc de stiri, cat si cei care au un interes mediu pentru 
acestea au un sentiment similar de neputinta la nivel socio-economic. 
Acest sentiment scade dramatic doar in cazul celor foarte interesati de 
stiri. Astfel, conform acestor observatii, reiese ca un interes foarte pu- 
ternic pentru stiri poate oamenii sa se simta capabili de a detine con- 
trolul asupra chestiunilor socio-economice din viata lor. $i la acest nivel, 
sugeram ca studii viitoare să analizeze în ce măsură este vorba doar de- 
spre interesul pentru știri sau mai degrabă despre un interes general, 
denumit curiozitate sau deschidere spre cunoaştere. 

Din analiza rezultatelor, reiese că sentimentul de neputinţă în plan 
socio-economic poate fi determinat şi explicat prin raportare la o serie 
de variabile moderatoare. Dintre acestea, noi am analizat trei variabile: 
două care par a funcţiona la nivel individual, gradul de hotărâre şi 
dezirabilitatea socială; şi una care are legătură cu tipul de consum 
media, mai exact interesul pentru stiri. Aceste rezultate sunt interesante 
şi vom formula pe baza lor o serie de recomandări și predicții. 


10. Nivelul de încredere în politicieni. 
O atitudine uşor invariabilă 


Rezultatele studiului nostru arată că gradul de încredere în politicieni 
nu corelează semnificativ cu nici una dintre variabilele independente in- 
troduse ca moderatori. Acest rezultat reconfirmă ideea teoretică potrivit 
căreia încrederea în politicieni reprezintă un tip de atitudine destul de 
stabilă, greu de influenţat. Totusi, acest rezultat nu înseamnă că nivelul 
de încredere în politicieni si sistemul politic nu corelează semnificativ cu 
nicio altă variabilă independentă, ba chiar îndemnăm cercetătorii să 
încerce să identifice moderatorii acestei atitudini. 


11. Previziuni, recomandări si întrebări 
pentru viitoare cercetări 


La acest nivel, vom relua succint rezultatele semnificative la nivelul 
fiecărei variabile, vom prezenta câreva recomandări şi, nu în ultimul 

rand, vom concluziona sub forma unor intrebari care ar putea sa ocupe 
atentia studiilor viitoare. 

Nivelul de implicare politica si sociala sau activismul variaza semnifica- 
tiv în funcţie de gradul de hotărâre, gradul de conservatorism, dezi- 
rabilitatea socială, gradul de preluare şi procesare a informaţiilor din ştiri, 
identificarea cu mesajul ştirii si interesul pentru stiri. Dorim să evidentiem 
două elemente principale. Primul este că nivelul de implicare politică și 
socială poate să fie modificat în funcţie de o serie întreagă de moderatori, 
dintre care noi am studiat numai câţiva. Al doilea este ca, desi rezultatele 
studiului nostru arătaseră că numai un anumit tip de ştiri (ştiri negative 
provenite din surse credibile) poate determina variaţii ale implicării 
politice şi sociale — mai exact o uşoară creştere a nivelului de implicare 
politică şi socială — observăm că nu cadrajul în sine este cel care are o in- 
fluenta, ci mai degrabă caracteristicile de consum media — tipul de interes 
pentru media, identificarea cu mesajul stirii sau interesul pentru stiri. 

Sentimentul de neputinţă socio-economică variază semnificativ în 
funcţie de gradul de hotărâre, dezirabilitatea socială si interesul pentru 
ştiri. Observăm că, în general, oamenii se simt capabili de a deţine con- 
trolul asupra chestiunilor la nivel socio-economic dacă sunt mai hotă- 
rati, daca sunt mai influenţaţi de presiunile sociale şi dacă sunt mai 
interesaţi de ştiri. Astfel, un element esenţial care merită menţionat este 
că, dincolo de aparente, există elemente care pot determina oamenii să 
simtă că au puterea să intervină în plan social şi/sau economic. Acest 
rezultat este important, deoarece ar putea fi folosit pentru politici care 
au în vedere, de exemplu, dezvoltarea şi menţinerea unei stări de bine 
în rândul populaţiei tinere din România. 

Nivelul de încredere politică nu variază semnificativ în funcţie de nicio 
variabilă moderatoare introdusă în studiul nostru, însă, așa cum am men- 
tionat, acest fapt nu înseamnă că el nu este determinat de alte variabile. 
De exemplu, credem că studii viitoare ar putea să studieze covariatia din- 
tre nivelul de încredere în politicieni şi variabile precum cunoștințele de- 
spre politică, atitudinea critică sau apartenenţa religioasă. 

Una dintre recomandările noastre ar fi ca studiile viitoare să se concen- 
treze din ce în ce mai mult pe analiza unui sistem mai cuprinzător de mode- 
ratori ai atitudinilor umane. Intuim că, în acest fel, vom putea să ne formăm 
o imagine coerentă despre ceea ce se întâmplă în realitate. Observăm că pot 
exista variaţii semnificative ale atitudinilor umane ca urmare a influenţei de- 
terminate de o gamă destul de largă de moderatori. Așadar, pledăm în 
favoarea ideii că studiul atitudinilor umane nu poate fi întreprins separat, 
fără a lua în considerare relaţiile dintre variabila dependentă (atitudinea) şi 
variabile independente (moderatori individuali sau contextuali). 


184 


CAT DE PUTERNICE SUNT MEDIA ASTAZI? 


Dincolo de aceasta recomandare, dorim sa incheiem prin doua in- 
trebari care pot servi drept puncte de reflectie pentru cercetari in do- 
meniu, si anume: Cum se modifica atitudinile umane in functie de 
mediul de provenienţă al oamenilor — urban sau rural? si, respectiv, 
Cum se modifică atitudinile umane in funcţie de vârstă — tineri compa- 
rativ cu persoane de peste 40 de ani? 


12. Concluziile cercetării. Efecte imediate de framing 
şi efecte nuantate în funcţie de moderatori 


Rezultatele cercetării arată că media au o influenţă semnificativă 
asupra implicării politice şi sociale, neputinței cu privire la posibilitatea 
de a schimba ceva la nivel socio-economic, respectiv încrederii în sis- 
temul politic, iar acest fapt ne indreptateste să sugeram că suntem inca 
departe de a intra într-o eră a efectelor minime ale media tradiţionale. 
Mai mult, rezultatele arată că, cel puţin la nivelul a două dintre cele trei 
atitudini analizate, variaţia atitudinilor este influenţată de o serie în- 
treagă de moderatori. Astfel, conform acestor rezultate, sugerăm, o dată 
în plus, că apropierea de fenomenele care au loc în lumea reală nu ar 
fi posibilă dacă nu am avea în vedere un tip de abordare integrată. 
Pledăm în favoarea ideii că nu putem studia impactul media asupra ati- 
tudinilor publicului dacă nu avem în vedere că variaţia acestora nu este 
determinată numai de media, ci depinde de o serie de moderatori. 

Suntem în favoarea ideii că o abordare integrată a fenomenelor sociale 
ne poate apropia de concluzii care pot fi susţinute și care se pot adapta la 
realitate. De exemplu, în prima parte a acestui studiu, am descoperit că 
media nu au o influenţă semnificativă asupra nivelului de implicare 
politică şi socială, în vreme ce, la nivelul încrederii în politicieni, am obser- 
vat că relaţia cadraj-sursă determină unele modificări semnificative. Dacă 
ne-am fi oprit aici, am fi riscat să ne îndepărtăm de la ceea ce se întâmplă 
în realitate. Totuşi, prin analiza influenţei moderatorilor am descoperit că, 
uneori, deşi media par că nu au nicio influenţă, aceasta poate exista, dar 
poate fi „blocată” de o serie întreagă de variabile dependente. Pe de altă 
parte, atunci când media par că au o influenţă semnificativă, rolul modera- 
torilor este minim. Drept urmare, considerăm că analizei efectelor media 
i-ar lipsi un tip de consistenţă în rezultate dacă nu am lua în considerare 
moderatorii individuali și/sau contextuali care pot fie să faciliteze, fie, dim- 
potrivă, să limiteze impactul cadrajelor media. 

III. Efectele cadrajelor repetate 

şi ale celor contradictorii. 

Rolul credibilitatii sursei mesajului 
şi persistenta efectelor 


Conform celui de-al doilea obiectiv de cercetare, care a vizat deter- 
minarea duratei pentru care efectele de framing sunt semnificative şi de- 
terminarea influenţei exercitate de credibilitatea sursei, vom prezenta în 
continuare rezultatele cercetării obţinute, prin comparaţie, între momen- 
tul initial (T1) şi momentele ulterioare (T2 — la o săptămână de la ex- 
punerea iniţială, respectiv T3 — la o lună de la expunerea iniţială). Avem 
în vedere un demers comparativ şi urmărim să descoperim atât elemente 
de ansamblu cu privire la rolul timpului în modificarea efectelor de fram- 
ing, cât şi unele elemente particulare, determinate de tipul (re)expunerii 
la media (repetitivă sau competitivă) şi nivelul de credibilitate a surselor. 


1. Efecte media puternice sau nu? Rezultate de ansamblu 


În primul rând, am testat în ce măsură repetarea aceluiași cadraj media 
poate determina acumularea efectelor de framing și, implicit, creşterea 
impactului asupra publicului. La nivelul studiului nostru, există două 
tipuri de scenarii care includ cadraje repetitive: a) expunerea la un cadraj 
media pozitiv la momentul initial (T1), urmată de o reexpunere la un 
cadraj pozitiv, fie la distanţă de o săptămână (T2), fie de o lună (T3) si b) 
expunerea la un cadraj media negativ la momentul iniţial, urmată de o re- 
expunere la un cadraj negativ, fie la distanţă de o săptămână, fie de o lună. 

Rezultatele arata ca expunerea la acelasi tip de cadraj media nu are 
drept consecinţă acumularea efectelor de framing, ci mai degrabă 
menţinerea constantă a efectului iniţial produs de expunerea la media. 
Mai mult, am pornit de la ideea că efectele de framing nu sunt constante 
în timp şi ne-am aşteptat ca efectul acumulării să fie cu atât mai mare cu 
cât perioada dintre două expuneri scade. Rezultatele arată că distanţa tem- 
porală dintre două expuneri joacă un rol semnificativ, însă am descoperit 
că efectul acumulării este cu atât mai mare cu cât distanţa dintre două ex- 
puneri creşte. Totusi, această variaţie nu poate fi observată decât la nivelul 
a două atitudini (implicare politică si socială, respectiv neputinţă în plan 
socio-economic): nivelul implicării politice şi sociale poate creşte uşor ca 
urmare a expunerii la cadraje negative repetate (media implicării politice 
şi sociale în cazul celor expuşi la două cadraje negative consecutive este 
mai mare la momentul T3 fata de T2: M3 — M2 = 0.20), însă rezultatul nu 
este semnificativ statistic, ci rămâne sub forma unei tendinţe care ar putea 
deveni semnificativă dacă stimulul experimental ar fi mai puternic. De 
asemenea, observăm că oamenii simt că au din ce în ce mai puţină putere 
să rezolve chestiuni de natură socio-economică, ca urmare a expunerii 
repetate la cadraje negative şi pe măsură ce trece timpul (media nivelului 
de neputinţă in plan socio-economic este mai mică la momentul T3 fata 
de T2: M3 — M2 = 0.15). Tot la nivelul neputinței socio-economice, dupa 
efectuarea testului T (Independent T Test) , a reiesit că expunerea repetată la 
cadraje media negative ii determina pe oameni sa simta ca au din ce in ce 
mai putina putere sa rezolve chestiuni de natura socio-economica, in com- 
paratie cu expunerea repetata la cadraje media pozitive); t(65)=1.994, 
p<.05. Totusi, si aici, rezultatul este valabil doar pentru distanta mai mare 
dintre doua expuneri. 

În ceea ce priveşte influenţa sursei asupra acumulării efectelor de fram- 
ing, ideea de la care am pornit a fost aceea că efectele iniţiale de framing 
se vor amplifica dacă sursa primului mesaj este credibilă. La nivel general, 
rezultatele arată că există unele diferenţe între impactul generat de cadra- 
jele care provin din surse credibile, în comparaţie cu cele care provin din 
surse necredibile. Totuşi, rezultatele arată că sursa ultimului cadraj are o 
influenţă mai mare în ceea ce priveşte acumularea efectelor de framing şi 
nu sursa mesajului iniţial, aşa cum anticipaserăm. Mai mult, observăm că 
se confirmă ceea ce am anticipat, pentru momentul iniţial. Cei expuşi con- 
stant la cadraje care provin din surse necredibile au un nivel mai scăzut 
de încredere în politicieni, comparativ cu cei expuși iniţial la un cadraj 
provenit dintr-o sursă necredibilă, urmat de unul provenit dintr-o sursă 

credibilă (t(59)=-1.715, p<0.1). Altfel spus, credibilizarea sursei poate de- 
termina o creştere uşoară a nivelului de încredere în clasa politică. Mai 
mult, cei expuși la un cadraj ce provine dintr-o sursă credibilă urmat de 
unul care provine dintr-o sursă necredibilă au tendinţa să simtă că au din 
ce în ce mai puţină putere să rezolve chestiuni de natură socio-economică, 
comparativ cu cei expuși la cadraje care provin numai din surse credibile 
(t(70)=2.835, p<.01). Cu alte cuvinte, decredibilizarea sursei îi face pe oa- 
meni să își piardă speranţa că pot interveni în plan socio-economic. Altfel 
spus, sursa mesajului joacă un rol important, în sensul că ultima sursă 
credibilă influenţează în sens pozitiv gradul de încredere în structurile 
politice, în timp ce ultima sursă necredibilă determină oamenii să simtă că 
au din ce în ce mai puţină putere să intervină în plan socio-economic; cu 
menţiunea că, în ambele cazuri, rezultatele sunt semnificative după o lună 
de la expunerea iniţială. 

În ceea ce priveşte ipoteza experienţei celei mai recente, am pornit 
de la ideea că, dacă un individ este expus la cadraje media diferite, atun- 
ci ultimul cadraj este cel care are influenţa cea mai mare. Rezultatele 
generale arată că această ipoteză se confirma — observăm că, indiferent 
de momentul testării (T2 sau T3), ultimul cadraj la care indivizii sunt 
expuşi este cel care modifică substanţial sensul atitudinilor lor. Un 
exemplu este creşterea generală a gradului de încredere în politicieni 
ca urmare a pozitivării mesajului, în comparaţie cu expunerile repetate 
la cadraje pozitive (diferenţa de medii între nivelul de încredere în 
politicieni în cazul celor expuşi la un cadraj negativ urmat de unul pozi- 
tiv şi cel al celor expuşi la cadraje pozitive repetate este 0.18). Mai mult, 
şi aici, timpul pare că joacă un rol vital — asa cum anticipaseram, efectul 
generat de ultimul cadraj este cu atât mai mare, cu cât distanţa dintre 
două expuneri crește. Deşi această tendinţă poate fi observată la nivelul 
tuturor celor trei variabile, ea este semnificativă statistic doar în cazul în- 
crederii în politicieni si la momentul T3 (la o luna după prima ex- 
punere). Rezultatele testului T arată că ultimul cadraj pozitiv determină 
o creștere a nivelului de încredere în clasa politică, în comparaţie cu in- 
fluenta pe care o are ultimul cadraj negativ, în sensul scăderii încrederii 
(t(64)=2.684, p<.01). Putem conchide că, în general, ultimul cadraj are 
cea mai mare influenţă asupra atitudinilor publicurilor şi că efectul 
acestuia este mai semnificativ dacă perioada dintre două expuneri este 
mai mare. Explicaţia ar fi că oamenii au tendinţa să uite mesajele ante- 
rioare şi să reţină ultimul cadraj, mai ales dacă nu au atitudini stabile, ci 
mai degrabă unele în curs de formare. 


189 


NOUA ERA A VECHILOR MEDIA 


In ceea ce priveste ipoteza experientei celei mai recente si credibili- 
tatea sursei, anticipaseram ca efectul ultimului cadraj este mai mare 
daca sursa acestuia este credibila. Rezultatele arata ca atat cadrajele ce 
provin dintr-o sursa credibila, cat si cele care provin din surse necredi- 
bile pot schimba sensul atitudinilor oamenilor. Ceea ce conteaza este 
variabila studiată — astfel, ultima sursă credibilă are un impact major 
asupra cresterii gradului de incredere politica, in timp ce ultima sursa 
necredibila determina oamenii sa simta ca au din ce in ce mai putina 
putere sa rezolve chestiuni de natura socio-economica (de exemplu, ex- 
punerea la un cadraj provenit dintr-o sursa credibila urmata de expu- 
nerea la unul care provine dintr-o sursă necredibilă îi determină pe 
oameni să isi piardă treptat puterea de a schimba ceva în plan socio-eco- 
nomic, comparativ cu expunerea constantă la cadraje media ce provin 
din surse credibile (t(70)=2.835, p<.01)). Altfel spus, expunerea la ca- 
draje media a căror ultimă sursă este necredibilă a determinat oamenii 
să simtă că au din ce în ce mai puţină putere să rezolve chestiuni de 
natură socio-economică (diferenţa de medii între sentimentul de nepu- 
tinta în cazul celor expuşi la cadraje constante care provin din surse 
credibile şi cel al celor expuși la cadraje care au ultima sursă necredibilă 
este 0.29). Acest lucru înseamnă că sursa ultimului cadraj este cea care 
joacă un rol în modificarea atitudinilor publicului. 

Conchidem că ipotezele 1, 2 şi 4 nu se confirmă, iar ipoteza 3 se confir- 
mă. Mai clar, am anticipat că expunerea la cadraje repetate funcţionează 
în sensul acumulării efectelor de framing, iar acumularea efectelor este 
mai vizibilă dacă perioada dintre două expuneri succesive este mai mică. 
Rezultatele arată că încadrările repetate nu au drept consecinţă acumula- 
rea efectelor, iar efectul acumulării pare mai mare dacă distanţa dintre 
două expuneri creşte. Drept urmare, prima ipoteză nu se confirmă. 

Deşi am anticipat că efectul acumulării este mai mare dacă sursa 
primului cadraj este credibilă, rezultatele studiului nostru arată că efec- 
tul acumulării este mai mare în funcţie de sursa ultimului cadraj (cre- 
dibilă sau necredibilă). Drept urmare, a doua ipoteză nu se confirmă. 

Am anticipat că ultimul cadraj la care publicul este expus are cea mai 
mare influenţă asupra sa şi că această influenţă este cu atât mai mare cu 
cât distanţa dintre două expuneri este mai mare. Rezultatele studiului 
nostru arată că, într-adevăr, ultimul cadraj este mai important şi că influ- 
enta acestuia depinde de perioada care se scurge între două expuneri 
succesive. Așadar, a treia ipoteză se confirmă. 

Deşi am anticipat că efectul generat de ultimul cadraj este mai pu- 
ternic dacă sursa acestuia este una credibilă, rezultatele arată că atât 

cadrajele care provin dintr-o sursă credibilă, cât şi cele care provin din 
surse necredibile pot determina influenţe majore asupra atitudinilor 
publicului, diferenţele fiind generate de însăși variabila dependentă stu- 
diată. Drept urmare, a patra ipoteză nu se confirmă. 


2. Implicarea politică si socială. Modificări cauzate 
de tipul cadrajului, tipul reexpunerii sau sursă. 
Analiza duratei efectelor de framing 


La acest nivel, asteparile noastre s-au axat pe trei direcţii principale. 
În primul rând, încadrările media repetate au drept rezultat amplifi- 
carea efectelor de framing astfel: două cadraje pozitive succesive deter- 
mină un nivel constant al implicării politice şi sociale, în timp ce două 
cadraje negative succesive determină creşterea nivelului de implicare 
politică şi socială. Efectul de amplificare este mai vizibil dacă perioada 
dintre două expuneri este mai mică. În al doilea rând, cadrajele diferite 
acţionează conform teoriei ultimului cadraj. Așadar, ultimul cadraj pozi- 
tiv determină stagnarea nivelului de implicare în plan socio-politic, în 
timp ce ultimul cadraj negativ determină creşterea implicării sociale şi 
politice. Efectul generat de ultimul cadraj este mai vizibil dacă perioada 
dintre două expuneri este mai mare. În al treilea rând, mesajele ce 
provin din surse credibile determină un grad de implicare politică şi so- 
cială mai mare decât cele care provin din surse necredibile. 

Cu toate că am anticipat modificări semnificative la nivelul implicării 
politice şi sociale determinate atât de tipul cadrajului, cât şi de tipul reex- 
punerii, rezultatele nu confirmă niciuna dintre aceste așteptări. Ob- 
servăm că există o serie de tendinţe, însă rezultatele nu sunt semnificative 
statistic. Una dintre explicaţii ar fi că stimulul experimental nu a avut o 
influenţă atât de mare, mai ales din cauza faptului că este vorba despre o 
ştire scrisă. Probabil o ştire audio-video ar fi avut un impact mai mare. Ast- 
fel, dincolo de faptul că, la acest nivel, nu există rezultate semnificative sta- 
tistic, credem că merită să aducem în discuţie o serie de observaţii. Prima 
este că gradul de implicare politică şi socială nu se modifică semnificativ 
ca urmare a expunerii la cadraje pozitive repetate. Totusi, observăm ca 
două expuneri negative repetate, comparativ cu două expuneri pozitive 
repetate pot determina o uşoară creştere a nivelului de implicare la T3 
fata de T2 (diferenţa de medii între nivelul de implicare politică şi socială 
în cazul celor expuşi la cadraje negative repetate la T3 şi cel al celor 
expuși la cadraje negative repetate la T2 este 0.20). 

Desi ne-am asteptat ca incadrarile media repetate sa aiba un impact 
mai mare daca distanta dintre doua expuneri este mai mica, rezultatele 
arata ca efectele cadrajelor repetitive par mai vizibile si par ca se acu- 
muleaza pe masura ce trece timpul. Acest rezultat este in stransa lega- 
tură cu direcţia încadrării — un cadraj negativ urmat de încă unul la fel 
îi determină pe oameni să își dorească să se implice mai mult în viaţa 
socio-politică. Probabil că perioada de o lună între cele două expuneri 
favorizează creşterea gradului de implicare politică şi socială. Astfel, pe 
măsură ce oamenii văd că situaţia rămâne neschimbată în realitate, iar 
media o prezintă ca fiind din ce în ce mai rea, atunci creşte sentimen- 
tul că orice intervenţie este utilă şi că, prin puterea comună, situaţia are 
şanse să se îmbunătăţească. 

Ideea că expunerea la cadraje negative succesive poate determina un 
grad mai mare de implicare socio-politică pe măsură ce distanţa dintre 
două expuneri creşte pare să confirme teoria pe care se bazează feno- 
menul sleeper effect, şi anume că încadrările media care, aparent, nu au o 
influenţă pe termen scurt, au un impact sporit odată cu trecerea timpu- 
lui. Explicaţia ar fi că, dacă după o săptămână de la expunerea intiala 
şansele ca publicul să își amintească mesajul iniţial sunt mari, la o lună de 
la expunere şansele sunt semnificativ mai mici. Altfel spus, două cadraje 
negative succesive, oferite public la o distanţă mică unul de celălalt, nu de- 
termină modificări semnificative asupra implicării în viaţa socio-politică. 
Pe de altă parte, două cadraje negative succesive, prezentate public la o 
distanţă mai mare, pot acţiona în sensul creşterii gradului de implicare 
politică şi socială. Mai exact, primul cadraj negativ pare că le stârneşte oa- 
menilor sentimentul de implicare in plan socio-politic, iar trecerea timpu- 
lui le oferă răgazul să isi reconsidere priorităţile si să îşi dorească să 
intervină, să se activeze pentru a schimba ceva în acest context dominat 
de încadrări negative. 

Un alt element care merită menţionat aici este faptul că nu se ob- 
servă aproape nicio diferenţă între nivelul de implicare politică si so- 
cială în cazul celor expuşi la cadraje pozitive succesive, respectiv al celor 
expuşi initial la un cadraj negativ, urmat de unul pozitiv (şi pentru T2 si 
pentru T3, diferenţa de medii între nivelul de implicare în cazul celor 
expuşi la cadraje pozitive succesive si cel al celor expuși initial la un 
cadrajj pozitiv urmat de unul negativ este 0.01). Acest rezultat confirmă 
ideea că nivelul de implicare politică şi socială este în general unul 
mediu (la T1, media nivelului de implicare politică şi socială a celor din 
grupul de control este 3.26, SD = 0.55, în condiţiile în care 1 înseamnă 

deloc implicat şi 5 foarte implicat) şi că acesta nu este influenţat semni- 
ficativ de cadraje pozitive. 

În ceea ce priveşte influenţa sursei asupra gradului de implicare 
politică şi socială, putem observa un lucru destul de interesant. Indife- 
rent de sursa mesajului, oamenii par că se simt mai implicaţi la o lună 
după expunerea iniţială (diferenţa de medii între nivelul de implicare 
politică si socială în cazul celor expuși la un cadraj ce provine dintr-o 
sursă credibilă, urmat de unul provenit dintr-o sursă necredibilă la T3 şi 
cel al celor expuşi la aceleaşi cadraje la T2 este 0.18). De asemenea, un 
alt lucru interesant este că gradul de implicare politică şi socială creşte 
pe măsură ce sursa mesajului se decredibilizează, iar această tendinţă se 
vede mai ales la o lună de la expunerea iniţială. 

Faptul că, pe măsura trecerii timpului, tinerii tind să devină din ce în 
ce mai implicaţi după ce sunt expuși iniţial la un cadraj media provenit 
dintr-o sursă credibilă, urmat de un cadraj media provenit dintr-o sursă 
necredibilă nu este surprinzător. Sursa necredibilă pare că îi stârneşte 
pe tineri să devină activi. Totuşi, această tendinţă nu este deloc îmbu- 
curătoare, deoarece se pare că încadrările media care provin din surse 
credibile nu au influenţa scontată. Dacă media, prin expunerea pu- 
blicului la cadraje care provin din surse credibile, nu mai reuşesc să îl 
motiveze să se implice activ în viaţa publică, atunci trebuie reconfigurat 
sau regândit întreg sistemul. Fie trebuie studiat ce anume îi motivează 
pe tineri să devină mai implicaţi în viaţa socio-politică, fie discursul 
media trebuie regândit, astfel încât să menţină constant gradul de im- 
plicare politică si socială, daca nu să îl ridice. 

Explicaţia noastră, bazată mai degrabă pe intuiţie, este că o măsură 
semnificativă a rezultatelor la nivelul implicării socio-politice este deter- 
minată de contextul generat la nivel experimental. Situaţia economică ac- 
tuală a României este instabilă, dominată de nesiguranţă, precum sunt si 
opiniile şi atitudinile oamenilor cu privire la ea. De aceea, apariţia publică 
a unei surse credibile pare că îi demotiveaza pe tineri să reacționeze — ei 
nu ştiu dacă au suficiente abilităţi să intervină, mai ales când mesajul este 
unul atât de serios, iar situaţia afectează întreaga populaţie. Considerăm 
că, într-un alt context, în care s-ar fi prezentat o altă temă, poate mai fa- 
miliară tinerilor, un mesaj provenit dintr-o sursă credibilă ar fi putut să îi 
determine pe aceștia să se simtă mai implicaţi în viaţa socio-politică. 

Pentru a concluziona, observăm că, odată cu trecerea timpului, direcţia 
negativă a cadrajului media şi sursa necredibilă a acestuia pot fi doi factori 
care determină creşterea gradului de implicare la nivel socio-politic în rân- 
dul tinerilor. Expunerea repetată la cadraje negative pare să îi motiveze pe 

tineri să adopte o poziţie cat mai activă spre a schimba ceva, iar expunerile 
la mesaje care provin din surse necredibile par să funcţioneze drept o ga- 
rantie a faptului că oricine poate interveni pentru a îmbunătăţi situaţia sau 
că situaţia în sine nu este chiar atât de rea. 

Timpul pare că are un rol decisiv. Tendintele arată că există diferente 
mari (dar nesemnificative statistic) între gradul de implicare măsurat la o 
săptămână şi cel măsurat la o lună după expunerea iniţială. Aceasta se ob- 
servă indiferent de tipul sau sursa mesajului. Mai clar, observăm o creştere 
destul de mare a gradului de implicare politică şi socială în cazul celor 
reexpusi la distanţă de o lună, comparativ cu cei expuşi la distanţă de o 
săptămână. În acord cu teoria sleeper effect, o posibilă explicaţie ar fi că tim- 
pul funcţionează ca multiplicator şi stabilizator de efecte: astfel, fie că îşi 
amintesc primul cadraj, fie că nu, fie ca retin sursa lui, fie că nu, oamenii 
tind să îşi articuleze o atitudine stabilă, în timp. Mai mult, expunerile 
repetate la cadraje negative par să îi obisnuiasca pe oameni cu această 
latură a realităţii, fata de care se simt mai motivaţi să reacționeze. 


3. Gradul de neputinţă în plan socio-economic. 
Modificări cauzate de tipul cadrajului, tipul reexpunerii 
sau sursă. Analiza duratei efectelor de framing 


La acest nivel, au existat trei paliere principale pe care ne-am funda- 
mentat aşteptările. Primul se referă la faptul că am anticipat că înca- 
drările repetate au drept rezultat amplificarea efectelor de framing 
astfel: două cadraje pozitive succesive îi determină pe oameni să se simtă 
capabili de a interveni si schimba ceva in plan socio-economic, in timp 
ce două cadraje negative succesive îi determină pe oameni să simtă că 
au din ce în ce mai puţină putere să intervină şi să schimbe ceva în plan 
socio-economic. Efectul de amplificare este mai vizibil dacă perioada 
dintre două expuneri este mai mică. Al doilea are în vedere faptul că în- 
cadrările media diferite acţionează conform teoriei ultimului cadraj. 
Aşadar, ultimul cadraj pozitiv îi determină pe oameni să se simtă capa- 
bili de a deţine controlul activităţilor în plan socio-economic, în timp ce 
ultimul cadraj negativ îi determină pe aceştia să îşi piardă capacitatea de 
a interveni şi de a schimba ceva la nivelul structurii socio-economice. 
Efectul generat de ultimul cadraj este mai vizibil dacă perioada dintre 
două expuneri este mai mare. Al treilea se referă la ideea că încadrările 
media care provin din surse credibile determină un grad constant al 

neputinței in plan socio-economic, în comparaţie cu cele ce provin din 
surse necredibile, care îi determină pe oameni să simtă că au din ce în 
ce mai puţină putere să rezolve chestiuni de natură socio-economică. 

La nivel general, observăm că nu există diferenţe semnificative deter- 
minate de tipuri diferite de cadraje. Totuși, prin raportare la distanţa tem- 
porală dintre expunerea la acelaşi cadraj media, observăm unele 
diferenţe semnificative determinate de tipul încadrării şi de distanţa tem- 
porală dintre două expuneri succesive. Astfel, observăm că media senti- 
mentului de neputinţă în plan socio-economic în cazul celor expuşi la 
două cadraje pozitive succesive este semnificativ mai mare în comparaţie 
cu media sentimentului de neputinţă măsurată în cazul celor expuşi la 
cadraje negative succesive (pentru T3, diferenţa de medii între sentimen- 
tul de neputinţă în plan socio-economic în cazul celor expuși la cadraje 
pozitive succesive şi cel al celor expuşi la cadraje negative succesive este 
0.23; (t(65)=1.944, p<.05)). Acest lucru înseamnă că expunerile negative 
succesive, comparativ cu cele pozitive succesive, îi determină pe oameni 
să simtă că sunt incapabili de a interveni în plan socio-economic. Acest 
rezultat se regăseşte pe linia celor amintite anterior — cadrajele repetitive 
par că au un impact semnificativ pe măsură ce perioada dintre două ex- 
puneri creşte. Acest rezultat este interesant, deoarece poate confirma 
unul dintre postulatele teoriei sleeper effect, conform căreia efectele media 
care aparent nu au un impact imediat semnificativ, par că au o influenţă 
mai mare pe măsura trecerii timpului. 

O posibilă explicaţie ar fi că o reconfirmare a situaţiei reale în care se 
află şi a direcţiei greșite în care merge România din punct de vedere eco- 
nomic nu poate avea drept rezultat decât adâncirea sentimentului de 
neputinţă în plan socio-economic. De asemenea, conform rezultatelor 
studiului nostru, reiese că tinerii simt că au din ce în ce mai puţină putere 
să rezolve chestiuni de natură socio-economică dacă media îi expune con- 
stant la cadraje negative. Considerăm că accentuarea gradului de 
neputinţă socio-economică se datorează poate şi faptului că în perioada in- 
termediară media fie au prezentat acest context socio-economic dintr-o 
perspectivă negativă, fie reprezentarea lui a fost minimă. De aceea, reex- 
punerea în termeni negativi a determinat publicul tânăr să simtă că are din 
ce în ce mai puţină putere să rezolve chestiuni de natură socio-economică. 

Interesant este de explicat de ce accentuarea sentimentului de 
neputinţă în plan socio-economic nu apare deloc ca urmare a expune- 
rii la cadraje negative succesive, oferite la o săptămână de la prima ex- 
punere. Conform previziunilor iniţiale, ne-am fi așteptat ca repetarea 

unui cadraj media sa aiba o influenta mai mare in cazul in care perioa- 
da dintre doua expuneri ar fi fost mai scurta; totusi, rezultatele arata 
contrariul — cadrajele negative repetate par că şi-au găsit ecoul pe ma- 
sura trecerii timpului. Odată cu trecerea timpului, pare că oamenii 
devin mai pesimisti, mai departe de o poziţie care să reflecte puterea lor 
de a schimba ceva în plan socio-economic. Situaţia economică rea a 
României îi determină să nu mai aibă încredere în propriile forţe sau în 
capacitatea lor de a interveni si schimba ceva. 

O altă chestiune care merită menţionată aici este influenţa cadrajelor 
negative repetate asupra implicării la nivel socio-politic şi asupra 
neputinței în plan socio-economic. Așa cum am menţionat anterior, o re- 
expunere la un cadraj negativ la o lună de la expunerea iniţială are drept 
rezultat creşterea uşoară a nivelului de implicare politică şi socială. Mai 
mult, expunerea constantă la cadraje negative determină o adâncire a sen- 
timentului de neputinţă (oamenii simt că au din ce în ce mai puţină pu- 
tere să rezolve chestiuni de natură socio-economică). Aceste rezultate par 
paradoxale, deoarece indică faptul că încadrările negative repetate îi de- 
termină pe oameni să fie, concomitent, mai dornici să intervină şi să 
schimbe ceva şi, în același timp, incapabili. Însă, dincolo de această apa- 
renta a unei descoperiri paradoxale, acest rezultat poate fi totuşi explicat. 
Deoarece media din România aproape că şi-au făcut un obicei din a trans- 
mite informaţii negative, se pare că oamenii s-au obisuit cu această abor- 
dare şi o percep ca pe un factor motivant pentru a interveni si a se implica 
să schimbe ce este rău. Totusi, încadrările negative prezente constant pe 
agenda media îi determină pe oameni să perceapă situaţia economică a 
României ca fiind una „fără ieşire” şi, implicit, să simtă că nu mai au pu- 
tere să intervină (la momentul iniţial, media sentimentului de neputinţă 
pentru cei neexpusi la cadraje media este 3.13, SD = 0.60; scorurile mai 
mari indică un nivel mai mare de neputinţă în plan socio-economic). Acest 
lucru înseamnă că tinerii tind să se simtă mai degrabă incapabili să inter- 
vină şi să schimbe ceva, iar mass-media pare că nu face altceva decât să le 
adâncească acest sentiment. Cu alte cuvinte, cadrajele negative alimen- 
tează două categorii de atitudini — una mai degrabă intrinsecă, motiva- 
toare (implicarea la nivel socio-economic) şi cealaltă mai degrabă 
extrinsecă, de acţiune (sentimentul că poţi sau nu să schimbi ceva în plan 
social si economic). 

In ceea ce priveste expunerea la cadraje competitive, observam o 
tendinţă interesantă. Cei expuşi la cadraje negative consecutive (la o 
săptămână distanţă unul faţă de celălalt) simt că au mai puţină putere 
să intervină şi să schimbe ceva în plan socio-economic, în comparaţie cu 

cei expuși la un cadraj pozitiv urmat de unul negativ (tot la distanţă de o 
săptămână — pentru T2, diferenţa de medii între sentimentul de nepu- 
tinta socio-economică în cazul celor expuși la cadraje negative succesive 
şi cel al celor expuşi la un cadraj pozitiv urmat de unul negativ este -0.15). 
O explicaţie ar fi că oamenii au reţinut primul cadraj pozitiv si, pentru 
că reexpunerea a avut loc la o distanţă mică de expunerea iniţială, s-au 
aflat încă sub influenţa primei încadrări. 

În general, nu există diferenţe semnificative în ceea ce priveşte senti- 
mentul de neputinţă socio-economică în cazul grupurilor expuse la un 
cadraj pozitiv urmat de unul negativ, comparativ cu cei expuşi la un cadraj 
negativ urmat de unul pozitiv. Totusi, vedem că direcţia influenţei se 
schimbă. Mai exact, la o săptămână de la expunerea iniţială oamenii par 
capabili de a schimba ceva la nivel socio-politic, în timp ce, după o lună, 
ei par lipsiţi de puterea de a interveni și schimba ceva in plan socio-eco- 
nomic (diferenţa de medii între sentimentul de neputinţă în plan socio- 
economic în cazul celor expuși la un cadraj negativ urmat de unul pozitiv 
la T3 şi cel al celor expuși la acelaşi tip de cadraj la T2 este -0.25). Initial, 
oamenii simt că au o oarecare putere să intervină, însă pe măsură ce trece 
timpul, ei tind să se simtă mai degrabă incapabili să intervină şi să schimbe 
ceva în plan socio-economic. Aceste rezultate ne determină să con- 
cluzionăm că alternarea cadrajelor pozitive cu cele negative poate avea un 
impact semnificativ asupra modificării nivelului de neputinţă în plan 
socio-economic. Mai mult, şi în acest caz, timpul pare că are o influenţă 
majoră; el poate modifica sensul atitudinii. 

Rezultatele arată că decredibilizarea sursei mesajului poate avea drept 
consecinţă scăderea sentimentului de neputinţă socio-economică. Mai 
exact, oamenii simt că au din ce în ce mai puţină putere să rezolve chestiu- 
ni în plan socio-economic, ca urmare a expunerii la cadraje ale căror sursă 
este necredibilă (diferenţa de medii între sentimentul de neputinţă în 
cazul celor expuși la cadraje succesive provenite din surse credibile si cel 
al celor expuşi la un cadraj provenit dintr-o sursă credibilă urmat de unul 
provenit dintr-o sursă necredibilă este 0.18; (t(138)=2.329, p<.05)). Aceas- 
ta înseamnă că decredibilizarea sursei îi poate determina pe oameni să 
simtă că îşi pierd puterea de a interveni în plan socio-economic. Aceeaşi 
tendinţă, mai accentuată chiar, se observa şi la o lună de la expunerea ini- 
tiala (la T3, diferenţa de medii între sentimentul de neputinţă in plan 
socio-economic în cazul celor expuşi la cadraje succesive provenite din 
surse credibile şi cel al celor expuşi la un cadraj provenit dintr-o sursă cre- 
dibilă urmat de unul provenit dintr-o sursă necredibilă este 0.30; 
(t(70)=2.835, p<.01)). Acest lucru înseamnă că oamenii tind să simtă că au 

din ce in ce mai putina putere sa intervina in plan socio-economic, odata 
cu decredibilizarea sursei cadrajului media si pe masura ce distanta dintre 
doua expuneri succesive creste. 

Aceste doua rezultate ne determina sa concluzionam ca decredibi- 
lizarea sursei are un impact semnificativ asupra modificarii sentimentu- 
lui de neputinta socio-economica. Mai precis, oamenii simt ca au din ce 
în ce mai putin control asupra chestiunilor socio-economice atunci 
când sursa ultimului cadraj la care au fost expuşi este necredibila. Acest 
rezultat este interesant deoarece ne-am fi așteptat ca sursa să aibă un rol, 
însă nu unul atât de important, astfel încât un cadraj provenit dintr-o 
sursă necredibilă să modifice direcţia sentimentului de neputinţă în 
plan socio-economic. Totuşi, se pare că tocmai în calitatea sursei rezidă 
puterea pe care media o au în ceea ce priveşte schimbarea perceptiilor 
oamenilor. Fiind obișnuiți cu încadrări media care provin mai ales din 
surse necredibile, oamenii reacţionează la acest tip de surse, în sensul 
că isi pierd speranţa că pot interveni să schimbe lucrurile cu privire la 
situaţia economică actuală a României. 

Mai mult, observăm că, pe măsura trecerii timpului, decredibilizarea 
sursei are o influenţă mai mare în sensul adâncirii sentimentului de ne- 
putinţă in plan socio-economic. Acest rezultat poate fi explicat cu usu- 
rinta, deoarece oamenii tind să retina ultima sursă a cadrajului media. 
Astfel, după o săptămână, este foarte posibil ca ei să fi reţinut si sursa 
primei încadrări (o sursă credibilă) şi să continue să fie influenţaţi de 
aceasta în momentul în care sunt expuși la un cadraj provenit dintr-o 
sursă necredibilă. Pe de altă parte, după o lună, este aproape imposibil 
ca oamenii să îşi amintească sigur sursa primei încadrări la care au fost 
expuşi, fapt care face ca sursa ultimului cadraj să fie cea mai influentă. 
Acest fapt confirma şi o parte din teoria sleeper effect, cea conform căreia 
oamenii au tendinţa să uite sursa unei încadrări media, dar să fie încă 
influenţaţi de conţinutul acesteia. 

Prin raportare la fenomenul invers, acela de credibilizare a sursei, ob- 
servăm că ea pare să determine influenţe numai pe termen scurt. Mai 
exact, observăm o tendinţă de creştere a sentimentului de putere în plan 
socio-economic, în cazul celor expuși iniţial la un cadraj care provine 
dintr-o sursă necredibilă, urmat de unul dintr-o sursă credibilă, însă numai 
la o săptămână de la expunerea iniţială. La o lună distanţă, credibilizarea 
sursei nu are influenţe, deşi ne-am fi așteptat ca un cadraj provenit dintr-o 
sursă necredibilă, urmat, la distanţă de o lună, de un cadraj provenit 
dintr-o sursă credibilă, să determine oamenii să simtă că au mai multă pu- 
tere să intervină şi să schimbe ceva în plan socio-economic. 

Conform acestor rezultate, reiese că decredibilizarea sursei poate 
avea un impact semnificativ în sensul adâncirii sentimentului de nepu- 
tinta in plan socio-economic, iar această tendinţă este şi mai evidentă pe 
măsura trecerii timpului. Faptul că credibilizarea sursei nu are un im- 
pact semnificativ asupra creşterii sentimentului de putere în plan socio- 
economic, ne determină să susţinem că, din cauza reputației proaste pe 
care actorii o au atunci când se exprimă public prin intermediul media, 
oamenii tind să ignore mesajele ce provin din surse credibile. O altă ex- 
plicatie ar fi că media foloseşte tot mai des cadraje care provin din surse 
necredibile, fapt care îi determină pe oameni să simtă că pierd din ce în 
ce mai mult din puterea individuală de a schimba un ansamblu de ele- 
mente socio-politice. 

Pentru a concluziona, reamintim că încadrările negative repetate de- 
termină oamenii să simtă că au din ce în ce mai puţină putere să rezolve 
chestiuni de natură socio-economică, iar acest fapt se observă şi mai 
bine la o lună de la expunerea iniţială. Mai mult, oamenii simt că au din 
ce în ce mai puţină putere să rezolve chestiuni de natură socio-econo- 
mică dacă sursa ultimului cadraj la care au fost expuşi este una necre- 
dibilă si dacă distanţa dintre prima si ultima expunere este mai mare. 
Aşadar, atât direcţia cadrajului (negativă), cât şi sursa acestuia (necre- 
dibilă) pot influenţa sentimentul oamenilor că au puterea de a schimba 
ceva în plan socio-economic. 


4. Nivelul de încredere politică. Modificări cauzate 
de tipul cadrajului, tipul reexpunerii sau sursă. 
Analiza duratei efectelor de framing 


În acest context, au existat trei elemente principale pe baza cărora 
ne-am fondat aşteptările. Primul se referă la faptul că am anticipat că în- 
cadrările media repetate au drept rezultat amplificarea efectelor de 
framing astfel: două cadraje pozitive succesive determină creşterea 
nivelului de încredere în politicieni şi sistemul politic, în timp ce două 
cadraje negative succesive determină scăderea acestuia. Efectul de am- 
plificare este mai vizibil dacă perioada dintre două expuneri este mai 
mică. Al doilea are în vedere ideea că încadrările diferite acţionează 
conform teoriei ultimului cadraj. Aşadar, ultimul cadraj pozitiv deter- 
mină creşterea nivelului de încredere politică, în timp ce ultimul cadraj 
negativ determină scăderea acestuia. Efectul generat de ultimul cadraj 

este mai vizibil daca perioada dintre doua expuneri este mai mare. Al 
treilea se refera la faptul ca incadrarile ce provin din surse credibile de- 
termina cresterea sentimentului de incredere politica, in comparatie cu 
cele ce provin din surse necredibile, care determina scaderea gradului 
de încredere în politicieni și sistemul politic. 

Rezultatele arată că încadrările repetitive nu au o influenţă semnifica- 
tivă în sensul modificării substanţiale a gradului de încredere în clasa 
politică. Contrar aşteptărilor, cadrajele repetitive nu determină amplifi- 
carea efectelor de framing. Mai mult, urmând aceeaşi direcţie, ne-am fi 
aşteptat ca expunerea la cadraje pozitive succesive să determine o creştere 
semnificativă a nivelului de încredere în politicieni si invers — expunerea 
la cadraje negative succesive să determine o scădere dramatică a nivelului 
de încredere în politicieni. Totuși, faptul că aceste două aşteptări nu au 
fost îndeplinite, nu este atât de surprinzător şi ne determină să argumen- 
tăm în favoarea ideii că nivelul de încredere în politicieni este un tip de 
atitudine formată în timp şi dominată de stabilitate, iar simpla expunere 
la un cadraj pozitiv sau negativ nu are o influenţă semnificativă asupra sa. 
Probabil că o prezenţă constantă pe agenda media a cadrajului ar fi de- 
terminat, în timp, modificări semnificative, însă, cum noi am testat numai 
influenţa pe termen scurt şi mediu, acestea nu sunt vizibile. 

Rezultatele cercetării arată că nivelul de încredere în politicieni şi sis- 
temul politic creşte odată cu pozitivarea încadrării media. Astfel, nivelul 
de încredere în cazul celor expuşi la un cadraj negativ, urmat de unul po- 
zitiv, creşte semnificativ în comparaţie cu cel al celor expuşi la cadraje 
pozitive succesive (t(136)=-2.060, p<.05). Altfel spus, expunerea repetată 
la cadraje pozitive nu are drept rezultat creşterea nivelului de încredere 
în politicieni (poate şi pentru că nivelul de încredere este în general 
destul de scăzut), în schimb expunerea la un cadraj negativ urmat de 
unul pozitiv poate determina o uşoară creștere a nivelului de încredere în 
clasa politică. Aceste rezultate sunt în acord cu ideea că alternarea cadra- 
jelor media poate funcţiona după principiul ultimului cadraj. Ultimul 
cadraj pozitiv poate determina o creştere ușoară a nivelului de încredere 
în clasa politică.Faptul că expunerile diferite (competitive) au un impact 
mai mare asupra modificării nivelului de încredere în politicieni, necesită 
câteva explicaţii. Una dintre ele ar putea fi că, în realitate, există cadraje 
media diferite (fie pozitive, fie negative, fie neutre) şi, astfel, expunerea 
la această tipologie de încadrări media are puterea de a modifica semni- 
ficativ gradul de încredere politică. Repetarea mesajelor pare să fie o 
practică ignorată de publicuri, mai ales în contextul mediatic românesc, 
unde media se folosesc constant de aceleaşi cadraje, pentru a-și completa 

agenda. O altă posibilă explicaţie este că, indiferent de perioada dintre 
două expuneri, oamenii tind să fie încă influenţaţi de primul cadraj (ne- 
gativ), iar atunci cand sunt expuși la unul pozitiv, tocmai discrepanta din- 
tre ele să funcţioneze ca factor declanşator al încrederii în clasa politică. 

O altă observaţie este că, indiferent de perioada dintre două expuneri 
media succesive, pozitivarea încadrării media determină o creştere a 
nivelului de încredere în clasa politică. Acest rezultat poate fi explicat 
prin apel la factorii pshihologici care îi motivează pe oameni să adopte o 
atitudine pozitivă, optimistă. Printre aceştia, se numără si existenţa unor 
cadraje pozitive, a unor cadraje care funcţionează ca elemente care re- 
oferă oamenilor încrederea şi speranţa că sistemul politic nu este atât de 
corupt şi incapabil. Mai ales în contextul situaţiei economice a României, 
expunerea la o ştire pozitivă (cu mesajul că politicienii pot avea unele 
merite în bunul mers al economiei) poate determina creşterea gradului 
de încredere a tinerilor în clasa politică. 

Tendinţa explicată anterior se aplică si în cazul cadrajelor competitive 
şi a influenţei pe care ele o au la o lună de la expunerea iniţială. Astfel, 
observăm că are loc o creştere semnificativă a gradului de încredere în 
politicieni şi sistemul politic ca urmare a pozitivării mesajului (cadraj neg- 
ativ iniţial, urmat de unul pozitiv), comparativ cu expunerea constantă la 
cadraje pozitive (t(62)=-1.933, p<.05); tendinţa se observă mai bine la o 
lună de la expunerea iniţială. Acest rezultat este în conformitate cu aștep- 
tările noastre referitoare la cadrajele competitive. În cazul existenţei unor 
cadraje diferite, ultimul dintre acestea are cea mai mare influenţă. 

Mai mult, influenţa ultimului cadraj este chiar mai puternică dacă pe- 
rioada dintre două expuneri creşte. Totuşi, este interesant de analizat de 
ce apare această tendinţă, deoarece este foarte probabil ca ultimul cadraj 
pozitiv să aibă o influenţă singulară, fără nicio legătură cu primul cadraj 
(negativ). Altfel spus, este oarecum surprinzător să observăm că ex- 
punerea la cadraje pozitive repetate nu are o putere deosebită în sensul 
creşterii nivelului de încredere, comparativ cu expunerea la un cadraj 
negativ, urmat de unul pozitiv. Totusi, acest rezultat are sens prin referire 
la teoria ultimului cadraj. Totuși, trebuie menţionat că nu am testat în ce 
măsură influenţa ultimului cadraj are legătură cu cea a primului. Altfel 
spus, nu am avut în vedere în ce măsură creşterea nivelului de încredere 
în politicieni a avut loc ca urmare a expunerii la ultimul cadraj pozitiv, în 
condiţiile în care publicul încă isi amintea cadrajul negativ initial. 

O cercetare viitoare ar putea porni de la acest rezultat şi ar putea 
analiza măsura în care expunerea iniţială la un cadraj negativ mai are in- 
fluenta semnificativă după o lună sau, altfel spus, dacă direcţia atitudinii 

este dictata tocmai de interpunerea cadrajelor media negative cu cele 
pozitive. In acest fel, am afla dacă reacţia pozitivă este determinată toc- 
mai de efectele reminiscente ale cadrajului iniţial. Însă, o posibilă inter- 
pretare ar fi că timpul poate funcţiona ca multiplicator al efectelor de 
framing numai dacă luăm în considerare direcţia cadrajului iniţial şi 
efectul generat de aceasta. 

Acelaşi efect determinat de expunerea la cadraje competitive se ob- 
servă şi în cazul negativizării încadrării media. În acest caz, nivelul de în- 
credere în politicieni şi sistemul politic scade în cazul celor expuşi iniţial 
la cadraje pozitive urmate de cadraje negative, comparativ cu cei expuşi 
la cadraje negative repetate. Totusi, dacă anterior tendinţa se putea obser- 
va la nivel general, acest rezultat este strict legat de efectele de framing în- 
registrate la o lună de la expunerea iniţială. Mai precis, în cazul celor 
expuşi la cadraje diferite (pozitiv urmat de negativ) scade semnificativ 
nivelul de încredere în politicieni, în comparaţie cu cei expuşi la cadraje 
negative repetate (t(66)=1.923, p<.05). Explicaţia referitoare la motivul 
pentru care cadrajele diferite au un impact mai mare decât cele repetate 
este în acord cu ideile anterioare — oamenii tind să retina ultimul cadraj 
la care sunt expuși si să fie influenţaţi de acesta. Pe de alta parte, referitor 
la motivul pentru care această influenţă este semnificativă numai după o 
lună, putem argumenta în favoarea ideii că încrederea în politicieni este 
un tip de atitudine formată în timp şi relativ greu de schimbat. Acest ar- 
gument explică şi de ce expunerea la cadraje media diferite şi, implicit, 
pozitivarea sau negativizarea încadrării media, nu au aceeași influenţă 
semnificativă şi la o săptămână de la expunerea iniţială. 

Aceste rezultate pot constitui baza pentru o serie de strategii media, 
care să aibă în vedere schimbarea atitudinii pe care publicul o are cu 
privire la diverse probleme socio-politice. Dacă pornim de la ideea că, în 
general, cadrajele care se repetă (fie că au o direcţie pozitivă, fie o direcţie 
negativă) nu modifică semnificativ gradul de încredere în politicieni şi sis- 
temul politic şi că, prin comparaţie, atât pozitivarea, cât şi negativizarea în- 
cadrării au o influenţă semnificativă (determinând creşterea sau scăderea 
nivelului de încredere a oamenilor în clasa politică), atunci putem con- 
cluziona că o strategie media adecvată ar putea determina o oarecare cres- 
tere a nivelului de încredere politică (care este, în general, scăzut). Această 
strategie ar trebui folosită ca adjuvant la nivelul societăţii, deoarece într-un 
stat democratic decent, încrederea oamenilor în general şi a tinerilor în 
particular în capacitatea sistemului politic poate reprezenta unul dintre 
factorii ce alimentează bunăstarea la nivel naţional. 

Păstrând aceeași tendinţă, rezultatele cercetării noastre arată că influ- 
enta ultimului cadraj asupra nivelului de încredere în clasa politică este 
puternică. La nivel general, observăm că nivelul de încredere în clasa 
politică este semnificativ mai mic în cazul celor expuși la cadraje media 
diferite, dintre care ultimul este negativ, comparativ cu cel al celor expuşi 
la cadraje media diferite, dintre care ultimul este pozitiv (diferenţa de 
medii între nivelul încrederii în politicieni în cazul celor expuşi la un 
cadraj negativ urmat de unul pozitiv şi cel al celor expuşi la un cadraj 
pozitiv urmat de unul negativ este 0.22; (t(131)=2.658, p<.01). Aceeaşi 
tendinţă se observă şi la distanţă de o lună de la prima expunere: scade 
încrederea în clasa politică în urma expunerii la cadraje pozitive urmate 
de cadraje negative, comparativ cu expunerea la cadraje negative urmate 
de cadraje pozitive. 

Un prim comentariu se referă la faptul că încadrările media contradic- 
torii par a avea o influenţă mai mare. Mai clar, încadrările competitive 
funcţionează în sensul că ultimul cadraj are un impact mare asupra încre- 
derii în politicieni; direcţia ultimului cadraj pare că dictează direcţia atitu- 
dinii — ultimul cadraj pozitiv determină o creştere a încrederii în clasa 
politică, iar ultimul cadraj negativ determină o scădere a încrederii în clasa 
politică. Modificarea semnificativă a nivelului de încredere în politicieni 
(ca urmare a expunerii la un cadraj negativ, urmat de unul pozitiv, dar si 
în urma expunerii la un cadraj pozitiv urmat de unul negativ) ne deter- 
mină să concluzionam că presupozitia conform căreia media nu mai au o 
influenţă astăzi este una relativă. Rezultatele cercetării noastre arată că 
media încă au o influenţă majoră în modificarea atitudinilor tinerilor, dar 
că această competiţie permanentă între încadrările media este cea care 
poate determina schimbarea. Dacă, la nivelul studiului nostru, putem mă- 
sura cu o oarecare exactitate care cadraj media a avut o influenţă mai mare 
asupra încrederii în clasa politică, în realitate nu se întâmplă acest lucru. 
În contextul real, sunt atât de multe cadraje media la care oamenii sunt 
expuşi, încât nu putem spune în mod exact care dintre ele a fost mai pu- 
ternic sau cărui cadraj i se datorează influenţa. Totuşi, dorim să accentuăm 
că descoperirea pe care am făcut-o cu ajutorul acestei cercetări este valo- 
roasă, deoarece ne permite să observăm tendinţa în ceea ce priveşte modi- 
ficarea încrederii în clasa politică — alternarea cadrajelor pozitive cu cele 
negative poate să genereze efecte de framing semnificative. 

Un alt rezultat care merită atenţie este că nivelul de încredere în politi- 
cieni scade numai după o lună şi numai odată cu negativizarea încadrării 
media (diferenţa de medii între nivelul de încredere în politicieni în 

cazul celor expusi la un cadraj negativ urmat de unul pozitiv si cel al celor 
expusi la un cadraj pozitiv urmat de unul negativ este 0.30; t(64)=2.648, 
p<.01)). Acest lucru inseamna ca expunerea la cadraje media dintre care 
ultimul este negativ determina o scadere semnificativa a increderii in 
politicieni, in comparatie cu expunerea la cadraje media dintre care ul- 
timul este pozitiv. Acesta este cazul in care expunerile media diferite 
(competitive) genereaza cel mai mare impact asupra increderii in politi- 
cieni. De asemenea, observam ca nu exista diferente semnificative statis- 
tic la nivelul încrederii in politicieni determinate de o reexpunere la un 
cadraj negativ la o saptamana distanta de o expunere la un cadraj media 
pozitiv. Altfel spus, alternarea cadrajelor pozitive cu cele negative nu de- 
termina modificari decat la distante mai mari de la prima expunere (in 
cazul nostru, o luna). Acest rezultat reconfirma atât faptul că nivelul de 
încredere în politicieni este o atitudine stabilă, iar influenţele asupra sa 
pot fi vizibile numai pe termen mediu, cât şi ideea potrivit căreia efectul 
ultimului cadraj este mai puternic pe măsura distanţării temporale de ex- 
punerea iniţială. În acest context, ar fi interesant de studiat în ce măsură 
reexpunerile la distanţe mai mari de o lună ar influenţa nivelul de în- 
credere în politicieni. 

Observăm că negativizarea încadrării şi trecerea timpului determină 
modificări semnificative la nivelul încrederii în politicieni. Mai exact, cei 
expuşi la un cadraj pozitiv urmat de unul negativ la o lună de la expu- 
nerea iniţială au un nivel de încredere politică semnificativ mai mic. 
Luând în considerare acest rezultat, precum şi observaţia că pozitivarea 
încadrării media poate avea influenţe pe termen scurt (la o săptămână 
distanţă de la prima expunere), conchidem că, pentru tinerii din Româ- 
nia, media determină mai degrabă o accentuare a sentimentului de neîn- 
credere în clasa politică 

În ceea ce priveşte impactul pe care sursa mesajului îl are asupra modi- 
ficării încrederii în politicieni, observăm că expunerile repetate la cadraje 
provenite din surse necredibile nu determină scăderea nivelului de în- 
credere în clasa politică, aşa cum ne-am fi aşteptat. Rezultatul nu confirmă 
aşteptările, deşi sursa necredibilă a mesajului era reprezentată de o entitate 
publică care avea legătură cu sistemul politic, fie directa, fie tangentiala. 
Observăm o ușoară scădere a nivelului de încredere politică determinată 
de expunerea la cadraje repetate provenite din surse necredibile, însă 
aceasta este vizibilă numai la o lună de la expunerea iniţială şi nu este sem- 
nificativă statistic. De asemenea, observăm o creștere ușoară a nivelului de 
încredere în clasa politică, determinată de expunerea la cadraje repetate 

provenite din surse credibile (vizibilă la o săptămână de la prima expu- 
nere), însă nici în acest caz creşterea nu este una semnificativă. Drept ur- 
mare, conchidem că încadrările media repetate, care provin din surse cu 
un grad de credibilitate similar, nu au efecte semnificative asupra modi- 
ficării gradului de încredere în sistemul politic. 

Credibilitatea sursei pare să aibă o influenţă asupra gradului de în- 
credere politică, în sensul în care, atât la o săptămână, cât şi la o lună 
de la expunerea iniţială, observăm că nivelul de încredere politică 
creşte uşor dacă sursa devine credibilă și scade odată cu decredibilizarea 
sursei. Totuşi, diferenţele nu sunt atât de mari astfel încât să fie semni- 
ficative statistic decât în cazul distanţei temporale mai mari şi odată cu 
credibilizarea sursei. Observăm că nivelul de încredere politică în cazul 
celor expuşi constant la cadraje care provin din surse necredibile este 
semnificativ mai mic faţă de nivelul de încredere al celor expuşi la 
mesaje provenite din surse necredibile, urmate de mesaje provenite din 
surse credibile (t(59)=-1.715, p<0.1)). Aşadar, sursa ultimului cadraj are 
o influenţă mare, fapt care ne determină să concluzionăm că, în gene- 
ral, ignorarea sursei mesajului în studiile efectelor de framing asupra 
atitudinilor şi comportamentelor ar putea „ştirbi” din acurateţea mă- 
surării şi ar elimina, de la început, un moderator esenţial. 

O altă observaţie provine din analiza cazurilor extreme, si anume din 
influenţa pe care o au, pe de o parte, o expunere negativă provenită 
dintr-o sursă necredibilă, urmată de una pozitivă ce provine dintr-o sursă 
credibilă (rn — bc) si, pe de altă parte, o expunere pozitivă provenită 
dintr-o sursă credibilă, urmată de una negativă ce provine dintr-o sursă 
necredibilă (bc — rn). Rezultatele arată că încrederea în politicieni poate 
creşte dacă ultimul cadraj este pozitiv şi provine dintr-o sursă credibilă şi 
poate scădea dacă ultimul cadraj este negativ şi provine dintr-o sursă ne- 
credibilă (în general, diferenţa de medii între nivelul de încredere în 
politicieni în cazul celor expuşi la un cadraj negativ provenit dintr-o 
sursă necredibilă urmat de unul pozitiv provenit dintr-o sursă credibilă şi 
cel al celor expuși la un cadraj pozitiv provenit dintr-o sursă credibilă 
urmat de unul negativ provenit dintr-o sursă necredibilă este 0.36). Cu 
alte cuvinte, combinaţia produsă de direcţia cadrajului şi sursa acestuia 
pare a avea un impact puternic asupra nivelului de încredere în clasa 
politică. Această tendinţă se observă şi mai bine la o lună de la expunerea 
iniţială, însă, la nivelul cercetării noastre, numărul mic de cazuri anali- 
zate (pentru T3: rn — be unde N = 4 şi bc — rn unde N = 6) nu ne permite 
să extrapolăm la nivelul populaţiei (pentru T3, diferenţa de medii între 

nivelul de incredere in politicieni in cazul celor expusi la un cadraj nega- 
tiv provenit dintr-o sursă necredibila urmat de unul pozitiv provenit 
dintr-o sursă credibilă si cel al celor expuși la un cadraj pozitiv provenit 
dintr-o sursă credibilă urmat de unul negativ provenit dintr-o sursă ne- 
credibilă este 0.64). O cercetare viitoare ar putea avea în vedere că al- 
ternarea cadrajelor pozitive provenite din surse credibile cu cele negative 
ce provin din surse necredibile poate influenţa major nivelul de încre- 
dere politică a tinerilor. 

Faptul că ultimul cadraj pozitiv provenit dintr-o sursă credibilă poate 
determina o creştere a gradului de încredere în politicieni ne deter- 
mină să interpretăm că direcţia pozitivă a mesajului îi determină pe 
tineri să isi activeze o serie de predispozitii latente cu privire la sistemul 
politic. Mai mult, sursa credibilă funcţionează ca o confirmare a faptu- 
lui că, după o lungă tradiţie în care tinerii au fost dominați de o atitu- 
dine de neîncredere în clasa politică, ei pot să devină optimişti. Dacă o 
sursă credibilă susţine că situaţia economică a României este bună și că 
meritul pentru această situaţie se datorează şi capacităţii politicienilor, 
atunci şansele ca tinerii să devină mai optimişti sunt mari. Cu alte cu- 
vinte, cresc şansele ca ei să devină putin mai încrezători în abilităţile si 
competențele politicienilor. Pe de altă parte, expunerea la cadraje con- 
tradictorii, dintre care ultimul este negativ şi provine dintr-o sursă ne- 
credibilă, pare că determină o scădere dramatică a încrederii politice a 
oamenilor (care era, oricum, scăzută). Explicaţia pentru acest rezultat 
poate fi ca, dacă oamenilor li se oferă o ştire care prezintă situaţia eco- 
nomică a României ca fiind rea, iar sursa ştirii este un politician sau un 
om de afaceri controversat, atunci şansele ca oamenii respectivi să devi- 
na din ce în ce mai sceptici sunt foarte mari. Ei tind să creadă mesajul 
negativ al sursei şi să devină sceptici că mai pot avea vreo putere să in- 
tervină şi să schimbe ceva în plan socio-economic. 

În concluzie, putem afirma că nivelul de încredere în politicieni este 
una dintre cele mai stabile atitudini pe care le-am studiat, fapt care 
poate explica de ce atât expunerile repetitive, cât şi cele competitive au 
generat câteva efecte semnificative mai ales pe măsura trecerii timpului. 
Rezultatele generale arată că nivelul de încredere în politicieni scade și 
mai mult odată cu negativizarea mesajului, însă numai la distanţă de o 
lună de la expunerea iniţială. Şi la acest nivel, sursa mesajului joacă un 
rol important — observăm că nivelul de încredere politică poate creşte 
ușor dacă sursa devine credibilă, însă numai după o lună de la prima ex- 
punere. De asemenea, observăm că atât direcţia cadrajului, cât şi sursa 

acestuia (mai ales dacă sunt studiate cazurile extreme) pot determina 
influenţe asupra gradului de încredere în clasa politică. Mai mult, aces- 
te rezultate pot explica de ce gradul de încredere în sistemul politic este 
în general unul scăzut (media gradului de încredere în politicieni mă- 
surată la grupul de control este 3.85, SD = 0.57, în condiţiile în care 
scorurile mari pe această scală arată un nivel scăzut de încredere). 

Aşadar, media par a juca un rol esenţial în modificarea gradului de în- 
credere în politicieni. Nivelul general scăzut si foarte scăzut de încredere 
în politicieni ne poate determina să concluzionăm că acesta poate fi o con- 
secinta atât a modului în care media încadrează subiectele, cât si a influ- 
entelor determinate de caracteristicile sursei mesajului (mai exact, nivelul 
scăzut de credibilitate a surselor pe care le au încadrările media). 


5. Efectele cadrajelor media pe termen scurt și mediu. 
Sinteza rezultatelor 


Rezultatele studiului arată că prin modul în care încadrează o temă, 
media pot să influenţeze variaţia a trei atitudini: implicarea politică şi so- 
cială, neputinta în plan socio-economic, respectiv încrederea în clasa 
politică. Extrapolând, putem conchide că media au o influenţă semnifica- 
tivă asupra perceptiilor şi atitudinilor publicului, în general. Totuşi, dinco- 
lo de aceste observaţii, principalul scop al acestei cercetări a fost de a vedea 
în ce măsură media au o influenţă într-un context apropiat de viaţa reală, 
unde procesul de comunicare este atât de complex. De aceea, dincolo de 
efectul imediat al cadrajelor media, cuantificat si discutat anterior, vom 
analiza câteva observaţii şi avantaje ce derivă din studiul duratei efectelor 
de framing. Pentru a genera un context experimental cât mai apropiat de 
ceea ce se întâmplă în realitate, am introdus teste ale influenţei pe care o 
au atât cadrajele pozitive repetate, cât şi cele negative, precum şi prezenţa 
lor alternativă. Mai mult, am îmbogăţit scenariul experimental cu înca- 
drări media ce provin din surse credibile, respectiv încadrări care provin 
din surse necredibile. În acest demers, am pornit de la ideea că fluxul ac- 
tual al comunicării media este dominat de cadraje repetate, de cadraje 
contradictorii, ce provin fie din surse credibile, fie necredibile, iar numai 
prin testarea persistentei efectelor de framing vom putea enunta concluzii 
convingătoare cu privire la influenţa actuală pe care media din România o 
au asupra atitudinilor publicului tânăr. 

Conform rezultatelor principale, reiese că media pot juca un rol im- 
portant în modificarea gradului de implicare politică şi socială în rândul 

tinerilor. Dincolo de faptul ca nu au un impact semnificativ statistic, cre- 
dem ca este relevant sa mentionam cateva tendinte. Mai exact, directia 
negativa a cadrajului media si sursa necredibila a acestuia par a fi doi fac- 
tori care determina cresterea gradului de implicare politica si sociala. 
Astfel, rezultatele arata ca expunerea constanta la cadraje negative poate 
fi un factor motivant care le activeaza tinerilor dorinta de a participa 
activ la viata publica, iar cadrajele media ce provin din surse necredibile 
par a functiona drept o garantie a acestei dorinte. 

De asemenea, efectele par mai semnificative la o luna de la ex- 
punerea iniţială. O explicaţie posibilă a acestei variaţii a gradului de im- 
plicare socio-politică ar fi că încadrările media negative, mai ales dacă 
provin din surse necredibile, funcţionează drept multiplicator de 
efecte. Intuitiv, considerăm că mecanismul psihologic din spatele aces- 
tui rezultat se referă mai degrabă la procesul de potrivire dintre ceea ce 
media prezintă şi ceea ce oamenii ştiu deja. Astfel, observând o situaţie 
economică rea şi fiind expuşi la cadraje media ce prezintă aceeași situ- 
atie economică rea (grad mare de potrivire), provenite din surse ne- 
credibile, tinerii tind să aibă un nivel de implicare politică si socială mai 
mare. Motivul pentru creşterea implicării ar fi că astfel ei vor reuşi să 
schimbe ceva la nivel socio-politic; cel putin pentru moment, vor reuşi 
să excludă din viaţa publică persoanele care au o reputaţie proastă. 

La acest nivel, principala concluzie este că media au puterea de a gene- 
ra modificări ale implicării politice şi sociale a publicurilor. Totuşi, deşi 
am identificat o serie de tendinţe, nu putem extrapola rezultatele la 
nivelul populaţiei, iar unul dintre principalele motive pentru care credem 
că nivelul de implicare nu se modifică semnificativ ca urmare a expunerii 
mediatice este că puterea stimulului experimental a fost prea mică. Intu- 
im că o ştire prezentată într-un format audio-video ar fi avut un impact 
semnificativ mai mare decât cea tipărită. De aceea, pledăm în favoarea 
ideii că implicarea politică şi socială este un tip de atitudine care poate fi 
modificat de media, însă, cel puţin la nivel experimental, impactul media 
este moderat de puterea stimulului. Studii viitoare ar trebui să fie preocu- 
pate de acest rezultat şi să îl folosească drept un punct de plecare. 

În ceea ce priveşte nivelul de neputinţă resimţit în plan socio-econo- 
mic, rezultatele arată că media îl pot modifica. Mai exact, expunerea la 
cadraje negative repetate îi determină pe oameni să simtă că au din ce în 
ce mai puţină putere să rezolve chestiuni de natură socio-economică, iar 
tendinţa aceasta pare mai vizibilă la o lună de la expunerea iniţială. Aceeași 
direcţie, în sensul adâncirii sentimentului de neputinţă socio-economică, 

este influenţată şi de expunerea la cadraje care provin din surse necredi- 
bile. Altfel spus, ultimul cadraj, mai ales dacă provine dintr-o sursă necre- 
dibilă, este cel care are un efect decisiv asupra creşterii sentimentului că nu 
se mai poate schimba nimic în plan social şi economic, iar acest rezultat 
este şi mai vizibil la o lună de la expunerea iniţială (pe măsură ce trece tim- 
pul, oamenii se simt tot mai lipsiţi de puterea de a interveni şi schimba ceva 
în plan social sau economic). 

În acest context, rezultatele sunt în acord cu aşteptările pe care le-am 
avut. Mai exact, ne-am aşteptat ca incadrarile media negative să îi deter- 
mine pe oameni să se simtă mai slabi, incapabili să intervină şi să schimbe 
ceva in plan socio-economic — dacă tinerii sunt expuşi la cadraje media 
care prezintă o situaţie economică rea, la care se adaugă ceea ce văd în re- 
alitate, atunci ei simt că au din ce in ce mai puţină putere să facă fata 
provocărilor de natură socio-economică. Cu alte cuvinte, dacă există un 
grad mare de potrivire între ceea ce media prezintă şi ceea ce oamenii ştiu 
deja si dacă încadrările media sunt în acord cu opiniile si atitudinile pre- 
existente ale oamenilor, atunci șansele ca media să aibă o influenţă semni- 
ficativă sunt mari. Motivul pentru care oamenii simt că au din ce în ce mai 
puţină putere să rezolve chestiuni de natură socio-economică este determi- 
nat şi de prezenţa constantă a cadrajelor negative pe agenda media. 

Nu în ultimul rând, rezultatele cercetării arată că media au un rol im- 
portant în modificarea gradului de încredere pe care tinerii îl resimt cu 
privire la sistemul politic. Mai exact, nivelul de încredere în sistemul 
politic poate scădea odată cu expunerea la cadraje negative. Totuşi, acest 
efect devine semnificativ numai la o lună de la expunerea iniţială. Mai 
mult, încrederea în sistemul politic este influenţată de sursa mesajului la 
care publicul este expus — sursa credibilă poate cauza o creştere a gradu- 
lui de încredere politică, însă numai la o lună distanţă de la prima ex- 
punere. De asemenea, sursa necredibilă a cadrajului, mai ales dacă acesta 
are o direcţie negativă, poate avea un rol în modificarea încrederii în 
clasa politică. Drept urmare, concluzionăm că nivelul de încredere în 
politicieni poate varia atât în funcţie de direcţia cadrajului, cât si prin ra- 
portare la sursa acestuia. Astfel, şi la acest nivel, observăm că un nivel ridi- 
cat de potrivire între ceea ce oamenii ştiu deja şi ceea ce media le prezintă 
poate fi cheia de interpretare a variațiilor atitudinale. Mai mult, media 
par că un factor catalizator al încrederii în sistemul politic, iar efectele sunt 
mai vizibile pe termen mediu decât pe termen scurt. Acest rezultat ne de- 
termină să formulăm două concluzii: prima este aceea că încrederea în sis- 
temul politic pare a fi cea mai stabilă dintre cele trei atitudini pe care le-am 
avut în vedere în studiul nostru, şi a doua este că nivelul, în general scăzut, 

al increderii in sistemul politic poate fi explicat tocmai prin traditia 
media de a prezenta cadraje negative si/sau cadraje care provin din sur- 
se necredibile. 

Dincolo de aceasta analiza particulara a efectelor imediate ale unui 
cadraj media, obiectivul nostru a fost acela de a determina in ce masura 
exista diferente cauzate de o incadrare repetitiva, comparativ cu una 
competitiva, in ce masura efectele de framing sunt moderate de sursa 
cadrajelor si care este durata semnificativa a impactului media. 

Prima ipoteza de cercetare pe care am testat-o a fost ipoteza acu- 
mulării efectelor. Mai exact, am anticipat că, daca un individ este expus la 
cadraje media repetate, efectele iniţiale de framing se vor multiplica și că 
efectul cadrajelor repetate va fi mai mare dacă perioada dintre două ex- 
puneri este mai scurtă. Rezultatele cercetării arată că această ipoteză nu 
se confirmă şi că repetarea cadrajelor, indiferent de natura şi sursa lor, nu 
are rezultate semnificative în sensul multiplicării efectelor iniţiale. De 
asemenea, am testat măsura în care efectul acumulării este influenţat de 
credibilitatea sursei — ipoteza noastră a fost că efectul acumulării este mai 
puternic dacă sursa primului cadraj la care publicul este expus este cre- 
dibilă. Rezultatele au arătat că există unele diferenţe determinate de sursa 
mesajului, dar că acestea sunt cauzate, mai degrabă, de sursa ultimului 
cadraj la care publicul este expus. Mai mult, observăm că sursa ultimului 
cadraj directioneaza sensul pozitiv sau negativ al atitudinii: de exemplu, 
expunerea la cadraje diferite, dintre care ultimul a avut o sursă necredi- 
bilă determină oamenii să simtă că au din ce în ce mai puţină putere să 
rezolve chestiuni de natură socio-economică. 

A doua ipoteză de cercetare a fost că, dacă un individ este expus la 
cadraje media diferite, atunci ultimul cadraj are cea mai mare influenţă; 
dacă durata dintre două expuneri este mai mare, efectul generat de ul- 
timul cadraj este mai mare. Rezultatele arată că această ipoteză se confir- 
mă şi că există diferenţe semnificative determinate de ultimul cadraj la 
care publicurile sunt expuse. Totuşi, deşi observăm că aceasta este o ten- 
dinta pentru toate cele trei atitudini pe care le-am analizat, rezultatele 
sunt semnificative statistic doar pentru nivelul de încredere în politicieni 
(ultimul cadraj negativ determină o scădere a gradului de încredere în 
sistemul politic). Mai mult, în ceea ce priveşte efectul ultimului cadraj, am 
anticipat că acesta este mai mare dacă sursa mesajului respectiv este una 
credibilă. La acest nivel, rezultatele arată că sursa mesajului influenţează 
atitudinile publicurilor, însă diferenţele sunt determinate de natura atitu- 
dinii analizate. Astfel, un cadraj provenit dintr-o sursă necredibilă 
poate determina oamenii să simtă că au din ce în ce mai puţină putere 


210 


EFECTELE CADRAJELOR REPETATE SI ALE CELOR CONTRADICTORII 


să rezolve chestiuni de natură socio-economică, în timp ce unul provenit 
dintr-o sursă credibilă poate determina o creştere uşoară a nivelului de în- 
credere în politicieni. 

Concluzionăm că încadrările media repetate nu funcţionează drept 
multiplicator de efecte asupra atitudinilor publicului. Pe de altă parte, 
cadrajele media diferite funcţionează asa cum anticipaserăm — ultimul 
cadraj este cel care are cea mai mare influenţă. De asemenea, în majori- 
tatea cazurilor, sursa mesajului influenţează decisiv direcţia si magni- 
tudinea efectelor de framing. Deşi ne-am aşteptat ca încadrările media 
repetate să funcţioneze ca multiplicator de efecte şi ca această tendinţă 
să fie mai vizibilă dacă perioada dintre două expuneri este mai mică, 
rezultatele arată exact contrariul — efectele par mai puternice dacă pe- 
rioada dintre două expuneri creşte (în acord cu teoria sleeper effect). În 
ceea ce priveşte influenţa timpului asupa reducerii/amplificării efectelor 
de framing determinate de expunerea la cadraje contradictorii, efectele 
devin mai puternice odată cu creşterea distanţei dintre două expuneri — 
aşa cum anticipaserăm. 


6. Puncte de pornire pentru studii viitoare 


Dincolo de faptul că nu toate așteptările noastre au fost îndeplinite, 
credem că ideile pe care le-am descoperit ca urmare a studiului nostru 
pot fi folosite drept puncte de plecare pentru cercetări viitoare. Princi- 
pala descoperire este funcţionarea unor adevărate mecanisme prin care 
media pot determina modificări asupra atitudinilor publicurilor. De 
aceea, dat fiind modul în care am construit cercetarea, plecând de la 
ideea că există diferenţe determinate de expunerea la același tip de cadraj 
media, în comparaţie cu expunerea la cadraje contradictorii, că aceste in- 
fluente sunt moderate de credibilitatea sursei şi că timpul poate avea un 
rol decisiv, considerăm că rezultatele acestui studiu, chiar şi cele pe care 
le-am asimilat unor tendinţe, sunt importante. Ele pot servi atât drept 
ghid pe baza căruia să se poată construi noi demersuri de cercetare a 
efectelor de framing, cât si drept un punct de pornire pentru procesul de 
reevaluare a teoriilor clasice. Credem că unul dintre motivele pentru care 
aşteptările noastre nu au fost îndeplinite în întregime este tocmai faptul 
că ele se bazează în principal pe teorii clasice. Drept urmare, studii vi- 
itoare ar trebui să aibă în vedere acest „risc” de a construi ipoteze pornind 
de la teorii clasice. Conchidem că ele sunt importante, însă trebuie regân- 
dite, recalibrate, astfel încât să se adapteze atât noului context tehnologic, 
cât şi celui cultural. 


211 


NOUA ERA A VECHILOR MEDIA 


La nivel particular, conchidem ca expunerea la cadraje media repetate 
are drept consecinta mentinerea constanta a efectelor initiale de framing, 
in timp ce expunerea la cadraje competitive are drept consecinta modifi- 
carea efectelor initiale, in sensul ca acestea par trecatoare. Aceste rezul- 
tate sunt in acord cu directiile teoretice pe care le-am folosit drept punct 
de plecare in demersul nostru, element care reprezintă un argument în 
favoarea ideii că acest studiu este construit pe baza unui demers logic. Din 
studiul nostru reiese că expunerea repetată la cadraje media poate deter- 
mina unele efecte puternice, însă, nu în mod obligatoriu, aceste efecte se 
adaugă celor deja existente (vezi şi Lecheler & de Vreese, 2013; Peter, 
2004; Zaller, 1992). Potrivit studiilor, repetarea unui cadraj media poate 
determina atât o reamintire mai facilă a temei pe care cadrajul respectiv 
o prezintă, cât şi un grad mai mare de potrivire între informaţiile din 
media şi ceea ce indivizii cunosc deja. De aceea, studii viitoare ar putea 
analiza măsura în care aceste două procese se interconectează atunci 
când are loc expunerea la acelaşi cadraj media (vezi si Iyengar, 1991). 

Din studiul nostru reiese că expunerea la cadraje repetitive nu este 
unica metodă de a obţine efecte de framing puternice, mai ales dacă ele 
sunt oferite unul după altul în momente temporale diferite și nu toate de- 
odată (vezi şi Lecheler & de Vreese, 2013). Mai mult, aşa cum am obser- 
vat, există o tendinţă a acumulării efectelor ca urmare a expunerii la 
același tip de cadraj, însă ea este mai vizibilă pe măsură ce creşte perioa- 
da dintre două expuneri. De aceea, credem că ar fi important ca studii vi- 
itoare să se concentreze asupra rolului pe care îl are ultimul cadraj în 
cazul celor care se repetă. Altfel spus, ar fi interesant ca cercetări viitoare 
să determine care este perioada de timp necesară pentru ca efectul iniţial 
determinat de un cadraj media să treacă, iar indivizii să poată fi conside- 
rati ca ieşiţi de sub influenţa media (Lecheler & de Vreese, 2013, p. 163). 

Referitor la efectele generate de cadrajele competitive, rezultatele 
arată că, în general, ultimul cadraj are cea mai mare influenţă şi că 
această tendinţă este mai vizibilă dacă perioada dintre două expuneri 
creşte. Deşi nu sunt semnificative statistic la nivelul tuturor variabilelor, 
observăm că există această tendinţă, care este în acord cu ceea ce susţin 
Chong şi Druckman (2008) — în cazul cadrajelor competitive, ultimul 
dintre acestea are cea mai mare influenţă, chiar dacă este unul slab. 
Totuşi, influenţa ultimului cadraj este în strânsă legătură cu durata din- 
tre două expuneri, deoarece rezultatele studiului nostru arată că, dacă 
distanţa dintre două cadraje contradictorii este scurtă (o săptămână), 
atunci ultimul cadraj nu are în mod obligatoriu un efect semnificativ. 

Acest rezultat este o dovadă a faptului că expunerea iniţială joacă un rol 
în tot acest proces, iar atenţia studiilor viitoare ar trebui să se concen- 
treze asupra modului în care prima şi ultima expunere mediatică se in- 
terconectează (vezi si Lecheler & de Vreese, 2013; Matthes, 2010). 

Mai mult, rezultatele cercetării arată că efectul determinat de sursa 
mesajului este, în unele cazuri, mai important decât cel determinat de 
cadraj. Mesajele ce provin din surse credibile par a avea o influenţă pozi- 
tivă, în timp ce mesajele ce provin din surse necredibile una negativă, 
aşa cum am anticipat. Totuşi, un element care merită analizat în studii 
viitoare este măsura în care identificarea cu sursa are un impact în sen- 
sul creşterii efectelor de framing (vezi şi Hartman & Weber, 2009). Mai 
mult, deşi o idee generală prezentă în studiile teoretice este aceea că 
mesajele care provin din surse credibile sunt cele care facilitează o in- 
fluenta mai mare a media asupra publicurilor, iar mesajele ce provin din 
surse necredibile limitează influenţa media, rezultatele arată că atât ca- 
drajele ce provin din surse credibile, cât şi cele care provin din surse ne- 
credibile au puterea de a modera efectele de framing. Totuși, trebuie 
menţionat că diferenţa în ceea ce priveşte acţiunea propriu-zisă a sursei 
unui cadraj este dată de tipul variabilei dependente analizate. 

Dincolo de credibilitatea sursei şi valența încadrării (pozitivă sau 
negativă), există o serie întreagă de moderatori ai efectelor de framing. 
Influenţa acestora se resimte atât cu privire la cadrajele repetate, cât şi 
în cazul celor diferite. Amintim, de exemplu, importanţa sau caracteris- 
ticile temei încadrate, dar şi atitudinile preexistente. De aceea, susţinem 
că cercetările viitoare ar trebui să aibă în vedere si aceste variabile. Mai 
mult, considerăm că rezultatele studiului nostru pot fi folosite drept un 
argument destul de solid împotriva ideii că ne apropiem de o eră a 
efectelor minime. Este adevărat că influenţa media nu este întotdeauna 
atât de puternică, însă nu credem că ne-am apropiat de o eră a efectelor 
minime ale media tradiţionale. Dimpotrivă, credem că ele pot avea 
efecte, dar că trebuie avut în vedere că ideile teoretice și empirice cla- 
sice trebuie readaptate la noul context tehnologic si cultural. 

Pornind de la aceste rezultate, un punct de reflecţie pentru cercetă- 
tori şi studii viitoare ar fi cel referitor la studiul moderatorilor efectelor 
de framing. Astfel, în contextul în care rezultatele arată că sursa mesaju- 
lui are un rol important în modificarea atitudinilor publicului, consi- 
derăm că acest moderator ar trebui inclus tot mai des în studiile cu 
privire la efectele de framing asupra publicului. De asemenea, consi- 
derăm că teoriile clasice cu privire la importanţa sursei în modificarea 

efectelor media ar trebui readaptate conform noilor evoluţii tehnologice 
si sociale. Rezultatele acestei cercetări oferă indicii că sursa iniţială a unui 
mesaj nu se uită, în acord cu teoria sleeper effect, ci continua să aibă o influ- 
enta, indiferent de tipul ei — credibil sau necredibil. De aceea, considerăm 
că o cercetare viitoare ar trebui să aibă în vedere tocmai analiza măsurii 
în care fenomenul sleeper effect se mai aplică astăzi, prin raportare la schim- 
bările tehnologice, dar şi la contexte culturale diferite. 

Un alt moderator esenţial pare importanţa acordată temei încadrate 
de media. Iniţial, am pornit de la ideea că ştirile cu privire la situaţia eco- 
nomică a României, indiferent de direcţia sau sursa lor, au o importanţă 
pentru tineri, deoarece ei nu au acces direct la evenimentele economice 
în ansamblu şi folosesc media pentru a se informa, pentru a-și forma 
păreri şi consolida atitudini. Rezultatele arată că, într-adevăr, expunerea 
la ştiri cu privire la situaţia economică are în general un impact destul de 
puternic. Totuşi, o cercetare viitoare ar putea avea în vedere două dis- 
tinctii: cea dintre un subiect important şi unul mai putin important si a 
doua — între importanţa reală a subiectului şi cea percepută de publicuri. 

Observăm că, la nivelul implicării politice şi sociale, nu există rezul- 
tate semnificative statistic determinate de reexpunerea la un anumit 
cadraj, la cadraje diferite sau în funcţie de sursa mesajului. Totuși, există 
câteva tendinţe. La nivelul T1 (imediat după expunere), am identificat 
un impact semnificativ al cadrajelor negative provenite din surse credi- 
bile în sensul creşterii ușoare a gradului de implicare politică si socială. 
Rămâne, însă, întrebarea cu privire la motivele pentru care nivelul de 
implicare politică și socială nu se modifică în funcţie de reexpunerea la 
media. De asemenea, observăm că valența pozitivă sau negativă a înca- 
drării, alături de influenţa generată de tipul sursei generează rezultate 
semnificative statistic (deşi numărul de cazuri din studiul nostru este 
mic, ca să putem extrapola): cadrajele pozitive provenite din surse cre- 
dibile determină o creştere a nivelului de încredere politică, în com- 
paratie cu cele negative provenite din surse necredibile. Întrebările de 
reflecţie pentru studii viitoare ar fi — cât de apropiat este acest scenariu 
experimental de ceea ce se întâmplă în realitate?, respectiv pot media să 
aibă o strategie de alternare a mesajelor extreme astfel încât nivelul de 
încredere în clasa politică să crească? 

Un alt element pe care l-am observat a fost că, indiferent de tipul re- 
expunerii (repetitivă sau competitivă), efectele de framing sunt mai vizi- 
bile dacă perioada dintre două expuneri este mai mare. O întrebare 
care ar putea reprezenta un punct de pornire pentru studii viitoare ar 

fi — în ce măsură un cadraj media are un impact imediat şi cum putem 
distinge între efecte pe termen scurt, mediu sau efecte latente? 

Mai mult, de vreme ce am observat că media încă au puterea de a 
modifica sensul atitudinilor oamenilor, studii viitoare ar trebui să se în- 
trebe dacă media pot să adopte o strategie în sensul creşterii implicării la 
nivel social şi politic, motivării oamenilor să se simtă capabili să intervină 
în plan socio-economic sau creșterii încrederii în politicieni. Altfel spus, 
studii ulterioare ar trebui să aibă în vedere dacă media pot constitui un 
remediu pentru ameliorarea ,,distantei” dintre individ şi societate. 

Prin acest studiu, credem că am reuşit să ne apropiem de o abordare 
realistă integrată în ceea ce priveşte impactul media, prin framing, asupra 
atitudinilor publicurilor. Prin includerea tipurilor diferite de expuneri 
(repetitivă sau competitivă), a tipurilor diferite de surse ale cadrajului 
(credibilă sau necredibilă) şi a reexpunerilor la o săptămână, respectiv la 
o lună de la expunerea iniţială, am reuşit să formulăm un argument în 
favoarea valorii pe care o au studiile cu privire la efectele de framing. Alt- 
fel spus, vedem acest demers ca un punct de pornire pentru cercetări vi- 
itoare care îşi propun să studieze efectele media, cu accent pe un tip de 
abordare realistă. Conchidem că scopul studiului nostru, acela de a oferi 
un tip de abordare realistă, care să studieze efectele de framing în con- 
texte cât mai apropiate de ceea ce se întâmplă în realitate, trebuie rafinat 
în cercetări viitoare. Sustinem ca, doar prin studii similare, putem con- 
tracara criticile aduse valorii pe care o au rezultatele obţinute ca urmare 
a analizei efectelor de framing (vezi si Lecheler si de Vreese, 2013). 

si direcţii viitoare 


Una dintre limitele cercetării ţine de administrarea propriu-zisă a 
chestionarului, mai ales de probleme ce ţin de rata destul de scăzută a 
răspunsurilor pentru chestionarele administrate online. Astfel, numărul 
total de 769 de respondenţi la T1 a fost împărțit, conform procedurii ex- 
perimentale şi păstrând designul, astfel încât să avem un număr similar de 
respondenţi pentru fiecare moment — T2 (o săptămână de la expunerea 
iniţială), respectiv T3 (o lună de la expunerea iniţială). Totuşi, daca inde- 
partam din cei 769 de respondeti pe cei care făceau parte din grupul de 
control, adică N = 147, rămân 622 de posibil respondenţi, afiliati fie mo- 
mentului T2, fie T3. Dintre aceştia, observăm că la momentul T2, N = 151, 
iar la momentul T3, N = 134, însumând în total 285 de participanţi. 
Așadar, calculăm o rată de răspuns de mai puţin de 50%, mai precis 
45,8%. Apreciem că, daca rata de răspuns ar fi fost mai mare, am fi obti- 
nut mai multe rezultate semnificative statistic, fiindcă, de exemplu, în cazul 
încrederii în politicieni, numărul mic de cazuri pentru fiecare condiţie ex- 
perimentală nu ne-a permis să generalizăm rezultatele obţinute. 

În acelaşi context, prin raportare la metoda de obţinere a datelor din 
acest studiu, trebuie să menţionăm că o limită a cercetării este determi- 
nată de însăşi folosirea metodei experimentului. Statisticile arată că ex- 
perimentele, ca metode de cercetare, sunt utile în explicarea anumitor 
atitudini sau comportamente ale oamenilor, însă trebuie să luăm în con- 
siderare că un experiment nu poate reproduce, totuşi, în laborator, 
viaţa reală. 

O altă limită a cercetării este determinată de folosirea unui stimul ex- 
perimental reprezentat de o ştire tipărită. Considerăm că impactul unei 

ştiri tipărite poate fi semnificativ, însă credem că o ştire care ar fi conti- 
nut imagini sau una dublată de conţinut audio-video ar fi avut un im- 
pact mai puternic. Pe baza acestei limitări, justificăm, de exemplu, 
unele tendinţe pe care le-am identificat, dar care nu au fost suficient de 
puternice astfel încât să fie semnificative statistic. 

Mai mult, tot referitor la stimulul experimental, o altă posibilă limită ar 
fi cauzată de subiectul prezentat în știre. Dat fiind designul experimental, 
în care trebuiau să existe, printre altele, scenariul cadrajelor repetitive, res- 
pectiv al celor competitive, am fost constransi să alegem un subiect care sa 
permită acest lucru. De aceea, legând de literatură şi de ideea importanţei, 
am considerat că tinerii din România de astăzi pot fi interesaţi de aspectele 
economice ale ţării. Astfel, am gândit si expus participanţii la o ştire care 
prezenta situaţia economică a României în mod pozitiv, respectiv una care 
încadra situaţia economică a României în termeni negativi. Numai în acest 
fel am putut să dezvoltăm şi să testăm efectele cadrajelor repetitive şi ale 
celor competitive. Totusi, probabil că o ştire referitoare la o altă temă ar fi 
avut un alt impact, poate chiar mai semnificativ, dacă ţinem cont de ideea 
lui Shehata si Strömbäck (2013, p. 250). Cei doi autori sugerează ca, une- 
ori, subiectele cărora media le acordă foarte multă atenţie (aşa cum este și 
cazul subiectelor economice) pot determina un fel de ,obisnuire” a pu- 
blicului, caz in care orice dorință a media de a accentua sau ascunde anu- 
mite aspecte ale temei încadrate devine greu de împlinit. 

Mai mult, faptul că studiile cu privire la durata efectelor de framing 
sunt destul de rare, alegerea distanțelor dintre două expuneri — o săp- 
tămână, respectiv o lună — poate constitui o limită. Mai precis, desi exis- 
tă o serie de consideraţii teoretice care arată că efectele de framing sunt 
vizibile chiar şi la o lună de la expunerea iniţială, nu există studii care să 
fi analizat cum se modifică efectele de framing în funcţie de perioade 
temporale specifice. Altfel spus, o limită ar fi si faptul că nu am avut un 
sistem de referinţă la care să ne raportăm în mod consecvent şi conform 
căruia să putem caracteriza un efect ca fiind trecător sau persistent (vezi 
si Lecheler & de Vreese, 2013). Prin conştientizarea acestei limite, am 
putea explica şi de ce, în mod surprinzător, cadrajele repetate par a avea 
efecte mai puternice la o lună de la expunerea iniţială. 

Totuşi, vedem aceste limite ca pe nişte provocări si dorim să propu- 
nem o reducere a acestora, menţionând câteva soluţii, care ar putea fi 
incluse în cercetări ulterioare. În primul rând, în ceea ce privește rata 
destul de scăzută a răspunsurilor pentru chestionarele administrate on- 
line, considerăm că acest lucru s-ar putea rezolva în două moduri, şi 

anume prin administrarea numai de chestionare tipărite sau prin oferirea 
de recompense respondentilor pentru completarea chestionarelor. În al 
doilea rând, în ceea ce priveşte stimulul experimental, credem că pro- 
blemele legate de puterea efectivă a unei știri tipărite, dar şi cele legate de 
tema încadrată, ar putea fi rezolvate cu uşurinţă pe viitor. Cercetări 
experimentale viitoare ar trebui să aibă în vedere că, mai ales în noul con- 
text tehnologic, tinerii nu mai par atât de impresionați de ştirile tipărite, 
ci, poate mai degrabă de cele cu un conţinut audio-video. De asemenea, 
cercetări viitoare ar trebui să aibă în vedere faptul că subiectele econo- 
mice poate nu au același impact în realitate, comparativ cu ceea ce arată 
statisticile sau cu ceea ce intuim la nivelul simțului comun. În ceea ce 
priveşte influenţa timpului asupra efectelor de framing, studii viitoare ar 
trebui să analizeze când un anumit efect poate fi numit trecător sau per- 
sistent şi care este momentul care declanșează reducerea efectelor de 
framing („exact curve of effect decay”) (Lecheler & de Vreese, 2013, p. 165). 

In acest context, dincolo de solutiile sugerate, credem ca este relevant 
sa prezentam si cateva observatii utile pentru studii viitoare. O prima ob- 
servatie se refera la populatia studiata — la nivelul cercetarii noastre, am 
studiat efectele de framing in randul tinerilor, iar justificarea pentru 
alegerea acestui esantion a fost motivata de doua argumente solide. 
Primul este acela ca studiile arata ca atitudinile si comportamentele tine- 
rilor sunt in formare, sunt mai putin solide si, deci, mai susceptibile sa fie 
modificate de media. Al doilea este acela ca cercetarile efectuate asupra 
persoanelor tinere si educate (studenti, mai exact) tind sa aiba un grad 
mare de generabilitate a rezultatelor (pentru ca, in general, studentii au 
un background destul de diferit, provin din zone diferite si apartin unor 
grupuri sociale diferite). Totusi, dincolo de aceste doua argumente, con- 
sideram că este important să menţionăm că o direcţie viitoare de cerce- 
tare ar trebui să ia în considerare o abordare a efectelor de framing în 
rândul tinerilor, comparativ cu efectele produse în rândul persoanelor de 
peste 40 de ani, deoarece, potrivit studiilor, unele atitudini devin mai 
puternice odată cu vârsta. Mai mult, tot referitor la populaţia studiată, o 
altă direcţie de cercetare ar putea avea în vedere analiza efectelor de 
framing în rândul tinerilor educați, din mediul urban (asa cum a fost si 
cazul cercetării noastre) comparativ cu analiza efectelor de framing în 
rândul tinerilor cu un nivel de educaţie mediu, din mediul rural. O astfel 
de direcţie este întemeiată pe ideea că, în general, mediul de provenienţă 
are un impact asupra atitudinilor umane. 

Prin raportare la mediul de provenienţă şi lărgind această sferă, con- 
siderăm că o cercetare destul de interesantă ar putea să aibă în vedere 

o comparatie cros-culturala. Mai precis, credem ca ar fi interesant de stu- 
diat zona efectelor de framing asupra publicurilor prin raportare la 
apartenenta lor geo-istorica. Un argument care ar justifica o astfel de 
cercetare este ca, uneori, reminiscentele culturale pot „bloca” dezvoltarea 
anumitor atitudini, iar cercetătorii pot cădea în capcana de a spune, de 
exemplu, că media nu au efecte semnificative asupra atitudinilor publicu- 
lui. O astfel de cercetare ar analiza care sunt caracteristicile culturale care 
determină „blocarea” unor atitudini sau comportamente, creionând, în 
final, mai puţine critici la adresa impactului real al media. 

O a doua observaţie se referă la faptul că, prin acest studiu, am încer- 
cat să reproducem un context mediatic apropiat de ceea ce se întâmplă 
în realitate. Mai exact, am încercat să studiem efectele de framing asupra 
publicurilor în contextul în care media prezintă deopotrivă cadraje pozi- 
tive şi negative, încadrate repetitiv şi competitiv, provenite din surse cre- 
dibile sau necredibile. Totuşi, trebuie să menţionăm că, pentru a se 
apropia chiar mai mult de contextul real, studiile viitoare ar trebui să tina 
cont şi de un concept, denumit sugestiv în engleză ca selective exposure 
(Bennett & Iyengar, 2008; Lecheler & de Vreese, 2013, Stroud, 2008). 
Acest concept a fost creat pentru a sugera că în realitate oamenii tind să 
se expună în mod voluntar numai la informaţiile care sunt în acord cu 
ceea ce ei ştiu deja sau, altfel spus, la informaţiile care sunt în acord cu 
opiniile şi atitudinile lor preexistente. Astfel, o cercetare viitoare ar putea 
să determine modul în care are loc această selecţie, în funcţie de catego- 
ria de publicuri, în aşa fel încât alegerea stimulului experimental să ţină 
cont şi de acest aspect. Mai mult, ar fi interesant de studiat dacă şi cum se 
modifică atitudinile publicului ca urmare a expunerii la media în mod 
voluntar, în comparaţie cu expunerea în cadrul unui experiment. De 
asemenea, cercetări viitoare ar putea să studieze in ce măsură considerati- 
ile sau atitudinile preexistente ale oamenilor sunt tot o consecinţă a influ- 
entei media, însă una neconstientizata. 


V. Concluziile cercetării 


În general, am observat că atât direcţia cadrajului (pozitivă sau nega- 
tivă), cât şi sursa acestuia (credibilă sau necredibilă) pot influenţa atitu- 
dinile publicului. Totuşi, în cazul unor atitudini, tipul cadrajului are o 
influenţă mai mare, iar în cazul altora, sursa mesajului este decisivă. De 
exemplu, în cazul încrederii în clasa politică, combinaţia dintre cadraj 
şi sursă are o influenţă semnificativă. Mai clar, cadrajele negative ce 
provin din surse necredibile pot duce la o scădere semnificativă a în- 
crederii politice, comparativ cu cele pozitive provenite din surse credi- 
bile, care pot determina o creştere a încrederii în clasa politică. Pe de 
altă parte, nu direcţia cadrajului este cea care determină modificări ale 
gradului de neputinţă socio-economică, ci, mai degrabă, sursa acestuia. 
Drept urmare, observăm că influenţa semnificativă a media depinde și 
de natura atitudinii — dovadă fiind tocmai faptul că unele atitudini sunt 
mai influențate de direcţia cadrajului, altele de sursa acestuia, altele de 
combinaţia cadraj-sursă. 

O altă observaţie importantă este că media influenţează atitudinile 
publicului, însă această influenţă este modelată de o serie întreagă de 
moderatori. Din studiul nostru reiese că, uneori, acolo unde efectele de 
framing par nesemnificative, variaţia atitudinilor poate fi analizată prin 
raportare la moderatori. În această cercetare, am introdus numai câţiva 
moderatori, unii de natură individuală (gradul de hotărâre, nivelul de 
conservatorism și dezirabilitatea socială) şi alţii de natură contextuală, 
ce vizează mai degrabă tipul de consum media (interesul pentru ştiri, 
identificarea cu mesajul ştirii şi preluarea informaţiilor din ştiri). Anali- 
za noastră arată că, dincolo de influenţa media, atitudinile publicurilor 
variază în funcţie de moderatori. O analiză mai profundă ar putea să 
aibă în vedere influenţa moderatorilor asupra efectelor de framing în 

cazul unor teme diferite, deoarece studiile arată că anumite caracteris- 
tici ale temei încadrate pot limita efectele de framing (vezi şi Chong & 
Druckman, 2008; Lecheler & de Vreese, 2013). 

Dincolo de analiza efectelor imediate de framing, am avut în vedere 
să analizăm efectele media în contexte apropriate de realitate, în care 
consumul de media nu se limitează la expuneri singulare, ci include 
teme încadrate fie repetitiv, fie competitiv. Astfel, în acest studiu, ne-am 
propus să vedem măsura în care efectele de framing sunt semnificative 
odată cu trecerea timpului. De aceea, am analizat diferenţele produse 
în timp de cadrajele repetitive, respectiv de cele competitive. 

Contrar așteptărilor, cercetarea noastră arată că încadrările media 
repetate nu au drept consecinţă multiplicarea efectelor şi că expunerea 
la acelaşi tip de cadraj media nu determină modificări semnificative la 
nivelul atitudinilor publicului (efectele par a se menţine constante, cu 
o uşoară tendinţă de acumulare pe măsură ce trece timpul). Pe de altă 
parte, cadrajele contradictorii funcţionează aşa cum anticipaseram — ul- 
timul cadraj are cea mai mare influenţă asupra (re)formării atitudinilor. 
Mai mult, rezultatele studiului nostru oferă indicii cu privire la modul 
în care caracteristicile sursei cadrajului moderează efectele de framing 
odată cu trecerea timpului. Reiese de asemenea că sursa mesajului 
media poate avea un rol decisiv atât în influențarea direcţiei, cât si a 
magnitudinii efectelor de framing asupra atitudinilor publicului. 

O altă concluzie relevantă este că, deşi ne-am aşteptat ca încadrările 
media repetate să funcţioneze ca multiplicator de efecte şi ca această 
tendinţă să fie mai vizibilă cu cât perioada dintre două expuneri este 
mai mică, rezultatele au arătat contrariul. Cadrajele repetitive nu func- 
tioneaza ca multiplicator de efecte, cu toate că am observat o oarecare 
tendinţă de amplificare a efectelor pe măsura creşterii perioadei dintre 
două expuneri succesive. Pe de altă parte, rezultatele au arătat că ulti- 
mul cadraj este decisiv în formarea atitudinilor şi că această tendinţă 
este mai vizibilă la o lună de la expunerea iniţială. Aşadar, influenţa tim- 
pului este decisivă în reducerea sau amplificarea efectelor de framing — 
cu cât perioada dintre două expuneri este mai mare, cu atât efectele de 
framing sunt mai semnificative. În acest context, rămâne deschisă 
provocarea de a studia dacă există o perioadă optimă în care vizibilitatea 
efectelor media este maximă şi care este momentul când efectele încep 
să dispară (vezi şi Lecheler şi de Vreese, 2013). 

Cercetarea noastră arată că expunerea la cadraje repetate are drept 
consecinţă menţinerea constantă a efectelor iniţiale de framing, în timp 

ce expunerea la cadraje competitive are drept rezultat modificarea parţială 
a efectelor iniţiale. Analiza arată că încadrările repetate au puterea de a 
menţine constante atitudinile publicului, în comparaţie cu cele competi- 
tive, care determină fluctuații ale atitudinilor. Aceste rezultate sunt în 
acord cu ideile teoretice conform cărora expunerea la același cadraj media 
poate avea efecte puternice, însă nu implică in mod necesar si acumularea 
efectelor (Lecheler & de Vreese, 2013; Peter, 2004; Zaller, 1992). 

De asemenea, rezultatele arată că, în general, ultimul cadraj are o in- 
fluenta majoră asupra atitudinilor publicurilor. Acest rezultat confirma 
ideile teoretice de la care am pornit, conform cărora, indiferent de 
natura lui (puternică sau slabă) (Chong & Druckman, 2008), ultimul 
cadraj are cea mai mare influenţă, iar aceasta este cu atât mai vizibilă cu 
cât perioada dintre două expuneri este mai mare. Acest rezultat este o 
dovadă a faptului că atât prima, cât şi ultima expunere media sunt rele- 
vante în determinarea impactului media asupra publicurilor. Studii vi- 
itoare ar trebui să aibă în vedere relaţia dintre efectul produs de primul 
cadraj, în raport cu cel produs de ultimul cadraj şi, evident, cât timp 
poate să treacă între prima şi ultima expunere, astfel încât acestea să 
mai poată fi considerate ca având efect simultan (vezi si Lecheler & de 
Vreese, 2013; Matthes, 2010). 

Prin raportare la moderatorii introdusi în studiul nostru, rezultatele 
au arătat că sursa mesajului este importantă în modificarea efectelor de 
framing. Desi ne-am aşteptat ca încadrările media care provin din surse 
credibile să aibă un impact mai mare asupra atitudinilor publicurilor, 
din analiză reiese că impactul sursei este diferit în funcţie de tipul de ati- 
tudine studiat. De exemplu, cadrajele provenite din surse credibile pot 
determina o creștere a încrederii în politicieni, în comparaţie cu cele 
care provin din surse necredibile; acestea din urmă îi pot determina pe 
oameni să simtă că au din ce în ce mai puţină putere să intervină şi să 
rezolve chestiuni de natură socio-economică. Mai mult, din cercetarea 
noastră reiese că, uneori, sursa este chiar mai importantă ca tipul de în- 
cadrare în modificarea unor atitudini. Drept urmare, considerăm că 
studiile viitoare ar putea investiga în ce măsură unele fenomene consi- 
derate clasice (cum este şi cazul sleeper effect) se mai aplică în noul con- 
text tehnologic şi în alte spaţii culturale decât cele pentru care au fost 
gândite iniţial (contextul american din anii 1940-1950, respectiv contex- 
tul românesc din 2016). 

În ceea ce priveşte importanţa acordată temei, am pornit de la ideea 
că subiectele economice stârnesc interesul tinerilor din ziua de astăzi. 

Rezultatele confirma ca expunerea la stiri cu privire la situatia economica 
a României are un impact asupra atitudinilor tinerilor. Uneori, impactul 
este determinat de direcţia pozitivă sau negativă a cadrajului, iar alteori de 
sursa credibilă sau necredibilă a acestuia. Totuşi, nu am testat în ce măsură 
există o diferenţă între importanţa reală a unei teme în plan personal (cea 
gândită ca fiind relevantă şi cea pe care am introdus-o ca moderator) şi cea 
percepută de publicuri. Credem că această direcţie rămâne deschisă pentru 
studii viitoare, deoarece tocmai această diferenţă poate explica de ce în 
unele cazuri efectele de framing nu au fost semnificative. 

Pentru a concluziona, poate una dintre cele mai relevante idei ce 
reies din această cercetare este aceea că media au efecte semnificative 
asupra publicurilor. Deşi datele arată că, uneori, influenţele sunt mar- 
ginale, credem că acest lucru nu înseamnă că ele nu există, ci, dim- 
potrivă, că poate ar fi necesar un design de cercetare mai rafinat. De 
asemenea, considerăm că acest studiu poate contribui la o înţelegere 
mai bună a modului în care cadrajele media determină modificări ale 
atitudinilor publicurilor, într-un context apropiat de realitate, în care 
informaţiile nu sunt singulare, ci alcătuiesc un flux complex al comu- 
nicării. Rezultatele acestei cercetări pot reprezenta baza unei argumen- 
tări care să susţină că, cel puţin în România de astăzi, media tradiţionale 
sunt departe de a intra într-o eră a efectelor minime. 

În această lucrare, ne-am propus să testăm dacă si cum media tra- 
ditionale din România de astăzi (mai) au efecte asupra publicului. Lu- 
crarea a pornit de la două idei fundamentale. Prima a fost prilejuită de 
dezbaterile cu privire la intrarea într-o „eră a efectelor minime” ale media 
tradiţionale. Unele voci (de exemplu, Bennett & Iyengar, 2008; Lecheler 
& de Vreese, 2013) susţin că publicul a devenit din ce în ce mai „selectiv” 
şi nu se mai expune în mod voluntar decât la cadrajele media care sunt în 
acord cu ideile sale preexistente. A doua a fost determinată de mutarea ac- 
centului de pe rolul benefic al media de a spune publicului la ce să se gân- 
dească, pe rolul important al acestora de a spune publicului cum să 
gândească despre o temă. Acesta este contextul în care am propus un de- 
mers realist integrat în analiza impactului media asupra publicului. 

Acest demers a cuprins mai multe elemente care se regăsesc într-un 
scenariu media real şi actual. Astfel, structurat sunt forma unui experi- 
ment, studiul empiric şi-a propus să analizeze dacă media, prin modul în 
care încadrează anumite subiecte, mai au influenţă asupra publicului. 
Apropierea de contextul media real a fost realizată prin: expunerea la 
cadraje cu valență pozitivă şi negativă, reexpunerea la anumite cadraje şi 
folosirea cadrajelor contradictorii, expunerea la cadraje care provin din 
surse credibile, respectiv expunerea la cadraje care provin din surse ne- 
credibile. Toate acestea au facilitat apropierea de contextul real, în care 
mesajele nu apar separat, ci într-un flux al comunicării, în care media nu 
prezintă o temă dintr-o perspectivă unică, ci pot prezenta ambele perspec- 
tive ale acesteia (Zaller, 1992), în care sursele mesajelor pot fi atât credi- 
bile, cât şi necredibile (Hartman & Weber, 2009; Tormala & Petty, 2004). 
Mai mult, o noutate adusa de acest studiu este faptul ca am introdus anali- 
za duratei efectelor de framing. Mai precis, am testat in ce masura tre- 
cerea timpului elimina sau, dimpotriva, sporeste efectele de framing. 

Cercetarea si-a indeplinit ambele obiective care au ghidat-o. Primul 
obiectiv de cercetare a avut in vedere sa determine impactul imediat al 
cadrajelor media asupra atitudinilor publicului. In general, cercetarea a 
arătat că media, prin modul in care încadrează o anumită temă, au inca 
puterea de a modifica atitudinile publicului tânăr. Am observat că, cel 
puţin la nivelul celor trei atitudini testate (implicarea politică şi socială, 
neputinta in plan socio-economic si încrederea în politicieni), media pot 
determina variaţii. Uneori, acestea sunt mai semnificative, alteori, am ob- 
servat doar tendinţe. Apreciem că, în cazul în care stimulul experimental 
ar fi fost mai puternic (de exemplu, un material audio-video, fata de o ştire 
tipărită), efectele media ar fi fost chiar mai vizibile. Modul în care media 
au încadrat tema a determinat unele schimbări previzibile ale atitudinilor 
publicului. De exemplu, un cadraj negativ provenit dintr-o sursă credibilă 
a determinat o ușoară creştere a nivelului de implicare politică si socială. 
Acest rezultat este în acord cu teoria potrivit căreia încadrările media cu 
valență negativă atrag atenţia publicului si au puterea de a-l mobiliza 
(Schuck & de Vreese, 2006). Mai mult, am observat că nivelul de încredere 
în politicieni s-a modificat în cazul celor expuși la cadraje pozitive, prove- 
nite din surse credibile, în comparaţie cu cei expuşi la cadraje negative 
provenite din surse necredibile. În cazul celor din urmă, a scăzut nivelul 
de încredere în politicieni. Acest rezultat arată că atât valența cadrajului, 
cât şi sursa acestuia pot contribui la modificarea atitudinilor publicului. 
Altfel spus, rezultatele au confirmat că influenţa media nu are un caracter 
total independent (Schuck & de Vreese, 2006, p. 21). Dimpotrivă, ea este 
ponderată de o serie de moderatori — valența cadrajului (pozitivă sau nega- 
tiva) si sursa acestuia (credibilă sau necredibilă) . 

De asemenea, cu ajutorul acestui studiu, am arătat că, acolo unde in- 
fluenta media asupra atitudinilor nu este atât de mare, există alti factori 
care le modelează. De exemplu, nivelul de implicare politică şi socială 
nu se modifică în mod semnificativ în funcţie de expunerea la media. 
Totuşi, am observat că el variază în funcţie de alte elemente, precum: 
gradul de hotărâre, conservatorismul, preluarea informaţiilor din ştiri, 
dezirabilitatea socială, identificarea cu mesajul ştirii, respectiv interesul 
pentru ştiri. Drept urmare, putem concluziona că influenţa media 
asupra atitudinilor publicului trebuie studiată luând în considerare atât 
tipul atitudinii (atitudine puternică sau slabă), cât şi unele elemente in- 
dividuale sau contextuale. Faptul că media nu au o influenţă semnifica- 
tivă la un moment dat nu înseamnă neapărat că au intrat într-o eră a 
efectelor minime. Este posibil fie ca efectele media să fie „blocate” de 

unii factori individuali sau contextuali, fie ca teoriile clasice pe care 
ne-am construit designul de cercetare să necesite ajustări. 

Al doilea obiectiv de cercetare a avut în vedere sa determine măsura 
în care efectele de framing rezistă odată cu trecerea timpului. Credem 
că am reușit să introducem mai multe elemente din contextul media 
real, astfel încât rezultatele să poată contura un demers realist în studiul 
efectelor de framing. În primul rând, am introdus două tipuri de reex- 
puneri media — repetate si contradictorii. Cadrajele repetate se referă la 
cele care conţin doar o perspectivă a temei (ori cea pozitivă, ori cea 
negativă); cadrajele contradictorii se referă la cele care conţin o pers- 
pectivă dublă a temei (de exemplu, un cadraj pozitiv, urmat de unul 
negativ sau invers). De asemenea, am introdus credibilitatea sursei 
mesajului ca moderator al efectelor de framing si am testat influenţa 
combinată a cadrajului si a moderatorului în două momente temporale 
distincte — la o săptămână de la expunerea iniţială, respectiv la o lună. 

În ansamblu, rezultatele au arătat că încadrările media repetate nu au 
drept rezultat multiplicarea efectelor iniţiale de framing. Mai mult, faptul 
că media prezintă același cadraj nu este „singura cheie spre un efect pu- 
ternic” (Lecheler & de Vreese, 2013, p. 163). Totusi, observăm o tendinţă 
ca efectele să se acumuleze pe măsură ce perioada dintre două expuneri 
creşte. Contrar previziunilor, acest rezultat pare a confirma teoria sleeper 
effect. Pe de altă parte, cadrajele contradictorii par a funcţiona conform 
teoriei ultimului cadraj — acesta este cel care are cea mai puternică influ- 
enta. Conform aşteptărilor, impactul ultimului cadraj media este mai sem- 
nificativ dacă perioda dintre două expuneri creşte. În ceea ce priveşte 
rolul moderator al sursei cadrajului, rezultatele au arătat că nivelul de 
credibilitate a sursei cadrajului determină modificări substanţiale atât în 
magnitudinea, cât şi în direcţia efectelor. Contrar așteptărilor, nu numai 
încadrările care provin din surse credibile pot determina efecte de fram- 
ing puternice, ci si cele provenite din surse necredibile. În general, dife- 
rentele sunt dictate de tipul atitudinii analizate. 

Referitor la importanţa acordată temei, ca moderator individual, 
rezultatele ne determină să formulăm două scenarii: fie că subiectele 
economice nu sunt atât de importante pentru tinerii din România de 
astăzi (noi anticipaserăm contrariul), fie că atitudinile lor sunt mai de- 
grabă în curs de formare. Conform teoriilor, atunci când media prezin- 
tă o temă importantă pentru public în plan personal, efectele de 
framing tind să fie minime, deoarece publicul are deja attiudini puter- 
nice (Lecheler et al., 2009). Pe de altă parte, publicul tânăr tinde să aibă 

atitudini instabile sau unele in curs de formare, ceea ce inseamna ca 
media pot avea o influenţă mai mare (Adriaansen et al., 2010; de Vreese 
& Elenbaas, 2008). Aceasta dilema ar putea fi rezolvata printr-o cerce- 
tare care să aibă în vedere analiza comparativă a efectelor de framing 
asupra atitudinilor publicului tanar, comparativ cu cele ale publicului 
de peste 40 de ani (care ar avea atitudini deja stabile). 

Cu privire la rolul timpului in modificarea efectelor de framing, rezul- 
tatele au aratat ca unele efecte sunt mai vizibile dupa trecerea timpului. 
Altfel spus, timpul pare ca joaca un rol decisiv nu in limitarea sau ster- 
gerea efectelor, ci in amplificarea lor. Totusi, nu am avut in vedere decat 
două momente temporale distincte — o săptămână, respectiv o lună de la 
expunerea iniţială. Credem că aceasta ar putea fi o limită a acestui studiu, 
deoarece nu ne permite să analizăm o evoluţie mai amănunţită a efectelor 
de framing. Mai mult, nu am testat în ce măsură publicul păstrează din in- 
formaţiile percepute din expunerea media iniţială şi nici care este mo- 
mentul în care efectele media au dispărut definitiv, iar publicurile pot fi 
„în afara” influenţei media (Lecheler & de Vreese, 2013, p. 163). 

Prin intermediul acestei lucrări, propunem un demers realist integrat 
în studiul efectelor de framing, prin care am „mimat” un scenariu media 
real. Am inclus cadraje pozitive şi negative, provenite din surse credibile 
sau necredibile, reexpuneri la un anumit cadraj si la cadraje diferite. De 
asemenea, am inclus testarea magnitudinii si a direcţiei influenţei media la 
distanţă de o săptămână, respectiv la o lună de la expunerea iniţială. Ast- 
fel, am creat un scenariu artificial destul de apropiat de ceea ce se întâm- 
plă în realitate. Rezultatele au arătat că, prin framing, media au puterea de 
a modifica atitudinile publicului. Acest lucru înseamnă că influenţa media 
nu este numai una superficială; atitudinile pot prezice comportamente 
(Hogg & Vaughan, 2010, 2011; LaPiere, 2010). De asemenea, acest rezul- 
tat ne indreptateste să credem că, cel putin în România de astăzi, media 
tradiţionale nu au intrat într-o eră a efectelor minime. Dimpotrivă, ele con- 
tinuă să reprezinte principalele mijloace prin care publicul, cel puţin cel 
tânăr, se raportează la realitatea înconjurătoare. 

Astfel, dincolo de rezultatele propriu-zise, credem că valoarea aces- 
tei lucrări stă, în mare măsură, în noutatea tipului de design experimen- 
tal propus. Adaptând un design folosit într-o cercetare mai amplă, 
realizată de Lecheler şi de Vreese (2013), am reușit să propunem un de- 
mers realist în studiile de framing; acesta poate fi folosit şi rafinat în 
studii viitoare. Acesta este contextul în care putem afirma că studiul nos- 
tru este valoros, deşi nu întotdeauna rezultatele au confirmat aşteptările 
sau au fost suficient de puternice încât să fie semnificative statistic. Cel 

putin doua argumente pot sustine aceasta afirmatie. Primul este ca, 
bazate pe un design experimental destul de complex, unele „rezultate 
partiale” sau nesemnificative statistic nu pot fi puse la egalitate cu absenta 
rezultatelor (Lecheler & de Vreese, 2013, p. 163). Al doilea argument este 
ca studiul nostru, ca de altfel majoritatea studiilor in domeniul comu- 
nicării, se bazează pe o serie de teorii clasice. Așadar, faptul că teoriile cla- 
sice nu pot fi confirmate prin raportare la realitatea românească din 2016 
nu înseamnă că studiul nu și-a îndeplinit scopul. 

Prin studiul nostru, credem că am reuşit să aducem o contribuţie la 
rafinarea unor teorii din sfera efectelor media. Mai precis, am apropiat 
studiul efectelor de framing asupra publicului de un demers realist. În 
cadrul acestuia, am inclus mai multe elemente care se regăsesc în con- 
textul media real — cadraje media pozitive şi negative, cadraje media 
repetate şi contradictorii, cadraje provenite din surse credibile şi ne- 
credibile. Mai mult, am inclus teste ale duratei efectelor de framing — la 
o săptămână şi la o lună distanţă de expunerea iniţială. Cu alte cuvinte, 
am construit un scenariu experimental destul de apropiat de cel real, în 
care există multiple „rute” de influenţă. Rezultatele au confirmat că, pe 
măsură ce creşte numărul de elemente testate, creşte si accesul la con- 
cluzii „reale”. Altfel spus, prin faptul că am inclus mai multe elemente 
din contextul media real, am putut să ne apropiem de o imagine mai 
clară și mai cuprinzătoare, care surprinde cum media, prin modul în 
care încadrează anumite teme, pot influenţa percepțiile si atitudinile 
publicului. Alături de încercarea de a construi un demers realist în 
studiul efectelor de framing, dorim să atragem atenţia asupra unei idei 
esenţiale — pentru a construi si interpreta studii în domeniul efectelor 
media, dar şi pentru a ajunge la concluzii cât mai apropiate de ceea ce 
se întâmplă în realitate, este necesar să admitem că teoriile clasice pot 
funcţiona diferit în spaţii socio-politice şi culturale diferite. 

Drept urmare, sperăm ca această lucrare, bazată pe un design experi- 
mental nou şi relativ complex, să poată reprezenta un punct de plecare 
pentru cercetări viitoare. Sugerăm ca studii viitoare să încerce să rafineze 
designul experimental folosit de noi şi, deopotrivă, să reanalizeze teoriile 
clasice. În acest fel, credem că vom putea lansa o nouă direcţie, mai rea- 
listă, în sfera studiilor referitoare la comunicarea media si în sfera mai 
largă a studiilor despre efectele comunicării de masă asupra publicului. O 
abordare realistă integrată, bazată pe teorii clasice, adaptate la noul con- 
text tehnologic şi la cel cultural poate fi una din căile de succes pentru a 
contracara criticile aduse studiilor în domeniul comunicării mediatice. 


229 


Anexe 


Anexa A 
Scale pentru variabilele dependente 


Nivelul de implicare politica și socială — a fost măsurat cu ajutorul unei 
scale cu 5 trepte, scorurile mai mari indicând un nivel mai mare de impli- 
care politică şi socială. Scala pentru măsurarea acestei variabile a fost 
folosită într-un studiu mai amplu, desfășurat între 2006 şi 2012, de către 
Facultatea din Wabash, Indiana, SUA (“Political and Social Involvement”, 
2010). Scala se regăseşte mai jos şi a fost tradusă si adaptată lingvistic (T1 — 
Cronbach o = 0.796; T2 — Cronbach o = 0.797; T3 — Cronbach a = 0.787). 
1. Vreau să devin liderul comunităţii 

2. Vreau să mă implic în activităţi care au în vedere protejarea mediului 
înconjurător 

3. Vreau să îi ajut pe oamenii aflaţi în dificultate 

4. Vreau să îmi îmbunătăţesc cunoştinţele cu privire la alte ţări şi culturi 
5. Vreau să fiu la curent cu ce se întâmplă în chestiunile politice 

6. Vreau să îmi construiesc un mod de viaţă bazat pe principii trainice 
7. Vreau să contribui la promovarea înţelegerii între oameni care apar- 
tin unor rase diferite 

8. Vreau să cred că într-o zi voi putea contribui la modificarea valorilor 
sociale 

9. Vreau să cred că într-o zi voi putea schimba ceva la nivelul structurii 
politice 

10. Vreau să particip la acţiuni voluntare în interiorul comunităţii 

Sentimentul de neputinta la nivel socio-economic — a fost masurat cu aju- 
torul unei scale cu 5 trepte, scorurile mai mari indicand un nivel mai 
mare de neputinţă socio-economică. Scala pentru măsurarea acestei vari- 
abile este tradusă şi adaptată lingvistic în romana, ea apartinandu-i lui 
Dean (1961). În analiza statistică, din scala iniţială au fost eliminaţi doi 
itemi (4 şi 6), ceea ce a însemnat creșterea coeficientului Cronbach Alfa 
de la 0.568 la 0.651 pentru T1. Mai jos se regăseşte scala iniţială (T1 — 
Cronbach a = 0.651; T2 — Cronbach a = 0.702; T3 — Cronbach a = 0.711). 
1. Mă îngrijorează viitorul pe care îl vor avea copiii din ziua de astăzi 

2. Uneori am senzaţia că alti oameni profită de mine 

3. Este înfricoşător să fii responsabil de creşterea unui copil 

4. Există foarte puţine lucruri pe care le-as putea face pentru a preveni 
un război sau chiar nimic 

5. Sunt aşa de multe decizii pe care trebuie să le iau astăzi, încât uneori 
simt că „explodez” 

6. Sunt puţine şanse ca o persoană să promoveze la locul de muncă dacă 
persoana respectivă nu ia o pauză 

7. Suntem asa de „prinşi” în sistemul din ziua de astăzi, încât nu mai este 
prea multă libertate de alegere nici în problemele personale 

8. Suntem numai nişte părţi componente din maşinăria vieţii 

9. Viitorul pare foarte întunecat 


Încrederea în clasa politică — a fost măsurată cu ajutorul unei scale în 5 
trepte, scorurile mai mari indicând un nivel mai scăzut al încrederii în 
clasa politică. Scala pentru măsurarea acestei variabile este tradusă si 
adaptată lingvistic în română, ea apartinandu-le lui Adriaansen, van Praag 
şi de Vreese (2010). Mai jos, se regăseşte scala ce măsoară încrederea în 
clasa politică (T1 — Cronbach a = 0.715; T2 — Cronbach a = 0.831; T3 - 
Cronbach a = 0.767). 

1. Politicienii promit in mod conştient mai multe decât pot oferi 

2. Miniştrii şi prim-ministrii pun interesul personal pe primul loc 

3. Pentru a deveni membri ai Parlamentului, prietenii sunt mai impor- 
tanti decât abilităţile 

4. Partidele politice sunt interesate numai de votul meu, nu și de opinia 
mea 

5. Politicienii nu înţeleg ce e important pentru societate 

6. Politicienii sunt capabili să rezolve problemele importante* 

7. Majoritatea politicienilor sunt persoane competente, care ştiu ce fac* 


232 


ANEXE 


Scale pentru variabilele independente 


Gradul de hotărâre — a fost măsurat cu ajutorul unei scale cu cinci 
trepte; valorile mai mari indică un nivel mai mare de hotărâre (Cron- 
bach o = 0.778). Scala pentru măsurarea acestei variabile este tradusă si 
adaptată lingvistic în română, ea apartinandu-le lui Althaus si Tewksbury 
(2007, p. 32). 

1. Am tendinţa să fiu nehotărât/ă atunci când iau majoritatea deciziilor* 
2. M-aş descrie ca fiind o persoană nehotarata* 

3. De obicei, iau deciziile importante în mod rapid şi categoric 

4. Când încerc să rezolv o problemă, adesea văd atât de multe opţiuni, 
încât devin confuz /ă* 

5. Atunci când am o problemă de rezolvat, adesea găsesc rapid singura 
si cea mai bună dintre soluţii 


Conservatorismul — a fost măsurat cu ajutorul unei scale cu cinci trepte; 
valorile mai mari indică un nivel mai mare de conservatorisum (Cron- 
bach a = 0.539). Scala pentru măsurarea acestei variabile este tradusă si 
adaptată lingvistic în română, ea apartinandu-le lui Althaus si Tewksbury 
(2007, p. 32). 

1. Când mă gândesc că am de rezolvat o problemă, iau în considerare 
că există o mulţime de opinii cu privire la ea* 

2. Când mă gândesc la situaţii conflictuale, rareori imi dau seama cum 
pot exista două puncte de vedere corecte 

3. Întotdeauna găsesc multe soluţii posibile pentru problemele pe care 
le am de rezolvat* 

4. Nu obişnuiesc să iau în considerare că există mai multe opinii cu 
privire la o problemă atunci când îmi formez propriul punct de vedere 
5. Chiar şi după ce mi-am format propria opinie cu privire la o pro- 
blemă, sunt întotdeauna dornic/ă să aflu părerile contradictorii* 


Preluarea informaţiilor din ştiri — a fost măsurată cu ajutorul unei scale cu 
cinci trepte; valorile mai mari indicând un nivel mai mare de preluare si 
adaptare a informaţiilor din ştiri în formarea unor atitudini/comporta- 
mente (Cronbach o = 0.849). Această scală este tradusă si adaptată lingvis- 
tic in română, ea apartinandu-le lui Eveland, Shah si Kwak (2003, p. 380). 
1. Adeseori ma gandesc la ceea ce am vazut la stiri 

2. Adeseori leg ceea ce am vazut la stiri de ideile pe care le am deja 

3. Adeseori incerc sa potrivesc ideile pe care le vad la stiri cu propriile 
mele experiente 

4. Adeseori încerc sa mă gândesc la modul în care ceea ce vad la stiri se 
leagă de alte lucruri pe care le ştiu 


Dezirabilitatea socială — a fost măsurată cu ajutorul unei scale cu cinci trepte; 
valorile mai mari indică un nivel mai mare de dezirabilitate socială — oa- 
menii vor să fie placuti de ceilalţi (Cronbach a = 0.718). Scala reprezintă 
o adaptare a unei scale intens reputate, numite Marlowe-Crowne Social 
Desirability Scale (M-CSDS) şi se regăseşte in Althaus si Tewksbury 
(2007). 

1. Recunosc intotdeauna atunci cand fac o greseala 

2. Niciodata nu m-am enervat cand oamenii si-au exprimat idei foarte 
diferite de ceea ce credeam eu 

3. Niciodată nu am spus în mod intenţionat ceva care să lezeze senti- 
mentele altei persoane 

4. Uneori îmi place să bârfesc* 

5. Au fost situaţii în care am profitat de cineva“ 

6. Uneori încerc mai degrabă să mă răzbun, decât să iert şi să uit* 

7. Uneori chiar am insistat ca lucrurile să fie aşa cum am vrut eu* 


Identificarea cu mesajul ştirii — a fost măsurată cu ajutorul unei scale cu 
cinci trepte; valorile mai mari indică un nivel mai mare de identificare 
cu mesajul stirii (Cronbach o = 0.779). Această scală a fost creată special 
în scopul acestei cercetări şi îşi propune să măsoare grade diferite de 
identificare cu mesajul pe care ştirea îl prezintă. 

1. Cred că ştirea de mai sus prezintă informaţii care corespund ideilor 
mele despre această problematică 

2. Cred că ştirea de mai sus prezintă o situaţie care îi afectează direct pe 
oamenii ca mine 

3. Cred că ştirea de mai sus prezintă o situaţie izolată, care nu mă 
afectează deloc în mod direct* 

4. Cred că ştirea de mai sus prezintă situaţia economică reală a Româ- 
niei, aşa cum o vad si eu 

5. Cred ca stirea de mai sus exagereaza in ceea ce priveste situatia eco- 
nomică a României; eu vad lucrurile altfel* 


Interesul pentru ştiri — a fost măsurat cu ajutorul unei scale cu cinci 
trepte; valorile mai mari indică un nivel mai mare de interes pentru ştiri 
(Cronbach o = 0.673). Această scală este tradusă si adaptată lingvistic in 
română, ea apartinandu-i lui Althaus si Tewksbury (2007). 

1. Urmaresc cu atentie stirile despre ce se intampla la nivel internatio- 
nal, doar atunci cand are loc un eveniment important* 

2. Urmaresc cu atentie stirile despre ce se intampla la nivel internatio- 
nal, indiferent daca are sau nu loc un eveniment important 

3. Urmaresc cu atentie stirile despre ce se intampla la nivel national, 
doar atunci cand are loc un eveniment important* 

4. Urmaresc cu atentie stirile despre ce se intampla la nivel national, in- 
diferent daca are sau nu loc un eveniment important 

5. Urmaresc cu atentie stirile despre ce se intampla in Bucuresti, doar 
atunci cand are loc un eveniment important* 

6. Urmaresc cu atentie stirile despre ce se intampla in Bucuresti, indife- 
rent daca are sau nu loc un eveniment important 


NOUA ERA A VECHILOR MEDIA 


Anexa B 


Chestionarul administrat la momentul initial (T1) 


CHESTIONAR 


1. Cum evaluati situaţia economică a României? 


Foarte | Bună Nici Rea | Foarte 
bună bună, rea 
nici rea 
1. În ultimii 3 ani, situaţia eco- 
pi BS i 5 4 3 2 1 
nomica a României a fost una 
2. În anul 2014, România se află 
A , . ee 5 4 3 2 1 
intr-o situatie economica 
3. În următorii 3 ani, România se 
A : n 5 4 3 2 1 
va afla într-o situație economică 


2. Cu privire la situația economică a României, dumneavoastră cât de 
des vă informaţi prin intermediul...? 


Zilnic | De cateva | De cateva | O data | Deloc | Nu stiu/ 
ori pe oripe | pe luna Nu 
saptamana luna sau mai raspund 
rar 
1. Televiziunii 5 4 3 2 1 99 
2. Presei tipărite 5 4 3 2 1 99 
3. Radioului 5 4 3 2 1 99 
4. Internetului 5 4 3 2 1 99 
5. Revistelor 5 4 3 2 1 99 
6. Discutiilor cu 
prietenii, familia 5 4 3 2 1 99 
sau colegii 


236 


ANEXE 


3. Mai jos gasiti cateva afirmatii despre motivele pentru care oamenii, 
in general, urmaresc stirile. Cititi cu atentie fiecare afirmatie. Notati cat 
de mult va caracterizeaza fiecare afirmatie: 


in in Nici in in in 
foarte | mica | mare, nici| mare | foarte 
mica |măsură| in mica |măsură| mare 
masura masura masura 


1. Urmaresc cu atentie 
ştirile despre ce se întâmplă 
la nivel international, doar 1 2 3 4 5 
atunci când are loc un eveni- 
ment important 


2. Urmăresc cu atenţie ştirile 
despre ce se întâmplă la nivel 
internaţional, indiferent dacă 1 2 3 4 5 
are sau nu loc un eveniment 
important 


3. Urmaresc cu atentie stirile 
despre ce se intampla la nivel 
national, doar atunci cand 1 2 3 4 5 
are loc un eveniment 
important 


4. Urmăresc cu atenție știrile 
despre ce se întâmplă la 
nivel național, indiferent 1 2 3 4 5 
dacă are sau nu loc un 
eveniment important 


5. Urmăresc cu atenţie ştirile 
despre ce se întâmplă în Bu- 
cureşti, doar atunci când are 
loc un eveniment important 


6. Urmăresc cu atenţie știrile 
despre ce se întâmplă în 
Bucureşti, indiferent dacă 1 2 3 4 5 
are sau nu loc un eveniment 
important 

4. Preferati sa urmăriţi stiri despre situaţia economică a României care 
prezintă informaţii dintr-o perspectivă similară cu a dumneavoastră sau 
dintr-o perspectivă diferită? 


1. Dintr-o perspectivă similară 2. Dintr-o perspectivă diferită 99. Nu stiu/Nu răspund 


5. Prin raportare la ştirile despre situaţia economică a României, prefe- 
rati ştirile care contin atât fapte, cât şi opinii sau, mai degrabă, pe cele 
care conţin preponderent fapte? 


1. Atât fapte, cât și opinii 2. Preponderent fapte 99. Nu știu /Nu răspund 


6. Vă rugăm să apreciaţi măsura în care sunteţi de acord cu fiecare afir- 
matie: 


Dezacord | Dezacord | Nici acord, | Acord | Acord 
total nici dezacord total 


1. Am tendinţa să fiu 
nehotărât/ă atunci 
când iau majoritatea 
deciziilor 


2. M-as descrie ca 
fiind o persoană 1 2 3 + 5 
nehotarata 


3. De obicei, iau 
deciziile importante 
in mod rapid si 
categoric 


4. Cand încerc sa re- 
zolv o problema, vad 
adesea atat de multe 1 2 3 4 5 
optiuni, incat devin 
confuz/a 


5. Atunci cand am o 
problema de rezolvat, 
gasesc adesea rapid 1 9 3 4 5 
singura si cea mai 
buna dintre solutii 

7. Va rugam sa apreciati masura in care sunteti de acord cu fiecare afir- 


matie: 


Dezacord 
total 


Dezacord 


Nici acord, 
nici dezacord 


Acord 


Acord 
total 


1. Cand ma gan- 
desc ca am de re- 
zolvat o problema, 
iau in considerare 
ca exista o multime 
de opinii cu privire 
la ea 


2. Cand ma gan- 
desc la situatii con- 
flictuale, rareori 
imi dau seama 
cum pot exista 
doua puncte de 
vedere corecte 


3. Întotdeauna gă- 
sesc multe soluţii 
posibile pentru 
problemele pe care 
le am de rezolvat 


4. Nu obişnuiesc să 
iau în considerare 
că există mai multe 
opinii cu privire la 
o problemă atunci 
când îmi formez 
propriul punct de 
vedere 


5. Chiar şi după ce 
mi-am format pro- 
pria opinie cu 
privire la o pro- 
blemă, sunt întot- 
deauna dornic/ă 
să aflu părerile 
contradictorii 

8. In ce masura va caracterizeaza fiecare dintre urmatoarele afirmatii: 


in În mica) Niciin [În mare În 
foarte | măsură mare, măsură | foarte 
mică nici în mică mare 
măsură măsură măsură 
1. Adeseori mă gândesc la 
ceea ce am văzut la ştiri 1 2 3 4 5 
2. Adeseori leg ceea ce am 
văzut la ştiri de ideile pe 1 2 3 4 5 
care le am deja 
3. Adeseori incerc sa 
potrivesc ideile pe care le 1 9 3 4 5 
vad la stiri cu propriile 
mele experiente 
4. Adeseori încerc sa mă gan- 
desc la modul în care ceea ce 
văd la ştiri se leagă de alte 1 2 3 4 5 
lucruri pe care le stiu 
9. În ce măsură vă caracterizează următoarele afirmaţii: 
În În mica] Nici în |În mare În 
foarte | măsură | mare, nici | măsură | foarte 
mică în mică mare 
măsură măsură măsură 
1. Recunosc întotdeauna 
atunci cand fac o gresala 1 2 3 4 5 
2. Niciodată nu m-am enervat 
când oamenii au exprimat 
ie eos 1 2 3 4 5 
idei foarte diferite de ceea ce 
credeam eu 
3. Niciodată nu am spus în mod 
intenţionat ceva care să lezeze 1 2 3 4 5 
sentimentele altei persoane 
4. Uneori îmi place să bârfesc 1 9 3 4 5 
5. Au fost situaţii în care am 3 
profitat de cineva 1 2 3 4 2 
6. Uneori încerc mai degrabă 
sa mă răzbun, decât să iert si 1 2 3 4 5 
să uit 
7. Uneori chiar am insistat ca 
lucrurile să fie aşa cum am 1 2 3 4 5 
vrut eu 

În continuare, va invităm să citiţi articolul de mai jos, apărut în aceasta sap- 
tămână. După ce l-aţi citit, vă rugăm să raspundeti la o serie de întrebări. 
(LOC PENTRU ŞTIRE; ŞTIRILE SE REGĂSESC ÎN ANEXA C) 


10. Cum apreciaţi că este sursa ştirii anterioare? 


Inteligentă 1 | 2 | 3 | 4 | 5 |Neinteligentă 
Nepregătită 1 | 2 | 3 | 4 | 5 |Pregătită 

Cinstita 1 2 | 3 | 4 | 5 |Necinstita 

Care nu merita incredere 1 2 | 3 | 4 | 5 |Care merită încredere 
Fara experienta 1 | 2 | 3 | 4 | 5 |Cu experiență 

Care merita respect 1 | 2 | 3 | 4 | 5 [Care nu merită respect 
Informata 1 | 2) 3 | 4 | 5 |Dezinformata 

Morala 1 | 2] 3 | 4 | 5 |Imorala 
Incompetenta 1 | 2 | 3 | 4 | 5 |Competentă 
Detestabila 1 | 2] 3 | 4 | 5 JOnorabila 

Sclipitoare I | 2 | 3) 4 | 5 |Stupida 

Inchipuita 1 2 | 3 | 4 | 5 |Sincera 

Care nu poate fi inteleasa 1 | 2 | 3 | 4 | 5 |Care poate fi înțeleasă 


11. In ce masura sunteti de acord cu urmatoarele afirmatii: 


În În mica| Niciin In mare În 
foarte | măsură | mare, nici | măsură | foarte 
mică în mică mare 
măsură măsură măsură 

1. Cred că ştirea de mai sus 
prezintă informaţii care cores- l 9 3 4 5 
pund ideilor mele despre 
această problematică 
2. Cred că ştirea de mai sus pre- 
zinta o situaţie care îi afectează 1 2 3 4 5 
direct pe oamenii ca mine 
3. Cred ca stirea de mai sus pre- 
zinta o situatie izolata, care nu 1 2 3 4 5 
mă afectează deloc in mod direct 
4. Cred ca stirea de mai sus pre- 
zinta situatia economica reala a 1 2 3 4 5 
României, asa cum o vad si eu 
5. Cred ca stirea de mai sus exa- 
gereaza in ceea ce priveste situ- 1 9 3 4 5 
atia economică a României; eu 
văd lucrurile altfel 

12. Vă rugăm să apreciaţi cât de importante sunt următoarele afirmaţii 
pentru dumneavoastră în plan personal: 


Foarte Putin Nici Important | Foarte 
puţin  |important| important, important 
important nici 
neimportant 
1. Vreau sa devin _ 1 9 3 4 5 
liderul comunitatii 
2. Vreau sa ma im- 
plic in activitati care 
au in vedere prote- 1 2 3 4 5 
jarea mediului în- 
conjurător 
3. Vreau să îi ajut 
pe oamenii aflaţi în 1 2 3 4 5 
dificultate 
4. Vreau sa îmi îm- 
bunatatesc cunos- 1 9 3 4 5 
tintele cu privire la 
alte ţări şi culturi 
5. Vreau să fiu la 
curent cu ce se în- 
tâmplă în chestiu- i 2 A 4 3 
nile politice 
6. Vreau să îmi con- 
struiesc un mod de 1 9 3 4 5 


viata bazat pe prin- 
cipii trainice 


7. Vreau să contribui 
la promovarea inte- 
legerii intre oameni 1 2 3 4 5 
care apartin unor 
rase diferite 


8. Vreau sa cred ca 
intr-o zi voi putea 
contribui la modifi- 
carea valorilor sociale 
9. Vreau sa cred ca 
intr-o zi voi putea 
schimba ceva la 1 2 3 4 5 
nivelul structurii 
politice 


10. Vreau sa parti- 
cip la actiuni volun- 
tare în interiorul 
comunităţii 

13. Mai jos sunt cateva afirmatii despre cateva chestiuni publice in lega- 
tura cu care oamenii sunt sau nu de acord. Va rugam sa apreciati in ce 
masura sunteti de acord cu fiecare dintre afirmatiile de mai jos: 


in 
foarte 
mica 
masura 


In 
mica 
masura 


Nici in 
mare, nici 
in mica 
masura 


In 
mare 
masura 


În 
foarte 
mare 
măsură 


1. Mă îngrijorează viitorul 
pe care îl vor avea copiii din 
ziua de astăzi 


2. Uneori am senzaţia că alti 
oameni profită de mine 


3. Este infricosator să fii 
responsabil de creșterea 
unui copil 


4. Există foarte puţine lu- 
cruri, sau chiar nimic, pe 
care le-aș putea face pentru 
a preveni un război 


5. Sunt aşa de multe decizii 
pe care trebuie să le iau 
astăzi, încât uneori simt că 
„explodez” 


6. Sunt puţine şanse ca o 
persoană să promoveze la 
locul de muncă dacă per- 
soana respectivă nu ia o 
pauză 


7. Suntem asa de ,,prinsi” in 
sistemul din ziua de astăzi, 
încât nu mai este prea multă 
libertate de alegere nici în 
problemele personale 


8. Suntem numai nişte parti 
componente din maşinăria 
vieţii 


9. Viitorul pare foarte 
întunecat 

14. Mai jos sunt cateva afirmatii despre parerea oamenilor cu privire la in- 
crederea in politicieni si in sistemul politic din Romania. Va rugam sa apre- 
ciati in ce masura sunteti de acord cu fiecare dintre afirmatiile de mai jos: 


În foarte In mică| Nici în | În mare | În foarte 
mică măsură | mare, nici | măsură mare 
măsură în mică măsură 
măsură 


1. Politicienii promit în 
mod conștient mai 1 2 3 4 5 
multe decât pot oferi 


2. Miniştrii şi prim- 
miniştrii pun interesul 1 2 3 4 5 
personal pe primul loc 


3. Pentru a deveni 
membri ai Parlamentu- 
lui, prietenii sunt mai 1 2 3 4 5 
importanți decât 
abilitățile 


4. Partidele politice sunt 
interesate numai de 


votul meu, nu si de | 2 3 4 2 
opinia mea 

5. Politicienii nu înțeleg 

ce e important pentru 1 2 3 4 5 


societate 


6. Politicienii sunt capa- 
bili să rezolve proble- 1 2 3 4 5 
mele importante 


7. Majoritatea politicie- 
nilor sunt persoane 
competente, care stiu 
ce fac 

Pentru a clasifica raspunsurile, 
avem nevoie de cateva date despre dumneavoastra 


15. Sunteţi student/a pe un loc (Puteți alege ambele variante de răspuns 
dacă sunteţi student atât pe un loc subventionat la o facultate, cât şi pe un loc 
cu taxă, la altă facultate) 

1. Subventionat de stat 

2. Cu taxă 


16. Media pe care ati obținut-o anul trecut la facultate (Dacă sunteți in 
anul I universitar, treceti la întrebarea 17) 


1. între 5 si 5.99|2. între 6 si 6.99] 3. între 7 si 7.99|4. între 8 si 8.99|5. între 9 si 10 


17. Ultima şcoală absolvită de mamă 18. Ultima şcoală absolvită de tată 


1. Fără şcoală 1. Fără şcoală 

2. Şcoala primară (4 clase) 2. Şcoala primară (4 clase) 

3. Şcoala generală (8 clase) 3. Şcoala generală (8 clase) 

4. Şcoala profesională /liceu 4. Şcoala profesională /liceu 
neterminat neterminat 

5. Liceu (12 clase) 5. Liceu (12 clase) 

6. Studii postliceale 6. Studii postliceale 

7. Facultate/studii postuniver- 7. Facultate/studii postuniver- 
sitare sitare 

99. Nu stiu/Nu raspund 99. Nu stiu/ Nu raspund 


19. Cum apreciati veniturile actuale ale familiei dumneavoastra? 

1. Nu ne ajung nici pentru strictul necesar 

2. Ne ajung numai pentru strictul necesar 

3. Ne ajung pentru un trai decent, dar nu ne permitem cumpararea 
unor bunuri mai scumpe 

4. Reusim să cumparam si unele lucruri mai scumpe, dar cu restrangeri 
in alte domenii 

5. Reusim sa avem tot ce ne trebuie, fara sa ne restrangem de la ceva 
99. Nu stiu/Nu raspund 

20. Sunteti angajat? 
1. Da 


2. Na Se 


Dacă DA, câte ore lucraţi în medie pe zi? 


21. Locuiti: 

1. Acasă 

2. Cu chirie 

3. La cămin 

4. Altă situaţie. Care? 


22. Părinţii locuiesc într-o /un/în: 

1. Comună 

2. Oraş mic (sub 20 000 de locuitori) 

3. Oraş mediu (între 20 000 şi 100 000 de locuitori) 
4. Oraş mare (peste 100 000 de locuitori) 

5. București 


23. Care este vârsta dumneavoastră în ani impliniti? 


24. Adresă e-mail 

Chestionarul folosit în experiment la momentele 12 şi T3 
CHESTIONAR 
1. Date de identificare 


2. In ultima săptămână, câtă atenţie ati acordat ştirilor privind situaţia 
economică a României? 


1. Nu am acordat |2. Am acordat 3. Am acordat multă | 4. Am acordat foarte 
deloc atenţie puţină atenţie atenţie multă atenţie 


3. In ultima săptămână, cât de des aţi discutat despre situaţia economică 
a României? 


1. Nu am discutat |2. Am discutat 3. Am discutat mult | 4. Am discutat de 
deloc putin foarte multe ori 


În continuare, va invităm să citiţi articolul de mai jos, apărut în aceasta sap- 
tămână. După ce l-aţi citit, vă rugăm să raspundeti la o serie de întrebări. 
(LOC PENTRU ŞTIRE; ŞTIRILE SE REGĂSESC ÎN ANEXA C) 


4. Cum apreciaţi ca este sursa ştirii anterioare? 


Inteligentă 1 | 2 | 3 | 4 | 5 |Neinteligentă 
Nepregătită 1 | 2 | 3 | 4 | 5 |Pregătită 

Cinstită 1 | 2|3 |) 4 | 5 | Necinstita 

Care nu merita incredere 1 | 2) 3 | 4 | 5 | Care merită încredere 
Fara experienta 1 2 | 3 4 | 5 | Cu experienta 

Care merita respect 1 | 2 | 3 | 4 | 5 | Care nu merită respect 
Informata 1 | 2) 3 | 4 | 5 | Dezinformata 

Morala 1 | 2) 3 | 4 | 5 |Imorala 
Incompetenta 1 | 2 | 3 | 4 | 5 | Competenta 
Detestabila 1 | 2} 3 | 4 | 5 | Onorabila 

Sclipitoare 1 | 2 | 3) 4) 5 |Stupidă 

Inchipuita 1 | 2 | 3 |) 4 | 5 |Sincera 

Care nu poate fi înţeleasă | 1 | 2 | 3 | 4 | 5 | Care poate fi înţeleasă 

5. In ce masura sunteti de acord cu urmatoarele afirmatii: 


In foarte 
mica 
masura 


In mica 
masura 


Nici in 
mare, nici 
in mica 
masura 


In mare 
masura 


In foarte 
mare 
masura 


1. Cred ca stirea de mai 
sus prezintă informaţii 
care corespund ideilor 
mele despre această 
problematică 


2. Cred că ştirea de mai 
sus prezintă o situaţie 
care îi afectează direct 
pe oamenii ca mine 


3. Cred că ştirea de 
mai sus prezintă o 
situaţie izolată, care nu 
mă afectează deloc în 
mod direct 


4. Cred că ştirea de 

mai sus prezintă situaţia 
economică reală a 
României, aşa cum o 
văd şi eu 


5. Cred că ştirea de 
mai sus exagerează în 
ceea ce priveşte 
situaţia economică a 
României; eu văd lu- 
crurile altfel 

6. Va rugam sa apreciati cat de importante sunt urmatoarele afirmatii 
pentru dumneavoastra in plan personal: 


Foarte Putin Nici Important | Foarte 
puţin |important| important, important 
important nici 
neimportant 
1. Vreau sa devin 
: er 1 2 3 4 5 
liderul comunitatii 
2. Vreau sa ma implic 
în activităţi care au in 
ee 1 2 3 4 5 
vedere protejarea 
mediului înconjurător 
3. Vreau să ii ajut pe 
oamenii aflați în difi- 1 2 3 4 5 
cultate 
4. Vreau sa imi im- 
bunatatesc cunos- 
: ’ rh 1 2 3 4 5 
tintele cu privire la 
alte tari si culturi 
5. Vreau sa fiu la 
curent cu ce se 
a i oes : 1 2 3 4 5 
intampla in chestiu- 
nile politice 
6. Vreau sa imi con- 
struiesc un mod de 
1 2 3 4 5 


viata bazat pe prin- 
cipii trainice 


7. Vreau sa contribui 
la promovarea 

intelegerii intre oa- 1 2 3 4 5 
meni care apartin 
unor rase diferite 


8. Vreau sa cred ca in- 
tr-o zi voi putea con- 


tribui la modificarea 1 2 3 4 5 
valorilor sociale 

9. Vreau să cred că 

într-o zi voi putea l 9 3 4 5 


schimba ceva la ni- 
velul structurii politice 


10. Vreau să particip 
la acțiuni voluntare în 1 2 3 4 5 
interiorul comunității 


249 


NOUA ERA A VECHILOR MEDIA 


7. Mai jos sunt cateva afirmatii despre cateva chestiuni publice in lega- 
tura cu care oamenii sunt sau nu de acord. Va rugam sa apreciati in ce 
măsură sunteţi de acord cu fiecare dintre afirmaţiile de mai jos: 


In foarte 
mică 
măsură 


In mica 
masura 


Nici in 
mare, 
nici in mica 
masura 


In 
mare 
masura 


In foarte 
mare 
masura 


1. Ma ingrijoreaza vi- 
itorul pe care il vor avea 
copiii din ziua de astăzi 


2. Uneori am senzaţia 
că alti oameni profită 
de mine 


3. Este infricosator sa fii 
responsabil de cresterea 
unui copil 


4. Exista foarte putine lu- 
cruri, sau chiar nimic, pe 
care le-aş putea face pen- 
tru a preveni un război 


5. Sunt așa de multe de- 
cizii pe care trebuie să 
le iau astăzi încât uneori 
simt că „explodez” 


6. Sunt puţine şanse ca 
o persoană să pro- 
moveze la locul de 
munca daca persoana 
respectivă nu ia o pauză 


7. Suntem aşa de „prinşi” 
în sistemul din ziua de 
astăzi, încât nu mai este 
prea multă libertate de 
alegere nici în pro- 
blemele personale 


8. Suntem numai niște 
parti componente din 
masinaria vieţii 


9. Viitorul pare foarte 
întunecat 

8. Mai jos sunt cateva afirmatii despre parerea oamenilor cu privire la in- 
crederea in politicieni si in sistemul politic din Romania. Va rugam sa apre- 
ciati in ce masura sunteti de acord cu fiecare dintre afirmatiile de mai jos: 


petente, care stiu ce fac 


In foarte | In mica Nici in In In foarte 
mica masura mare, mare mare 
masura nici in mică | măsură | măsură 
măsură 

1. Politicienii promit în 
mod conștient mai 1 2 3 4 5 
multe decât pot oferi 
2. Miniştrii şi prim- 
miniştrii pun interesul 1 2 3 4 5 
personal pe primul loc 
3. Pentru a deveni mem- 
bri ai Parlamentului, 

j d .. 1 2 3 4 5 
prietenii sunt mai im- 
portanti decât abilităţile 
4. Partidele politice 
sunt interesate numai 

. 1 2 3 4 5 

de votul meu, nu şi de 
opinia mea 
5. Politicienii nu inte- 
leg ce e important 1 2 3 4 5 
pentru societate 
6. Politicienii sunt capa- 
bili sa rezolve proble- 1 2 3 4 5 
mele importante 
7. Majoritatea politicie- 
nilor sunt persoane com- 1 2 3 4 5 


Va multumim! 

Anexa C 


Stimulii experimental 
Stimulii experimental (ştirile) pentru momentul TI 


1. Situaţie bună, sursă credibilă 
Analiştii Financial Times comentează despre economia României 

Încrederea mediului de afaceri și a populaţiei în economia României 
a crescut în octombrie, recuperând declinul de două puncte procentuale 
din septembrie. Stefan Wagstyl, analist Financial Times, comentează ca tara 
noastră merge într-o direcţie economică bună. Wagstyl a evidenţiat con- 
tributia semnificativă a ajutoarelor primite de la Fondul Monetar Inter- 
naţional şi Uniunea Europeană, însă, mai ales, a celor din partea clasei 
politice, care s-a străduit să ofere sprijin financiar nu numai întreprinde- 
rilor, ci şi cetăţenilor de rând, ori de câte ori a fost cazul. 

România are toate şansele să ajungă într-o situaţie financiară chiar „în- 
floritoare”, fiindcă, aşa cum spune Wagstyl, „sunt destui politicieni capa- 
bili, care se pot folosi de finanţare şi programele de reformă, pentru a 
distribui banii şi aplica măsurile”. Dacă înainte de criză creşterea econo- 
mică era „constantă”, iar investiţiile străine „semnificative”, acum acestea 
reprezintă provocări cărora România le face faţă cu brio. „Guvernul a ştiut 
mereu să gestioneze bugetul, aceasta fiind, poate, cea mai mare reuşită a 
acestei tari”, spune analistul. „România este o tara plină de resurse, ceea ce 
o face aproape imposibil să ajungă vreodată săracă”, a mai comentat el. 

Statisticile arată că, în luna octombrie, indicele de încredere în eco- 
nomia României a urcat cu 2 puncte, de la 99,8 puncte în septembrie la 
101,8 puncte. 


2. Situaţie bună, sursă necredibilă 
Dorin Cocoş: România merge într-o direcţie bună 

Încrederea mediului de afaceri și a populaţiei în economia României 
a crescut în octombrie, recuperând declinul de două puncte procentuale 
din septembrie. Întrebat despre starea economică actuală a României, 
controversatul om de afaceri Dorin Cocos nu ezită să spună că tara noas- 
tra merge într-o direcţie economică buna. Dorin Cocos a evidenţiat 
contribuţia semnificativă a ajutoarelor primite de la Fondul Monetar In- 
ternational şi Uniunea Europeană, însă, mai ales, a celor din partea clasei 
politice, care s-a străduit să ofere sprijin financiar nu numai întreprinde- 
rilor, ci şi cetăţenilor de rând, ori de câte ori a fost cazul. 

România are toate şansele să ajungă într-o situaţie financiară chiar „în- 
floritoare”, fiindcă, aşa cum spune Cocoş, „sunt destui politicieni capabili, 
care se pot folosi de finanţare şi programele de reformă, pentru a distribui 
banii şi a aplica măsurile”. Dacă înainte de criză creşterea economică era 
„constantă”, iar investiţiile străine „semnificative”, acum acestea reprezintă 
provocări cărora le facem faţă cu brio. „Guvernul a ştiut mereu să ges- 
tioneze bugetul, aceasta fiind, poate, cea mai mare reuşită a ţării”, spune 
Cocoş. „România este o ţară plină de resurse, ceea ce o face aproape im- 
posibil să ajungă vreodată săracă”, a mai comentat Cocoş. 

Statisticile arată că, în luna octombrie, indicele de încredere în econo- 
mia României a urcat cu 2 puncte, de la 99,8 puncte în septembrie la 
101,8 puncte. 


3. Situaţie rea, sursă credibilă 
Analiştii Financial Times comentează despre economia României 

Încrederea mediului de afaceri și a populaţiei în economia României 
a scăzut în octombrie, cu aproximativ 2 puncte procentuale faţă de luna 
septembrie. Stefan Wagstyl, analist Financial Times, comentează că ade- 
vărata problemă a României nu este economia, care, în sine, nu ar merge 
atât de prost, luând în calcul ajutoarele din partea Fondului Monetar In- 
ternational şi Uniunii Europene, însă clasa politică reuşeşte să strice totul, 
dezamăgind nu numai întreprinderile, ci şi pe cetăţenii obişnuiţi. 

România are toate şansele să ajungă într-o situaţie financiară chiar im- 
posibil de „depăşit”, fiindcă, aşa cum spune Wagstyl, „degeaba ai finanţare 
şi programe pentru reformă, dacă nu ai si politicieni care să distribuie 
banii şi să aplice măsurile”. Dacă înainte de criză, creşterea economică era 
„impresionantă”, iar investiţiile străine „masive”, acum problema nu mai 
poate fi rezolvată decât prin schimbarea politică. „Guvernul nu a ştiut 
niciodată să gestioneze bugetul, aceasta fiind cea mai mare problemă a 
ţării”, spune Wagstyl. „Deşi România este o tara care are resurse, rămâne 
o tara săracă”, a mai comentat Wagstyl. 

Statisticile arată că, în luna octombrie, indicele de încredere în 
economia României a scăzut cu 2 puncte, de la 99,8 puncte în septem- 
brie la 97,8 puncte. 


4. Situaţie rea, sursă necredibilă 
Dorin Cocos: România merge într-o direcţie greşită 

Încrederea mediului de afaceri și a populaţiei în economia României 
a scăzut în octombrie, cu aproximativ 2 puncte procentuale fata de luna 

septembrie. Întrebat despre starea economică actuală a României, con- 
troversatul om de afaceri Dorin Cocoş nu ezită să spună că ţara noastră 
merge într-o direcţie economică greşită. Cocoş comentează că adevărata 
problemă a României nu este economia, care, în sine, nu ar merge atât 
de prost, luând în calcul ajutoarele din partea Fondului Monetar Inter- 
national şi Uniunii Europene, însă clasa politică reuşeşte să strice totul, 
dezamăgind nu numai întreprinderile, ci şi pe cetăţenii obișnuiți. 

România are toate şansele să ajungă într-o situaţie financiară chiar im- 
posibil de „depăşit”, fiindcă, asa cum spune Cocoş, „degeaba ai finanţare 
şi programe pentru reformă, dacă nu ai şi politicieni care să distribuie 
banii şi să aplice măsurile”. Dacă înainte de criză, creşterea economică era 
„impresionantă”, iar investiţiile străine „masive”, acum problema nu mai 
poate fi rezolvată decât prin schimbarea politică. „Guvernul nu a ştiut 
niciodată să gestioneze bugetul, aceasta fiind cea mai mare problemă a 
ţării”, spune Cocos. „ Desi România este o tara care are resurse, rămâne o 
tara săracă”, a mai comentat Cocos. 

Statisticile arată că, în luna octombrie, indicele de încredere în 
economia României a scăzut cu 2 puncte, de la 99,8 puncte în septem- 
brie la 97,8 puncte. 


Stimulii experimental (ştirile) pentru momentele T2 şi T3 


1. Situaţie bună, sursă credibilă 
Raiffeisen Bank: România își revine din recesiunea economică 

În 2008, economia României a intrat în recesiune ca urmare a crizei 
economice globale. În timp ce economiile statelor din Europa Centrală și 
de Est (ECE) au dat semne de revenire inca de la sfârşitul lui 2009, pentru 
ca în 2010 să îşi revină complet, economia României a început să îşi revină 
abia spre sfârşitul anului 2013. În raportul de analiză „Strategy Romania”, 
analiştii Raiffeisen Bank International și Raiffeisen Bank România esti- 
mează că PIB-ul României va crește în 2015, marcând prima creştere eco- 
nomică semnificativă de la începutul crizei. „Economia României a fost în 
mod evident una dintre cele mai afectate de criza economică, însă situaţia 
este stabilă acum, în 2014. Pentru 2015 estimăm o creştere a PIB-ului cu 
3,3 procente”, spune Peter Brezinschek, Raiffeisen Research. Brezinschek 
apreciază că, în perioada următoare, economia ţării noastre va cunoaște o 
revenire din ce în ce mai spectaculoasă, fiindcă atât oamenii de afaceri 
români, cât şi politicienii sunt deschişi către acceptarea investiţiilor de 
capital străin si lărgirii activităţii de export. „România are resurse încă 

neexploatate suficient, iar capacitatea Guvernului de a gestiona eficient 
bugetul va ajuta tara să aibă o creştere economică comparabilă cu cea a 
altor state puternice la nivel european”, mai spune el. 

Raiffeisen Research estimează că, în următoarele 3 luni, economia Ro- 
mâniei va înregistra cel mai mare nivel de creştere a PIB-ului din regiunea 
ECE. 


2. Situaţie bună, sursă necredibilă 
Emil Boc: Economia României este pe val 

În 2008, economia României a intrat în recesiune ca urmare a crizei 
economice globale. În timp ce majoritatea economiilor din Europa Cen- 
trală si de Est (ECE) au dat semne de revenire inca de la sfârşitul lui 2009, 
pentru ca în 2010 să își revină complet, economia României a început să 
îşi revină abia spre sfârşitul anului 2013. Întrebat despre situaţia econo- 
mică actuală si viitoare a României, fostul premier Emil Boc nu a ezitat sa 
spună că „economia României este pe val”. Emil Boc a evidenţiat că, după 
părerea lui, economia României a ajuns la stabilitate acum, în 2014, iar în 
2015 situaţia va fi chiar mai bună. Boc susţine că în perioada următoare 
economia ţării noastre va cunoaşte o revenire din ce in ce mai spectacu- 
loasa, fiindcă atât oamenii de afaceri români, cât şi politicienii sunt des- 
chişi către acceptarea investiţiilor de capital străin si lărgirii activităţii de 
export. „România are resurse încă neexploatate suficient, iar capacitatea 
Guvernului de a gestiona eficient bugetul va ajuta ţara să aibă o creştere 
economică comparabilă cu cea a altor state puternice la nivel european”, 
mai spune el. 

Boc punctează că, în următoarele 3 luni, economia României va 
înregistra cel mai mare nivel de creștere a PIB-ului din regiunea ECE. 


3. Situaţie rea, sursă credibilă 
Raiffeisen Bank: România va fi şi în 2015 în recesiune economică 

În 2008, economia României a intrat în recesiune ca urmare a crizei 
economice globale. În timp ce economiile statelor din Europa Centrală și 
de Est (ECE) au dat semne de revenire încă de la sfârşitul lui 2009, pentru 
ca în 2010 să îşi revină complet, economia României nu a început să dea 
semne vizibile de revenire. În raportul de analiză „Strategy Romania”, 
analiştii Raiffeisen Bank International si Raiffeisen Bank Romania esti- 
mează că PIB-ul României va scădea în 2015, adâncind și mai mult defici- 
tul economic de la începutul crizei. „Economia României a fost în mod 
evident una dintre cele mai afectate de criza economică, iar situaţia din 

2014 este una sumbra. Pentru 2015 estimam o scadere a PIB-ului cu 3,3 
procente”, spune Peter Brezinschek, Raiffeisen Research. Brezinschek 
apreciază ca în perioada următoare economia ţării noastre va cunoaște o 
scădere din ce în ce mai dramatică, fiindcă nici oamenii de afaceri români, 
nici politicienii nu sunt deschişi către acceptarea investiţiilor de capital 
străin şi lărgirii activităţii de export. „România are resurse încă neex- 
ploatate suficient, însă incapacitatea Guvernului de a gestiona eficient 
bugetul va determina România să sufere de cea mai mare adâncire a defici- 
tului economic la nivel european”, mai spune el. 

Raiffeisen Research estimează că, în următoarele 3 luni, economia 
României va înregistra cel mai accentuat declin al PIB-ului din regiunea 
ECE. 


4. Situaţie rea, sursă necredibilă 
Emil Boc: Economia României este în pantă 

În 2008, economia României a intrat în recesiune ca urmare a crizei 
economice globale. În timp ce economiile statelor din Europa Centrală și 
de Est (ECE) au dat semne de revenire încă de la sfârşitul lui 2009, pentru 
ca în 2010 să îşi revină complet, economia României nu a început să dea 
semne vizibile de revenire. Întrebat despre situaţia economică actuală și vi- 
itoare a României, fostul premier Emil Boc nu a ezitat să spună că „econo- 
mia României este în pantă”. Emil Boc a evidenţiat că, după părerea lui, 
economia României este departe de stabilitate acum, în 2014, iar în 2015 
situaţia va fi chiar mai rea. Boc susţine că, în perioada următoare, econo- 
mia ţării noastre va cunoaște o scădere din ce în ce mai dramatică, fiindcă 
nici oamenii de afaceri români, nici politicienii nu sunt deschişi către ac- 
ceptarea investiţiilor de capital străin şi lărgirii activităţii de export. „Româ- 
nia are resurse încă neexploatate suficient, însă incapacitatea Guvernului 
de a gestiona eficient bugetul va determina România să sufere de cea mai 
mare adâncire a deficitului economic la nivel european”, mai spune el. 

Boc punctează că, în următoarele 3 luni, economia României va în- 
registra cel mai accentuat declin al PIB-ului din regiunea ECE. 

